
आन 

भारतीय इतिहासके समुचित निर्माणके लिये दो बातें बहुत ही आव- 
दयक हँ--(१) विभिन्न प्रदेशों और स्थानोंके इतिहासमें विस्तृत और 
प्रमाणिक अनुसंधान और शोध तथा (२) भारतीय इतिहासके प्रमुख 
महापुरुषों और बव्यक्तियोंके चरित्र तथा इतिहासका विद्वद वर्णन और 
विवेचन । इन दोनों क्षेत्रोंमें जितना ही भ्रधिक कार्य होगा देशका इतिहास 
उतना ही पूर्ण और विश्वसनीय लिखा जा सकेगा । चौल॒क्य कृमारपाल- 
का इतिहास इस दिशाम एक महत्त्वपूर्ण प्रणणन हे। विशेषकर हिन्दी 
भाषामें इस प्रकारके ग्रंथोंकी भ्रभी तक कमी हैं और प्रस्तुत ग्रंथ इस झभाव- 
की पूर्ति करता हैं । 

इतिहास-लेखनमें दृष्टि और पद्धतिका प्रइन भी महत्त्वपूर्ण हैं। 
इतिहासके उद्देश्य, क्षेत्र, सीमा और परिधिमें इधर बहुतसे परिवर्तन हुए 
हैं । जागरुक लेखक ही सफल इतिहासकार हो सकता है। प्रस्तुत लेखक- 
की चेतना इस दिश्षामें जागृत है। उन्होंने इतिहासके मूल उर्ेश्य--- 
अतीतका सच्चा चित्रण, आकलन तथा मृल्यांकन--को सामने रखकर 
तथ्योंका संकलन, चयन और परीक्षण करते हुए कलात्मक ढंगसे अपने 
विषयका प्रतिपादन किया हैं! इतिहासका कलापक्ष ही उसे मानवके 
लिये अधिक आकर्षक और उपयोगी बनाता है। कला-पक्षके निर्वाहके 
साथ इस ग्रंथमें वेज्ञानिक पद्धतिका अवलम्बन किया गया है। सभी 
उपलब्ध सामग्रियोंका संकलन, चयन और परीक्षण निष्पक्ष भावसे हुआ 
हैं । वास्तवमें इतिहासकी यही आधारशिला है, जिसके ऊपर उसकी 
विशाल कलात्मक अट्टालिकाका निर्माण संभव हैं। लेखकने अपने इस 
दायित्वको भी सफलताके साथ निभाया है । 

चौल॒क्य कुमारपाल भारतके मध्यकालीन श्ञासकोंमें प्रमुख थे। 


कब १ ६ बन 


गजनीके तुकोंके आक्रमणके प्रथम वेगसे पश्चिमोत्तर और पश्चिम भारत- 
को काफी आघात पहुँचा था । यह राजनेतिक विश्वृंखता तथा सामाजिक 
संकीर्णताका युग था। ऐसे समयमें .कुूमारपालन अपनी प्रतिभा, सैनिक 
बल, शासकीय योग्यता तथा सांस्कृतिक उदारतासे देशके स्तम्भनका 
बहुत बड़ा कार्य किया ।. युगकी सीमाके बाहर निकलना उनके लिये 
संभव नहीं था, फिर भी उनका जीवन और उनके कार्य कई दृष्टियोंसे 
महत्त्वपूर्ण हें । ऐसे पुरुषके जीवन और कार्यों और उसके यगकी प्रवत्तियों- 
का चित्र प्रस्तुत कर लेखकने महत्त्वका कार्ये किया है और वे हमारे साधु- 
वादके पात्र है । यह ग्रंथ विद्वन्मण्डली तथा जनतामें समान रूपसे अ्रभि- 


नन्दनीय है । 


राजबलों पाण्डेय 
एम०००, डी०लिट 
| प्रिसिपलछ, इण्डोलाजी कालेज तथा 
) अध्यक्ष, प्राचीन भारतीय इतिहास तथा संस्कृति 


] 

काशी हिन्दू विश्वविद्यालय : 
आषाढ़ शुक्ल ७, | 

भारतके मध्यकालीन इतिहासमें महाराजाधिराज परमभट्टारक 
चौलक्य कुमारपालका विशिष्ट महत्त्व है। सम्राट्‌ हवद्धनके पश्चात्‌ 
चौल॒क्य कुमारपाल बारहवीं शर्तीमें भारतके अन्तिम हिन्दू सम्राट हुए, 
जिन्होंने पश्चिमोत्तर तथा पश्चिमी भारतकी व्यापक राज्यसीमामें एक 
शासनसूत्र और साववभौम राजतन्त्रकी स्थापना की | मध्यकालीन भार- 
त्तीय इतिहासमें इतनी बृहत्‌ और विशाल राजनीतिक इकाई एक शासकके 
अधीन पुनः दृष्टिगत नहीं होती । चौलक्य कुमारपालकी राज्यसीमा 
आधुनिक गुजरात, काठियावाड़, कच्छ, दक्षिण राजपूताना, मालवा 
और सिन्ध तक विस्तृत थी । तुर्क-आ्राक्रमणोंके परिणामस्वरूप कालान्तरमें 
जो पराधीनता आयी, उसके पूर्व भारतीय गौरव, शौरय, वेभव और विपु- 
लताकी अन्तिम भांकी, इसी कालमें दृष्टिगोचर हुई | वस्तुत: इस सभूय 
चौल॒क्य साम्राज्यका विस्तार चरमसीमापर पहुँच गया था। 

क्मारपालका राजत्वकालू (सन्‌ ११४२-११७३ ईस्वी) तथा 
उसका युग साम्राज्य-विस्तार अ्रथवा सफल सैनिक अभियानोंकी शंखलाके 
ही कारण महत्त्वपूर्ण हो, ऐसी बात नहीं । राजनेतिक, आर्थिक, सामाजिक, 
धामिक, साहित्यिक तथा सांस्कृतिक सभी दृष्टियोंस उसकी विशेष महत्ता 
हैं। यथार्थतः कुमारपालका शासनकाल और युग, देशमें नवीन राष्ट्रीय 
चेतना, नव सामाजिक सुधार, कलापूर्ण निर्माण तथा साहित्यिक-सांस्क्ृतिक 
पुरर्जागरणके युगारम्भकी दृष्टिसे, भारतीय इतिहासमें विशिष्ट स्थान 
रखता है। पश्चिम और पश्चिमोत्तर भारतमें तु्क-आक्रमणोंके प्रथम 
प्रहारसे जो राजनैतिक विश्वंखलता व्याप्त हो गयी थी, उसे दूर करनेमें 
कुमारपाल बहुत भंशों तक सफल हुआ | यही कारण था कि उसके 

र्‌ 

उत्तराष्षिकारियोंने गोरीके गुजरातपर आक्रमणका सफलतापूर्वक प्रतिरोध 
कर उसे पराजित किया । इस कालमें केन्द्रीय और प्रान्तीय सरकारोंका 
सुव्यवस्थित संघटन था तथा प्रशासनके विविध अंगोंकी समुचित व्यवस्था 
विद्यमान थी । 

धर्म और संस्कृतिके श्रम्युत्थानकी दृष्टिसि भी इस युगका कुछ कम 
महत्त्व नहीं । जैन धर्मका अभिनव प्रवर्तन और प्रचार इस युगकी विशेष 
घटना है। जेनधमंका यह उत्कर्ष किसी कटु भावनाके साथ नहीं, अपितु 
अदभुत एवं असाधारण धामिक सहिष्णुता और सद्भावना-सहित हुआ | 
गुजरातमें इस समय जैनधमंके साथ शेव तथा अन्य सम्प्रदायोंकी भी 
उन्नति होती रही । जैनधर्म भारतीय संस्कृतिका अभिन्न अंग हो गया । 
इसने देशके कोटि-कोटि जनोंके संस्कारों-विचारोंको शताब्दियों पर्यन्त 
प्रभावित किया । छः: सौ वर्षोके पश्चात्‌ पश्चिमी भारतके इसी भूखण्डमें, 
महात्मा गान्धी जैसी युगावतार भारत-विभूतिका प्रादुर्भाव हुआ, जिसने 
देशमें अपने अहिसा सिद्धान्तसे भ्रभिनव क्रान्तिकी और राष्ट्रका कायापलट 
कर दिया। देखा जाय ती राष्ट्रीय तथा भनन्‍्तर्राष्ट्रीय राजनीतिमें, 
अहिसा-सिद्धान्तके इस नृतन प्रयोग एवं विकास-परम्पराका बहुत कुछ 
श्रेय, बारहवीं शताब्दीमें हुए इस धामिक-सांस्कृतिक अभ्युत्थानको ही है। 

सामाजिक नवजागरणमें चौलुक्य कुमारपालका शासनकाल एक नवीन 
सन्देशका वाहक रहा है। इस समय समाजमें प्रचलित हिसा, मद्यपान, 
मांसाहार, दूत आदि व्यसनोंपर कठोर नियम बनाकर नियन्त्रण एवं 
प्रतिबन्ध लगाये गये जो श्राधुनिक जनसत्तात्मक सरकारों जैसे प्रगतिशील 
विधानोंसे अ्रदभुत साम्य रखते हूँ । कुमारपालने मृतधनापहरण नियमका 
निषेध किया जिसके द्वारा निःसन्तान मरनेवालोंकी सम्पत्तिपर राज्यका 
अधिकार हो जाता था । आथ्िक दृष्टिसे यह काल, वेभव सम्पन्नता और 
समृद्धताका युग था। गुजरात, काठियावाड़ और कच्छके बन्दरगाहोंमें 
आायात-निर्यात व्यापारके निमित्त, देश-विदेशके व्यापारिक पोत आते 

थे। चौल॒क्य साम्राज्ययी राजधानी, इस समय संसारके व्यापारका 
केन्द्र बनी हुई थी । देशमें शान्ति और सम्पन्नताके फलस्वरूप इस समय 
भव्य मन्दिरों तथा विशाल जन विहारोंके प्रचुर संख्यामें निर्माण हुए, 
जिनके अ्रवशेष श्राज भी स्थापत्य और शिल्पकलाके उत्कृष्ट निदर्शेन 
हैं। आबके संसार-प्रसिद्ध जेन मन्दिर इसी युगकी निर्माणकलाके नमूने 
हैं। विमलशाह (सन्‌ १०३१ ई०) और तेजपाल (सन्‌ १२३० ई०) 
द्वारा निमभित आबू पहाड़पर श्वेत संगमरमरके मन्दिर चौलुक्यकालीन 
शिला-सौन्दर्य और स्थापत्य-कलाके चरम विकासके सजीव उदाहरण 
हैं । आबू पर्वतपर इन मन्दिरोंके निर्माणके लिए शिलाखण्डों तथा अन्यान्य 
साधनोंका एकत्रीकरण और निर्माण, इस युगकी असाधारण निर्माण- 
दक्षता तथा शिल्प-कौशलके परिचायक हैं । 

कमारपालने सैकड़ों मन्दिरों तथा विशाल विहारोंका निर्माण कराया, 
जिनमेंसे अनेक आज भी विद्यमान हें । इतिहास-प्रसिद्ध सोमनाथ मन्दिर- 
का पुननिर्माण कुमारपालके शासनकालकी चिरस्मरणीय घटना हैं ॥ 
इनके अवशेष आज भी उस कालकी कलाका स्मरण दिलाते हैं, जो राष्ट्रके. 
गये और गौरवकी वस्तु हैं! चौलक्यकालीन गुजरात तथा पदिचमोत्तर 
भारतकी विभिन्न कलानिधियां बहुत दिनों तक उपेक्षा श्नौर उदासीनताके 
फलस्वरूप अ्रनादृत पड़ी हुई थीं । हर्षका विषय है कि अब इनकी सुरक्षा 
और संरक्षणका महत्त्व समझा जाने लगा हैँ। जेन भण्डारोंमें पड़ी 
अमूल्य तथा दुर्लभ सामग्री श्रब प्रकाशमें श्राने लगी है । इस युगकी कला- 
कृतियां केवल गुजरातमें ही नहीं, अपितु राजस्थान मण्डलमें भी विस्तृत 
एवं विकीर्ण हें । गुजरात, मालवा, मेवाड़, पूर्व खानदेश आदिके व्यापक 
क्षेत्रमं इस युगकी कला-रचनाएं पायी जाती हैें। सिद्धपुर स्थित रुद्र- 
महालयके ध्वंसावशेषमें विद्यमान, नृत्य करती हुई मूर्तियोंके समान ही 
आक्ृतियां, आबके निकट देलवाड़ाके स्तम्भोंपर भी निर्मित हैं; तारंगा 
पहाड़ीपर कुमारपाल द्वारा बनवाये विशाल अजितनाथ मन्दिरके पृष्ठ- 

भागमें बनी संगमरमरकी जालियां शिल्पकला और कौशलकी उत्कृष्टतम 
निदर्शन हें। इसी प्रकारकी संगम्रमरकी जालियां श्रनेक शताब्दियोंके 
पश्चात्‌ सुलतानोंके कालमें बनी मसजिदोंमें भी पायी जाती हें। इससे 
चौलक्यकालोन शिल्पकलाकी श्रेष्ठताका सहज ही अनुमान किया जा 
सकता हैं । 

साहित्यके क्षेत्रमं महान आचाये हेमचन्द्र, सोमप्रभाचार्य, यशपाल, 
जयसिह सूरि आदिकी सतत साधनानें एक नवीन साहित्यिक चेतना 
और जागतिके अ्रध्यायका समारम्भ किया। आचार्य हेमचन्द्रके नेतृत्व 
एवं निर्देशमें इस समय साहित्य-निर्माणके महान्‌ यज्ञेका अनुष्ठान हुआ । 
इस समय लिखे प्रभूत ग्रंथोंकी ताड़पत्रीय प्रति तथा पाण्डुलिपियां पाटन 
तथा अन्य जैन भण्डारोंमें भरी पड़ी हें । अब इनकी सहेज-संभाल हो रही 
हैं और अनेक ग्रंथोंका प्रकाशन भी हो रहा है । संस्कृत और प्राकृत भाषामे 
प्रभत साहित्य निर्माणके साथ, इसी समय नागरीका जन्म एवं विकास 
भी हुआ। इस समय व्याकरण, नाटक, काव्य, दर्शन, वेदान्त, इतिहास आदि 
के ग्रन्थोंके प्रणयन हुए । इनमें आचार्य हेमचन्द्रके व्याकरणका अत्यधिक 
महत्व हैं । 

जन भण्डारोंसे प्राप्त ताड़पत्नीय प्रतियों तथा पाण्डुलिपियोंसे इस 
कालमें हुई महत्त्वपूर्ण साहित्य-रचना तथा चित्रकलाके विकासका भरी 
प्रकार परिचय प्राप्त होता है । इन्हीं ताड़पन्नीय प्रतियोंमें चौलुक्य वुमार- 
पाल तथा आचार्य हेमचन्द्रके चित्र प्राप्त हुए हें। पाटनके संघवीणा 
भण्डारसे प्राप्त महावीरचरित्रकी ताड़पत्रीय प्रति (वि० सं० १२६४) में 
चौल॒क्य कुमारपाल तथा जैन महापण्डित आचार्य हेमचन्द्रके लघु प्रतिकृति 
चित्र मिले हैें। इसी प्रकार शान्तिनाथ भण्डारसे प्राप्त दशवेकालिका 
लबु॒वृत्तिकी सन्‌ ११४३ ई०की ताड़पन्नीय प्रतिमें चौलक्य कुमारपाल 
तथा ह्रेमचन्द्राचार्यके लधुचित्र अंकित हें। महावीरचरित्रकी प्रतिमें 
हेमचन्द्राचार्य अपने शिष्योंके मध्य सिहासनारूढ़ हैं। उनके पीछे एक 

शिष्य हाथमें वस्त्र लिये हुए आचायेकी अम्यर्थनामें खड़ा है। आचायंके 
सम्मुख एक शिप्य पुस्तक लेकर शिक्षा ग्रहण कर रहा हैं। चौलक्य 
कुमारपाछका चित्र भी इसी ताड़पत्रीय प्रतिमें श्रंकित है। इसमें कुमार- 
पाल हेमचन्द्राचार्यके सम्मुख अम्यर्थनाकी मुद्रामें बैठे हेँ। वह आचार्य 
हेमचन्द्रसे उपदेश ग्रहण कर रहे हैँ । वस्त्रयुक्त उनके दोनों हाथ उठे हुए , 
हैं । दाहिना पर भूमिपर स्थित है, बायां भूमिसे कुछ उठा हुआ है। वह 
नीले वर्णका जरीदार वस्त्र धारण किये हुए हैं। इसी यगकी चित्रकलाकी 
परम्परामें कल्पसूत्र भी झाते हैं। इनकी कलात्मकता और श्रेष्थ्ता 
स्वंत्रिदित हैँ । वस्तुतः साहित्य और विभिन्न कलाओश्रोंका इस युगमें सर्बतो- 
मुखी अ्रभ्युदय एवं उत्कर्ष हुआ । 

इन विवरणों तथा तथ्योंसे स्पष्ट है कि बारहवीं शताब्दीके भारतीय 
इतिहासमें गुजरातके चौलक्य महान्‌ शक्तिशाली भर प्रभुसत्ता सम्पन्न 
शासक थें। इनमें सिद्धराज जयसिंह और कमारपालके शासनकाल 
अत्यधिक महत्त्वके हें। कुमारपालनें तो अपनी राज्यसीमा पूर्वेमें गंगा 
तक विस्तृत-विस्ती्ण कर ली थी । ऐसे शक्तिशाली साम्राज्यके निर्माता 
और ऐतिहासिक महापुरुषका, शिलालेखों तथा नवीन ऐतिहासिक अनु- 
सन्धानोंके आ्राधारपर, वैज्ञानिक पद्धतिके अनुसार विस्तत एवं व्यवस्थित 
इतिहास-लेखन, यूगकी मांग है। भारतीय इतिहासके उज्ज्वल नक्षत्रों 
झौर महान राष्ट्र-निर्माताओ्रॉका स्वरूप श्रब भी अज्ञात तथा रहस्यमय 
वना रहे, यह उचित नहीं । राष्ट्रीय पुनर्जागरणके इस युगमें श्रावश्यक 
है कि भारतके गौरवशाली अतीतके राष्ट्रनिर्माताश्रोंके इतिहास, श्रनुशीलन 
ओर शोधके अनन्तर वेज्ञानिक पद्धतिपर लिखें जाय॑। प्रस्तुत ग्रन्थका 
प्रणयन इसी दिशामें एक प्रयत्न हैं। इसके लेखनमें मेरुतंग, हेमलन्द्र, 
सोमप्रभाचायं, यशपाल तथा जयसिहके संस्कृत-प्राकृत भाषाम रचित 
अंथोंके श्रतिरिक्त, कमारपालसे सम्बन्धित उन बाईस शिलालेखोंकी भी 
सहायता ली गयी हैं जिनसे इस इतिहासपर सव्वथा नवीन प्रकाश पड़ता 


है । इसके साथ ही तत्कालीन स्मारकों, मन्दिरों और विहारोंके अवशंपष 
भी मिले हैं, जिनसे कुमारपाल और उसके युगके इतिहास-लेखनमें बड़ी 
सहायता प्राप्त हुई है। अनेक मुसलिम लेखकोंके विवरणोंमें भी कुमार- 
पाल और उसके समकालीन इतिहासका उल्लेख मिलता हैं। चौल॒क्य 
शासकोंके सिक्‍के दुर्लभ और अभ्रप्राप्य हें। उत्तरप्रदेशमें एक स्वर्णमुद्रा 
प्राप्त हुई है, जो जयसिंह सिद्धराजकी बतायी जाती है। कुमारपालीय 
मुद्राका भी उल्लेख मिलता हैँ । इस सम्बन्धमें पाटन, सहखलिंग तालाब 
आदिके निकट उत्खननसे नवीन प्रकाशकी आशा की जाती है। 

यह तो हुईं पुस्तकके अंतरंगकी बात । अरब इसके वहिरंगपर भी 
संक्षेपमें चर्चा हो जानी चाहिए। चौलक्य कुमारपालके इतिहासकों सहज 
और रसमय बनानेके लिए तत्कालीन कछाके अवशंषोंके अनुक्ृति चित्र 
प्रत्येक अध्यायके प्रारम्भमें दिये गये हे । ये चित्र उस श्रध्यायमें वणित 
विषयके द्योतक तो हैं ही, तत्कालीन कछाकी भांकी भी प्रस्तुत करते 
हैं। प्रथम अध्यायमं सोमनाथ मन्दिर तथा तत्कालीन पाण्डलिपिका 
अंकन हे तो द्वितीयमें समुद्र, चन्द्रमा और कम॒दिनी प्रतीकात्मक रूपसे 
चौलुक्योंके चन्द्रबंशी होनेका परिचय देते हुए उनकी उत्पत्तिका संकेत 
'करते हैं । तृतीय अध्यायके प्रारम्भका चित्र तत्कालीन समाजमें शिक्षाके 
स्वरूप और पद्धत्तिका परिचायक है। जैनमनि किस प्रकार उस 
समय अध्यापन करते थे, इसका अंकन इसमें हुआ है । चतुर्थ अध्यायका 
चित्र कुमारपालके संमयके राजदरवार तथा वेश-भूषाके वर्णनके आधार- 
'पर प्रस्तुत किया गया है । इसकी पृष्ठभूमिमें देलवाड़ा मन्दिरके कल्पूर्ण 
स्तम्भोंकी अनुक्ृति प्रदर्शित है । पांचवें अध्यायमें चौलक्यकालीन चित्रोंके 
आधारपर सैनिक अ्रभियानका स्वरूप अंकित है और तत्कालीन श्रस्त्र- 
शस्त्र चित्रित किये गये हैं। छठें अध्यायके चित्रांकनमें छत्र, सिंहासनके 
साथ, राजमुकुट और राजशक्तिकी प्रतीक तलवार शअ्रंकित हैं। इस 
वित्रमें प्रलंकरण और वेशभूषा तत्कालीन वर्णनके आधारपर हैं । सातवें 


न्न्क । ड्डे क्न 


अध्यायमें व्यापारिक पोत, ध्वजा-पताका युक्त भवनोंका चित्रण कर जहां 
उस कालकी आर्थिक सम्पन्नताका संकेत किया गया है, वहीं एक ओर 
तत्कालीन साहित्यमें वर्णित स्त्रियोंकी वेशभूषा, वस्त्र-सज्जा तथा 
अलंकारोंकी रूपरेखा अंकित है। आठवें अध्यायका चित्र विश्वप्रसिद्ध 
देलवाड़ा मन्दिरके इवेत संगमरमरकी कलापूर्ण भीतरी छतकी अनुकृति 
है । साहित्य और कलाके नौवें अध्यायका प्रारम्भ, वीणा पुस्तकधारिणी 
सरस्वतीके चित्रसे हुआ है। अन्तिम और दसवें अध्यायके आरम्भमें 
आबू पहाड़ स्थित जैन मन्दिरमें श्वेत संगमरमरकी अलंकृत मेहराब हैं, 
जो चौल॒क्यकालीन शिल्पकौशलका उत्कृष्ट निदशेन हैं। 

अन्तमें जिन विद्वानों और महानुभावोंकी प्रेरणा, निर्देश तथा परामशेंसे 
इस ग्रंथको प्रस्तुत करनेमें मुझे सहायता मिली है, उनके प्रति में हादिक 
आभार प्रकट करता हूं । उत्तरप्रदेश राज्य सरकार तथा उसकी हिन्दी 
समितिने सन्‌ १६५२ ई०में इस ग्रंथकी पाण्डुलिपिपर ७००)का पुरस्कार 
प्रदान कर जो प्रोत्साहन दिया है, उससे मुझे बड़ा बल मिला हैं। काशी 
हिन्दू विश्वविद्यालयके इण्डोलाजी कालेजके प्रिन्सिपल तथा प्राचीन 
भारतीय इतिहास और संस्कृतिके प्रधान श्रद्धेय डाक्टर राजबली पाण्डेय, 
एम० ए०, डी० लिट ०ने आमुख लिखने तथा ग्रंथ-लेखनके समय सतत निर्देश 
देनेकी जो महती कृपा की है, उसके लिए में उनका परम कृतज्ञ हूं । आचार्य 
पण्डित विश्वनाथप्रसादजी मिश्रने, हेमचन्द्रके तथा कुमारपाल सम्बन्धी 
अन्य संस्क्ृत-प्राकृत ग्रंथोंका बोध न कराया होता तो यह ग्रंथ इस रूपमें 
प्रस्तुत हो पाता, कहना कठिन है। लोकोदय ग्रंथमालाके विद्वान्‌ श्रौर 
यशस्वी सम्पादक बन्धुवर श्री लक्ष्मीचन्द्रजी जेन, एम० एण०ने इसे सुन्दर, 
सुपाठय और अद्यतन बनानेके लिए जिस संलग्नता और श्रमसे इसकी 
पाण्डुलिपिका अध्ययन कर परामर्श दिया तथा भारतीय ज्ञानपीठके मन्त्री 
साहित्य-मर्मज्ञ आदरणीय श्री गोयलीयजीने, इस ग्रंथर्में तत्कालीन कलाके 
चित्रोंकी सम्मिलित करनेकी सुभाव-सुविधा प्रदान कर, पुस्तकके सुन्दर 


ब४ शक 


मुद्रणकी व्यवस्था की--इसके लिए में इन दोनों महानुभावोंके प्रति हादिक 
कृतज्ञता प्रकट करता हूं। चित्रकार श्री अम्बिका प्रसाद दुवे तथा कलाकार 
मुहम्मद इस्माइल साहबने क्रमणः, इस ग्रंथके दस अध्यायोंके चित्र तथा 
आवरण पृप्ठकी कलात्मक खझूपरेखा प्रस्तुत की है, एतदर्थ वे हादिक _ 

धन्यवादके पात्र हें । पुस्तक जेसी वन पड़ी है, सामने हैँ । इसकी त्रटियोंसे 
परिचित होना, में अपना अहोभाग्य समभंगा ) 


रथयात्रा, २०११ वि० । 


» ल री शडूर व्यास 
व्यास-निवास, काशी ) कमल 





साधारणत: लोगोंकी ऐसी धारणा रही है कि प्राचीन भारतीय 
इतिहासको क्रमबद्ध रूपसे प्रस्तुत करनेके निमित्त उपयुक्त ऐतिहासिक 
सामग्रियों तथा तथ्योंका अभाव हैँ। प्रोफेसर मैक्समूलर,' डाक्टर फ्लीट' 
तथा श्री एलफिनिस्टनका यह अभिमत रहा हैँ कि प्राचीन भारतीय 
सदा परलोकके ध्यानमें ही निमग्न रहा करते थे और उन्हें इहलोककी 
कोई चिन्ता न रहती थी। यही कारण हैँ कि उन्होंने इतिहासकी ओर 
ध्यान ही न दिया। अवश्य ही यह धारणा उस समय तक अल्पाधिक 
अंशमे मान्य थी जब तक संस्क्रत साहित्यकी छानबीन और प्राचीन एंति- 
हासिक स्थानोंका अनुसन्धान तथा उत्खनन नहीं हुआ था । किन्तु ऐति- 
हासिक साधनों और सामग्रियोंके अनुसन्धान एवं आविपष्कारके परचात्‌ 
आचीन भारतीय इतिहासके अंधकारमय अतीतपर सर्वथा नवीन प्रकाश 
पड़ा है। सौभाग्यसे गुजरातके सोलंकी महाराजाधिराज कुमारपालके 
इतिहास निर्माणके लिए पर्याप्त ऐतिहासिक सामग्रियां उपलब्ध हैं। * 
इन ऐतिहासिक सामग्रियोंमें संस्कृत तथा प्राकृत साहित्यिक, ऐतिहासिक 
और अधे-ऐतिहासिक ग्रन्थ हैं। इनके अतिरिक्त अनेक शिलालेख, ताम्न- 


'मेक्समूलर : प्राचीन संस्कृत साहित्यका इतिहास : पृष्ठ ९। 

डाक्टर फ्लीट : इम्पीरियछ गजेटियर आब इंडिया : द्वितीय खंड, 
पृष्ठ ३। 

'एलफिनिस्टन : भारतवर्षका इतिहास : नवीन संस्करण : पृष्ठ १२। 


२८ चोौल॒क्य कुमारपाल 


पत्र, मुद्राएं तथा विदेशी यात्रियोंके ऐसे विवरण भी हैं, जो कुमारपाल 
तथा उसके समकालीन इतिहासका स्पष्ट चित्र हमारे समक्ष उपस्थित 
करते हैं। तत्कालीन स्मारक तथा भवन जिनके अवशेष अब तक प्राप्य 
हैँ, कुमारपालके इतिहास निर्माणमें पर्याप्त सहायता प्रदान करते हैं। 


संस्कृत तथा प्राकृत साहित्य 


(१) प्राकृत दृयाश्रय काव्य (कुमारपाल चरित ) : यह कुमारपालके 
धर्मंगुरु हेमचन्द्र द्वारा लिखित हें। इसका नाम द्वयाश्रय इसलिए पड़ा कि 
ग्रन्थकर्त्ताका उक्त काव्य प्रणयनमें दो लक्ष्य था । प्रथम तो संस्कृत व्याकरण- 
के स्वरूपका प्रशिक्षण और दूसरा सिद्धराजके वंशका कथावर्णन। कुमार- 
पालचरित वास्तविक अर्थमें पूर्ण काव्य नहीं अपितु सम्पूर्ण काव्यका एक 
भाग हूं। इसके अतिरिक्त बहुतसी कविताएं हैं, जिनमें दृयाश्रय महाकाव्य 
सम्पूर्ण हुआ हैं । इस काव्यके प्रथम सात सर्गोमें कुमारपाल तथा अणहिल- 
पुरके राजकमारोंका वर्णन है। इस महाकाव्यके अट्ठाइस सर्गोंमें प्रथम 
बीस संस्कृतमें हें तथा अन्तिम आठ प्राकृतमें । काव्यके प्रारम्भमें राजधानी 
पाटनका वर्णन हैँ और कुमारपालके सिहासनारूढ़ होनेके साथही उद्के 
राज दरवारमें विभिन्न प्रान्तोंके प्रशासकोंके प्रतिनिधियोंके उपस्थित 
होनेका भी विवरण हूँ। प्रथम पांच तथा पष्ठ सर्गके कुछ भागमें अणहिल- 
पुर, महाराजकी विश्ञार सम्पत्ति तथा राजकीय जिन मन्दिरोंके वेभवका 
विशद वर्णन हैं। चौलक्य शासक इन मन्दिरोंमें प्रतिप्ठित मूत्तियोंकी 
किस श्रद्धा तथा उदार भावनासे युक्‍त हो अचचेना करते थे, इन सर्गोमें 
उसका भी उल्लेख हूँ । चौल॒क्य नरेशोंके उपबनों तथा वर्ष पर्यन्त राजा 
और प्रजाके आमोद प्रमोदोंका भी उक्त सर्गो्में हृदयग्राही वर्णन मिलता 
हैँ। पष्ठ सर्गके उत्तराधेंमं कुमारपालकी सेना तथा कोंकण नरेश 
मल्लिकार्जुनके मध्य हुए युद्धका वर्णन है, जिसमें मल्लिकार्जुनकी पराजय 
तथा अन्त हुआ। इसी सगंमें कुमारपाल तथा उसके समकालीन नरेशोंके 


इतिहासकी सामग्री २९ 


साथ उसके सम्बन्धका भी संक्षिप्त वर्णन हैं। दो सर्गोमें नैतिक तथा 
घाभिक चिन्तनकी विवेचना हैँ। सप्तम स्गमें स्वयं कूमारपालके मुखसे 
आध्यात्मिक चर्चा करायी गयी हूँ और अष्ठममें श्रुतदेवी कुमारपालकी 
ग्रार्थनापर उपदेश करती हैँ। हेमचन्द्रका जन्म विक्रम संबत्‌ ११४५ 
(सन्‌ १०८८-११७२ ईस्वी ) में हुआ और निधन विक्रम संवत्‌ १२२६में। 
ड्रेमचन्द्रका यह ग्रन्थ चौलक्य नरेश कूमारपालके जीवन सम्बन्धी इतिवृत्त- 
की प्रामाणिक कृति है। इसमें ऐतिहासिक घटनाओंका उल्लेख नहीं 
तथापि उसके राजजीवनका रेखांकन करनेके लिए इसमें पर्याप्त सामग्री 
उपलब्ध हैं ।' 

(२) महावीर चरित्र : यह ग्रन्थ भी हेमचन्द्रका लिखा हुआ 
है । इसमें कमारपालके जीवनकी बहुतसी बातोंका विवरण मिलता 
हैं। महावीर चरित्र हेमचन्द्रने कुमारपालकी महत्ताका उल्लेख करते 
हुए राजा तथा जैन धर्मके भक्त रूपमें उसके अनेकानेक गुणोंका वर्णन 
किया हैँ । कुमारपालके इतिहासको क्रमबद्ध करनेमें इस पुस्तकका 
महत्व इसलिए विशेष हैँ कि इसमें वणित वातोंका पता अन्य किसी साधनसे 
नहीं लगता । हेमचन्द्र कुमररपालका समसामयिक था और अपने कालका 
महापंडित, इसलिए उसके कथनोंपर अविश्वास या सन्देह नहीं किया 
जा सकता। यह हेमचन्द्रके जीवनकी अन्तिम कृति हैं। जैनधर्म स्वीकार 
कर लेनेके बाद कुमारपालका संक्षिप्त किन्तु सारभूत वर्णन इस ग्रन्थमें है । 

(३) क्‌मारपाल प्रतिबोध : प्रसिद्ध जेन साहित्यकार सोमग्रभाचार्य 
कूमारपाल प्रतिबोधका प्रणेंता है। इस ग्रन्थका प्रणयन उसने विक्रम 
संवत्‌ १२४१ (सन्‌ ११८५) में कुमारपालके निधनके ग्यारह वर्ष उपरान्त 
किया। इससे स्पष्ट हैँ कि सोमप्रभाचार्य, कुमारपाल तथा उसके गुरु 
हैमचन्द्रका समकालीन था। कुमारपाल प्रतिबोधकी रचना उसने कवि- 


मुनि श्री जिनविजयजी : राजषि कुमारपाल : पृष्ठ २। 

सम्राट श्रीपालके पुत्र कविसिद्धपालके निवासमें रहकर की। इस ग्रन्थमें 
समय समयपर गुजरातके प्रख्यात चौलक्यवंशी राजा कुमारपालको 
हेमचन्द्र द्वारा दी गयी, जन शिक्षाओंका भी वर्णन है। इनमें इस बातका 
भी उल्लेख मिलता है कि किसप्रकार क्रमशः कुमारपाल उक्त उपदेशोंको 
ग्रहणकर जन धर्ममें पृर्णहपंण दीक्षित हो गया। इस ग्रन्थका नामकरण 
प्रणेतानें 'जिनधममम प्रतिबोध” किया है किन्तु पुस्तकका दूसरा शीर्षक उसने 
“कमारपाल प्रतिबोध” रखा है| यह ग्रन्थ मुख्यतः प्राकृत भाषा लिखा 
गया हूँ, किन्तु अन्तिम अध्यायमें कतिपय कथाएं संस्कृत भाषामें हैं। 
इसका कुछ अंश अपभश्रंशमें भी हँ। इस ग्रन्थके प्रणयनका मुख्य उद्देश्य 
कुमारपाल आदिका इतिहास लिखना नहीं रहा है, अपितु जैनधमंके 
उपदेशोंका वर्णन करना रहा है किन्तु उसके साथ ही ऐतिहासिक व्यक्तित्वों- 
की कथाएं भी सम्मिलित कर ली गयी हैं। इस सम्बन्धमें सोमप्रभाचार्यका 
कथन दुष्टव्य है---यद्यपि कुमारपाल तथा हेमाचार्यका जीवनवृत्त अन्य 
दृष्टिकोणसे अत्यन्त रुचिकर है पर मेरी अभिरुचि केवल जैनधर्मसे सम्बद्ध 
शिक्षाओंके वर्णन तक ही सीमित रहना चाहती है। क्‍या वह व्यक्ति, 
जो विभिन्न सुस्वादुपूर्ण पदार्थोसि भरे पात्रमेंसे केवल अपनी विशेष रुचिकी 
ही वस्तुएं ग्रहण करता है, दोषी ठहराया जा सकता हैं?” यद्यपि इस 
ग्रन्यसे बहुत सीमित अंशर्में ही ऐतिहासिक जानकारी प्राप्त होती है 
तथापि यह स्वीकार करना पड़ेगा कि इसके द्वारा जो कुछ भी ज्ञातव्यता 
प्राप्त होती है, वह अत्यन्त प्रामाणिक एवं विश्वसनीय है। सोमप्रभाचायें,. 
” . 'जद वि चरियं इमाणं मणोहरं अत्यि बहुयमन्नं पि 

तह वि जिणधम्म पडिवोह वंधुरं कि पि जंयेमि 

बहु भक्‍्ख जुयांइ वि रसवईएऐ मज्काओ किचि भुंजंतो 

निय इच्छा--अणुरुव॑ं पुरिसोकि होइवयणिज्जो 
' “-कुमारपाल प्रतिबोध पृ० ३, इलोक ३०-३१। 

कमारपालका केवल समकालीन ही न था अपितु उसके व्यक्तिगत जीवन- 
का भी विशेष ज्ञाता था। इस विचारसे कुमारपाल प्रतिबोध'का कुछ 
कम महत्व नहीं। इसमें लगभग बारह हजार इलोक हैं किन्तु ऐतिहासिक 
सामग्री मुख्यतः २००-२५० इलोकोंमें ही मिलती हैं। 

(४) प्रबन्ध चिन्तामणि : प्रबन्ध चिन्तामणिका रचयिता प्रख्यात 
जैन पंडित मेरुतुंग है। इस ग्रन्थमें विभिन्न ऐतिहासिक व्यक्तियोंपर 
प्रबन्ध हैं। सम्पूर्ण पुस्तक पांच प्रकाशोंमें विभक्‍त है। सर्वप्रथम विक्रम 
प्रबन्धमें सातवाहन शिलावतं भोजराज, वनराज, मूलराज तथा मुंजराज 
सम्बन्धी प्रबन्ध हैं। द्वितीय प्रकाशर्में भोज भीम प्रबन्धका वर्णन हे, 
तृतीयमें सिद्धराज प्रबन्ध हे और चतुर्थमें कमारपाल प्रबन्ध हैँ, जिसमें 
वस्तुपाल तेजपाल प्रबन्ध भी सम्मिलित हूँ। अन्तिम पंचम प्रकाशमें 
प्रकीर्ण प्रबन्ध हैं। मेरुतुंगसे कुमारपालके प्रारम्भिक जीवन, राज्यारोहण, 
चौहानों और अन्य राजाओंसे युद्ध, उसके जैनधर्ममें दीक्षित होने आदि 
विषयकी बहुतसी महत्त्वपूर्ण जानकारी प्राप्त होती है। वस्तुतः प्रबन्ध 
चिन्तामणि उन महत्त्वपूर्ण ऐतिहासिक साधनोंमें एक है जिनकी सहायतासे 
चौलक्योंका इतिहास प्रामाणिक आधारपर प्रस्तुत किया जा सकता है। 
विक्रम संवत्‌ १३६१ (१३०५ ईस्वी)की वैशाखी पू्णिमाकों यह ग्रन्थ 
वद्धमानपुर (आधुनिक बड़वान) में सम्पूर्ण हुआ। इसी नामका एक 
ग्रन्थ अथवा सम्भवतः उक्त ग्रन्थका ही प्रारम्भ श्री गुणचन्द्र आचार्य 
“पंडितोंके मस्तिष्क” द्वारा हुआ था। मेरुतुंगने इस सम्बन्ध स्वयं 
लिखा है कि प्राचीन' गाथाओंके श्रवणसे ही सन्‍्तोष नहीं होता इसीलिए 
मैंने अपनी पुस्तक प्रबन्ध-चिन्तामणिमें हालके प्रख्यात राजाओंका विस्तृत 
बृत लिखा हें। मेरुतुंगनें यह भी लिखा हैँ उक्त लेखनमें यद्यपि पांडित्यसे 
तो नहीं तथापि परिश्रमसे कार्य किया गया है।' 


'रासमाला, १३ अध्याय पृष्ठ ३२९। 

(५) थेरावली : थेरावली वह महत्त्वपूर्ण रचना हैँ जिसमें चोलक्य 
'नरेशोंकी नामावलीके अतिरिक्त उनकी तिथि तथा शासन अवधिके विवरण 
भी हैं। इस ग्रन्थके प्रणेता भी जैन पंडित मेरुतुंग ही हैं । इस कृतिमें मुख्यतः 
संस्क्रृत भापामें वंशावली है तथा उत्तराधिकारियोंकी नामावली हैं। 
यद्यपि प्रबन्ध चिन्तामणि ऐतिहासिक ग्रन्थ हैं और थरावली नरेशों और 
उनके समयकी सूची मात्र हें तथापि यह अधिक प्रामाणिक मानी जाती हैं ।' 

(६) प्रभावकचरित्र : इसका प्रणयन श्री प्रभाचन्द्राचार्य द्वारा 
हुआ। ये जैन पंडित थे और इसकी गणना भी जैन ग्रन्थोंमें हैँ । 
यह कृति द्वादश अध्यायोंमें है। इसके अन्तिम अध्याय “हिमचन्द्रसरी 
चरितम्‌”में चोलक्य नरेश कुमारपालका इतिहास है । इस अध्यायसे 
कमारपालके प्रारम्भिक जीवन, उसका विभिन्न देशोंमं पर्यटन, राज्या- 
रोहण, सनिक अभियान तथा विजयके प्रसंगोंका सुस्पष्ट वर्णन प्राप्त 
होता है । 

(७) पुरातन प्रबन्ध संग्रह : यह रचना प्रवन्ध चिन्तामणिका अव- 
शिपष्ट अंश हूँ । इसके अनेक प्रवन्ध, प्रवन्धचिन्तामणिके समान ही हैं । संक्षेप- 
में कहा जा सकता है कि इस कृतिमें प्रत्रन्धचिन्तामणिसे सम्बन्ध अथवा 
उसीके समान मिलते जुलते बहुत प्राचीन प्रवन्धोंका संग्रह है। इस संग्रहमें 
विभिन्न व्यक्तित्वॉपर कूल मिलाकर ६० प्रवन्ध हैं, इनमेंसे अनेक प्रबन्ध 
कुमारपालके इतिहासपर भी बहुत प्रकाश डालते हैं। 

(८) मोहराजपराजय : यह पांच अंकोंका नाटक है और इसके 
रचयिता हैं श्रीयशपाल। इसमें गुजर नरेश कुमारपालके हेमचन्द्र द्वारा 
जनधमंमें दीक्षित होने, पशुहिंसापर प्रतिबन्ध लगाने तथा भि:सनन्‍्तान 
मरनेवालोंकी सम्पत्ति हस्तगत कर छेनेकी राज्य प्रथाकों उठा देनेका 
वर्णन है। यह रूपक है। विषय तथा वर्णनके विचारसे यह मध्यकालीन 





“राससाला : परिश्षिष्ट, पृष्ठ ४४२ । 

यूरोपके ईसाई नाटकोंसे समता रखता है। संस्कृत साहित्यमें भी इस 
प्रकारके अन्य नाटक हैं, जिनमें श्रीकृष्णमिश्रके प्रबोध-चन्द्रोदय' नाटकका 
नाम अत्यधिक प्रसिद्ध है। नरेश, उसके विदूषक तथा हेमचन्द्रके अतिरिक्त 
नाटकके सभी पात्र सत्‌ अथवा असत्‌ भावोंमें विभकत हैं। 

नाटककार यशपाल मोढ़ बनिया जातिका था और उसके माता 
पिताका नाम था रुकमिणी तथा धघनदेव। धनदेवका वर्णन मन्त्रि रूपमें 
हुआ है तथा स्वयं नाटककारने अपनेको चक्रवर्ती अजयदेवके चरण कमलों- 
का हंस कहा है। अजयदेवका राज्यकाल १२२९से १२३२ पर्यन्त है। 
इसलिए नाटकका रचनाकाल इसी अवधिके मध्यमें निश्चित करना होगा । 
यह नाटक केवल लिखा ही नहीं गया था वरन्‌ इसका अभिनय भी हुआ 
था। रंगमंचपर इस नाटकका अभिनय कुमार बिहारमें (कुमारपाल द्वारा 
निर्मित) भगवान महावीरकी मूर्ति स्थापन समारोहके अवसरपर सर्वे- 
प्रथम हुआ था। यह स्थान थारापद्र (आधुनिक पन्हणपुर एजेन्सी थराद 
गुजरात मारवाड़की सीमापर स्थित) में हूँ । ऐसा प्रतीत होता हैं कि नाटक- 
कार इसी स्थानका राज्यपाल अथवा निवासी था। 

(९) उपर्युक्त प्रन्थोंके अतिरिक्त : चौलक्य नरेश कुमारपालके 
इतिहासका परिचय करानेवाली अन्य अनेक साहित्यिक और ऐतिहासिक 
कृतियां भी हूँ । इनमें विक्रमांकदेव चरितम्‌, सुकृतकीतिकल्लोलिनी, कीति 
कौम॒दी, वसन्‍्त विलास, हम्मीरमदमर्दन, चरित्रसुन्दरकृत कुमारपाल 
चरित्र, जिनमदनका कृमारपाल प्रबन्ध, जयसिह प्रणीत कमारपाल चरित्र 
तथा फोव॑स्‌ द्वारा सम्पादित रासमाला मुख्य हैं। 

इन ग्रन्थ समूहोंमें सर्वाधिक महत्त्वकी रचना महाकवि श्री विल्हण 
कृत “विक्रमांकदेव चरितम्‌” हें। इस महाकाव्यकी रचना बारहवीं 
शताब्दीके प्रारम्भमें हुई थी। इसमें अठारह सर्ग हैं तथा इसका नायक 
चालक्य विक्रमादित्य हैं। इसके सत्रहवें संगमें नायकका वर्णन हैं तथा 
अन्तमें कविने अपना ऐतिहासिक विवरण देते हुए कश्मीरका वर्णन किया 

ठे 

है। प्रथम सर्गमें चालक्योंकी उत्पत्तिका विवरण है और कविने बताया है 
कि वे किस प्रकार अयोध्यासे दक्षिण दिशाकी ओर गये। 

कुमारपाल प्रबन्धके रचयिता जिन मदनाग्निने कुमारपाल प्रतिबोधके 
अनेक ऐतिहासिक उद्धरण लिये हें। जयसिंह सूरिने कुमारपाल प्रतिबोध- 
की रचना शैलीका रचना सादृश्य अपने कुमारपाल चरित्रमें किया है। 
इसी प्रकार अन्य ग्रन्थोंस भी क्मारपालके इतिहासकी रूपरेखाके निर्माणमें 
सहायता मिलती हैं। 


उत्कीण लेख 


आधुनिक इतिहासज्ञ उत्कीर्ण लेखोंको किसी ऐतिहासिक कालके 
प्रामाणिक विवरणके लिए अत्यधिक महत्त्वपूर्ण मानते हैँ। सौभाग्यसे 
कुमारपालके समयके एक दो नहीं, बाइस उत्कीर्ण लेख मिलते हैं। इनसे 
कुमारपालके इतिहासकी बहुतसी बातोंका पता चलता हे। इन उत्कीर्ण 
लेखोंमेंसे कूछ उसके अधीनस्थोंके आदेश हैं, कतिपयमें राजकीय आज्ञाकी 
घोषणाएं हैं तथा अन्य दान लेख हैं। 

(१) मंगरोल शिलालेख (विक्रम संवत्‌ १२०२ या सन्‌ ११४५)-- 
यह शिलालेख दक्षिणी काठियावाड़, जूनागढ़के अन्तगंत मंगरोलके गदिस 
द्वारके निकट एक वापी (कूप) के व्याम प्रस्तरमें उत्कीर्ण है। यह शिलालेख 
पचीस पंक्तियोंका है और इसमें गुजर नरेश कुमारपालकी प्रशस्ति है। 
इसमें गृहिलवंशके सौराष्ट्र नायक नूलक द्वारा सहजीजेश्वरके मन्दिरका 
निर्माण तथा दानका विवरण अंकित है।' 

(२) दोहाद शिलालेख (विक्रम संवत्‌ १२०२ या सन्‌ .११४५) 
“-यह गोद्राहकके महामंडलेश्बर नयनदेवके समयका है। इसमें महा- 
मंडलेश्वरकी असीम कृपा द्वारा राजा शंकरसिंहके उत्कर्षका उल्लेख 


'भावनगर इन्सक्रिपशन्स, पृष्ठ १५२-६० । 

है और जिसने ईश्वराधनके निम्ित्त तीन हल चलाने योग्य भूमि का दान 
किया।' 

(३) किरादू शिलालेख (वि० सं० १२०५)-किरादू जोधपुर राज्य, 
आधुनिक राजस्थानमें स्थित हैं । यह शिलालेख किरादू परमार सोमेश्वर- 
के समयका है जो कुमारपालके अधीनस्थ था।' 

(४) चित्तौरगढ़ शिलालेख (वि० सं० १२०७)--यह लेख चित्तौर 
स्थित नोकलजी मन्दिरमें उत्कीर्ण हें । इसमें कुमारपालके चित्रकीति 
(चित्तौर) आगमन तथा समीडद्धंश्वर मन्दिरमें भेंट चढ़ानेका उल्लेख 
भी है । 

(५) आब्‌ पर्वत शिलालेख--यह महामंडलेश्वर यशोधवलके 
समयका हैं। 

(६) चित्तोरका प्रस्तर लेख--इस प्रकीर्ण लेखमें मूलराजसे 
कूमारपाल तककी वंशावल्ोीका विवरण हैँ। इसमें कहा गया है वह 
चोल॒क्य वंशमें उत्पन्न हुआ, जिस वंशका उदय ब्रह्माके हस्तसे हुआ 
बताया गया है । इसके पश्चात्‌ इसमें मूलराजसे जयसिह तककी 
वंशावली दी गयी हैं । उसके अनन्तर त्रिभुवनपालका पुत्र कुमारपाल 
हुआ।' 

(७) बड़नगर प्रशस्ति (वि० सं० १२०८)--गुजरातके वडनगरमें 
सामेत तालाबके निकट अर्जुनवाड़ीमें एक प्रस्तर खंडपर यह लेख उत्कीर्णं 
है। इसमें चौलक्योंकी उत्पत्तिका विवरण है तथा कुमारपाल तककी 


'डुंडि० एंटी ०, खंड १०, पृष्ठ १५९ । 
'इंडि० एंटो०, खंड १०, पृष्ठ १५९ । 
"सूची, क्रम संख्या २७४। 

“इंडि० एंटो०, खंड २, पु० ४२१-२४ | 
"सूची, क्रम संख्या २८० । 

बंशावली अंकित है। १६-२० इलोक नागर अथवा आनन्दपुर में प्राचीन 
आहाण बस्तीकी प्रशंसामें है। उसी प्रसंगमें इस बातका भी उल्लेख मिलता 
है कि कमारपालने अपने कालमें उक्त प्राचीन ऐतिहासिक क्षेत्रके चतुदिक 
घेरा बनवाया था। ३०वें इलोकमें प्रशस्तिकार श्रीपालका नामोल्लेख 
है, जिससे सिद्धराजने अपना श्रातृत्व सम्बन्ध स्वीकार किया था और 
जिसकी उपाधि कवि चक्रवर्तीकी थी।' 

(८) पाली शिलालेख (वि० सं० १२०९)--यह जोधपुर राज्यके 
पाली नामक स्थानमें सोमनाथ मन्दिर सभामंडपमें अंकित हैं। यह लेख 
कमारपालके समयका है।' इस शिलालेखमें कृमारपालका, शाकम्बरी- 
धीरके विजेता रूपमें उल्लेख हैँ। प्रधान मन्त्री महादेवका नाम भी इसमें 
अंकित है तथा लेखकी छठीं पं क्तिमें इस बातका स्पष्ट उल्लेख हैँ कि चामुंड- 
राज पल्लिका विषयमें शासन कर रहे थे। 

(९) किरादू शिलालेख (वि० सं० १२०६ )--यह लेख कमारपालके 
समयका है। इसमें शिवरात्रि आदि पर्वोपर पशुओंकी हिंसा करनेकों 
नियेधाज्ञा है। इसमें कहा गया हैं कि राज परिवारके सदस्य द्रव्य दंड 
देकर ही पशु हिंसा कर सकते थे और अन्य लोगोंके लिए तो इस अपराधके 
लिए प्राणदंडकी व्यवस्था थी । 


आधुनिक वडनगर (विद्यनगर) बड़ोदा राज्वके काड जिलेके 
केरल सब डिविजनमें हे। इस स्थानकी प्राचोनताके लिए देखिये इंडि० 
एंटी० खंड १, पृ० २९५। 

इंडि० एंटीो० खंड १, पृ० २९३-३०५ तया आई० ए० खंड १०, 


'पु० १६० ॥ 
ए० एस० आई० डब्ल० सी०, पु० ४४-४५, १९०७-८, इंडि० एंटी० 
खंड ११, प्‌० । 


“इंडि० एंटी०, खंड ११, पृ० ४४। 

(१०) रतनपुर प्रस्तर लेख--जोधपुरके रत्नपुरके बाहरी क्षेत्रमें 
एक प्राचीत शिव मन्दिरके मंडपमें उक्त लेख उत्कीर्ण है। यह कृमार- 
पालके शासनकालका हैं। इसमें गिरिजादेवीकी, वह आज्ञा घोषित की 
गयी है जिसमें कहा गया हैं कि निश्चित विशेष तिथियोंकों पशुओंका 
वध करना निषिद्ध है। 

(११) भटंड प्रस्तर लेख (वि० सं० १२१०)--यह जोधपुर 
राज्यके भटुंड नामक स्थानके ध्वंसावशेष मन्दिरमें है। शिलालेख उक्त 
मन्दिरके सभामंडपके एक स्तम्भमें प्रकीर्ण हें। लेख कुमारपालके शासन 
कालमें खदवाया गया है। इसमें दंडनायक वेजाकका भी उल्लेख आया है 
जो नाडल जिलेका कार्याधिकारी था। 

(१२) नाडोलका दानपत्र (वि० सं० १२१३)--यह कुमारपालके 
समयका हैँ। इसका प्राप्ति स्थान जोबपुरके अन्तर्गत देसूर जिलाका 
नाडोल है। इसमें जैन मन्दिरोंको दान देनेका उल्लेख हैँ। इसमें बहड़देव 
प्रधान मन्त्री, महामंडलिक प्रतापसिह तथा बदारीके चुंगी गृह (मंडपिका )- 
का विवरण है।' 

(१३) बाली शिलालेख (वि० सं० १२१६)--जोधपुर, बालीके 
बहुगुण मन्दिरके द्वारके सिरेपर यह शिलालेख उत्कीर्ण हें। इसमें कूमार- 
पालके शासनकालमें प्रदत्त भूमिके दानका उल्लेख है । इस लेखमें नाडलके 
दंडनायक तथा वल्लभी (आधुनिक बाली)के जागीरदार अनुपमेश्वरका नाम 
अंकित हैँ। 

(१४) किरादू शिलालेख (वि० सं० १२१८)--जोधपुर राज्यके 


“इंडि० एंटी०, खंड २०, परिशिष्ठ, पृु० २०९। 

'ए० एस० आई० डब्ल० सी०, १९०८, पृु० ५१-५२ । 

“इंडि० एंटी, खंड, ४१, पृु० २०२-२०३। 

ए० एस० आई० डब्ल ० सी०, १९०७-१९०८, पु० ५४-५५ ॥ 

किरादू स्थित एक शिवमन्दिरमें यह लेख अंकित है। इसका समय कुमार- 
पालका शासनकाल ही है। इसमें कमारपालके अधीनस्थ किरादू परमार 
सोमेश्वरका उल्लेख है।' 

(१५) उदयपुर प्रस्तर लेख---यह ग्वालियर राज्यमें है । ग्वालियरके 
अन्तगंत उदयपुरके विशाल उदयेश्वर मन्दिरके प्रवेश स्थलपर ही यह लेख 
उत्कीर्ण हैं । यह कूमारपालके समयका हैं और इसे उसके एक अधीनस्थ 
अधिकारीने उत्कीर्ण कराया था | इसकी तिथि, लेखनें सुस्पष्ट नहीं है ।' 

(१६) उदयपुर प्रस्तर स्तम्भ लेख (वि० सं० १२२२)--यह 
उक्त मन्दिरके एक प्रस्तर स्तम्भमें उत्कीर्ण है। इसमें ठाकुर चाहड़ द्वारा 
इसी मन्दिरको प्रदत्त ब्रह्मगिरिके अन्तर्गत सामगावत्ताके आधे गांव दान- 
स्वरूप देनेका उल्लेख हैं। 

(१७) जालौर प्रस्तर शिलालख (वि० सं० १२२१)--जोधपुर 
राज्यके अन्तर्गत जालौर नामक स्थानमें एक मस्जिदके दूसरे खंडके द्वारके 
ऊपर यह लेख उत्कीणं हैं। इस मस्जिदका उपयोग बादमें तोपखानेके रूपमें 
होता रहा है। इसमें कुमारपाल द्वारा निर्मित प्रसिद्ध जैन मन्दिर कुमार 
बिहारके निर्माणका विवरण है । पाइ्वेनाथका यह प्रसिद्ध जैन विहार जवाली- 
पुर (जालौर ) के कंचनगिरि किलेपर बना हुआ हैँ। इस विवरणके अतिरिक्त 
इसमें यह भी लिखा हैँ कि कुमारपालछ, प्रभु हेमसूरि द्वारा दीक्षित हुआ।* 

(१८) गिरिनार शिलालेख (वि० सं० १२२२-२३ )--यह शिलालेख 
कमारपालके समयका हैँ।' 


'ई० इंडि०, खंड २०, परिश्ििष्ट, पु० ४७। 
'इंडि० एंटी०, खंड १७, पृ० ३४१। 

'इंडि० एंटो०, खंड १७, पु० ३४१। 

इंडि० एंटीौ०, खंड ११, पृ० ५४-५५ | 
“आर० एल० ए० आर० बी० पी०, ३५९ । 

(१९) जूनागढ़ शिलालेल (वल्लभी संवत्‌ ८५० (?) सिंह ६० )-- 
यह जूनागढ़के भूतनाथ मन्दिरमें उत्कीर्णं है। यह लेख कुमारपालके 
समयका है। इसमें अनहिलपालकपुरके' धवलकी पत्नी द्वारा दो मन्दिरोंके 
निर्माणके विवरण हें। दंडनायक गुमदेवका नामोल्लेख भी इसमें आया है। 

(२०) नदलाई प्रस्तर लेख (वि० सं० १२२८)--यह शिलालेख 
जोधपुर राज्यके नदलाई नामक स्थानके दक्षिण-पद्िचिम एक महादेवके 
मन्दिरमें मिला हैं। यह भी कमारपालके समयका है। 

(२१) प्रभासपाटन शिलालेख (वल्लभी संवत्‌ ५५० )---यह शिलालेख 
प्रभासपाटन अथवा सोमनाथपाटनमें भद्रकाली मन्दिरके निकट एक प्रस्तर- 
पर उत्कीर्ण हैें। इसके अंकनका समय कुमारपालका शासनकाल हूँ। 
इसमें कमारपाल द्वारा सोमनाथ मन्दिरके पुनर्तिर्माणका विवरण हैं।' 

(२२) गाला शिलालेख--काठियावाड़के धारंगधारा राज्यके 
गाला नामक ग्राममें एक देवीके ध्वस्त मन्दिरके प्रवेदद्वारपर यह शिलालेख 
खुदा हुआ है। यह गुर्जेरनरेश कुमारपालके कालका हूँ। इसमें प्रधान 
मन्त्री महादेवके अतिरिक्त राज्यके अनेक अधिकारियोंका भी 
नामोल्लेख हूँ । 


स्मारक 


कुमारपाल जैनधर्ममें दीक्षित हो गया था और जैनधर्मके प्रति अपनी 
श्रद्धा व्यक्त करनेके निमित्त उसने विभिन्न स्थानोंमें जैन मन्दिरोंका निर्माण 
कराना प्रारम्भ किया। सर्वप्रथम उसने पाटनमें अपने मन्त्री वहड़के 


'पी० ओ० खंड १, १९३६-३७, द्वितीय खंड, पृ० ३९। 
'हुंडि० एंटी०, खंड ११, पु० ४७-४८ | 

'बो० पी० एस० आई०, १८६, सूची क्रम संख्या १३८० | 
'वी० ओ"० खंड १, पार्ट २, पु० ४०। 

निरीक्षणमें कृमारविहार नामक मन्दिर बनवाया। इस विहारके मुख्य 
मन्दिरमें उसने श्वेत संगमरमरकी पादवबनाथकी विशाल मूतिकी प्रतिष्ठा 
करायी। इसके पाश्वंके चौबिस मन्दिरोंमे|ं उसने चौबिस तीर्थंकरोंकी 
सुबर्ण, रजत तथा पीतलकी मूर्तियां स्थापित करायीं। 

इसके पश्चात्‌ कुमारपालने त्रिभुवनविहार' नामक और भी विशाल 
तथा उच्चशिखरोंसे युक्त जैन मन्दिरका निर्माण कराया। इसके चतुदिक 
विभिन्न तीर्थंकरोंके लिए बहत्तर मन्दिर बने थे। इन मन्दिरोंके विभिन्न 
विशेष भाग सुवर्णके बने हुए थं। मुख्य मन्दिरमें तीर्थंकर नेमिनाथकी 
विराट तथा भव्यमूरति बनी थी तथा अन्य उपमन्दिरोंमें विभिन्न तीथंकरोंकी 
मूर्तियां स्थापित थीं । 

इनके अतिरिक्त कमारपालने केवल पाटनमें ही चौविस तीथंकरोंके 
लिए चौबिस जेनमन्दिर बनवाये, जिनमें त्रिविहारका मन्दिर प्रसिद्ध 
था। पाटनके बाहर राज्यके विभिन्न स्थानोंमें उसने इतने अधिक जैन 
मन्दिरोंका निर्माण कराया कि उनकी निश्चित संख्याका अनुमान करना 
भी कठिन है। इनमेंसे जसदेव पुत्र सुबेदार अभयके निरीक्षणमें तरंग 
पहाड़ीपर बना अजितनाथका विशाल मन्दिर उल्लेख्य है। यद्यपि आज 
ये स्मारक अपने पूर्व रूपमें अवस्थित नहीं, तथापि ध्वंसावशेष भी अपने 
समयके जीते जागते अवशेष हैँ तथा कुमारपालके इतिहास निर्माणमें 
बहुत सहायक हैँ । 


म॒द्राए 
सिक्‍कोंका जहां तक सम्बन्ध है, पूर्व-मध्यकाल तथा उत्तरार्ध मध्य- 


काल दोनोंमें ही कुछ विचित्र स्थिति हैं । यह आश्चर्यकी बात है कि वल्लभीके 
मेत्रिकोंके अतिरिक्त किसी वंशकी मुद्राएं गुजरातमें नहीं प्राप्त होतीं । 


'पी० ओ०, खंड १, भाग २, पु० ४० ॥ 

जो प्राप्त हुई हैं वे भी गिनतीकी हैं। ये मुद्राएं ब्रिटिश म्युजियममें रही 
हैं। इनमें कोई स्वरूप साम्य नहीं हैं। इसके एक ओर वृषभका आकार 
बना हुआ हैं। यह और भी आशइचयेकी बात है कि अनहिलवाड़के चौलकक्‍्यों- 
की कोई मुद्राएं नहीं प्राप्त होती हैं। गुजरात तथा पाटनके लोग इस 
बातका गम्भीरतासे अनुभव ही नहीं करते।' पुरातत्ववेत्ता श्री एच० 
डी० सनकालिया जब अपने अनुसन्धानके दौरेपर गये थे और जब उन्होंने 
पाटनके लोगोंसे चौल॒कक्‍्योंके सिक्‍कोंके सम्बन्धर्में प्रश्न किया तो छोग 
आइचय॑ करते थे। कई वर्ज पहले सह््नलिग तालाबके निकट, नगरकी 
सीमाओंके बाहर जब एक सड़कका निर्माण हो रहा था तो सागर अप्सराके 
श्री मुनि पुण्य विजयजीको कुछ मुद्राओंका पता लगा था। दुर्भाग्यवश 
किसी मुद्रा विशेषज्ञकों यें सिक्के नहीं दिखाये गये और बादमें उनका कोई 
पता न चला ।' चौलक्योंने अवश्य ही मुद्राएं अंकित करायी होंगी तथा 
उनका पर्याप्त प्रचछन होगा, इस तथ्यके समर्थनमें उत्तरप्रदेशसे प्राप्त एक 
सुवर्ण मुद्रासे यह धारणा और भी पुष्ट हो जाती हँ। उत्तरप्रदेशमें मिली 
उक्त सुवर्ण मुद्रा सिद्धराज जयसिहकी बतायी जाती हैं। इतने सुसेम्पन्न 
कालमें चौोल॒क्योंन अपनी मुद्राएं न प्रचलित की होंगी, ऐसा स्वीकार 
करना समुचित नहीं प्रतीत होता है । इसलिए इस धारणाकों बल मिलता 
हैँ कि यदि उचित रूपसे उत्खन तथा अनुसन्धानका कार्य किया जाय-- 
विशेषकर सहस्नलिग तालाबके निकट तो मुद्राओंके अतिरिक्त चौलक्य- 
कालीन अन्य बहुतसी सामग्री भी प्रकाशमें आवेगी। 


'आकलाजी आव गुजरात, अध्याय ८, पु० १९०। 

आकंलाजी आब गुजरात, अध्याय ८, पु० १९०। 

'बही । 

'जे० आर० ए० एस० वो, लेटर्स, ३, १९३७, नं० २, आईदि- 
किल । 


४२ चौलक्य कुमारपाल 


विदेशी इतिहासकारोंके विवरण 


चोलक्य उस कालमें शासन कर रहे थे, जब मुसलिम भारतके पश्चि- 
मोत्तर भागपर आक्रमण कर विजय प्राप्त कर रहे थे। कुमारपालके 
पहले चोल॒क्यों और मुसलिमोंमें संघर्ष! हुआ था तथा कुमारपालके बाद 
भीम द्वितीयके शासनकालमें मुसलिमोंसे प्रत्यक्ष संघर्ष हुआ। कालान्तरमें 
अन्ततोगत्वा मुसलिमोंन चौलक्योंको पराजित कर दिया। अनहिलवाड़ेमें 
स्थापित क॒तुबुद्दीनका मुसलिम सेनागार या तो हटा लिया गया था अथवा 
उसका पददलन हो गया था। प्रसिद्ध मुसलिम इतिहासकार फरिश्ता 
लिखता हूँ कि भीमदेवकी मृत्युके पचास वर्ष बाद तत्कालीन दिल्लीके 
शासकको उसकी परामशंदात्री परिषद्ने यह सलाह दी कि कुतुबुद्दीन द्वारा 
विजित गुजरातके प्रदेश, जो अब स्वतन्त्र हो गये थे उन्हें पुन: अधीन किया 
जाय । परिबद्ने गुजरात तथा मालवा सेना भेजनेका परामशें दिया था। 

अलाउद्दीनके सैनिक अभियानके पहले तेरहवीं शताब्दीके अन्तके 
पूर्व तक अनहिलवाड़ा मुसलिमोंके अधीन न हुआ। मुसलिम विवरणोंमें 
भी चौलुक्योंका उल्लेख बहुत मिलता है। इस प्रकार हम देखते हैँ 
कि एक मुसलिम लेखकने कूमारपाऊको गृरुपारः सम्बोधित किया 
हैं । अबुलफजलने भी लिखा हैं कि जयसिंहकी मृत्यु तक कृमारपाल 
सोलंकी निर्वासनमें रहता था । इसीप्रकार जियाउद्दीन वरानीकी 
तारीख-ए-फिरोजशाही  निजामुद्दीतकी तबकाते-ए-अकबरी,' तारीख-ए- 


'युद्धके १४ वर्ष पूर्व चामुंडराजकी सन्‌ १०१०में मृत्यु हुई जब मुसलिम 
आक्रमण हुआ तो भीम शासनारूढ़ था। 

'फोवंस : रासमाला । 

'आइने-अकबरी, खंड २, पृ० २६३ । 

“इलिएट, खंड ३, पु० ९३। 

"विवलिओथिका इनडिका : बी०के० कृत अनुवाद, १९१३ 

फरिश्ता, आइने-अकबरी, तबकाते-नसीरी तथा मीराती-अहमदीसे चौलक्य 
'कूमारपालके समय तथा इतिहासका बहुत कुछ विवरण प्राप्त होता है। 


विभिन्न सामग्रियों पर एक दृष्टि 

इन प्रभूत साहित्यिक रचनाओं, शिलालेखों, स्मारकों तथा अन्य 
प्राप्त साधनोंकी सहायतासे चौलक्यनरेश कुमारपालके इतिहासको प्रामाणिक 
और विधिवत ऐतिहासिक पद्धतिपर लिखा जा सकता हैं। साहित्यिक 
एवं अधं-एतिहासिक ग्रन्थोंसे कृुमारपालके प्रारम्भिक जीवन, उसके सिहा- 
सनारूढ़ होने, चौहानों, परमारों तथा अन्य शक्तियोंसे युद्ध, उसके जैनधर्मंमें 
दीक्षित होने तथा अन्तमें उसके निधनका विवरण मिलता है। इन साहित्यिक 
साधनोंसे देशकी तत्कालीन आथिक तथा सामाजिक स्थितिपर भी पूर्ण प्रकाश 
पड़ता है। वस्तुतः तत्कालीन साहित्यमें उल्लिखित एवं चित्रित ऐतिहासिक 
तथ्य कुमारपालके इतिहासके अत्यन्त महत्त्वपूर्ण साधनोंमें प्रमुख हैं। 

इनके बाद कुमारपालके समयके विभिन्न शिलालेखों, प्रकीर्ण लेखों, 
तथा ताम्रपत्रोंसे उसकालके शासन-प्रबन्ध तथा देशकी विभिन्न परिस्थि- 
तियोंका परिचय मिलता है। तत्कालीन साहित्यिक रचनाओंमें भले 
ही अधें-ऐतिहासिक तथ्य अंकित हों, क्योंकि उनमें कहीं-कहीं वास्तविक 
सत्यके साथ साथ कवित्वपूर्ण प्रशस्तियां भी रहती हैं किन्तु प्रकीर्ण लेखोंके 
सम्बन्धर्में ऐसी बात नहीं कही जा सकती । अधिकांश शिलालेख राजाज्ञाके 
रूपमें हें अथवा उनमें राजकीय घोषणाएं हैं। इनमेंसे कुछमें जैन मन्दिरोंको 
दान देनेका भी उल्लेख है । शिलालेखोंसे बहुतसी महत्त्वपूर्ण बातोंका 
पता लगता हैं। इन प्रकीर्ण लेखोंसे अनेक प्रशासकीय इकाइयोंके साथ 
ही विभिन्न राज्याधिकारियोंके नाम भी विदित होते हैं। कुमारपालने 
जिन अनेक युद्धोंमें भाग लिया था उनके विवरण भी, इन्हींसे प्राप्त होते 


'ब्रिस्स द्वारा अन॒दित, खंड १। 
ब्लोयमन जेरट, खंड २ । 


डेढ़ चोलवय कुमारपाल 


है। वास्तवमें कृमारपाल और उसके समयके इतिहासकी प्रामाणिक 
रूपरेखा प्रस्तुत करनेमें उसके शिलालेख ही प्रधान रूपसे सहायक हैं । 

कुमारपाल महान निर्माता था। जैनधर्ममें दीक्षित होनेके परिणाम- 
स्वरूप उसने अनेक विद्याल तथा भव्य विहार एवं जैन मन्दिरोंका निर्माण 
कराया। यद्यपि आज ये समस्त स्मारक अपने पूर्वरूपमें विद्यमान नहीं 
तथापि उनके ध्वंसावशेष अब भी तत्कालीन इतिहासकी गौरव-गाथा मौन 
भाषार्म कहते हैं। इन स्मारकोंमें कुछके ध्वंस हैं, कुछके अल्प अवशेष 
और बहुत कुछ तो काल कवलित हो गये हैं। इनका क्षेत्र मुख्य रूपसे 
पाटन तथा गुजरातके विभिन्न स्थानमें विस्तीर्ण है। दुर्भाग्यते चौल॒क्यों- 
की मुद्राएं नहीं मिलतीं। उत्तरप्रदेशमें एक स्वर्ण मुद्रा मिली हैँ जिसे 
सिद्धराज जयसिंहकी कहा जाता हैँ। वस्तुत: यह अत्यन्त आइचर्यकी बात 
हूँ कि व्यापार एवं व्यवसायके ऐसे समुन्नत साम्राज्यके विधायकोंने अपने 
समयमें मुद्राएं प्रचलित न की हों। ऐसा कोई कारण नहीं जिससे इस समय 
सिक्‍कोंके प्रचलनके सम्बन्धमें सन्‍्देह किया जा सके। सिक्‍कोंके सर्वथा अभाव 
एवं अप्राप्यताके लिए ऐतिहासिक घटनाएं उत्तरदायी हैं । इन दिनों यवनोंके 
अनेकानंक आक्रमण हुए जिनमें भयंकर लूटपाटकी घटनाएं हुईं। चौलकयों- 
के सिक्‍कोंकी दुष्प्राप्पताको इस प्रकार अच्छी तरहसे समझा जा सकता है। 

कुमारपालके इतिहास निर्माणकी प्राप्य सामग्रियोंके सिहावलोकनके 
प्रसंग विदेशी इतिहासकारों विशेषत: मुसलिम इतिहासकारोंके विवरणोंका 
भी उल्लेख आवश्यक है। मुसलिम इतिहासज्नोंने तत्काडीन राजनीतिक 
घटनाओंका तो उल्लेख किया ही है, विभिन्न राजाओं और उनकी तिथियों- 
के विवयमें भी लिखा हँ। अनेक मुसलिम इतिहास-लेखकोंने कुमार- 
पालका उल्लेख करते हुए जिन ऐतिहासिक तथ्योंको लिपिबद्ध किया है, 
उनकी पुष्टि अन्य ऐतिहासिक सामग्रियोंस भी होती है। इस प्रकार 
चौल॒क्य कुमारपालके प्रामाणिक इतिहासकी रूपरेखा और स्वरूपअंकनके 
निमित्त प्रभूत सामग्री उपलब्ध है । 

. गुप्त साम्राज्य और पृुष्यभूतियोंके पराभव तथा पतनके पश्चात्‌ 
कोई ऐसा दक्तिसम्पन्न राजवंश न हुआ, जितना व्यापक विस्तार एवं 
विराट राजनीतिक प्रभुत्व अनहिलवाड़ेके चौलक्योंका भारतमें हुआ । 
चौलक्य शब्द चाल॒क्यका संस्कृत रूप है । गुजरातमें चौलक्योंका लोकप्रसिद्ध 
सम्बोधन 'सोलकी” अथवा सोलंकी” हेँ। गुजरातके लोकगीतोंमें 
अब तक गायक इसका प्रयोग करते रहे हैँ । प्राचीन शिलालेखों, ताम्रपत्रों 
तथा समकालीन साहित्यमें इस वंशका नाम “चौल॒क्य”, “चालक्य” अथवा 
“चुलक” मिलता हैँ । इसके अतिरिक्त चालकका चल॒क्य, चालक्य, 
चलक्य, चौल॒किक, चौल॒क्क' तथा चुलग शब्दोंका प्रयोग भी इस वंशके 
सम्बोधनके रूपमें हुआ हे । 

लाट प्रदेशके राजा कीतिराज सोलंकीके ताम्रपत्रमें इस वंशका नाम 
चालक्य' कहा गया है। उसके पौत्र त्रिलोचनपालके ताम्रपत्रमें वंशका 
नाम चौल॒क्य' आया है । गृजरातके सोलंकी राजाओंके पुरोहित सोमेश्वरने 
अपनी कीतिकौमुदी में 'चौलक्य” तथा “चुलक्य'का प्रयोग किया है। 


'बियना ओरियन्टलरू जनेल, खंड ७, पृ० ८८। 

'इत्थयत्र भवेत्कत्र सन्‍ततिव्वितता किल। चोल॒क्यात्रथिता न॑ 
ध्या. .. .इंडि० ऐँटी० खंड १२, प० २०१। 

'अथ चोल॒क्य भूपालपाल यामास तत्पुरम्‌। कीतिकौमुदी २: १॥ 

अणहिलपुरमस्ति स्वतिपालं प्रजानाम । 


४८ चोल॒क्य कुमारपाल 


हेमचन्द्रने गुजरातके सोलंकी शासकोंके लिए चौल॒क्य, चुलुक्य, चाल॒क्का, 
चुलुक्का तथा खुलग'का व्यवहार किया हैँ। कृष्ण कविने अपनी कृति 
रत्नमालामें चालक्य, चुलक्य, चुलक, चौल॒क्य शब्दोंका प्रयोग सोलंकी 
शासकोंके लिए किया है। पृथ्वीराज रासामें सोलंकी वंशके लिए 
चाल॒क्काका व्यवहार किया गया है।' 

इस प्रकार स्पष्ट हैँ कि एक ही वंदशके लिये विभिन्न लेखों तथा विभिन्न 
तत्कालीन साहित्यमें भिन्न-भिन्न वंद्य परिचायक शब्दोंका प्रयोग हुआ हैं । 
इन शब्दोंमं कौन शब्द सोलंकी (चौलक्य) वंशके लिए सर्वेथा उपयुक्त 
है इसके निर्णय एवं निर्द्धारणके लिए समकालीन लेखकों, ताम्रपत्रों तथा 
शिलालेखोंकी प्रभूत सामग्री हैं। सभीके सम्यक्‌ समालोचनके अनन्तर 
यह स्पष्ट हैं कि इस राजवंशके लिए सबसे अधिक तथा सबंमान्य प्रयोग 


जरजिरघुतुल्ये पाल्यमार् चुलक्यें:: ३ : 
विरतयांत वस्तुपालइचुलक्य रुच्चिवेषु कवियु चर प्रदरः . . . .:१४: 
“-आब्‌ स्थित वस्तुपाल तेजपाल मन्दिरमें सोमेश्वर रखचित प्रशस्ति। 
'कुन्तेन सर्वसारेणावर्धाहलसं चुलक्य राट्‌. . . .द्यात्र/ सहाकाब्य, 
सग ५:१२८। 
उद्दालिआ दसंगाणसिरों घालक्क सुइडेहि, सर्ग ६:८४॥ 
जत्थ चुलुकब्कनि वार्ण परिमल जम्मो जसो कुसुमदामं १:२२, धवल- 
गहेय अइनिच्चलाकि दो वच्छल़ो चुलगवंध दीवओ॥.सर्ग २:९१। 
कूमारपाल चरित । 
असो वंश चालक्यकों शुभ रीति, पुनीवंध चापोत्कटाको सप्रीति, 


रत्नमाला, पु० २०। चोलुक्य वंश नप भवरनास. . . .--रत्नमाला, 
प्‌० ४३१ 
मुनि प्रगय्यो चालुक्क । ब्रह्मचारी व्रत धारिय--परथ्वोराज रासोः 


जादिपवं, पृ० ४९ । 


बंदकी उत्पत्ति और तिथिक्रम ४९ 


“चौलक्य” शब्दका ही हुआ है। हेमचन्द्र, सोमेशवर, यशपाल तथा अन्य 
तत्कालीन साहित्यकारोंके अतिरिक्त शिलालेखों और ताम्नपत्रोंमें जो 
आधुनिक कालमें किसी तथ्य अथवा घटनाकी मान्यताके लिए सर्वो- 
पयुक्‍त प्रमाण माने जाते हैं, उक्त शब्दका ही बहुतायतसे प्रयोग हुआ 
है। यही नहीं, आठ चौल॒क्य ताम्रपत्रोंमें जो चौलक्योंकी वंशावली दी' 
हुई हैं उन सभीमें एक ही शब्द “चौल॒क्य का व्यवहार किया गया है।' 


उत्पत्तिका अग्निकुल सिद्धान्त 

इसमें सन्देह नहीं कि अन्य भारतीय राजवंशोंकी अपेक्षा चौलक्योंका 
अंकित तिथिक्रम अत्यधिक विश्वसनीय और प्रामाणिक हूँ। चौलकक्‍्योंकी 
उत्पत्ति विवयक विभिन्न सिद्धान्त हैँ। इनमेंसे एक अग्निकुल सिद्धान्त 
है। इसके अनुसार कहा जाता हैँ कि आबू पर्वतपर वशिष्ठ ऋषिने यज्ञ 
किया और उसकी वेदीसे प्रथम चौलक्य अथवा चालक्यकी उत्पत्ति हुई। 
किन्तु इस सिद्धान्तके समर्थनमें न कोई शिलालेख है और न ताम्रपत्र अथवा 
कोई ऐतिहासिक इतिवृत्त ही। पश्चिमी सोलंकी राजा विक्रमादित्यके 
#शलालेखमें (विक्रम संवत्‌ ११३३ और ११८३) यह लिखा है कि चालक्य 
(सोलंकी) वंशकी उत्पत्ति चन्द्रवंशसे हुई जो ब्रह्माके पुत्र अन्नि द्वारा 
आविर्भूत हुआ था । यह शिलालेख बम्बई प्रान्तके धारवाड़ जिलेके 
गोहाद गांव स्थित वीरनारायण मन्दिरमें मिला है। उक्त सोलंकी राजाके 
दूसरे उत्कीर्ण लेखसे भी उक्त कथनोंकी ही पुष्टि होती है ।' पूर्वीय सोलंकी 





'इंडि० ऐंटी०, खंड ६, पृ० १८१। 
आओ स्वस्ति समस्त जगत्मसुतेब्भगंवतो ब्रह्मणः पुत्रस्यात्रेश्नेंत्रिस 
मुत्पन्नस्य यामिनी कामिनो ललाम भूतस्य सोमस्यान्वये सत्यत्याग शौर्यादि 
गुणं निलूयः केवल निज ध्वजिनीजव क्षपित प्रतिपक्ष क्षितीश वंश श्री- 
मानस्ति चालुक्यवंशः । इंडि० ऐंटो०, खंड २१, पृ० १६७। 
'कर्नाटक इन्सक्रि० खंड १, पृ० ४१५। 
४ 


५० चौल॒क्य कूमारपाल 


राजा राजराजा प्रथम (वि० सं० १०७६९-११२०--सन्‌ १०२२-१०६३ ) के 
एक ताम्रपत्रमें यह लिखा है कि भगवान पुरुषोत्तमके “नाभि-कमल' से 
ब्रह्मा उत्पन्न हुए और उन्होंने अनेकानेक राजाओं तथा राजवंशोंकी 
उत्पत्ति की। इन राजवंशों और राजाओंने चत्रवर्ती सम्राटोंकी भांति 
अयोध्यामें शासन किया। इसी राजबंशमें राजा विजयादित्य हुआ । 
वह दक्षिण विजयके लिए गया और उसीके वंशमें राजराजा हुआ। 
इस कथनकी पुष्टि राजराजाके पिता राजा विमरादित्य (वि० सं० 
१०७५--सन्‌ १०१०)के एक ताम्रपत्र द्वारा भी होती है। 


चुलक सिद्धान्त 


चौलक्योंकी उत्पत्ति विषयक एक चुलक सिद्धान्त भी है। कश्मीरी 
कवि विल्हणने अपने “विक्रमांकदेवचरित” (वि० सं० ११४३--सन्‌ 
१०८५) में लिखा हे कि ब्रह्माके 'चुलक से एक वीर पुमष उत्पन्न हुआ 
जिसके वंशमें हरित तथा मानव्य हुए। इन क्षत्रियोंने पहले अयोध्यामें 
शासन किया और तदनन्तर दक्षिण दिशामें एकके बाद दूसरी विजय 
करते आगे बढ़े। यही सिद्धान्त अल्प परिवतंनके साथ कुमारपालके 


' इंडि० ऐंटी०, खंड १४, पु० ५०-५५ । 

* इंडि० ऐंटी०, खंड ६, पृ० ३५१-५८ । 

* सुधाकरं वार्घकतः क्षपायाः संप्रेक्य मृर्धानमिवानमन्तम्‌ 
तद्विप्लवायेव सरोजिनीनां स्मितोन्मुखं पंकज वक्‍तमासीत :३६ः 
ज्ञात्वा विधातुश्चुलुकात्पसृति तेजस्विनोन्यस्थ समस्त जेतुः 
प्राणेश्वरः पंकजिनीवधूनां पूर्वाचलं दुर्गंभिवारुरोह :३७: 
जगाम यांकेषु रथांगनाम्नां परस्परादहोन लेपनत्वम्‌ 
सा चन्द्रिका चन्दनपंककान्ति ज्ञीतांशुश्ञाणाफलके ममज्ज :३८: 


बंशकी उत्पत्ति और तिथिक्रम ५१ 


समयकी वडनगर प्रशस्ति (वि० सं० १२०८: सन्‌ ११५१) में भी व्यक्त 
किया गया है। इसमें कहा गया हैँ कि देवताओंने नम्नतापूर्वक जब राक्षसोंके 
अपमानोंसे रक्षा करनेकी प्रार्थना ब्रह्मसे की तो उस समय वे सन्ध्यावन्दन 
करने जा रहे थे। उन्होंने अपने “चुल॒क'में गंगाका पवित्र जल लेकर 
एक वीरकी उत्पत्ति की। उस वीरका नाम चौलक्य था जिसने तीनों 
संसारको अपने यश एवं कीतिसे पवित्र किया। उससे एक जाति उत्पन्न 
हुई । इसमें एकसे एक शौर्यंवान और वीयंबान शासक हुए। पतनावस्थामें 
भी इनका वैभव इनसे विलग नहीं हुआ। यह जाति अपनी बीरताके 
कारण प्रख्यात हुई और इसने समस्त संसारके सर्वसाधारणोंको आशीर्वाद 
दिया ।' 

सोलंकी राजा कलछोतुंगके ताम्रपत्र तथा चोड़देव ह्वितीय (वि० 
सं० १२००८-सन्‌ ११४३)के प्रकीर्ण लेखमें यह स्पष्ट लिखा हे कि 
सोलंकी शासक चन्द्रवंशी मानव्य गोत्री, तथा हरित के वंशज थे। मानव्य 


संध्या समाधों भगवान्स्थितोथ शक्तरेण वद्धाज्जलिना प्रंणम्य 
विज्ञापितः: शेखर पारिजातद्विरेफनादविगुणव चोभिः :३९: 
विक्रमांकदेवचरितः सर्ग १: ३६-३९। 


', , .  नमस्यन्नपि निज चुलुके पुण्यगंगाम्ब॒पूर्ण । 

सदधो वीर चुल॒क्याह्ययमसजमिदंयेन कीत्तिप्रवाहँः 

पृतं त्रेलोक्यमेतन्नियतमनुहंरत्ये हेतो फलं श्री :२: 

बंदकोपिततो बभूव विविधाश्रयेंकलीलास्पदं । 

यस्यमाद भुमि भतोषि बीतगणिताः प्रादुर्भवंत्यन्वहं । 

छायां यः प्रथित प्रताप महतों थे विपन्नोपिसन । 

यो जन्यावधि सर्वदापि जगतो विश्वस्यदत्तेफलं :३: 

वडनगर प्रशस्ति : इलोक २-३, इपि० इंडि० खंड १, पु० २९६॥ 
'गौरीशंकर हीराचन्द ओभा : सोलंकी राजाओंका इतिहास, प्‌० ६ । 


५२ चौलक्य कुमारपाल 


तथा हरित कौन थे यह उक्त ताम्रपत्रमें उल्लिखित नहीं किन्तु पश्चिमी 
सोलंकी राजा जयसिंह द्वितीय (वि० सं० १०८२८-उसन्‌ १०२५)के 
एक प्रकीर्ण लेखमें उनका इतिहास' दिया हुआ है। इसमें कहां गया है 
कि ब्रह्मसे मनु और मनुसे मानव्यका आविर्भाव हुआ । भानव्यके 
शज ही मानव्य गोत्रिय कहलाये। मानव्यका पुत्र हरित था और उसका 
पुत्र पंशशिखी हरित हुआ । इसका पुत्र चालक्य हुआ जिसका वंश चाल॒क्य 
(सोलंकी ) वंशके नामसे प्रसिद्ध हुआ ।' 

राजा पुरुषोत्तम (वि० सं० १३३०-१३७५--सन्‌ १२७३-१३१८) 
के दो उत्कीर्ण लेखोंमें लिखा है कि सोलंकी राजा चन्द्रवंशी थे। सोलंकी 
राजराजाके दानपत्रमें जहां उसके राज्यारोहणका वर्णन है (वि० सं० 
१०७९--सन्‌ १०२२) वहां लिखा है कि “वह सोमवंश तिलक” है । 
कलिगतुम्भारानी एक तामिल काव्यमें सोलंकी राजा कूलोतुंग चोड़देव 
प्रथमका ऐतिहासिक वर्णन है, उसमें लिखा हैँ कि उसका जन्म चन्द्रवंशमें 
हुआ था।' वीर चोड़देवके ताम्रपत्रमें (वि० सं० ११४७--सन्‌ १०६०) 
उसके पितामह राजराजाकों सोमकुलभूषण कहा गया हैं । अभिप्राय 
यह कि वह चन्द्रवंशी राजा था। सोलंकी राजा कूलोतुंग चोड़देवके सामन्त 
बुद्धराजके दानपत्र (वि० सं० १२२८ल्‍--सन्‌ ११७१) में चोड़देवके 
प्रख्यात प्रपितामह कृव्ज विष्णु (कृव्ज विष्णु वर्धन)को चन्द्रबंशी कहा 
गया है।' 


:( ) कर्नाटक इन्सक्रिपशन : खंड १, पु० ४८ । 

(!( ) बाम्बे गजेटियर : खंड १, भाग २, पृ० ३३९ । 
'गौरीशंकर हौराचन्द ओका : सोलंकी राजाओंका इतिहास, पु० ७। 
“इंडि० ऐंटी० खंड १९, पृु० ३३८। 

“इंडि० ऐंटी० खंड १, पृ० ५४। 
"हुंडि० ऐंटी० खंड ७, प० २६९। 


बंशकी उत्पत्ति और तिथिकम ५३ 


हेमचवन्द्रका अभिमत 


शिलालेखों, ताम्रपत्रों तथा दानपत्रोंके इन प्रमाणोंके अतिरिक्त 
समकालीन एऐंसे प्रमाण हैँ, जिनसे बिना किसी सन्देहके कहा जा सकता 
हैं कि सोलंकी राजा चन्द्रवंशी थे। यह पुष्ट प्रमाण हेमचन्द्रका हैँ । अपने 
दयाश्रय काव्यमें उसने सोलंकी राजा भीमदेव तथा चेदि नरेश कर्णदेवके 
दूतोंका मिलन कराया है। वातकि प्रसंगमें राजा भीमदेवके दूतने पूछा 
कि महाराज भीमदेव जानना चाहते हैँ कि आप (चेदि नरेश कर्णदेव) 
मेरे मित्र हैं अयवा गत्रु | इस प्ररनके उत्तरमें चेदिराज कर्णदेवने कहा कि 
राजा भीमदेव अविजेय सोम (चन्द्र) वंशके हैं ।! जिन हष॑गनीके वस्तुपाल 
चरित (वि० सं० १४६७--सन्‌ १४४० ) में सोलंकीराज भीमदेव चन्द्र- 
वंशका भूषण कहा गया है।' 
इस प्रकार पृथ्वीराजरासोमें वणित चौल॒क्योंकी उत्पत्तिकी अग्निकुल 
कथा, आधुनिक ऐतिहासिक विश्लेषणके द्वारा अतिरंजित वर्णन तथा 
प्रशस्तिमात्र' स्वीकार की जाती हे। गृजरातके इतिहासके कुछ विशेषज्ञ 
तो अग्निकुछ उत्पत्तिकी कथाको किसी प्रकार स्वीकार ही नहीं करते। 
उनका तो रासोकी ऐंतिहासिकतापर भी सन्देह हैँ।' उत्पत्तिकी “चुलक 
कथा' के सम्बन्धर्में यह कहा जाता हूँ कि संस्कृत व्याकरणके अनुसार 
“चौल॒क्य” शब्द “चुलक्य से बना हुँ और इस कारण प्राचीन लेखकोंने 
ब्रह्मके “चुलक से “चौलक्यकी उत्पत्तिकी कल्पना सहज ही कर ली 
होगी । इस विवादास्पद प्रश्नका निर्णय करनेमें जहांतक उत्कीर्ण लेखों तथा 
ताम्रपत्रोंके प्रमाण मिलते हैं, यह स्वीकार करना समीचीन होगा कि चौलक्य 
प्राचीन कालके चन्द्रवंश्ी क्षत्रिय थे। 


'हयाश्रय काव्य : सर्ग ९, इलोक ४०-५९ ॥ 
हषंगनी कृत वस्तुपाल चरित्र ९:७९। 
'गौरीोशंकर हीराचन्द ओभा : सोलंकी राजाओंका इतिहास, पु० १२। 


पड चौल॒क्य कमारपाल 


चौल॒क्य वंशका मूलस्थान 


चौलक्य वंशके मूलस्थानके विषयमें लोगोंमें बहुत मतभेद है। कुछ 
विद्वान्‌ इनका मूलस्थान उत्तरभारत बताते हैं, तो कुछ इस मतके हैं कि 
ये दक्षिणते आये। श्री टाड॑का कथन हें कि भाटों तथा परम्परासे 
राजदरबारमें विरुदावली गानेवाले कवियोंकी रचनाओंमें सोलंकियों- 
को गंगा तटके शुरूके प्रसिद्ध राजकुमारके रूपमें चित्रित किया गया 
है। यह उस समयकी बात है जब राठोौरोंने कन्नौजपर अधिकार 
नहीं किया था। वंशावली सूची में लाकोट जो आधुनिक लाहौर 
है, उनका स्थान कहा गया हैं। इसमें ये उसी शाखा (माध्वनी ) के 
कहे गये हैं, जो चौहानोंकी शाखा थी। इतना निश्चित रूपसे कहा 
जा सकता है कि आठवीं सदीमें लंगहस तथा टोगरा मुखतान और 
उसके निकटवर्ती प्रदेशों रहते थे। ये भट्टिसोंके शत्रु थे। ये मालाबार 
तटपर कंलियन (कल्याण)के राजकुमार थे, जिस नगरमें आज भी 
प्राचीन गौरवके चिह्न विद्यमान हैं। यहीं कैेलियत (कल्याण) से सोलंकी 
वंशका एक वृक्ष अनहिलवाड़ा पुतछन (पाटन)के चौवुरस राजवंशर्में 
पनपा | विक्रम संवत्‌ €£८७ (६३१ ई० )में चौवुरस वंशके अन्तिम राजा 
विजराज तथा स्त्रियोंको उत्तराधिकारसे वंचित रखनेके अधिनियम, 
इन दोनोंकी अवमानना हुई । इसी समय युवक सोलंकी मूलराज 


'टाड : राजस्थान, खंड १, भाग ७, पु० १०४॥ 

सोलंकी गोत्राचार इस प्रकार हे--माध्वनि शाखां-भारद्वाज गोत्र 
गुरत्स लोकोश नेकस-सरस्वती (नदी) सामवेद कपिलेदबरदेव कर्दुमन 
रिकेश्वर तीन प्रवर जेनार-कुंजदेवी-“मेयाल पुत्र”--टाड : राजस्थानः 
पृष्ठ १०४। 

“बस्‍्बईके निकट, कल्याण शुद्ध रूप । 


बंशको उत्पत्ति और तिथिक्रम ए्प्‌ 


के सम्मुख सुदृढ़ चौलुक्य साम्राज्य स्थापित करनेके लिए मार्ग प्रशस्त हुआ ।' 
इस सम्बन्धमें श्री सी० वी० वैद्य का कथन है कि “इस प्रश्नके विषयमें 
सबसे पहले यह ध्यानमें रखना होगा कि यह 'चौलक्य'” तथा दक्षिणका 
“चालक्य” परिवार एक ही नहीं हैं अपितु पृथक्‌-पृथक्‌ हैँ। यद्यपि इन 
दोनोंमें साम्य है तथा प्राचीन कवियों तथा कथाकारोंने इन्हें एकही माना 
है । गोत्रकी भिन्नतासे ही परिवारकी पृथकताका परिचय मिलता है। छठी 
शताब्दीमें दक्षिणके चालक्योंने अपना गोत्र मानव्य अंकित कराया हें। 
जैलापा तथा अन्य स्थानॉके चौलक्य इसी वंश तथा विवरणके हैं। दुर्भाग्यसे 
गुजरातके चौलक्योंने अपने विवरणोंमें अपने गोत्र नहीं दिये हैं। फिर भी 
हम निश्चित रूपसे कह सकते हैं, जैसा कि १०वीं शतीके एक चेदि विवरणमें 
दिया गया है कि उनका गोत्र भारद्वाज था । पृथ्वीराजरासोमें चंदने 
भी चौलक्योंका यही गोत्र कहा है । रीवा तथा गुजरातके सोलंकी अब तक 
अपनेको इसी गोत्रका बताते हैं और इस प्रकार बिना सन्देह हमें भी यह 
निरचय मानना चाहिए कि उनका गोत्र सदा भारद्वाज ही रहा है ।* 


वंशका संस्थापक : मूलराज 


श्री एच० सी० रेका कथन है कि ७२०-६५६ ईस्वीमें कपोतक जो 
चावड़ाके नामसे अधिक प्रसिद्ध थे, पांचसारामें शासन कर रहे थे। वहांके 


'यह जयसिह सोलंकीका पुत्र था तथा कलियनका प्रसिद्ध राजकुमार 
था। इसने भोजराजकी पुत्रीसे विवाह किया था । यह विवरण एक 
बिना शीर्षककी अपूर्ण भोगोलिक एवं ऐतिहासिक पुस्तकसे लिया गया है, 
जो अत्यधिक महत्त्वपूर्ण हे। टाड : राजस्थान, खण्ड १, पृ० १०३॥ 

'सी० बी० वेच्य : सध्यकालीन भारत खण्ड ३, अध्याय ७, प० १९५। 

'इंडि० ऐंटी० : खंड १, पृ० २५३। 

"एच० एसम० एच० -आई०, खंड ३, अध्याय ७, पृ० १९५-६। 


५६ चोलक्य कुमारपाल 


अन्तिम सामन्तसिह उफ़ भुवतके राज्यकालमें कन्नौजके कल्याणकल्कके शासक 
भुवनादित्यके तीन पुत्र, राजी, वीजा तथा दंडक भिक्षुकका वेष धारणकर 
सोमनाथकी तीर्थ यात्रा करने निकले। लौटते समय वे सामन्तसिह द्वारा 
आयोजित रथ प्रदर्शनके समारोहमें उपस्थित हुए। राजीने रथ संचालन 
सम्बन्धी कलाकी कुछ ऐसी आलोचना की जिससे सामन्तसिह प्रसन्न 
हो गया। इतना ही नहीं उसने राजीको किसी राजवंशका समभकर 
उससे अपनी बहन लीलादेवीका विवाह कर दिया। संयोगसे लीलावती 
गर्भवती दी मर गयी। उसका गर्भस्थ शिशु शस्त्रोगचारके उपरान्त निकाला 
गया । यह शस्त्रीपचार उस समय हुआ जब मूलग्रह था | यही शिशु मूलराज 
था। वह योग्य तथा शक्तिशाली राजकमार निकला । इसने अपने 
चाचाकी हत्या कर राज्यसिहासन हस्तगत कर लिया ।' 

इस कथासे सत्य तथा कल्पनाकों पृथक करना कठिन है लेकिन इसमें 
सन्देह नहीं कि इसमें कूछ तथ्य अवश्य हैं। ६३७ ईस्वीके चालक्य पुलकेशी 
अवनीजनाश्रयके नौसेरी दानपत्रसे यह बात भलीप्रकार प्रमाणित हो 
जाती है कि आठवीं शताब्दीके पूर्वार्धमें चावड़ा वंश गुजरातमें राज्य कर 
रहा था। इससे यह भी पता चलता हैँ कि ७६३ ईस्वीके कुछ पहले 
अरबों (ताजिकों )की सेनाने सैन्धव, कच्छेला, सौराष्ट्र कपोतक लोगोंको 
पराजित एवं पददलित किया था। मौयं तथा गुजेरनरेश नवासारिका 
(लाटप्रदेशमें ) के सुदूर दक्षिण क्षेत्र तक पहुंचे थे। महिपालके हडाला- 
दानपत्रसे स्पष्ट हैँ कि कंपस' लोग पूर्वी काठियावाड़ तथा मध्य गुजरातमें 
६१४ ईस्वी तक शासनाधिकारी रहे। यूना दानपत्रसे विदित होता है 


'() बी० जी० खंड १, भाग १, पृु० १५६-५७, () कुमारपाल 
चरित : निर्णयसागर प्रेस, बम्बई १९२६ (१-१५), (77) ए० ए०्के० 
खंड २, १० २६२। 

'बाम्बे गजेटियर : खंड १, भाग २, पु० १८७-८८ तथा ३७५ ॥ 

कि ८९३ ई० तथा बादमें भी कन्नौजके शासकोंके चौलक्य राज्याधिकारी 
गजरातमें शासन कर रहे थे। इसमें कोई आश्चर्य नहीं कि इन्हीं अधीनस्थ 
शासकोंमं जिसका सम्बन्ध कल्याणीके चौलक्योंसे रहा होगा, कन्नौजके 
प्रतिहारोंसे ववाहिक सम्बन्ध स्थापित कर पांचसेराके छोटे चावड़ा 
राज्यवंशको उखाड़ फेंकनेमें समय एवं सफल हुआ हो । इसप्रकार कल्याणके 
एक राजकुमारकी राज्यपरम्पराका कन्नौजमें प्रारम्भ हुआ। यह निदिचत 
मान लेना भी उचित न होगा कि दसवीं सदीऊे पूर्वार्धमें कन्नौज प्रान्तमें 
कल्याण नामक नगरकः अस्तित्व था और वहांका शासन भी चौलक्य 
राजवंशके अधीन था। इन अनुमानोंका ठीक टीक महत्त्व चाहे जो हो, 
इस निर्णयपर आना उचित ही होगा कि गुजरात्के चौलक्योंका संस्थापक 
मूलराज, चावड़ राजकुमारीका पुत्र था और उसने अपने मामाको अपदस्थ 
कर अनहिलपाटक' का राज्य हस्तगत कर लिया। अधिकांश जैन ऐति- 
हासिक तिथिक्रमोंमं यह स्वीकार किया गया है कि गुजरातका प्रथम 
चौलक्य शासक राजीका वंशज था । यह राजी कन्नौजकी राजधानी 
कल्याणके राजा भुवनादित्य तथा अनहिलवाड़पाटनके अन्तिम चौड़ राजा 
अथवा चावड़ा राजाकी बहिन लीलादेवीका पुत्र था।' 

मेरुतुंगका अभिमत हैं कि विक्रम संवत्‌ €६ ८में राजी अपने दो भाइयोंके 
साथ वेशपरिवर्तन कर सोमनाथपाटनकी यात्रा करने गया था। यात्रामें 
लौटते समय अणहिलवाड़ाके रथ प्रदर्शन समारोहमें वे गामिल हुए। 
राजीसे रथ संचालन कलाकी आलोचना सुनकर वहांका राजा सामन्तसिह 
अत्यधिक प्रसन्न हुआ। राजीके वंशका विवरण जानकर उसने अपनी 


'डो० एच० एन० आई० : खंड २। बादके विवरण पत्रोंस अण- 
हिलपाटक”, अनहिलवाड़ा या उनहिलपुरके नामते प्रसिद्ध हुआ । सरस्वती 
नदीके तटपर अवस्थित आधुनिक पाटन। 

"फोबंस्‌ : रासमाला, खंड १, पु० ४९ । 


५८ चोलक्य कुमारपाल 


बहिन ललितादेवीसे उसका विवाह कर दिया। प्रसवके समय ललिता- 
देवीकी मृत्यु हो गयी किन्तु शिशु शस्त्रोपचारके पश्चात्‌ जीवित निकाल 
लिया गया। मूल नक्षत्रमें उसका जन्म हुआ था, इसीलिए उसका नाम 
मूलराज रखा गया। मूलराजकी शिक्षा-दीक्षा उसके मामाके यहां हुई 
तथा उसके मामाने उसे गोद ले लिया। मूलराज बड़ा हुआ, तो सामन्त- 
सिंह जब आसवके आवेगमें रहते तो बार बार इस आशयका कथन व्यक्त 
करते कि में तुम्हें राज्यसत्ता सौपफर पृथक हो जाऊंगा।” किन्तु जब 
सामन्तसिह गम्भीर मुद्रामें होते थे तो कहते कि राज्यसत्ता छोड़नेकी, अभी 
मेरी इच्छा नहीं। कहते हैं कि यह बात विभिन्न मुद्राओंमें इतनी बार कही 
गयी कि मूलराज इससे ऊब उठा। एकदिन उसने अपने मामा सामन्त- 
सिहकी हत्या कर डाली तथा राजसिंहासनपर अधिकार कर लिया ।' 
इतिहासकार फोवव॑सने यह ऐतिहासिक विवरण कुछ अन्तरके साथ 
स्वीकार कर लिया है कि मूलराजका पिता फन्नौजका न था बल्कि दक्षिणके 
कल्याणका था जो स्थान दक्षिणमें महान चालक्य राजवंशका केन्द्र था ।' 
प्रसिद्ध इतिहासज्ञ श्री एलफिनिस्टनका भी यही मत है।' मूलराजकी 
माता चौड़ राजवंशकी राजकुमारी थी और उसका पिता चौल॒क्य था, 
यह सभी प्राप्त सामग्रियोंसे स्पष्ट है। किन्तु यदि मेरुतुंगके ऐतिहासिक 
तिथिक्रमसे उक्त कहानीकी तुलना की जाय तो उक्त कथाका व्यतिक्रम 
स्पष्ट हो जायगा। मेरुतृंगगा कथन है कि सामन्तसिह ६६१ विक्रम 
संवत्‌में राजसिहासनपर आसीन हुआ और सात वर्षों तक ६६८ विक्रम संवत्‌ 
तक राज्य करता रहा | उसी समय राजी अणहिलवाड़ेमें ६९८ वि० संभमें 
आया और उसने लीलादेवीसे विवाह किया। लीलादेवीसे उन्हें एक पुत्र 


'प्रबन्धचिन्तामणि : पु० १५-१६ | 
“रासमाला : खंड १, पृ० रडंड। 
भारतका इतिहास : पृ० २४१, छठां संस्करण । 

हुआ। उसका पालन पोषण उसके मामाके संरक्षणमें हुआ तथा उसने 
अपने मामाकी हत्या कर डाली। 

क्षब प्ररन उठता है कि इन समस्त घटनाओंके लिए बीस वर्षका 
समय तो चाहिये ही । लेकिन बताया जाता है कि राजी वि० सं० ६६ पमें 
पाटन आया तथा मूलराजने अपने मामाको उसी वर्ष अपदस्थ कर दिया। 
यदि कहा जाय कि राजीका पाटन आगमन पहले होना चाहिये तो भी 
स्थिति सुस्पष्ट नहीं होती। इसका कारण यह है कि सामन्तसिहने केवल 
सात वर्षों तक शासन क्या और उसके राज्यकालमें यह घटना सम्भवत: 
नहीं हुई। इस प्रकार पाटनमें राजी तथा राजसिहासनारूढ़ सामन्तसिहके 
मिलनकी घटना सत्यकी कसोौटीपर खरी नहीं उतरती। घटनाओंका 
यह विश्लेषण मेरुतुंगगी पुरी कथाको अपुष्ट जनश्रुति तथा कल्पनाके 
आधारपर खड़ा सिद्ध करता प्रतीत होता हे। चावड़ा तथा चौल॒क्य 
शासकोंके मिलनकी उक्त कहानी इसप्रकार कल्पितसी ही प्रतीत होती 
है। इस विषयमें दयाश्रय काव्यका मौन और भी सन्देहजनक है । यद्यपि 
यह कहा जाता हूँ कि यह काव्य हेमचन्द्रकी ही अकेले रचना नहीं, फिर भी 
मेर्तुंकेक ऐतिहासिक वृतसे यह अधिक प्रामाणिक तथा विश्वसनीय है।' 
दयाश्रयमें मात्र यही कहा गया हैँ कि मूलराज चौलक्य था। उसकी 
ब्कति अत्यधिक थी और वह वीर था। मूलराज के दानपत्र क्रमसंख्या 
१में वंशकी उत्पत्तिके विषयमें कोई विशेष विवरण नहीं। यह अत्यन्त 
संक्षिप्त है फिर भी इससे मेरुतुंगके मतका खंडन हो जाता है। इसमें 
मूलराजने 'अपनेको सोलंकियों (चाल॒किकानव्य)का वंशज बताया 
है तथा महान राजा राजीके वंशका कहा है। इसमें यह भी कहा गया 


'इडि० ऐंटी० : खंड ६, पू० १८२ । 
'“अणहिलवाड़ेके चोलक्योंके एकादद दानपत्र : इंडि० ऐंटी० खंड ६, 
पृ० १८१। 


६० चौलक्य कुमारपाल 


हैं कि उसने सारस्वत मंडलपर (सरस्वती नदीसे सिंचित प्रदेश) अपने 
बाहुबलसे विजय प्राप्त की थी।” 


चोलक्य इतिहासपर नया प्रकाश 


अब यह स्वीकार किया जा सकता हैं कि सामन्तसिहकी हत्याको 
पंडितों तथा भाटोंदे “बाहुबल तथा शक्तिसे प्राप्त विजय का रूप दे 
दिया होगा, लेकिन मेरुतृंगकी कहानीसे इसका साम्य नहीं होता। उसने 
राजीको “महान्‌ राजाओंमें महान्‌” नहीं स्वीकार किया है। 

अनहिलवाड़के चौलक्य राजवंशके सं स्थापकके इतिहासपर कुमारपालके 
समयके शिलालेख वडनगर प्रशस्तिसे एक नवीन प्रकाश पड़ा हँ। इसमें 
चौलक्य वंशकी उत्पत्तिका इतिहास हैं। इस शिलालेखमें कहा गया हूँ कि 
“प्रसिद्ध वीर मूलराज राजाओंके मुकूटका ऐसा वहुमूल्य और बेजोड़ 
मोती था जिसने अपने वंशकी प्रसिद्धि चतुदिक फंलायी . . . .” उसने 
चावड़ा वंशकी राजकमारीके भाग्यको उत्करषके उच्चशिखरपर पहुंचाया । 
राज्यलक्ष्मी उसकी दासी थी। वह विद्वत्‌ समूहके आह्वादका विषय 
था। उसके सम्बन्धी उससे प्रसन्न थे। ब्राह्मण, भाट तथा सेवक सभी 
उसके शोयंपर मुग्ध थे। उसकी वीरताके कारण सभी क्षेत्रोंक राजाओंकी 
सौभाग्यलक्ष्मी उस समय उसकी असिदकक्षमें ही रहनेमें प्रसन्नताका अनुभव 
करती थी। वंश उत्पत्तिका यह विवरण मूलराजके उस दानपत्र से 
बहुत कूछ मिलता जुलता हैँ जिसमें कहा गया हैँ कि उसने अपने बाहुबलसे 
सरस्वती नदीसे सिचित प्रदेशपर विजय प्राप्त की। इन प्रमाणोंसे अब 
यह स्वीकार करनेमें बल मिलता हूँ कि प्रथम चौल॒क्‍्यने गुजरातपर 


“बड़तगर प्रशत्ति : इडोक रसे ६, इपी० इंडि० : खंड १, पृ० २९३- 
३०५॥ । 
'इंडि० ऐंटी० : खंड ६, पु० १९२। 

विजय प्राप्त की थी, न कि जसा प्रबन्धोंमें वर्णन है कि उसने अपने निकट 
सम्बन्धी अन्तिम चावड़ा राजासे विश्वा+घात कर उसकी हत्या की थी ।* 

बडनगर प्रशस्ति तथा मूलराजके दानपत्रके इन ठोस प्रामाणिक आधारों- 
पर गुजरातके चौलक्य राजवंशकी उत्प/त्तिकी रूपरेखा अंकित करना युक्ति- 
युक्त होगा । उत्कीर्ण लेखोंमें उक्त वर्णन, दानपत्र तथा अन्यत्र सर्वत्र मूलराज- 
को अन॒हिलवाड़ेका प्रथम चौल॒क्य राजा कहा गया है । इनसे इस तथ्यका भी 
स्पष्ट संकेत मिलता है कि मूलराजका पिता चौल॒क्य वंशके मूलस्थानका राजा 
था तथा मूलराजने “राज्यकी खोजमें उत्तरी गुजरातपर आक्रमण किया । 

अब इस प्रशनका उठना स्वाभाविक है कि राजीका मूलस्थान तथा 
राज्य कहां था ? गुजरातके इतिहाससे पता चलता हूँ कि विक्रम संवत्‌ 
७५२में कन्नौज कल्याण कटकमें भूराजा तथा भूवड़ (भूषति)ने जय- 
शेखरकों पराजित कर गुजरातकों अपने अधीन कर लिया। उसके वाद 
कर्णादित्य, चन्द्रादित्य, सोमादित्य तथा भुवनादित्य कल्याणके राज- 
सिहासनपर आरूढ़ हुए। अन्तिम राजा भुवनादित्य राजीका पिता था। 
पारचात्य इतिहासकार श्री फोर्वेस, श्री एलफिनिस्टन तथा अन्य लोगोंने 
उक्त कल्याणको दक्षिणी चौलक्पोंकी राजधानी माना हैँ। उनका कथन 
है कि गुजराती उक्त स्थानकी जो अवस्थिति बताते हैं वह भ्रमात्मक 
हैँ । इन यूरोपीय इतिहासकारोंके तकंके पक्षमें यह तथ्य सबसे प्रबल है कि 
दक्षिण स्थित कल्याण आठ सदी पूर्व चौलक्योंकी राजधानी थी, और 
कन्नौजमें इस नामके कोई प्रसिद्ध नगरका पता नहीं चलता किन्तु सोलंकी 
चौल॒क्योंके शासनके मूलप्रदेशोंके निवासियोंका अभिमत, जैसा कि डाक्टर 
बुलरका कथन हैँ उससे भी अधिक प्रवल हैं।* 


'प्रबन्ध चिन्तामणि : पृु० १६॥। 
'जी० बूलर : ए कन्ट्रीव्यूशन दू दी हिस्ट्री आव गुजरात, इंडि० ऐंटी० 
खंड ६, पृ० १८१। 


६२ चौलक्य कुमारपाल 


मूलस्थान उत्तर भारत 


अनहिलवाड़ेके चौलक्योंका मूलस्थान उत्तरभारत अथवा दक्षिण- 
भारतमें था; इस सम्बन्धमें अन्तिम निर्णयके निमित्त निम्नलिखित तथ्योंकी 
ओर ध्यान देना आवश्यक हँ--- 

१. गुजरातके चालक्य अपनेको चौल॒क्य (सोलंकी) कहते हैं और 
अब इनके वंशका नामकरण चौल॒क्य या चालिक्य अथवा चालक्य हो 
गया है । इसीलिए इनके आधुनिक वंशधरोंको चालके” सम्बोधित 
किया जाता है। यद्यपि चौलक्य और चालक्य एक ही नामके दो रूप हैं 
तथापि यह बात समभमें नहीं आती कि पाटन राजवंशके संस्था- 
पकने, यदि वह सीधे कल्याणसे आता जहां कि चालक्य शब्द चलता हैं 
तो अपनेको 'चौल॒किक” क्‍यों कहा ? ठीक इसके विपरीत यदि वह 
दक्षिणके अपने बन्धुओंसे काफी वर्षों पूर्व विलग हो गया हो और 
उत्तर भारतमें रहनेंवाले परिवारका हो तो यह अन्तर समभा जा 
सकता है। । 

२. दक्षिणी चालक्योंके कुलदेवता पविष्णु हैँ जबकि उत्तरी चालकक्‍्योंके 
क्‌लदेवता शिव रहे हैं । 

३. दक्षिणी चाल॒क्योंका प्रतीक चिह्न शिवका नन्‍्दी हूँ।' 

४. भूपतिसे राजी तकके चाल॒क्य नरेशोंकी वंशावली और दक्षिणी 
चालक्योंके शिलालेखोंमें उत्कीर्ण वंशावलीमें साम्य नहीं हैं। 

५- चौल॒क्य वंशके प्रसिद्ध संस्थापक मूलराज तथा उसके दक्षिणी 
सम्बन्धियोंमें मैत्री सम्बन्ध न था। मलराजको सिहासनारूढ़ होनेके 
पश्चात्‌ तेलगानाके तेलपा द्वारा वरपके नेतृत्वमें भेजी हुई सेनासे सामना 
करना पड़ा था। 


'इंडि० ऐंटी० : खंड ६, प० १८१। 


बंदकी उत्पत्ति और तिथिक्रम ६३ 


६. मूलराज तथा उसके उत्तराधिकारियोंने गुजरातमें ब्राह्मणोंकी 
अनेक बस्तियाँ बसायीं। ये ब्राह्मण आज तक औदीच्य (उत्तरी)के नामसे 
प्रसिद्ध हैं। उसने इन ब्राह्मणोंकों पूर्वी काठियावाड़में सिहपुर, स्तम्भतीर्थ 
या कैम्बेल तथा अन्य अनेक ग्राम प्रदान किये जो बनस' तथा सावलमतीके 
मध्यमें अवस्थित थे ।! साधारणतः यह नियम है कि जब कोई राजा नये 
प्रदेशोंपर विजय प्राप्त करता है तो वह अपने मूलस्थानके निवासिथोंको 
बुलाकर उन्हें वहां बसाता है । इसप्रकार यदि मूलराज दक्षिण भारतसे आया 
होता तो वह तंलंगाना तथः कर्नाटक ब्राह्मणोंकी बस्तियां बसाता । फलस्वरूप 
औदिच्य (उत्तरी) ब्राह्मणोंके स्थानपरः दक्षिणी ब्राह्मणोंका बाहुलय एवं 
प्राधान्य रहता। पर ऐसा नहीं हैँ। यदि जैसा कि गुजरातके ऐतिहासिक तिथि- 
क्रम अंकित करनेवाले कहते हें वह स्वीकार कर लिया जाय कि चौल॒क्य 
उत्तर भारतके थे, तो औदिच्य(उत्तरी) ब्राह्मणोंकी बस्तियोंके बसानेकी बात 
तत्काल समभमें आ जाती है। यह तथ्य इतना यूक्तियुक्त और न्यायसंगत 
है कि इससे गुजरातियोंके ऐतिहासिक विवरणको प्रबल समर्थन प्राप्त होता 
हूँ कि चौलक्य उत्तरी भारतके ही थे और वे दक्षिण भारतसे नहीं आये थे । 

अब प्रश्न आता हे---कन्नौजमें चौलक्य राज्य तथा एक दूसरे कल्याणके 
अस्तित्वका । यह कोई असम्भव नहीं । आठवीं शतीमें यशोवर्धनके कालसे 
दसवीं शाताब्दीके अन्त तक जबकि राठौर आये कन्नौजका इतिहास 
अन्धकारमें हे। कन्नौजके इतिहासका यह अन्धकार युग लगभग उसी 
कालका हूँ जिसमें भूपति तथा उसके उत्तराधिकारी हुए थे। भूपति सन्‌ 
६६५-६में शासन कर रहा था तथा सन्‌ ६€४१-४२में राज्यसिहासनपर 
आसीन हुआ। फिर यह भी बात है कि उनके पूर्वज उत्तरसे आये और 
उन्होंने अयोध्या तथा अन्य नगरोंपर शासन किया था। यह बात भी 


'फोबंस्‌ : रासमाला, खंड १, पु० ६५। 
'इंडि० ऐंटो० : खंड १४, पृ० ५०-५५ । 


द्ढे चौल॒क्य कुमारपाल 


ध्यान देने योग्य हैं कि अब तक कन्नौजके जिलोंमें चौलुक्य राजपूत हैं। 
दूसरे कल्याणकी स्थिति तथा अस्तित्वका जहां तक प्रश्न हे यह ध्यानमें 
रखा जाना चाहिये कि यह नाम कई स्थानोंका रहा है । इस नामके दो 
नगर तो प्राचीन तथा बहुत प्रसिद्ध हैं । इनमेंसे एक बम्बईके निकट कल्याण 
है जिसे यूनानियोंने 'कैलिनी” कहा हैँ तथा दक्षिण कल्यान | यह पहले 
ही बताया जा चुका हैँ कि चौलक्य मलाबार तठके “कलियन” (कल्याण) 
नामक नगरके राजकुमार थे; जिसके वैभवपूर्ण ध्वंसावशेष अब तक 
विद्यमान हैं । इन समस्त स्थितियोंका विश्लेषण तथा गृजरातियोंके कथनों- 
को ध्यानमें रखकर यह स्वीकार करना उचित होगा कि मूलराज उस राजा- 
का पुत्र था जो कान्यकुब्जमें शासन करता था। उसने गुजरातपर विजय 
प्राप्त की जो सम्भवतः उसके पैतृक साम्राज्यका प्राचीन अधीनस्थ प्रदेश 
था। इस प्रकार अनहिलवाड़ेमें चौलक्य साम्राज्यका संस्थापक मूलराज 
दक्षिण भारतका नहीं, अपितु उत्तरी भारतवर्षका ही मूल निवासी था। 


वंशावली 

अनहिलवाड़ेको चौल॒क्योंकी वंशावली जाननेके लिए प्रभूत तथा 
प्रामाणिक सामग्री विद्यमान हैँ। सोलंकी चौल॒क्योंके संस्थापक मूलरा जसे 
लेकर बारहवें तथा अन्तिम राजा त्रिभुवनपाल तककी सम्पूर्ण वंशावलीके 
लिए प्रामाणिक इतिहास, शिलालेख तथा ताम्रपत्र हैँ। विश्वसनीय 
तथा लिखित इतिहासोंमें मेरुतुंगगी थेरावली हैँ, जिसमें वंशावली तथा 
वंशव॒ृक्ष दिया गया है । यह ऐतिहासिक तिथिक्रम सहित हूँ। यह 
संस्कृत भाषामें हैं ।॥ अनेक चौलक्य नरेशोंके शासनकालका उल्लेख 


'यह स्थान बम्बईके निकट है। टाड : राजस्थान : खंड १, भाग १, 
प्‌० १०४-५ ॥ 

'इंडि० ऐंटी० खंड ६, पृ० १८१। 

जे० वी० आर० ए० एस० : खंड ९, पु० १४७। 


बंशकी उत्पत्ति और तिथिक्रम ९५ 


प्रबन्ध-चिन्तामणिमें भी दिया हुआ है । इसके अतिरिक्त अनेक जैन 
ग्रन्थकारोंने अपनी अर्धे-ऐतिहासिक रचनाओंमें चौलक्य राजाओंकी 
वंशावलीका उल्लेख किया हैँ । किन्तु वंशावलीकी सबसे प्रामाणिक 
व॒क्षावली शिलालेखों' तथा ताम्रपत्रों से प्राप्त होती है । उक्त आठ 
भूमिदानपत्रोंमेसे! सात (४से १० तक) में चौलक्य राजाओंकी सम्पूर्ण 
वंशावली दी हुई है। 

थेरावलीमें चौलुक्योंकी वंशावली इसप्रकार दी गयी हे---श्री मूलराज- 
का पुत्र वल्लभराज हुआ और वल्लभराजके पश्चात्‌ उसका भाई दुर्लभराज 
उत्तराधिकारी हुआ। उसके बाद उसका भाई नानागिलाका पुत्र भीमदेव 
राज्यगद्दीका उत्तराधिकारी हुआ। भीमदेवके परचात्‌ उसके पुत्र श्री 
कर्णदेवको राजगद्दीका उत्तराधिकार मिला। श्री कर्णदेवके पुत्र जयसिह 
सिद्धराज हुए। जयसिह सिद्धराजके बाद श्री त्रिभुवनपालका पुत्र श्री- 
कूमारपाल शासनारूढ़ हुआ। त्रिभुवनपाल, भीमदेवके पुत्र क्षेमराजके 
पुत्र देवपालका पुत्र था। कुमारपालके अनन्तर उसके भाई महिपालके 
पुत्र अजयपालको राज्यका उत्तराधिकार प्राप्त हुआ। उसके बाद लघु 
मूलराज हुआ और परचात्‌ भीमदेव द्वितीयने शासन किया। चौलक्य 
वंशके अन्तिम राजा त्रिभुवनपालका नाम थेरावलीमें नहीं दिया गया है ।* 

सोमप्रभाचायेके कूमारपाल प्रतिबोधमें भी चौलक्य नरेशोंकी वंशावली 
दी हुई है। इसमें लिखा हुआ है कि अनहिलपुर पाटनमें पहले चौल॒क्य 


'सोमप्रभाचाय : कुमारपालप्रतिबोध । 
'हुंडि० ऐंटी० : खंड ६, पृ० १८१। चौलुक्य राजाओंके एकादश 
दानपत्र । 
'हुपि० इंडि० : खंड १, बडनगर प्रशस्ति, प्राची शिलालेख। 
'इंडि० ऐंटी० : खंड ६, पु० १८१। 
'जे० बी० आर० ए० एस० : खंड ९, पुृ० १४७ । 
४, 


६६ घोलक्य कुमारपाल 


वंशका राजा मूलराज शासन करता था। उसके बाद उसके उत्तराधिकारी 
क्रमदा: इस प्रकार हुए---चामुंडराज, वललभराज, दुलंभराज, भीमराज, 
कर्णदेव तथा जयसिहदेव। जयसिंहदेवका उत्तराधिकारी कुमारपाल 
हुआ जो भीमराजका प्रपौत्र था। भीमराजको क्षेमराज नामक पुत्र था। 
क्षेमराजका पुत्र देवप्रसाद था। इसी देवप्रसादका पुत्र त्रिभुवनपाल था, 
जो कुमारपालका पिता था।' 

इन ग्रन्थोंमें उल्लिखित विवरणोंके अतिरिक्त चौलक्योंकी वंशावलीका 
प्रामाणिक विवरण अन्य सूत्रोंस भी मिलता है। ये हैं गुजरातके चौलक्य 
नरेशोंके सात ताम्रपत्र' जिनमें चौलक्य राजवंशकी सम्पूर्ण वंशावली 
दी हुई हे-- 
» मूलराज प्रथम 
* चामुंडराज 
» वल्‍लभराज 
दु्लभराज 
* भीमदेव प्रथम 
» कर्णदेव, श्रेलोक्यमल्ल 
» जयसिह॒देव 
» कुमारपालदेव 
» अजयपाल, महामाहेश्वर 
१०. मूलराज द्वितीय 
११. भीमदेव 
१२. जयसिंह 
१३. विभुवनपालदेव 

'कुसारपालप्रतिबोध, पु० ४-५ 
'इंडि० ऐंटी० : खंड ६, पु० १८१ तथा मूल ताज्नपत्र ॥ 


बंशकी उत्पत्ति और तिथिक्रम ६७ 


वंशावली सम्बन्धी इन ताम्नपत्रोंका विश्लेषण करनेपर यह स्पष्ट 
है कि थोड़े बहुत अन्तरके अतिरिक्त सभीमें साम्य हैं। इसप्रकार दानपत्र 
४ तथा ३में जो अत्यल्प' अन्तर है, वह नगण्य है। ५वें दानपत्रका प्रथम 
पत्र उन्हीं राजाओंका उल्लेख करता हे जिनका विवरण दानपत्रकी ४ 
ऋमसंख्याके सातवें पत्रमें मिलता है । इन दोनोंमें ही जयसिहका नामोल्लेख 
नहीं हुआ है। छठवें दानपत्रके प्रथम पत्रकी वंशावली तथा विक्रम संवत्‌ 
१२८३के ४५वें दानपत्रमें उल्लिखित वंशवृक्षमें जयसिहके विवरणके अति- 
रिक्त कोई अन्तर नहीं। दानपत्र ७:१ तथा वि० सं० १२८३के ५वें 
दानपत्रमें वि० सं० १२६३के ३२रे दानपत्रके अनुसार जयसिंह तथा मूलराज 
द्वितीयका विवरण है। दानपत्र ८:१की वंशावल्ी तथा वि० सं० १२८८के 
७वें दानपत्रमें भी साम्य है। कुछ अन्तर है तो इतना ही कि एकमें मूलराज 
द्वितीयकी तुलना म्लेच्छोंके अन्धकारसे व्याप्त संसारमें प्रकाश फंलानेवाले 
प्रात रविसे की गयी हूँ । दानपत्र ६:१की वंशावलीका क्रम वि० सं० १२६५ 
के ८वें दानपत्रसे प्रायः मिलता जुलता हूँ। अन्तर एकमें केवल यह है कि 
चोलक्य वंशके नवमभ राजा अजयपालको महामाहेश्वरकी उपाधि दी 
गयी है। इसीप्रकार दानपत्र संख्या १०:१की वंशावली तथा वि० सं० 
१९६६के दानलेखमें वंशके ग्यारह राजाओंकी नामावलीमें साम्य है। 
प्रथममें त्रिभवनपालदेवका नाम नहीं है। 

कुमारपालके समयकी वडनगर प्रशस्ति तथा प्राची शिलालेखोंमें 
चौल॒क्य राजाओंकी वंशावली कुमारपाल तक दी हुई है । वडनगर 
प्रशस्तिमें गुजरातके चौलक्य राजाओंका क्रम इस प्रकार है---१. मूलराज, 
२. उसका पुत्र चामुंडराज, ३. उसका पुत्र वललभराज, ४. उसका भाई 
दुर्लभराज, ५. भीमदेव, ६. उसका पुत्र कर्ण, ७. उसका पुत्र जयसिंह 
सिद्धाज और ८. कुमारपाल। प्राची शिलालेखमें चौलुक्य राजाओंकी 
यही वंशावली कमारपाल तक अंकित हैँ । अन्तर केवल इतना है कि 
इसमें वललमराजका नामोल्लेख नहीं हुआ है। 

वंशावली सम्बन्धी इन समस्त सामग्रियोंपर विचार तथा विश्लेषणके 
अनन्तर चौलक्य राजाओंका वंशवृक्ष निम्नलिखित प्रकार स्थापित करना 
उचित होगा--- 


१. मूलराज प्रथम, नरेश राजीका पुत्र 
| 


२. चामुंडराज 
| 
| | 
३. वलल्‍लभराज ४. दुलंभराज नागदेव 
। 
५. भीमदेव 
| 
| | 
६. कर्ण हरिपाल 
| 
७. जयसिंह सिद्धराज त्रिभुवनपाल 
| 
| 
८. कंमारपाल महपाल 
| 
९६. अजयपाल 
| 
| | 
१०. मूलराज द्वितीय ११. भीमदेव द्वितीय 


| 
१२. त्रिभुवनपाल 


तिथिक्रम 
मेरुतुृंगगी थेरावलीसे विदित होता है कि विक्रम संवत्‌ १०१७में 
चौल॒क्य श्रीमूलराजने उत्तराधिकार प्राप्त किया तथा ३५ वर्षों तक 

शासन किया। उसके परचात्‌ विक्रम संवत्‌ १०५२में उसका पुत्र वललभराज 
शासनारूढ़ हुआ और १४ वर्षों तक राज्य करता रहा। वि० सं० १०६६यें 
उसका भाई दुलंभ उत्तराधिकारी हुआ और वह १२ वर्षों पयंन्त शासन करता 
रहा। वि० सं० १०७८में उसके भाई नागदेवके पुत्र भीमदेवने उत्तराधि- 
कार प्राप्त किया तथा ४२ वर्षों तक सुदीर्धे शासन किया। वि० सं० 
११२०में उसका पुत्र श्रीकर्णदेव राजगद्दीपर बेठा और ३० वर्षों तक 
शासनारूढ़ रहा। मेरुतुंगगा कथन हैँ कि वि० सं० ११३० कातिक शुद्ध 
तृतीयासे तीन दिन तक पादुका राज्य था। उसी वर्ष मार्गंशीष शुद्ध ४को 
त्रिभुवनपालका पुत्र कुमारपाल राज्याधिकारी हुआ तथा वि० सं० १२२९ 
पौष, शुद्ध द्वादशी तक शासन करता रहा । कुमारपालने ३० वर्ष, १ 
मास तथा ७ दिनोंकी अवधिपयेन्त राज्य किया । कुमारपालके बाद 
उसी दिन उसके भाई महिपालका पुत्र अजयपाल राज्यगद्दीपर बेठा। 
३ वर्ष, २ मासके परचात्‌ विक्रम संवत्‌ १२३२, फाल्गुन शुद्ध द्वादशीको 
लघु मूलराज (मूलराज द्वितीय) राजगद्दीपर बैठा । वि० सं० १२३४की 
चैत्र सुदीसे २ वर्ष, १ मास तथा २ दिनों तक उसने शासन किया। इसी 
दिन भीमदेव द्वितीय शासनारूढ़ हुआ। 

विभिन्न ऐतिहासिक सूत्रोंसे जो प्रामाणिक विवरण प्राप्त हुए हैं, 
उनके आधारपर चौल॒क्य राजाओंका तिथिक्रम इस प्रकार प्रस्तुत किया 
जा सकता है--- 
राजाओंका क्रम प्रबन्ध कुमारपाल पाठावलि श्शासनावधि' 

चिन्तामणि प्रबन्ध 

मूलराज ३५वर्ष ३५वर्ष ३५वर्य सन्‌ €६१-६६६ 
चामुंडााज १३वयं श१३वर्थषय १३वर्ष सन्‌ €६९७-१००६ 


' इंडि० ऐंटी० : खंड ६, इपि० इंडि० : खंड ८ इनमें डाक्टर वूलूर 
तथा अन्य विद्वान इससे सहमत हें । 

कुमारपालके पारिवारिक सम्बन्धी 


कुमारपालप्रतिबोधके अनुसार कुमारपाऊल, भीमराजप्रथमके पौत्रका 
शैत्र था। भीमदेवको क्षेमराज नामक पुत्र था और उसका पुत्र देवपाल 
धा। देवपालका पुत्र त्रिभुवनपाल था। इसी त्रिभुवनपालका पुत्र 
कुमारपाल' था। मेरुतुंका कथन हैँ कि भीमदेवने चक््‌लादेवीको अपने 
रनिवासमें रखा था और उसीसे क्षेमराज उत्पन्न हुआ। उसकी दूसरी 
दनी उदयमतिसे कण नामका पुत्र हुआ। कर्णदेवनें मीनलदेवीसे विवाह 
केया और उसीसे जयसिंह हुए । क्षेमराजके पुत्रका नाम देवपाल' था 
प्रौर उसके पृत्रका नाम त्रिभुवनपाल था। त्रिभमुवनपालने काश्मीरादेवीसे 
वेवाह किया। इनके तीन पुत्र तथा दो पुत्रियां हुईं। तीनों पुत्रोंके नाम 
प्-- ( १) महिपाल (२) कीतिपाल तथा (३) कमारपाल, और पुत्रियोंके 
गम क्रमशः प्रेमलदेवी तथा देवलदेवी थे। तत्कालीन द्वयाश्रय काव्यमें 
ग्रेमराज तथा कर्ण, भीमदेवके दो पुत्रके रूपमें अंकित हैँं। इसमें यह 
प्री लिखा है कि क्षेमराजका पुत्र देवप्रसाद हुआ। प्रबन्ध चिन्तामणिमैं 
लेखा है कि भीमदेवके एक पुत्रका नाम हरिपाल था और त्रिभुवनपाल 
उसीका पुत्र था। कुमारपालका पिता यही त्रिभुवनपाल था। कुछ 
थानोंमें भीमका पुत्र क्षेमराज, उसका पुत्र हरिपाल, हरिपालका 
जर त्रिभुवनपाल और त्रिभुवनपालका पुत्र कुमारपाल, ऐसा भी क्रम 
मलता है। 





' कुमारपालप्रतिबोध, पु० ५-६ । 

* मेरुतुंकी थेरावलोमें देवप्रसादके स्थानपरः “देवपार” लिखा 
[।--जनेल आव बंगाल रायरू एशियाटिक सोसायटी खंड ९, पु० १५५ । 

) प्रबन्ध चिन्तामणि, पु० ११६ । 

* बास्बे गजेटियर : खंड १, उपलंड १, पृ० १८१। 

उपर्युक्त विवेचनके आधारपर कुमारपालके पारिवारिक सम्बन्धियों- 
का क्रम इसप्रकार प्रस्तुत किया जा सकता है-- 


रानी : चक्‌लादेवी--भीमदेव--उदयमति : रानी 


| 
क्षेमराज 


| 
देवपाल या देवप्रसाद अथवा हरिपाल 


| 
त्रिभुवनपाल--का स्मी रादेवी 
| 


| ] | | | 
महिपाल कीतिपाल कुमारपाल प्रेमलदेवी देवलदेवी 


वंशावली तथा उक्त पारिवारिक सम्बन्ध सूत्रसे विदित होता हैं 
कि कुमारपालका पिता त्रिभुवनपाल था, उसकी माता थी काश्मीसदेवी । 
कूमारपालकों महिपाल तथा कीतिपाल नामके दो भाई थे और दो बहिनें 
भी थीं जिनके नाम क्रमश: प्रेमलदेवी तथा देवलदेवी थे। 

विगत अध्यायमें हमें विदित हो चुका हैँ कि कुमारपालका पिता 
तिभुवनपाल था और उसकी माताका नाम काश्मीरादेवी था। कुमारपाल- 
का जन्म विक्रम संवत्‌ ११४६ अथवा सन्‌ १०६२ ईस्वीमें हुआ था। कहा 
जाता है कि विक्रम संवत्‌ ११६६ अथवा सन्‌ ११४२ ईस्वीमें जब वह 
राजगद्दीपर आसीन हुआ तो उसकी अवस्था पचास वर्षकी थी।' इस 
गणनाके अनुसार भी कुमारपालके जन्मकी उक्त तिथि ही निर्चित 
भ्रतीत होती है । कहा जाता है' कि कुमारपालके प्रपितामह क्षेमराजने जो 
भीमदेव प्रथमका पुत्र था, स्वेच्छासे राज्यगद्दीका त्याग कर दिया था।' 
किन्तु दूसरे सूत्रके आधारपर यह भी पता चलता हैं कि उसे उत्तराधि- 
कारसे इसलिए वंचित कर दिया था कि भीमदेवने चक्लादेवी या वक्‌ला- 
देवी नामकी नरतंकीको अपने रनिवासमें रख लिया था। प्रबन्ध चिन्तामणि- 
के रचयिताका कथन है कि अणहिलपुरके राजा भीमदेवने चकलादेवीको 
जो यद्यपि क्षत्रिय नहीं थी अपितु व॒त्तिसे नरतंकी थी, उसकी चारित्रिक दृढ़ता 
तथा भक्तिके कारण अपने अन्‍्तःपुरमें स्थान दिया था । क्षेमराजके पुत्र 
देवप्रसाद तथा भीमदेवके पुत्र कर्णदेवमें अत्यन्त घनिष्ठ मैत्री थी | कहा 


' प्रबन्धचिन्तामणि : प्रकाश ६, प॒० ९५। 

* बही, पुरातन प्रबन्ध संग्रह, परिशिष्ट १, पृ० १२३। “संपादलक्ष 
प्रहित क्षुरिकातः पालिताब्द युगशीला वक्लादेबी बेहया श्री भीमेनोढ़ा' 

| के० एम० मुन्शी : पाटनका प्रभुत्व, खंड १, पु० ४२। 

जाता है कि कर्णदेवकी मृत्यके समय देवप्रसादने अपने पुत्र त्रिभुवनपालको 
जयसिहको सौंपकर अपनेको चितापर समपित कर दिया ।' 


शिक्षा-दीक्षा 


कुमारपालकी प्रारम्भिक शिक्षा-दीक्षाके सम्बन्धमें दुर्भाग्यससे कोई 
ऐसी प्रामाणिक सामग्री नहीं, जिसके आधारपर उसके शिक्षा क्रमकी 
रूपरेखा प्रस्तुत की जा सके। किन्तु कृमारपालका पालन पोषण जिस 
स्थिति-विशेष तथा विशिष्ट वातावरणमें हुआ था, उससे हम उसकी 
शिक्षा-दीक्षाके स्वरूपका संकेत प्राप्त कर सकते हैँं। कुमारपालका पिता 
त्रिभुवनपाल अपने राजपरिवारके शीर्षस्थ व्यक्तिका सदा विश्वस्त बना 
था। युद्धभूमिमें राजाके सम्मुख वह इसी अभिप्रायसे उपस्थित रहा करता 
था कि राजाके दरीरकी रक्षा प्राण देकर की जा सके। द्वयाश्रय काव्यमें 
इस बातका उल्लेख मिलता हैँ कि सिद्धराजसे त्रिभुवनपालका सम्बन्ध 
बहुत अच्छा था और वह सिद्धराजके साथ रणभूमिमें जाया करता था । 
क्‌मारपालचरितमें भी इसका विवरण मिलता है कि वह सिद्धराज जयसिंहके 
राजदरबारमें जाया करता था। इन परिस्थितियोंमें इसका सहज ही 
अनुमान किया जा सकता हे कि कुमारपालकी प्रारम्भिक शिक्षा-दीक्षा 
निस्सन्देह एक राजकुमारकी भांति ही हुई होगी । 

मेरुतृंग तथा हेमचन्द्रने अगहिलपाटकका जो वर्णन तथा विवरण 
लिखा है उसमें सम्राटके पाइईवेमें युबराज अथवा उत्तराधिकारी राजकुमार- 
का उल्लेख आया है। इसका भी विवरण मिलता है कि राजधानीमें 
बहुतसे मन्दिर तथा उच्च शिक्षा प्रदान करनेवाले विद्यापीठ थे। 


* रासमाला : अध्याय ६, पृ० १०७। 
* शासमाला : अध्याय १३, पृु० २३७। 


हु बहो, पु० २३९ । 


प्रारम्भिक जीवन तथा शिक्षा-दी का ७७ 


इस प्रकारका वर्णन आया है कि कूमारपाल प्रातःकालमें पठन- 
पाठन' तथा सूतोंसे गाथा सुना करता था। राजदरबारमें भाटजन 
प्राचीनकालका इतिहास सुनाया करते थे। इतिहासका अध्ययन युवराजके 
लिए अत्यधिक महत्त्वपूर्ण होता था। कुमारपालने बाल्यकालमें अश्वा- 
रोहण, शास्त्र-संचालन तथा लक्ष्यभेदकी शिक्षा अवश्य ग्रहण की थी। 
प्रौढ़ जीवनमें जब वह समरभूमिमें युद्ध करने गया और वहां उसने जैसा 
सफल नेतृत्व किया, विशेषकर जिस शौय॑ तथा वीय॑प्रदर्शनके लिए उसे 
शाकम्बरी' भूपालविजेताकी उपाधि मिली थी, उसे देखते हुए यह स्वीकार 
करनेमें कोई सन्देह नहीं कि बाल्यावस्थामें कुमारपालन उक्त सैनिक 
शिक्षाएं समुचित ढंगसे प्राप्त की थीं। प्राचीन कालमें पर्यटन शिक्षाका 
आवश्यक अंग माना जाता था, जिसके बिना कोई शिक्षाक्रम पूर्ण हुआ 
नहीं मान्य किया जाता था। कुमारपालको भाग्यचक्रके कारण सात वर्षों 
तक सतत विभिन्न प्रदेशोंमें पयंटन करना पड़ा था। इसी भ्रमणके फल- 
स्वरूप वह विभिन्न राजदरबारों, मन्त्रियों तथा विद्वानोंसे सम्पर्क स्थापित 
कर सका और ये अनुभव उसे उस समय अत्यधिक उपयोगी सिद्ध हुए, 
जब वह अणहिलवाड़ेकी राज्यगद्दीपर शासनारूड़ हुआ। 


कमारपालके प्रति सिद्धराजकी घणा 


जयसिह सिद्धराज अपनी वृद्धावस्था पर्थन्त नि:सन्‍्तान रहे। इस 
अवस्थामें यह स्वाभाविक था कि कुमारपाल उस युवराजकी स्थितिमें 
होता, जिसे राज्यका उत्तराधिकार मिलनेवाला था। जैन इतिहासोंके 
अनुसार सिद्धराजकों भगवान सोमनाथ, साधु हेमचन्द्र, माता अम्बिका 


* दुयाक्षय काव्य, प्रथम सर्ग, इलोक ४८-४९ । 
* निज भुज विक्रम रणांगण विनिजित, शाकंवरी भूषालः इंडि० ऐंटी० : 
खंड ६, पृु० १८१। 


७८ चोलक्य कुमारपारू 


कोडीनर' तथा ज्योतिषियोंने कह दिया था कि उसे पुत्र न होगा और 
कमारपाल ही उसका उत्तराधिकारी होगा, किन्तु यह बात जयसिहको 
तनिक अच्छी न लगती। वह कूमारपालसे अत्यधिक घृणा करने लगा 
और इस बातके लिए भी प्रयत्नशील हुआ कि कुमारपालकी हत्या कर 
डाले। मेरुतुंके कथनानुसार जयसिंहकी यह घृणा कुमारपालके नतंकी 
चक्‌लादेवीका वंशज होनेके कारण थी। जिनमदनके विवरणके अतृसार 
जयसिंह सिद्धराज उक्त कार्यके लिए इस आशासे भी प्रयलशील था 
कि यदि उसकी हत्या हो जाती हँ तो भगवान शिव उसे एक पुत्रर॒त्नका 
वर दे सकते हैं। कूमारपालचरितके अनुसार तो यहां तक पता लगता 
है कि सिद्धराजने कूमारपालके सहित त्रिभुवनपालके समस्त परिवारकी 
हत्या कर देनेकी भी योजना बनायी थी। त्रिभुवनपालकी हत्या हुई किन्तु 
कुमारपाल बच निकला। सिद्धराजकी घृुणासे कलेशित तथा अपने बह- 
नोई कृष्णदेवके परामर्शानुसार उसने परिवार छोड़ दिया और अज्ञातवास 
करने लगा। 


कूमारपालका अज्ञातवास 


प्रवन्ध चिन्तामणिके रचयिताने लिखा हैँ कि कुमारपाल अनेक वर्षों 
तक साधुके वेशमें विभिन्न स्थानोंमें घूमता रहा । संयोगवश एक बार 
वह पाटन (अणहिलपुर ) के एक मठमें आकर रहा। जिस दिन वह पाटन 
आया सिद्धराजके पिता कर्णदेवका वा्षिक श्राद्ध था। उसीदिन सिद्ध- 
राजने नगरके सभी सन्यासियोंकों निमन्त्रण दिया था। कुमारपालकों 


' अणहिलवाड़ा राजधानीका प्रसिद्ध जनमन्दिर : धाम्वे गजेटियर। 
* प्रभावकचरित : अध्याय २२, प० १९५-१९६ तथा प्रबन्ध 
चिन्तामणि प्रकाश : “भवदनन्तरसयं नुपो भविष्यति सिद्धन॒पों विज्प्तस्त- 
स्मिनन्‍्हीन जाता वित्य सहिष्णुतया विनाशादसरं सततमन्वेबयासास 
' प्रबन्ध चिन्तामणि : प्रकाश ४, पृु० ७७ ॥ 


प्रारम्भिक जीवन तथा शिक्षा-दीक्षा ७९, 


भी सभी सनन्‍्यासियोंके साथ उपस्थित होना पड़ा। सिद्धराज जयसिंह सभी 
सन्यासियोंके समूहका एक-एक कर श्रद्धाभक्तिके साथ चरण धो रहे 
थे। साधुवेशमें कुमारपालका जब वे चरण धोने लगे तो उनकी कोमलता 
तथा उसपर अंकित राजत्वके विशेष चिह्नोंको देखकर आश्चयंचकित 
रह गये। सिद्धराजकी मुखमुद्रापर इस घटनाके परिणामस्वरूप हुए परि- 
वर्तनको कूमारपालने सावधानीसे देख लिया तथा तत्काल ही वहांसे 
भाग निकला। सिद्धराजके सैनिकोंने जब उसका पीछा किया तो वह 
पहले कुम्हारके घरमें ज/ छिपा और फिर एक किसानके खेतकी कंटीली 
भाड़ियोंमें छिप गया। इसप्रकार उसने सेनिकोंसे पीछा छुड़ाया | 


पलायनके समय जब वह एक व॒क्षके नीचे विश्वाम कर रहा था उसने 
देखा कि एक चूहा एक छिद्रसे एक एक कर इक्कीस रजत मुद्राएं ला रहा 
हैँ। बादमें चूहा जब उन रजत मुद्राओंको फिर ले जाने लगा तो कुमार- 
पालने उसे एक मुद्रा तो ले जाने दी और शेषकों अपने अधिकारमें कर 
लिया। चूहा बिलसे बाहर आया और अपनी रजत मुद्राओंको न पाकर 
इतना दुःखित हुआ कि तत्काल वहीं उसके प्राण निकल गये। इस घटनाके 
कारण कुमारपालको बहुत क्लेश हुआ । एक बार जब वह अज्ञात दिशाकी 
ओर चला जा रहा था तो उसे एक भद्र महिलासे भेंट हुई जो अपने पिताके 
घर जा रही थी। महिलाने कुमारपालकों भाईके नाते निमन्त्रित कर 
सुस्वादु भोजन कराया। इसीप्रकार यात्राके पश्चात्‌ यात्रा करता हुआ 
_ कुमारपाल खम्भातकी खाड़ीमें स्तम्भतीर्थ जा पहुंचा। यहीं प्रसिद्ध 
महान्‌ जैनमुनि हेमचन्द्राचा्य उस समय निवास कर रहे थे ।' 


हेमाचाय से मिलन 


स्तम्मतीर्थमें कुमारपाल मन्त्री उदयनके यहां सहायता मांगने गया। 


* प्रबन्ध चिन्तामणि : पृ० ७७ तथा पुरातन प्रबन्ध संग्रह: पृ० १२३। 


<० चौलुक्य कूमारपाल 


उदयन भी उससे भेंट करनेके लिए मठमें गया। उसके प्रश्नोंके उत्तरमें 
हेमाचार्यने कुमारपालके अंगोंपर विशेष राजचिह्नोंको देखकर भविष्य- 
वाणी की कि कुमारपाल ही इस समस्त प्रदेशका भावी शासक होगा। 
यह देखकर कि कुमारपाल इस कथनपर विश्वास करनेमें संकोच कर रहा 
हैं उन्होंने अपनी भविष्यवाणीकी दो प्रतिलिपियां प्रस्तुत करायीं। एक 
कूमारपालको दी तथा दूसरी भनन्‍्त्री उदयनको। हेमाचाय्यंकी भविष्य- 
वाणी यह थी कि यदि संवत्‌ ११६६ कात्तिक भमासके कृष्ण पक्षकी 
द्वितीया रविवारको जब चन्द्रमा हस्त नक्षत्रमें रहेगा, कुमारपाल सिंहा- 
सनारूढ़ न हुआ तो मैं इसके बादसे भविष्यवाणी करना ही छोड़ 
दूंगा। यह देख कुमारपाल तथा उदयनने स्वीकार किया कि यदि भविष्य- 
वाणी सत्यमें परिणत हुई तो वे उनकी आज्ञाका पालन करेंगे। हेमचन्द्रने 
उसी समय कुमारपालसे भी प्रतिज्ञा करा ली कि यदि वह राजा हुआ 
तो जेनधममं स्वीकार कर लेगा। इसके बाद कुमारपाल उदयनके घर गया। 
उदयनने उसका आदर सत्कार किया तथा सभी साधनोंसे युक्त कर उसे 
मालवा भेजा । 

मालवामें खडगेश्वरके मन्दिके एक शिलापट्टमें जिसमें उसके 
शिलान्यासका विवरण, उत्कीर्ण था, उसे एक इलोक' दिखायी पड़ा जिसमें 
यह भाव व्यक्त थे कि जब ११ सौ ६६ वर्ष पूर्ण हो जायंगे तो ओ विक्रम, 
तुम्हारे समान ही कुमार नामका प्रतापी राजा होगा ।' इस उत्कीर्ण लेखको 


' प्रबन्ध चिन्तामणि : पृ० १९४ : सं० ११९९ वर्ष फातिक वदि २ 
रवो हस्त नक्षत्रे यदि भवतः पट्टाभिबेको न भवति तदातः परं निमित्तावलोक 
सनन्‍्यासः । 

* प्रबन्ध चिन्तामणि : प० १९४, “पुण्ये वर्ष सहख झते वर्षाणां नव 
नवत्यधिके भवति कुमार नरेन्द्रस्तव विक्रम राज सबृद्ः”। 

: पुरातन-अबन्ध संग्रह : पृ० १२३। 

पढ़कर वह अत्यधिक आइचर्यंचकित हुआ। उसी समय कुमारपालकों 
विदित हुआ कि सिद्धराज जयसिंहका देहान्त हो गया। यह सुनकर 
वह अणहिलपुरकी ओर चला। 


प्रभावकच रित्रमें कुमारपालका प्रारम्भिक जीवन 


कुमारपालके प्रारम्भिक जीवनके सम्बन्धर्म प्रभावकचरित्रका विवरण 
अल्पान्तरके साथ उक्त आशयका ही हैँ । हेमचन्द्रने कुमारपालके भाग्यो- 
दयमें कितना योगदान दिया, उसका वर्णन इसमें मिलता है । कहते हैं कि 
जयसिंहको गुप्तचरों द्वारा विदित हो गया था कि कुमारपाल साधुवेशमें 
तीन सौ साधुओंके साथ अणगहिलवाड़ा आया हे। कुृमारपालकों पकंड़नेके 
लिए ही राजाने सभी साधुओंको निमन्त्रित किया और सिद्धराज जयसिहने 
सभी साधुओंके चरण धोनेका निश्चय किया। ऐसा करनेमें वाह्य रूपसे 
तो असीम भक्तिका प्रदर्शन था किन्तु वास्तवमें कुमारपालको उसके 
विशिष्ट राजचिह्नोंक आधारपर पकड़ना ही उसका अभिप्रेत था। ज्योंही 
ठसने कुमारपालके पैरका स्पर्श किया उसमें उसे कमल, छत्र तथा 
पताकाके विशिष्ट राजचिह्न अंकित मिले । जयसिहरे अपने सेवकोंकी 
भोर संकेत किया। कूमारपालने यह देख लिया और तत्क्षण हेमचन्द्रके 
निवासमें जा छिपा। गुप्तचर उसका पीछा करते रहे। हेमचन्द्रने उसपर 
ताड़ व॒ुक्ष फंला दिये। ताड़के पत्रोंको राज्याधिकारियोंने शीत्रतामें नहीं 
देखा । जब तात्कालिक संकट दूर हो गया तो कुमारपाल अणहिलवाड़ेसे 


' विज्ञप्रमन्‍्यदाचारेजंटाधरदशत त्रयम्‌ । अभ्यागादस्ति तन्मध्ये अआ्त- 
पुत्रों भवद्विपु:॥ भोजनाय निमन्त्रयन्ते ते सर्वेष्पि तपोधना:। पादयोयेस्य 
पद्मानि ध्वजइछत्रं सते द्विषन ॥ श्र॒त्वेत्या ह्वाय्यतान्‌ राज्य तेषां प्राक्षाल्यत्‌ 
स्वयम्‌ । चरणों भक्तितो यावत्‌ तस्या प्यवसरोष्भवत्‌ । पद्मेष्‌ु दह्य 
सानेषु पदयोहंष्टि संज्ञयां। स्यातेषत्र तेनुपोशानात कुमारोइपि बुबोध तत्‌। 

। 


<२ चोलुक्य कुमारपाल 


भाग निकला। एक हौव ब्राह्मण वोसरीके साथ वह स्तम्भतीर्थ 
चला गया। यहां आकर उसने अपने मित्रोंकों मन्त्री उदयनके पास सहा- 
यताका सन्देश लेकर भेंजा। उदयनने राजाके शात्रुको किसी प्रकारकी 
सहायता देना स्वीकार नहीं किया। रात्रिमें कुमारपाल बहुत क्षुधा 
पीड़ित हुआ। वह रातमें ही एक जैनमठमें आया। संयोगसे यहीं हेमचन्द्र 
चातुर्मास्य कर रहे थे। हेमचन्धने कमारपालके विशिष्ट राजचिद्नोंको 
पहचानकर और यह समभकर कि यही भावी राजा हैँ उसका 
स्वागत किया ।' हेमचन्द्रने भविष्यवाणी की कि सातवें वर्ष वह राज्य 
सिहासनपर आसीन होगा। हेमचन्द्रकी प्रेरणासे ही उदयनने कूमारपाल- 
की भोजन, वस्त्र तथा धनसे सहायता की।' इसके परचात्‌ सात वर्षो 
तक कूमारपारल कापालिकके वेशमें अपनी पत्नी भोपालादेवीके साथ 
विभिन्न प्रदेशोंमें भ्रमण करता रहा।' ११९९ विक्रम संवत्‌में जयसिहकी 
मृत्यु हुईै। कुमारपालको जब यह समाचार मिला तो वह सिहासनपर 
अधिकार प्राप्त करनेके निरमित्त अणहिलपुर वापस छौटा।" 


कूमारपाऊका भ्रमण और जिनमदन 


जिनमदनके “कुमारपालचरित्र'में कुमारपाल तथा हेमचन्द्रका मिलन 
बहुत पहले कराया गया हँ। कुमारपालके अज्ञातवास तथा भ्रमणकी 


* प्रभावक चरित्र : अध्याय २२, इलोक ३७६-३८४ । 

* बही,--- वरासन्युपवेदयोच्चे राजपुत्रास्स्वनिरवतः । अमुतः सप्तमे वर्ष 
पृथ्वीपालो भविष्यसि ।' 

वही, पृ० १९७ । 

* बही : द्वादशस्वय वर्षाणां शर्तेषु विरतेष ले एकोनेष भमहीनाये 
सिद्धाघीशे विवंगते । 

* बही : इलोक ३९५-३९७। 


प्रारम्भिक जीवन तथा शिक्षा-दीक्षा दे: 


कहानी जिनमदनने भी थोड़े बहुत अन्तरके साथ उसी प्रकार कही 
है। उसने लिखा हैँ कि जयसिहकी दृष्टि कुमारपालके प्रति उस समयसे 
बदली जब वह उसके दरबारमें अपनी अधीनता प्रकट करने गया था।. 
जयसिहके दरबारमें उसने हेमचन्द्रको देखा। हेमचन्द्रसे मिलनेके लिए 
वह तत्काल मठमें गया। वहां हेमचन्द्रने क्मारपालकों उपदेश दिया 
तथा प्रतिज्ञा करायी क्रि वह परदाराकों बहिन समभंगा। 

कूमारपालके पलायनकी जो कया जिनमदनने लिखी हूँ उसमें प्रभावक- 
चरित्र तथा प्रबन्धचिन्तामणिमें वणित कथाका मिश्रण हूैँ। जिनमदन 
तथा मेरुतुंग दोनों ही इसपर एकमत हैँ कि पलायन और भ्रमण करते हुए 
कुमारपालने हेमचन्द्रसे पहले कच्छमें भेंट की । किन्तु कृमारपाल हेमचन्द्र- 
का यह मिलन कच्छके बाहरी द्वारपर स्थित एक मन्दिरमें होता है। यहीं 
उदयन भी हेमचन्द्रके प्रति अपनी श्रद्धा व्यक्त करने आता है। उदयनकी 
उपस्थितिमें कुमारपालके प्रइन करनेपर कि आगन्तुक कौन हे, हेमचन्द्रने 
पूर्वके इतिहासकी चर्चा की है। इसके पश्चात्‌ हेमचन्द्रकी भविष्यवाणी 
होती हैँ और जिस प्रकार मेरुतुंगने लिखा है उसी प्रकार उदयनके यहां 
कुमारपालका आदर सत्कार होता है। जिनमदनने तो यहां तक लिखा 
है कि कुमारपाल बहुत दिनों तक उदयनका अतिथि रहा। जब जयसिंहको: 
कुमारपालके कच्छमें रहनेकी बात ज्ञात हुई तो उसने कुमारपालको 
पकड़नेके लिए सेनिक भेजे। पीछा करते हुए सैनिकोंसे बचनेके 
लिए कुमारपाल हेमचन्द्रके मठमें भागा तथा वहां पांडलिपिके समूहकी 
कोठरीमें छिप गया। पलायनकी अन्तिम कथा सम्भवतः प्रभावक- 
चरित्रमें वरणित हेमचन्द्रकी सहायता विषयक कहानीकी पुनरावृत्ति है ॥ 
सम्भवत: जिनमदनने यह उचित नहीं समझा कि अणहिलपुरमें हेमचन्द्र- 


' जिनमदन : कुमारपाल चरित्र, पू० ४४-५४ | यह उपदेश ब्राह्मण 
साहित्यके अनेक उद्धरणोंसे युक्त हे। 


८४ चौलक्य कुमारपाल 


कमारपाल मिलन हो और तत्कारू वाद ही कच्छमें। इसीलिए उसने 
ताड़पत्रोंमें छिपनेके प्रसंगको कच्छकी घटना बताया हैँ । इस घटना प्रसंग- 
को वास्तविकताका रूप देनेके लिए उसने पांडलिपियोंकी कोठरीका उल्लेख 
किया है। इसके पश्चात॒के भ्रमणोंका विवरण जिनमदनने बहुत विस्तृत- 
'रूपसे लिखा हैँ। प्रभावकचरित्र तथा प्रबन्धचिन्तामणिमें इनका उल्लेख 
नहीं मिलता। निरचय ही जिनमदनके इस विस्तृत विवरणोंका स्त्रोत 
भप्रथक रहा है । इस विवरणके अनुसार कुमारपाल वातपद्र (वड़ौदा)की 
ओर जाता हैँ और तत्पदचात्‌ क्रमश: भुगकच्छ (भडौंच) कोल्हापुर, 
कल्याण, कनेई तथा दक्षिणके अन्य नगरोंमें परिभ्रमण करता हुआ पैथान- 
प्रतिष्ठान होता हुआ अन्तमें मालवा पहुंचता है। जिनमदनका यह वर्णन 
इलोकबद्ध है और ऐसा प्रतीत होता हूँ कि अनेक कुमारपालचरित्रोंके 
आधारपर यह प्रस्तुत किया गया है। ' 

मेरुतुंगकी प्रवन्धचिन्तामणि, प्रभावकचरित्र तथा जिनमदनके कुमार- 
पालमें, अज्ञातवास और पलायनकी मिलती जुलती ही कथाएं मिलती 
हैं। मेर्तुंगगा उक्त वर्णन प्रभावकचरित्रसे प्रायः एकदम साम्य रखता 
हैं। इनके वर्णनमें जो कुछ अन्तर हैँ, उनमें एक ध्यान देने योग्य यह हैं 
कि मेरुतुंगी कथामें हेमचन्द्र एक ही बार सामने आते हैं। 
इसमें न तो अणहिलपुरमें ताड़की पांडलिपियोंमें छिपनेका कथा प्रसंग 
उसने वर्णित किया हैँ और न कुमारपालके सिहासनारूढ़ होनेके पूर्व दूसरी 
भविष्यवाणीका उल्लेख। कुछ अन्तर सहित उसने हेमचन्द्र तथा कुमार- 
'पालके स्तम्भतीर्थमं मिलनेकी कथाप्रसंगका ही विवरण दिया है । 


मुसलि्मि इतिहासकी साक्षी 
सम-सामयिक देशके इन विवरणोंके अतिरिक्त विदेशी इतिहासकारने 


* जिनमदन : कुमारपाल चरित्र, पृ० ५८-८३ ॥। इसमें हेमचन्द्र तथा 
'उदयनके मिलनका भो विवरण हे। 


प्रारम्भिक ज्ञीवन तथा शिक्षा-दीक्षा ष्प्‌ 


भी कमारपालके पलछायनकी घटनाका उल्लेख किया है। इसमें कहा 
गया है कि कूमारपालको अपने प्रारम्भिक जीवनमें वेश बदलकर जयसिहकी 
मृत्य तक अनेकानेक देशोंका परिभ्रमण करना पड़ा था। अबुल फजलने 
अपनी आईन-ए-अकबरीमें लिखा हैँ कि कुमारपाल सोलंकीको अपने 
प्राणके भयसे जयसिहके मृत्यु पर्यन्त निर्वासनमें रहना पड़ा था। 


उपलब्ध विवरणोंका विश्लेषण 


संस्कृत, प्राकृत तथा जैनग्रन्थोंमें अल्पाधिक अन्तरके साथ कुमारपालके 
अज्ञातवास, पलायन और परिशभ्रमणके जो वर्णन मिलते हैं, उनते इस 
निश्चित निष्कर्षपर आना स्वाभाविक है कि कुमारपालका प्रारम्भिक 
जीवन राजनीतिक था। इस कालमें उसे अनेकानेक संकटों और कठि- 
नाइयोंका सामना करना पड़ा। जंनग्रन्थोंमं कुमारपालके भाग्योदय 
तथा उसको हेमचन्द्र द्वारा दी गयी सहायताके जो विवरण मिलते हें, 
उससे इसमें सन्देह नहीं रह जाता कि जेनमुनि हेमचन्द्रने कृमारपालको 
महान्‌ सहायता प्रदान की थी। जिस समय कुमारपाल आश्रयविहीन 
हो अज्ञातवास तथा असहायावस्थामं इधर-उधर भ्रमण कर रहा था, 
उस समय न केवल हेमचन्द्रन उसकी सहायता की, अपितु उसका पथ- 
प्रदशन भी किया। वस्तुतः उस समय जेनमुनि श्रीहेमचन्द्रके आदेशसे 
ही उदयनने राजा सिद्धराज जयसिह द्वारा छात्रु समझे जानेवाले कुमार- 
पालकी सहायता की। उदयनके यहां कुमारपालके लिए न केवल शरण 
तथा भोजनकी व्यवस्था हुई अपितु उसने कुमारपालकों धनादिकी सहा- 
यता देकर मालवा भेजा। हेमचन्द्राचार्यने ही भविष्यवाणी की थी कि 
कूमारपाल गृजरातका भावी राजा होगा तथा सिद्धराज जयसिहके पश्चात्‌ 
उसका उत्तराधिकारी और सिहासनाधिकारी होगा। जिन संकट तथा 


' आइने-अकबरी : खंड २, पृ० २६३॥। 


<६ चौल॒क्य कुमारपाल 


विषय परिस्थितियोंमें कुमारपाल वेश परिवर्तनकर विश्रमित भ्रमण कर 
रहा था उनमें यदि जैनमुनि हेमचन्द्रकी प्रेरणा, पथप्रदर्शन और सहायता 
न मिली होती, तो सम्भवतः उसके राजनीतिक जीवनकी विकासधारा 
कुछ ओर ही होती । 


अणहिलपुर (पाटन) आगमन 


सतत सात वर्षों तक साधु वेशमें अनेकानेक आपत्तियों और विपत्तियों- 
का सामना करता हुआ कुमारपाल अपनी पत्नी सहित जब विक्रम संवत्‌ 
११६९६में मालवामें था तो उसे सिद्धराज जयसिंहके देहान्तका समाचार 
विदित हुआ ।' वह तत्काल ही राजगद्दीपर अधिकार करने अणहिलपुर 
लौटा। प्रबन्धचिन्तामणि तथा प्रभावकचरित्र दोनोंमें ही यह स्पष्ट 
रूपसे लिखा हैँ कि जब जयसिंह सिद्धराजकी मृत्यु हुई तो यह समाचार 
पाकर कुमारपाल अणहिलपुर वापस आया। सात वर्षों तक निरन्तर 
देश-देशान्तर तथा राजदरबारोंके भ्रमणसे ज्ञानाजंन और अनुभवोंका 
संग्रहकर वह अगहिलपुर (पाटन) लछोटा।' 


* प्रभाकर चरित्र : अध्याय २२, इलोक २९१-४०० । 
* बही,--प्रस्थापितों मालबके देह गतः. . . . गुजेरनाथं सिद्धाधिपं 
अप्रलोक गतसवगम्य:--प्रबन्धचिन्तामणि : प्रकाश ४, पृु० ७८ । 





प्रवन्धचिन्तामण्किर मेरुतृंगने लिखा हैं कि मालवासे जिस समय 
कमारपाल अणहिलपुर लौटा तो उस समय रात्रिका समय हो गया था। 
उस समय वह बहुत ही भूखा था और उसके पासका सारा धन भी शेष 
हो गया था। उसने एक मिथ्ठान्नगृहसे कुछ मांगकर खाया और तब 
अपने बहनोई कान्हदेव (कृष्णदेव) के घर गया। कान्हदेव जयसिह 
सिद्धराजके मन्त्रियोंमें सवंप्रमुख था और उसीको जयसिहने योग्य तथा 
उपयुक्त शासककों सिहासनारूढ़ करनेका कार्यभार सौंपा था। * राज्य 
दरबारसे आकर कान्ह॒देवने कूमारपालकों देखा तो विशिष्ट सम्मानपूर्वक 
उसका स्वागत किया। फोव॑ंसने इस अवसरका वर्णन करते हुए लिखा है 
कि ज॑से ही कान्हदेवने कुमारपालके आगमनका समाचार सुना वह 
राजमहलसे बाहर निकल आया और उसने कुमारपालका हार्दिक 
स्वागत किया और उसे आगेकर स्वयं पीछे चलकर प्रासादके भीतर 
ले गया। 


राजसिंहासनके लिए निर्वाचन 


दूसरे दिन प्रातःकाल प्रस्तुत सेनाके साथ कान्हदेव (क्ंप्णदेव ) 
कुमारपालको राजमहल ले गया। जयसिंहका उत्तराधिकार। कौन हो 


* प्रबन्ध चिन्तामणि : प्रकाश ४, पृु० ७८। 
* रासमाला : अध्याय ११, प० १७६॥ 


९० चोलक्य कूमारपाल 


इसी प्रशनको हल करना था।' जब सभी राजदरबारी और प्रमुख सभामें 
एकत्र हुए तो पहले जयसिंहको एक युवक सम्बन्धी निर्वाचनके निमित्त 
गद्दीपर बैठाया गया। लहेकिन यह युवक एकदम असावधान' व्यक्तिसा 
प्रतीत होता था। उसने अपने पेरोंको उचित प्रकार वस्त्रसे ढंका तक 
न था; इसलिए साधारण लोकज्ञानके अभावमें उसे राजगद्दीके अयोग्य 
समभा गया। उक्त पदके लिये एक अन्य व्यक्तिको भी राजसिहासनपर 
बेठाया गया, किन्तु वह भी मान्य सभासदों और प्रमुखों द्वारा अनुपयुक्त 
ठहराया गया। जब वह सिहासनपर बैठा तो बड़ी विनम्नताकी मुद्रामें, 
अपने दोनों हाथोंसे प्रणाम करता दृष्टिगत हुआ, इतना ही नहीं, जब 
उससे पूछा गया कि जयसिह द्वारा छोड़े गये अठारह प्रदेशोंका शासन 
तुम किसप्रकार करोगे तो उसने उत्तर दिया आप लोगोंके परामर्श और 
आदेशसे। यह उत्तर जयरसिंह सिद्धराजके शौयंपूर्ण स्वरकों सुननेवाले 
अभ्यस्त प्रधानोंके कानको प्रभावपूर्ण और उचित नहीं लगे। ऐसा विनम्र 
और प्रभावहीन व्यक्तित्व भला सर्वोच्च राजकीय पदके लिए कंसे मान्य 
हो सकता था ? 

कान्हदेवने, जिसे ही मुख्यतः योग्य शासकका चुनाव करना था, कुमार- 
पालको सभाके सम्मुख उपस्थित किया। कुमारपाल राजकीय गौरवके 
अनुरूप ज्योंही सिहासनपर बेठ। चारों ओर हर्षध्वनि छा गयी। उससे 
भी प्रश्न पूछा गया कि वह सिद्धराज द्वारा छोड़े गये राज्योंका शासन 
किस प्रकार करेगा ? इसका उत्तर उसने शब्दोंमें नहीं, अपितु पैरोंपर खड़े 
हो, नेत्रोंकी आरक्त तथा अपनी असिको कक्षसे आधा बाहर निकालकर 
दिया।' राज्यपुरोहितने इसपर तत्काल' ही राज्याभिषेक सम्बन्धी 
विविध संस्कार सम्पन्न किये। कान्हदेवने राजाके सम्मुख आदर तथा 


* प्रबन्ध चिन्तामणि : प्रकाश ४, प० ७८। 
* रासमाला, अध्याय ११, प० १७६। 


कुमारपालका निर्वाचन और राज्याभिषेक ९१ 


श्रद्धाका भाव प्रदर्शित किया। राजभवन हर्षध्वनिसे गूंज उठा। गुज- 
रातके बड़े बड़े जागीरदारों तथा भूमिधरोंने कुमारपालके सिंहासनके 
सम्मुख नतमस्तक होकर अपनी अधथीनता व्यक्त की । शंखष्वनि तथा 
मंगलवाद्यके मध्यमें इसप्रकार कुमारपाल जयसिंह सिद्धराजका उत्तरा- 
धिकारी निर्वाचित और मान्य हुआ। जब सन्‌ ११४२ ईस्वीमें कुमारपाल 
सिहासनारूढ़ हुआ तो उसकी अवस्था पचास वर्षकी थी । 

प्रभावकच रित्रमें कमारपालके राज्यारोहणकी एक भिन्न कथा' वर्णित 
है। इसमें कहा गया है कि अणहिलपुर आनेपर कुमारपाल एक श्रीमत 
सम्बा (?)से मिला। इस अज्ञात व्यक्तित्वके विषयमें कुछ प्रामाणिक 
पता नहीं चलता। श्रीमत सम्बा जैनमुनि हेमचन्द्रके पास इस अभिप्राय 
और आशयसे गया कि कुमारपालमें, जयसिंहके उत्तराधिकारी होनेके 
विशिष्ट चिह्न एवं लक्षणादि हैं अथवा नहीं। जैसे ही उसने वहां प्रवेश 
किया उसने देखा कि कुमारपाल मठके गद्दीदार सिहासनपर बैठा था। 
हेमचन्द्रके अनुसार यह चिह्न ही वांछित राजचिह्न था। दूसरे दिन 
कूमारपाल अपने बहनोई कानन्‍्ह॒देवके साथ, जो सामन्त था और जिसके 
पास' दस सहस्न सेनिकोंकी सेना थी, राजमहल गया और राज्याधिकारी' 
निर्वाचित किया गया।' 

कुमारपालप्रतिबोधके रचयिता सोमप्रभाचायेंका मत हैँ कि कुमार- 
पालके समस्त शरीरपर राज्यचित्ञष थे। इसलिए दरबारके सरदारोंने 
ज्योतिषियों तथा ज्योतिष-विज्ञानके विशेषज्ञों सामुद्रिक, मौहूतिक, 
शाकुनिक तथा नैमित्तिकोंसे परामश्श कर और राज्यके प्रमुख मन्त्रियोंसे 
विचार-विमर्श कर कुमारपालको सिहासनारूढ़ किया। कुमारपालका 


१ वही | 
२ आयात्‌ पुरान्तरा श्रोमत्सांबस्य मिलतस्ततः चित्तं संदिग्ध राज्याप्ति 
निम्ित्तान्वेषणादत:--प्रभावक चरित्र, २२, इलोक ३५६, ४१७। 


९२ चोलक्य कुमारपाल 


यह निर्वाचन सभीको इतना सन्तोषजनक प्रतीत हुआ कि निष्पक्ष निर्गुणोंने 
भी इसे न्‍्यायोचित स्वीकार किया तथा प्रसन्नता प्रकट की ।' 


राज्यारोहणकी तिथि और चुनाव 


इसप्रकार सिद्धराज जयसिहकी मृत्युके पश्चात्‌ यद्यपि कुमारपाल 
बिना किश्ी संघ के सिंहासनारूड़ हुआ, किन्तु राजगद्दीके लिए एक प्रकार- 
का निर्वाचन संघर्ष तो अवश्य हुआ। यह बहुत सम्भव प्रतीत होता है कि 
सिद्धराजकी मृत्युके वाद जो स्थिति उत्पन्न हो गयी थी उसमे कुमारपालके 
बहनोई कान्हदेवने उसके सत्वोंकी रक्षाका पूर्ण ध्यान रखा। राजगद्दीके 
तीन उम्मीदवार थे। कूमारपाल तथा अन्य दो | ये दोनों सम्भवतः उसके 
भाई महिपाल तथा कीतिपाल ही थे।' राज्यमन्त्रि-परिषद्के सम्मुख 
ये दोनों भी कुमारपालके साथ ही, कौन शासक चुना जाय, इस प्रइनका 
निर्णय करनेके लिए उपस्थित किये गये थे। राजसभा और प्रमुखोंके 
सम्मुख उत्तराधिकारीके चुनावमें ये दोनों ही राज्याधिकारके लिए अथोग्य 
समभे गये तया कुमारपाछ राजा निर्वाचित हुआ। 

हेमचन्द्रके कुमारपालचरितमें भी इस वातका स्पष्ट उल्लेख हुआ 
है कि कमारपाल अपने मित्रों तथा राज्यके प्रमुख मन्त्रियोंकी सहायतासे 


' एसो जुग्गो रज्जस्स रज्जलक्ष्व्ण सणाह सब्बंगों 

ता भत्ति ठविज्जउ निग्गर्णाह पज्जत्तमब्नेहि। 

एवं परुप्परं मंतिकण तह गिण्हिकण सवाय॑ । 

सामुहिय मोहुत्तिय-साउणिय नेमित्तिय-नराणं । 

रज्जंमि परिट्ठवियों कुमारवालो पहाण पुरिसेहि। 

तत्तो भुवणससेसं परिओस-परं व संजाय॑। 

कमारपालप्रतिबोध, प० ५। 

 रासमाला : अध्याय ११, प० १७६। 


कुमाारपालका निर्वाचन और राज्याभिषेक ९३ 


राजसिहासनपर अधिकार कर सका । इसीप्रकार प्रभावकचरित्रके 
प्रणताका भी कथन है कि कमारपालका राज्यपदके लिए निर्वाचन हुआ 
था।' इन स्पष्ट उल्लेखोंकों ध्यानमें रखकर हम इस निर्णयपर आते 
कि सिहासनारूढ़ होनेके पूर्व कुमारपालका वेंधानिक निर्वाचन हुआ 
था। राज्य उत्तराधिकारके लिए बहां जो प्रतियोगिता हुई उसमें कुमार- 
पालने अपनेकों सबसे योग्य सिद्ध किया और इसीलिए राज्यके प्रधानोंने 
उसे राजा निर्वाचित क्रिया। यह भी कहा जाता हैं कि कमारपालको 
राजसिहासनारूड़ करानेमें गुजरातके जक्तिशाली जैन दलका प्रमुख 
हाथ था। कुमारपालको दस सहस्न सेनापर प्रभुत्व रखनंवाले कान्हदेवका 
समर्थन प्राप्त था। यह तथ्य भी ध्यान देने योग्य हैं 
प्रवन्धचिन्तामणि,' प्रभावकचररित्र तथा पुरातनप्रवन्धसंग्रह' सभी 
इस तथ्यकी पुष्टि करते हें कि कुमारपाल सामन्‍्त कान्हदेवके साथ एक 
बड़ी सेना सहित राजदरबारमं गया था। इससे स्पप्ट हूँ कि राज्याधि- 
कारके लिए कमारपालके निर्वाचनके पीछे सणस्त्र सेनाका भी बल था। 
इसलिए वास्तविक अ्थंमें उसे निर्वाचन नहों कहा जा सकता। कमारपाल- 


' तत्यसिरि कुमर-वालो बाहाए सब्वओ वि धरिअ-धरो। 
सुपरिट्व-परीवारों सुपइट्ठो आसि राइनदो। 
कुमारपाल चरित : प्रथम सं, पु० १५॥ 

 प्रभावक चरित्र : अध्याय २२, ३५६, ४१७। 

* प्रबन्ध चिन्तामणि : चतुर्थ, प्रकाश पृ० ७८ ४. . . प्रातस्तेन 
भावकेन स्वसंन्यं सन्नह्मं नुपसोधमानोयाउभिषेक' 

* प्रभावक चरित्र : २२ अध्याय, पृ० १९७: "तत्रास्ति कृष्ण- 
देवाख्यः सासन्तोषश्वायुतस्थिति: . . . . ” 

* पुरातन प्रबन्ध संग्रह : पु० ३८ । 

 रासमाला, अध्याय ११, पु० १७६। 


९४ चोल॒क्य कुमारपाल 


का प्रभावशाली व्यक्तित्व, सम्पन्न जैनदलोंका सहयोग और राज्याधि- 
कारियों द्वारा प्रदत्त सेनिक सहायता, इन समस्त विशेष स्थितियोंने 
कुमारपालको सिद्धराज जयसिंहका उत्तराधिकारी बनाने तथा राजसिहासन 
प्राप्त करानेमें सहायता की, इसमें सन्देह नहीं । 

विचारश्रेणीके अनुस।र कुमारपाल मार्गशीरय शुद्ध चतुर्थीको सिहासना- 
रूढ़ हुआ और कुमारपालप्रवन्धके! मतानुसार मार्गशीर्ष कृष्ण चतुर्थीको । 
प्रवन्धचिन्तामणि' और क्‌मारपालप्रबन्धका अभिमत है कि राज्याभि- 
षेकक्रे समय कूमारपालकी अवस्था लगभग पचास वर्षकी थी। मेझुतुंगकी 
थेरावलीमें लिखा है कि मार्गशीर्ष शुद्ध चतुर्थीकों श्रीकुमारपाल सिहासनारूढ़ 
हुए । इसप्रकार प्राप्य सभी विवरणोंके अनुसार राज्याभिषेकके समय 
सन्‌ ११४२ ईस्वीमें कमारपालकी अवस्था पचास वर्षकी थी ।' 


कमारपालका राज्यामिपषेक 


सोमप्रभाचार्यने अपने कुमारपालप्रतिबोधमें कुमारपालके राज्याभिषेक 
संस्कार तथा समारोहका वर्णन किया हें। यह विवरण अत्यन्त रोचक 
तथा' तत्कालीन वातावरणकी अनुपम भांकी कराता है। इसमें कहा 
गया है जब कुमारपाल सिंहासनारूढ़ हुआ तो सुन्दर नतंकियां नृत्य तथा 
गायनकलाका प्रदर्शन करने लगीं। समस्त संसारमें मंगलवाद्यका घोष 
होने लूगा। राजप्रासादका प्रांगण टूटी हुई मालाओंसे आच्छादित हो 


* वही । 

* प्रबन्ध चिन्तामणि : चतुर्य प्रकाश, पृ० ९५। 

* रासमाला : ११ अध्याय, प० १७६। 

: मेरुतुंग : थेरावली, पृ० १४७ तथा बंगाल रायल एशियाटिक सोसा- 
यटी जनेल : खंड १०॥। 

* रासमाला ; अध्याय ११, प० १७६। 

गया था। उसका प्रभाव दिक्‌-दिगान्तर तक फंल गया । इस प्रकार 
कुमारपालने अपना शासनकाल प्रारम्भ किया। प्रभावकचरित्र, 
प्रबन्धचिन्‍्तामणि तथा पुरातनप्रवन्धसंग्रहमें भी राज्याभिषेक संस्कार 
समारोहके विस्तृत वर्णन मिलते हैं।' 

समसामयिक नाटक मोहराजपराजयमें यशपालने कुमारपालके राज्या- 
रोहणके अवसरपर प्रजावग्गमें प्रसन्नताकी व्याप्त लहरका वर्णन 
किया हैँ। इसमें कहा गया हैँ कि सिद्धराजकी मृत्युसे शोकग्रस्त प्रजाके 
हृदयमे उसने आनन्दकी धारा प्रवाहित कर दी। सिहासनपर आसीन 
होनेके उपरान्त कुमारपाल उन लोगोंको नहीं भूला था जिन्होंने विपत्ति- 
कालमें उसकी सहायता की थी। उन सभी सहायक लोगोंको सम्मानित 


* तुद्वहार दंतुरिय घरंगण नचक्चिय चारु बिलास पर्णगण 
निब्भर सह भरिय भुवणंतर वज्जिय मंगल तूर निरंतर । 
साहिय दिसा चउकक्‍को चउ व्विहोवाय धरिय चउ बच्चो 
चउ वर्ग सेवण परो कुमर-नरिदों कुणइ रज्जं। 
कुमारपालप्रतिबोध, पृ० ५, इलोक ६२, ६३ $ 
* अभिषेकमिहेबास्थ विदध्वं ध्वस्तदुद्धियः 
. आसमुद्रारवरधि पृथ्वीपालयिष्यत्यसों श्रवम्‌ 
अथ द्वादशधा तु्यंध्वनिडम्बररिताम्वरम्‌ 
चक्रे राज्याभिषेको5स्य भुवनत्रयमंगलम्‌ 
प्रभावक चरित्र, २२ अध्याय, पृ० १९७॥ 
* एको यः सकल कतृहलितया बच्नाम भूमंडल् 
प्रीत्या यत्र पतिवर समभवत्साम्नाज्य लक्षी: स्वयम्‌ । 
श्री सिद्धाधिपवि प्रयोग विधुरामप्रीणयद्ः प्रजां 
कस्यासो विदितो न गुरजेरपतिश्चोलक्य बंशध्वजः 
मोहराज पराजय : १, २८ प० १६॥ 

पद प्रदान किये गये। कहा जाता हैँ कि उस कुम्हारकों जहां कुमारपालने 
शरण ली थी, सात सौ ग्राम चित्रकूट अथवा राजपुतानेके निकट चिटोड़ा 
किलेके पास दिये गये। प्रबन्धचिन्तामणिकार मेरुतुंगगा कथन हैँ कि 
उसके समयमें उक्त कम्हारके वंशज विद्यमान थे और हीनवंशमें उत्पन्न 
होनेकी लज्जासे अपनेको सगरा पुकारते थे। भीमसिंह जिसने कुमार- 
पालकी जीवन रक्षा की थी उसका अंगरक्षक नियुक्त किया गया। देवश्रीने 
राज्यारोहणके अवसरपर कुमारपालको तिलक किया और उसे देवपों' 
नामक ग्राम प्रदान किया गया था। बड़ौदाके कक वणिकको, जिसने 
कुमारपालको चना दिया था वातपद्र अथवा बड़ौदा ग्राम मिला। कुमार- 
पालके चिरसाथी वोसारीको लतामंडल अथवा दक्षिण गुजरातका राज्यपाल 
नियुक्त किया गया था। 

राज्याभिषेकके पश्चात्‌ कुमारपालने अपनी पत्नी भोपालदेवीको पटरानी 
बनाया। अपने सबसे पुराने समर्यक तथा प्रारम्भिक सहायक उदयनके पूत्र 
भागवत अयवा वहडकों उसने अपना महामात्य (प्रधान सचिव) नियुक्त 
किया तथा अलिगको महाप्रधान बनाया । उदयनका दूसरा पृत्र अहड 
या अर्यभट्ट कुमारपालके आदेशानसार न चला तथा उसके अधीन न रहा । 
वह सांभरप्रदेशके राजाके यहां नौकरी करनेके निर्मित्त भाग गया ।" 


 आलिग कुलालाय सप्तशतों ग्रामसिता विचित्रा चित्रकूटपट्टिका 
ददे । प्रबन्ध चिन्तामणि, चतुर्थ प्रकाश, पृ० ८०। 

* कमारपाल प्रबन्धके अनुसार धवलक्का अथवा धोलकर । 

* कमारपालप्रतिबन्धर्में लिखा है कि उदयन महामात्य तथा भागवत 
सेनापतिके पदपर नियुक्त किये गये थे। उदयनके सबसे छोटे पुत्र सोल्लाने 
राजनीतिमें भाग नहीं लिया । 

/ रासमाला, अध्याय ११, पृ० १७७। 

" सांभरके अणक या अरुणोराजाने, कहते हें कुमारपालकों बहनसे 

कमारपाल, जैसा कि पहले ही कहा जा चुका है, पचास वर्षकी अवस्थामें 
राजगद्दीपर बैठा । अपने प्रारम्भिक जीवनमें विभिन्न देशों और राज्य- 
दरबारोंमें भ्रमणके फलस्वरूप अर्जित अनुभवोंके कारण, कुछ कालके 
अनन्तर ही कुमारपाल तथा उसकी राज्यसभाके अनेक पुराने उच्च अधि- 
कारियोंमें प्रशासन सम्बन्धी नीति विषयक मतभंद उत्पन्न हो गया ।* 
पुराने मंत्रियोंने अनुभव किया कि इतने योग्य तथा प्रभावशाली शासकके 
अधीन होनेके परिणामप्वरूप उनका समस्त प्रभाव एवं प्रभुत्व समाप्त 
हो गया हँ। इसलिए उन्होंनें राजाकी ह॒त्या करने और अपने प्रभावमें 
रहनेवाले शासकको राजगद्दीपर बैठानेकी मन्त्रणा की। इसप्रकार सभी 
सरदारोंने मिलकर यह षड़यन्त्र रचा कि कुमारपालकी हत्या कर दी 
जाय। इस षड़यन्त्रको कार्यान्वित करनेके लिए उन्होंने, उस नगर द्वारपर 
हत्यारोंको एकत्र किया, जिससे उसी रात्रिको कुमारपाल प्रवेश करनेवाला 
था। किन्तु “पूवेजन्मकृत सुकृतोंके फलस्वरूप” इस षड़यन्त्रका आभास 
कुमारपालको समय रहते लग गया और वह कायंक्रममें पूर्व निश्चित 
मार्गसे न आकर दूसरे मार्गसे नगरमें आया। इसके परचात्‌ कुमारपालने 
बड़्यन्त्रकारियोंको मृत्युदंड दिया ।' 

थोड़े कालके पदचात्‌ ही कान्हदेवनें, जिसने कुमारपालकों राज- 
सिहासनपर आसीन कराया था, अपनी सेवाओंकों अत्यधिक बहुमूल्य 
समभकर, कुमारपालके प्रति अशिष्ट व्यव॒हार करना प्रारम्भ किया । 


विवाह किया था। बहनके साथ दुव्यंबहार करनेपर कसारपालने उससे 
युद्ध किया। इसो नासके क्मारपालकों चाचोके पुत्र, बघेल वंदके पु्ंज 
तथा भीमपलल्‍लोके प्रधानसे उक्त अरुणोराजाका कोई सम्बन्ध नहों हे, 
यह बात ध्यानमें रखनी चाहिये। 

* रासमाला : अध्याय ११, प० १७६। 

* प्रबन्ध चिन्तामणि : चतुर्थ प्रकाश, प० ७८ । 

१ वही । 


ह 

यही नहीं, कान्हदेव कुमारपालकी पूवंदशा तथा उसकी वंशोत्पत्तिका 
उल्लेख कर राज्यसत्ताकी स्पष्ट अवज्ञा करने लगा । कुमारपालने जब 
इसका विरोध किया तो उसे और भी अशिष्ट उत्तर सुनना पड़ा। थोड़े 
दिनोंके बाद कुमारपालने जब यह भलीप्रकार अनुभव कर लिया कि 
कान्हदेव सदा अवज्ञा करनेका ही निश्चय कर चुका हैँ तो उसने उसे भी 
मृत्युदंड दिया। इस सम्बन्धमें मेरुतुंगने लिखा है कि कुमारपालने कान्ह- 
देवसे अपनी आलोचनाएं, व्यक्तिगत भेंट-मुलाकात तक ही सीमित रखने- 
की बात कही, किन्तु कान्हदेवके अपमानजनक व्यवहारका अन्त होते 
न देख अन्तमें उसकी आँखें निकलवाकर उसे घर भिजवा दिया ।' 
अवज्ञाके परिणामका यह उदाहरण उसकी राज्यसत्ताको सुदृढ़ करनेमें 
बहुत प्रभावकारी सिद्ध हुआ और उस दिनसे फिर सभी सामन्‍्त राजाज्ञा- 
की अवहेलना करनेका साहस न कर सके। उन्हें भलीप्रकार यह तथ्य 
समभमें आ गया कि इस भावनासे दीपकको अंगुलीसे स्पर्श करना भ्रमपूर्ण 
है कि हमने ही इसे ज्योतित किया है, इसलिए इसके प्रति अनुचित व्यवहारसे 
भी हमारा हाथ न जलेगा। और ठीक यही बात राजाके प्रति भी हैं ।' 
अवज्ञा तथा अशिष्टताके प्रति कृमारपालके इन कठोर निश्चयों तथा दंडोंने, 
सभी प्रदेशों तथा अधीनस्थ राजाओंपर उसका प्रभुत्व स्थापित कर दिया।' 
कमारपाल द्वारा उपाधिधारण 

प्राचीनकालसे राजा-महाराजा अपनी राजशक्तिके प्रभाव और 
प्रतीक रूपमें विभिन्न उपाधियां धारण किया करते हैं । ब्राह्मणोंमें 


* बही, पृ० ७९। 

* बही । आद्यो मयेवायमदीपि ननं न तहेहेन्मामावहेलितोपषि । इति 
अमादड्भूलिपवंणापि स्पृश्येत नो दीप इवावनीय:। 

' वही । इति विमशद्धि: समन्ततः सामन्तेर्भयश्नान्तचित्तेस्ततः 
प्रभति स नृपतिः प्रतिपदं: सिर्थवे । 

कहा गया हूँ कि पारमेष्ठयम्‌, राज्यं, महाराज्यं तथा स्वराज्यंकी उपाधियां 
देवलोककी हैं, किन्तु शिलालेखों तथा उत्कीर्ण छलेखोंके अध्ययन और विश्ले- 
षणसे ज्ञात होता हूँ कि मत्यंलोकके राजा-महाराजा भी इनमेंसे अधिकांश 
उपाधियां धारण किया करते थे। इस प्रकार ये उपाधियां केवल देवलोकके 
सम्राटों तथा शासकों तक ही सीमित न थी।' पहले ये उपाधियां गुणोंकी 
प्रतीक थीं। बादमें ये किसी राज्य अथवा राजाकी वाषिक आयकी अरथंबोधक 
हो गयीं। शुक्रनीतिमे इन उपाधियोंके क्रमिक अर्थका विशद विवरण हैं।' 

क्‌मारपालके सभी उत्कीर्ण लेखोंमें अनेकानेक विशद उपाधियां मिलती 
हैं, जिनसे उसकी महानशक्ति, शौय और सत्ताका बोध होता हैं । विभिन्न 
शिलालेखों तथा ताम्रपत्रोंमं कुमारपालकी निम्नलिखित उपाधियोंका 
वर्णन मिलता है--कुमारपालको सभी राजाओंमें सर्वशक्तिमान कहते 
हुए “समस्त राजावली "की उपाधि दी गयी हैँ । वह द्विवभक्‍त 'उमापति- 
वरलब्ध, “परम भट्टारक'", “महाराजाधिराज”, “परमेश्वर”, 
चक्रवर्ती," गुृजरंधराधीश्वर' परमाहँत चौलक्य की विभिन्न उपाधियोंसे 
भी विभूषित किया गया था। 

निश्चय ही कुमारपालकी ये उपाधियां उसकी महान राजसत्ता 
और उसके प्रभाव द्योतक हैं । इनमेंसे एक उपाधि निज भुज विक्रम रणांगण 


* मेक्समूलर : वेदिक परिद्षिष्ट, चतुर्थ खंड । 

* झक्ननीति : १: १८४-७। 

” गाला शिलालेख : पूना ओरियन्टलिस्ट, खंड १, उपखंड २, पु० ४० ६ 
डे वही ॥ 

" जालोर शिलालेख : इृपि० इंडि० खंड ९, पु० ५४, ५५। 

६ वही | 

/ ए० एस० आई० डब्लू० सी०, १९०८, ५१, ५२। 

: इपि० इंडि० खंड ९, पृ० ५४, ५५। 


९ वही । 

विनिजित शाकंभरी भूपाल, ( उसने समरभूमिमें शाकंभरी नरेशको पराजित 
किया था)का तो कुमारपालके अनेक शिलालेखोंमें उल्लेख हुआ है।' 

इसप्रकार स्पष्ट है कि कुमारपालकी उपाधियां अत्यन्त विशद तथा 
महान सत्ताव्यक्त करनेवाली थीं। और इनसे यह भी स्पष्ट हैँ कि कुमार- 
पाल अपने समयका एक महान राजा हो गया है। कुमारपालकी वीरता, 
उसकी महान राजकीय सत्ता, उसका साहित्य, संस्कृति तथा कलासे प्रेम 
उक्त उपाधियोंके अनुरूप भी रहा है, इसमें सन्देह नहीं। गुजरातके 
चौलक्योंके पूर्व उत्तरीभारतमें गुप्तवंश तथा पुष्यभूति राज्यवंशकी महान 
राज्यशक्ति थी। गुप्तवंशके राजाओंन भी परमभट्टारक महाराजाधिराज 
जैसी उपाधियां ग्रहण की थीं। इसप्रकार राजा-महाराजाओं द्वारा उपाधि 
अहणकी प्रथा तथा परम्परा बहुत प्राचीन चली आ रही थी। अतः यह 
स्वाभाविक ही था कि महान विजेता कूमारपाल, जिसके समयमें गुजरातके 
चौलक्योंकी राजशक्ति चरम उत्करषपर पहुंच गयी थी, प्राचीन राजकीय 
परम्परानुसार विशद उपाधियां ग्रहण करता। 

गजराधिप चोलक्य कुमारपालकी विभिन्न उपाधियोंके विवेचन 
सथा विश्लेषण करनेपर हम इस निष्कर्षपर पहुंचते हैं कि उसने “समस्त 
'राजावली की उपाधि इसलिए ग्रहण की क्योंकि वह संघटित तथा पंक्ति- 
बद्ध राजाओंका प्रतीक था और उनमें सवंशक्तिशाली था । महाराजाधिराज, 
परमेश्वर, परमभट्टारक तथा चत्रवर्ती उपाधियां उसकी व्यापक और 
विशद राजकीय सत्ताकी द्योतक थीं। “निज भुज विक्रम रणांगण विनिजित॑ 
शाकंभरी भूपाल” उपाधि कुमारपाल द्वारा रणभूमिमें शाकंभरी नरेशको 
पराजित करनेकी घटनाका स्मारक है और अन्‍्तमें “उमापति वरलब्ध'' 
तथा “परमाहत चौलक्य” क्रमशः उसकी शिवभक्ति तथा जैनधमंके 
अति असीम प्रेम एवं श्रद्धाभक्तिकी परिचायक हैं। 





' ए० एस० आई० डब्ल० सी० : १९०८-५१-५२। 

गुजरातके इतिह।सकारोंका अभिमत है कि कुमारपाल अपने पूर्वजोंकी 
भांति महान योद्धा था। जयसिहसूरिके कुमारपालचरितमें उसके दिग्विजयका 
विशद वर्णन मिलता हैं। इस ग्रन्थके सम्पूर्ण चौथे सर्गमें कमारपालके 
विजयी सैनिक अभियानोंका विस्तृत उल्लेख हूँ । इसमें कहा गया हे कि 
कूमारपाल पहले जावालपुर' (आधुनिक जालोर) पहुंचा। यहांके 
नायकने उसका स्वागत किया। जावालीपुरसे कुमारपाल सपादलक्ष 
प्रदेशपर आक्रमण करनेके लिए आगे बढ़ा। सपादलक्षके (शाकंभरी) 
राजा अरुणोराजाने जो कुमारपालका बहनोई भी था, उसका अत्यन्त 
आदर सत्कारपूर्वक अर्चन किया । यहांसे कुमारपालने क्रुमंडलकी 
दिशामें प्रस्थान किया और मन्दाकिनी (गंगा)के तटपर जाकर रुका। 
इसके अनन्तर गजेरनरेश कुमारपाल मालवाकी ओर अग्रसर हुआ। 
मालवाकी दिशामें सेनिक अभियानके मध्यमें चित्रकूटके अधिपतिने उसके 
प्रति कृतज्ञता प्रकट की। अवन्ती देश पहुंचकर कुमारपालने इस प्रदेशके 
शासकको बन्दी बनाया। इसके बाद उसके सेनिक अभियानकी दिशा 
नमंदा तटके किनारे-किनारे हुई। रेवलूरमें थोड़ा विश्राम करनेके परचात्‌ 
उसने नदी पार की तथा आभीर-विधयमें प्रवेशकर प्रकाशनगरीके अधि- 
पतिको अधीनस्थ होनेके लिए बाध्य किया। कुमारपालका सुदूर दक्षिण 


' कहों कहों “जाबालोपुर” उच्चारण हे। डो० एच० एन० आई० : 
खंड २,प१० ९८२। 


१०४ चोलक्य कुसारपाल 


अभियान विन्ध्य पव्वंतोंके कारण अवरुद्ध रहा। फिर भी उसने इस क्षेत्रके 
छोटे-छोटे ग्रामपतियोंसे कर वसूला तथा पर्चिम दिशाकी ओर मुड़कर 
लाटप्रदेशके अधिपतिको अपने अधीनस्थ किया। 

लाटप्रदेशसे कुमारपाल पश्चिमोत्तर दिशामें आगे बढ़ा तथा उसने 
सौराष्ट्र विबयके प्रधानको पराजित किया। सौराष्ट्रसे उसने कच्छमें 
प्रवेश किया। यहांके प्रधान शासकको पराजित कर कुमारपाल पंचनद- 
धिप नौसाघन समुद्धातासे युद्ध करने गया। उसपर विजय प्राप्त कर 
कुमारपाल मूलस्थान (आधुनिक मुलतान) के राजा मूलराजपर आक्रमण 
करने गया। मूलराजसे भीषण युद्ध कर तथा विजयश्री हस्तगत कर चौलक्य 
नरेश कुमारपाल शक प्रदेशसे जालंधर और मरुस्थान होता हुआ लौटा। 
इसके आगे जयसिहने शाकंभरी नरेश अरुणोराजा और कूमारपालके 
बीच हुए युद्धका विस्तृत विवरण दिया हें। जयसिहका कथन हे कि इस 
यूद्धका कारण, अरुणोराजाका कुमारपालकी बहिन देवलदेवीके प्रति 
दुव्यंबहहार था। कहते हैं कि चौहान राज्यको छोड़कर वह चली आयी 
ओर अपने भाई कुमारपालसे असद्बथवहारकी शिकायत की। इसीकारण 
कुमारपालने चौहान राज्यपर आक्रमण किया और अरुणोराजाकों 
रणभूमिमें पराजित किया, किन्तु अन्तमें उसे ही सिहासनारूढ़ 
किया।' : 

यशपालके तत्कालीन नाटक मोहराजपराजयसे भी इस तथ्यकी पुष्टि 
होती है कि गुजेराधिप कुमारपालने अपने शौये॑ं-वीयंसे सांभरप्रदेशके 
अधिपतिको पराजित किया था।' सांभरके राजाके पक्षमें रहनेवाले 
एक प्रसिद्ध राजा त्यागभट्टने कुमारपालके विरुद्ध सैनिक आक्रमण किया । 


* कुमारपाल चरित : जयसिह, चतुर्थ सगे पृ० १७०। 
* देवगुज्जर नरेसर परकक्‍्कमक्कंत सायंबरों भूपाल--मोहराजपराजयः 
चतुर्थ अंक १० १०६। 


सेनिक अभियान और साज्राभ्य विस्तार १०५ 


इस आक्रमणको कमारपालने पूर्णतया विफल ही नहीं किया अपितु त्याग- 
भट्टको पराजित करनेमें भी पूर्ण सफलता प्राप्त की ।' 


दयाश्रय काव्यमें हेमचन्द्रने क्मारपाल द्वारा श्रीनगर, कांची तथा 
तिलंगानापर विजय प्राप्त कर राज्य-विस्तारको ब्यापक करनेकी घटनाका 
संक्षेपम विवरण दिया हैं। कुमारपालके इन सैनिक अभियानोंमें पश्चि- 
मोत्तरसे सिन्धुके राजाने भी अपनी सेवाएं अधपित की थीं।'* द्याश्रय 
महाकाव्यके प्राकृत भागमें कुमारपालके सम्मुख अन्य प्रदेशोंके राजाओं 
द्वारा अधीनता स्वीकार करनेकी घटनाका उल्लेख बहुत ही संक्षेपमें किया 
गया हैँ । जवणके राजाने कुमारपालके भयसे सभी राग-रंगका परित्याग 
कर दिया था।* उ्बेश्बरने कुमारपालको प्रचुर धनराशिकी भेंटके साथ 
उत्तम कोटिके अश्व प्रदान किये थे।' वाराणसीका राजा कुमारपालसे 


' घन्यस्त्यागभरः कुमारतिलक: शाकम्भरीमाश्चितो 
योप्सौतस्थ कुमारपाल नृपतेश्चोलक्य चड़ासण: । 
युद्धायाभिमुखो5भवज्जय विधि स्त्वास्थं विधि:ः प्रेक्षते 
प्रोद्गजन विफल शरदघन इव त्वं केवल वल्गसि ॥ 

“-मोहराजपराजय: अंक ५, इलोक ३६॥ 

* पहु सिरि नयर सिरीए जुज्जसि जुप्पसि तिलंग लच्छोए 
जुज्जस कंचि सिरीए भुंजन्तो दाहिणि इण्हि :७२: । 

' सिधु वई तुह चमाण वेलिल्लो तुमइ दिश्व चहुणओ 
न जिमई दिवसे जे मई निसाइ पश्छिम दिसाइ तहः७३: 

* तम्बोल॑ न समाणई कम्मण-काले वि नण्हुए जदणों 
बविसए अ नोव भुंजइ भएण तुट्ट वसुट्ट कम्मवण :७५: 

* भणि गढ़िआ कणय घड़िआहरणे उसच्बेसरो वर-तुरंगे 
संगलिअ लक्ख संखे पेसइ तुह रिउ असंघड़ियों :७५: 


१०६ चोलक्य कुमारपाल 


मिलनेके लिए सदा उसके प्रासाद द्वारपर अवस्थित रहा करता 
था ।' मगधघ देशसे बहुमूल्य रत्नोंकी तथा गौड़ देशसे श्रेष्ठतम हाथियोंकी भेंट 
कुमारपालके समक्ष आती थी। उसकी सेनाने कान्यकृब्ज प्रदेशको पादा- 
क्रान्त कर वहांके राजाको आतंकित कर दिया था। दशनं देशकी तो अत्य- 
घधिक शोचनीय स्थिति हो गयी थी। वहांका राजा भयत्रस्त होकर मृत्युकों 
प्राप्त हुआ। इस प्रदेशका सारा धन कुमारपालके सैनिक ले गये तथा 
दशरन देशके अनेकानेक सेनापति युद्धमें हत हुए। चेदिराज (त्रिपुरी, 
त्रिपुरा)की शक्ति तथा गवंका भर्दन कर क्‌मारपालकी सेनाने रेवा 
नदीके तटपर अपना शिविर स्थापित किया। सैनिकों द्वारा रेवा 
नदीके घड़ियालोंको मारने तथा यहांके उपवनोंको क्षतिग्रस्त करनेका 
भी उल्लेख मिलता है। इसके अनन्तर कुमारपालकी सेनाने यमुना 
नदी पार की और मथुराके राजापर आक्रमण किया। भथुराका राजा 
अपनी निरबंल स्थितिको अच्छी तरह समभता था। उसने स्वर्णराशिकी 
भेंट द्वारा आक्रामकोंको सन्तुष्ट किया और अपने नगरकी रक्षा की। 
कुमारपालकी व्यापक प्रभुता तथा महत्ताका परिचय इस' तथ्यसे भी मिल 
जाता हैँ कि “जंगलराज”, 'तु्क मुसलमानोंका शासक” तथा “दिल्लीके 
सम्राट” भी उसकी प्रशंसा और प्रशस्ति किया करते थे। षष्ठ स्गके 
अन्तमें कविने जंगलराजको कुमारपालकी प्रशस्ति करते हुए अंकित किया 


है 


* हरिस मुरिआणणों सो महि संडण कासि-रोडयोराया 

टिविडिक्कइ तुह वारं हय चिचिअ ह॒त्यि चिचइअं :७६: 

' नीपाइअ जय कंज अविअट्टिअ विक्‍्कम॑ बल तुज्क 

अविलोहिअ जय भमदुराहिवस्स फंसावही विजय :८८: 
अविसंबाइ परिक्‍्खा तणु पक्‍लोडण भड़न्त पंसु कणा 

णोहरिअ नक्‍्क चकक्‍क॑ तुट्ट तुरया जंउणमुत्तिन्ना :८९: 


संनिक अभियान और सामञ्राज्य विस्तार १०७ 


चौहानोंके विरुद्ध युद्ध 


हयाश्रय काव्यमें कुमारपाल तथा अण अथवा अणकसे युद्धका जो 
वर्णन मिलता है, वह भिन्न है। इसमें कहा गया है कि उदयनके एक दूसरे 
पुत्र वहडने, जो सिद्धराज जयसिहका अत्यन्त विश्वासपात्र था, कुमारपालके 
अधीनत्व और आदेशोंपर कार्य करना अस्वीकार कर दिया। वहड 
कमारपालकी सेवामें न रहकर, नागोरके राजा “अण” या जिसे मेरुतुंगने 
“अणक' कहा है, के यहां चछा गया । अणो या अणक वीसलदेव चौहानका 
पौत्र था। लक्षग्रामोंके राजा 'अण'ने जब सिद्धराज जयसिंहकी मुत्यका 
समाचार सुना तो उसने सोचा कि नये और निरबेल सिहासनाधिकारी 
कूमारपालके नेतृत्वमें इस समय गुजरातकी सरकार हैँ। अब अपनेको 
स्वतन्त्र करनेका उपयुक्त समय आ गया है। इतना ही नहीं, अगने किसीसे 
कुछ प्रतिज्ञा करा और किसीको धमकी देकर, उज्जयनीके राजा वल्लाल 
तथा पश्चिमी गृजरातके राजाओंसे मंत्री कर ली। कुमारपालके गुप्तचरोंने 
उसे सूचना दी कि अणराजा सेना लेकर गुजरातके पश्चिमी सीमान्तकी 
दिशामें अग्रसर हो रहा है । उसकी सेनामें अनेक सेनापति विदेशी भाषाओंके 
भी ज्ञाता थे। अण राजाको कुंथागम (कुंठकोट)के राजाका सहयोग 
मिल गया तथा अणहिलवाड़ेकी सेनाका एक सेनिक वहड भी उसके 
पक्षमें जा मिला था। उज्जयिनीराज देश-देशान्तरमें भ्रमणशील व्यवसा- 


रिउ अवकन्दावणयं अखिजमाण हयमजूरिएभक्‌लं 

अविसुरन्त चमृव॑ पत्तं मददुराइ तुह सेच्न॑ :९०: 

सरगल्लि अन्त जस भर जंगल वइणोवसप्पिउं दिण्णा 

तुह रिउ भंखावण घण पयाव संतप्पि एण गया :९४: 

तइ पेल्लिओ तुरुक्‍्कों ठिल्‍ली नाहों गलत्यिओ तह य 

अडुक्खिओ अ कासी रिउ घत्तण छुह महाएसं :९६: 
हयाश्रय, काव्य : सर्ग चतुर्थ, पृु० २१३, २१६॥ 

यियोंसे गृुजरातकी वास्तविक स्थितिसे परिचित हो चुका था। उसने 
मालवनरेश वल्लालसे एक सैनिक अभिसन्धि कर ली थी। उसने सैनिक 
आक्रमणकी योजना बनायी थी कि जेसे ही अणराजा आक्रमण 
कर प्रगति करेगा, वह पूर्व दिशाकी ओरसे गुजरातके विरुद्ध युद्ध घोषित 
कर देगा। कुमारपालको जब यह स्थिति विदित हुई तो उसके क्रोधका 
पारावार न रहा। 


कमारपालका सेनिक संघटन 


इस अवसरपर कमारपालकी सहायता तथा सहयोगके लिए भी 
अनेकानेक राजा आगे आये। कमारपालको कूली जातिके लोगोंका भी 
सहयोग प्राप्त हुआ जो प्रसिद्ध अश्वारोही माने जाते थे। पहाड़ी 
जातिके लोग भी चारों ओरसे कुमारपालके साथ आ गये। कुमारपालके 
अधीनस्थ कच्छकी जनताने भी उसका साथ देना निरचय किया। 
कच्छके साथ ही सिन्धुकी जनता भी सहयोगके लिए प्रस्तुत हो गयी। 
ज॑से ही कुमारपाल आबूकी ओर अग्रसर हुआ उसके साथ मृगचर्मंका वस्त्र 
धारण करनेवाले पहाड़ी भी आ मिले। आबूका परमार राजा विक्रमसिह, 
जो जालंधर देशकी जनताका नेता था, कुमारपालके साथ हो गया और 
उसकी अधीनता स्वीकार कर ली। अणराजाने कुमारपालके आगमनकी 
सूचना पाकर अपने मन्त्रियोंके परामशंकी अवहेलना कर युद्ध करनेका 
निरचय किया । किन्तु अभी उसकी सेना युद्धके लिए प्रस्तुत भी न थी कि 
रणभेरी सुनाई पड़ी और गुजरातकी सेना पवंतोंकी ओरसे प्रवेश करने 
लगी। 

मेरुतुंग तथा हेमचन्द्र दोनों ही इस बातपर एकमत हैं कि सपादलक्षके 
राजाने ही पहले आक्रमण किया था। मेरुतुंगगा यह भी कथन हैँ कि गुज- 
रातपर आक्रमण करनेके लिए चौहान नरेशकों वहडने ही प्रेरणा तथा 
प्रोत्साहन दिया था। वहड कुमारपालके विरुद्ध युद्ध करना चाहता था। 

उसने उन प्रदेशोंके सरकारी अधिकारियोंको बहुमूल्य भेंट तथा रिश्वत 
देकर अपनी ओर मिला लिया था । वहडने सपादलक्षके राजाकों साथ 
राकर गुजरातके सीमान्तपर एक शक्तिशाली सेना खड़ी कर दी थी।' 
किन्तु वहडके ये सभी प्रयत्न, जिनके द्वारा वह कुमारपालकों पराजित 
तथा पदाक्रान्त करनेकी योजना बना चुका था, एक विचित्र घटनाके 
कारण विफल हो गये । कुमारपालके पास रणभूमिमें कौशल प्रदशित 
करनेवाला कलहपंचानन नामका एक अत्यन्त श्रेष्ठ हाथी था। इस हाथीके 
महावतका नाम कालिंग था। इसे वहडने घन देकर अपनी ओर मिला 
लिया था। संयोगसे एक बार कुमारपालकी डांट फटकार उसे बहुत अप्रिय 
लगी और वह अपना कार्य छोड़कर चला गया। उसके रिक्त स्थानपर 
सामल नामका हस्तिचालक, जो अपने कौशल तथा ईमानदारीके लिए 
प्रसिद्ध था, नियुक्त किया गया। रणक्षेत्रमं जब कुमारपाल तथा अणककी 
सेनाका संघर्ष प्रारम्भ होनेवाला ही था कि कुमारपालके गुप्तचरोंने सूचना 
दी कि उसकी सेनामें असन्तोष फैला दिया गया है। इस विषम धड़ीमें 
वीर कुमारपाल विचलित नहीं हुआ बल्कि ठीक इसके विपरीत साहस 
एवं दृढ़तासे अणकसे अकेले ही सामना करनेका निश्चय किया। उसने 
सामलको अपना हाथी आगे बढ़ानेकी आज्ञा दी। यह देख कि सामरू 
उसकी आज्ञाका पालन करनेंमें द्विधासे काम ले रहा हैँ कुमारपालने उसपर 
विश्वासघातीका आरोप लगाया । सामलने इस आरोपको अस्वीकार 
करते हुए अपनी कठिनाईका स्पष्टीकरण करते हुए कहा कि विपक्षी दलकी 
सेनामें वहड भी हाथीपर सवार हैँ । इसकी आवाज ऐसी है, जिससे 
हाथी भी आतंकित हो जाते हैं। उसने अपने बस्त्रोंसे हाथीके दोनों कानोंको 
बांधकर उक्त बाधा हटा दी और उसके अनन्तर कुमारपाल रणभूमिमें 
अणकके विरुद्ध अग्रसर हुआ। 


' प्रबन्ध चिन्तामणि : पृष्ठ १२० । 

अरुणो राजाकी पराजय 


वहडको हाथीके महावतके परिवततेनकी स्थिति ज्ञात न थी। उसे 
पूर्ण विश्वास था कि हस्तिचालकसे अवश्य सहायता मिलेगी। यह सोचकर 
उसने अपना हाथी कुमारपालकी ओर बढ़ाया और हाथमें तलवार लेकर 
उसके मस्तकपर चढ़ जानेका प्रयत्न किया । सामलने इस आक्रमणकी चाल- 
को तत्काल समझ लिया और अपने हाथीको तनिकसा पीछे हट जानेका 
आदेश दिया। इस प्रकार वहड दो हाथियोंके मध्य गिर पड़ा और कृमार- 
पालके पैदल सैनिकों द्वारा पकड़कर बन्दी बना लिया गया।' इसके 
अनन्तर तत्काल कुमारपाल अरुणोकी ओर बढ़ा । उसके निकट जाकर 
सिद्धराजके उत्तराधिकारी कुमारपालने कहा “जब तुम इतने वीर योद्धा 
थे तो सिद्धराजके सम्मुख क्यों नतमस्तक हुए थे। पूवंकालमें तुम्हारा 
वह काये निरचय ही बुद्धिमत्तापूर्ण था। यदि अब में तुम्हें पराजित 
नहीं करता तो सिद्धाजजी धवल कीतिका प्रकाश मन्द पड़ता 
जायगा।' 


इस प्रकार दोनों राजाओंमें युद्ध हुआ। दोनों पक्षोंकी सेनाओंमें 
भी भीषण रण संघर्ष हुआ। कुमारपालने अरुणोराजाको क्षत्रियोंकी भांति 
युद्ध करनेकी चुनौती देकर ठीक उसके मुखपर ही वाण छोड़ा। वाणसे 
आहत होकर जब वह हाथीके सामने गिर पड़ा तो कुमारपालने अपने 
परिधानको वायुमें प्रसन्नतापूवक फहराकर विजयकी घोषणा की। जब 
अरुणोराजाके पक्षके दोनों नेता इस प्रकार पराजित हो गये तो सभीने 
कुमारपालकी अधीनता स्वीकार कर ली। कुमारपाऊककों इस युद्धमें 
पूर्ण विजय प्राप्त हुई । 


' प्रभावक चरित्र : अध्याय २२, प० २०१, २०२॥ 
* रासमाला : अध्याय ११, पृ० १७७। 

साहित्य और शिलालेखोंमें वर्णन 


कुमारपालकी अरुणोराजापर इस विजय घटनाका उल्लेख वसन्‍्त 
विलास' वस्तुपाल तेजपाल प्रशस्ति' तथा सुकृत कीतिकल्लोलिनी में 
हुआ है । साहित्यमें उल्लिखित कुमारपाल तथा अरुणोराजाके इस 
युद्धका शिलालेखों और उत्कीणं लेखोंमें भी वर्णन हूँ । किरादू (वि० सं० 
१२०६) तथा रतनपुर प्रस्तर लेखों'में इस बातका स्पष्ट उल्लेख है कि 
नाइडल्य चौहानोंका प्रदेश कुमारपालके साम्राज्यके अन्तर्गत कर लिया 
गया था। भटुंड शिलालेख में यह अंकित है कि विक्रम संवत्‌ १२१०-१६सें 
कूमारपालका एक दण्डनायक नाड्ल्य प्रदेशमें नियुक्त किया गया था। 
अनहिलपाटक तथा शाकंभरी राज्योंके मध्य चौहानोंका नाड्ल्य राज्य 


' गायकवाड ओरियंटल सिरोज : संख्या ७, ३, २९१ 
* जेन धर्मम्रीचकार सहसा5णोराजमत्रासयद्‌ 
बाण: कुंकणसग्रहोदषि गुरुचक्रेस्मरध्वंसिनम्‌ 
इत्य यस्‍्य परिक्षतक्षितिभतो हंसावलीनिमंले 
रामस्येव निरन्तरं नवयह्ञः प्रेदिशः पुरिताः 
गा० ओ० सिरोज : संख्या १० : परिश्िष्ट १, पु० ५८ । 
* कथ्यन्ते न सहीभतः कति सहोयांसो महीशेखरा 
समाहात्म्यं स्तुमहे तु हेतुनिगमा देतस्थ चेतोहरम्‌ 
सर्यादां सतिलुृंघयन्‌ रसलू सद्यदह्वाहिनी बाहितो 
४णों राज: स जगाम जांगल महीभागेष भग्नोन्नतिः 
गा० ओ० सिरीज : संख्या १० : परिशिष्ट २, पु० ६७। 
/ इपि० इंडि० : खंड ११, पृ० ४४। 
" ग्राकृत संस्कृत शिलालेख : भावनगर पुरातत्व विभाग, २०५-७ | 
' आर्कलाजिकल सर्वे आव इंडिया वेस्टर्न सकिर, १९०८, ५१,-५२। 

था। चौलकक्‍्योंकी राज्यसीमामें नाडुल्य निश्चित रूपसे सफल युद्ध द्वारा 
ही मिलाया गया होगा। इस तथ्यका समर्थन कुमारपालके चित्तौरगढ़ 
उत्कीर्ण लेखसे भी होता है, और जिसका काल वि० सं० १२२० है ।' 
इस उत्कीर्ण लेखमें यह लिखा हुआ हे कि कुमारपालने सपादलक्ष प्रदेशको 
पदाक्रान्‍्तकर शाकंभरी नरेशकों पराजित किया और उदयपुर चित्तौरके 
सालिपुरा स्थानमें अपना विशाल शिविर स्थापित किया। वडनगर 
प्रशस्तिके उत्कीर्ण लेखमें कुमारपालका उल्लेख करते हुए उसकी दो सैनिक 
विजयोंकी अत्यधिक प्रशंसा की गयी हैँ। इनमें एक तो राजपुतानाके 
शाकंभरी सांभर प्रदेशके अधिपति अर्गोराजा (श्लोक १७)पर हैँ और 
दूसरी विजय पूर्व दिशाके मालवराजपर हैँ । इसी प्रशस्ति द्वारा हमें 
विदित होता है कि विक्रम संवत्‌ १२० ८के पूर्वमें ये युद्ध समाप्त हो गये थे।' 
अब तक नाडोल दानपत्रके आधारपर यही कहा जा सकता था कि अर्णो- 
राजा वि० सं० १२१३के पूर्व विजित हो गया था।* 

इस घटनाका उल्लेख कुमारपालके वि० सं० १२०७के चित्तौरगढ़ 
शिलालेखमें भी हुआ है ।' इसमें कहा गया हूँ कि उक्त घटना अभी हालकी 
है। कुमारपालके पाली शिलालेखमें जो वि० सं० १२० ६७€का है, यह 
अंकित हूँ कि उसने शाकंभरी नरेशको पराजित किया था।' अर्णोराजाको 


' वही, १९०५-६, ६१। 

* इस शिलालेखमें वणित “सालिपुरा” नामक स्थानका जहां कुमारपाल- 
ने शिविर स्थापित किया था, अभी तक ठीक ठोक पता नहीं लग सका हे । 
इपि० इंडि० खंड २, पृ० ४२१-२४। 

* हृपि० इंडि० खंड १, पृ० २९६, इलोक १४, १८। 

* इंडि० ऐंटो० : खंड ४१, पृु० २०२-३। 

* इपि० इंडि० पु० ४२१, सुचो, संख्या २७९ । 

* आकंलाजिकल सर्वे आय इंडिया, वेस्टर्न सरकिल, १९०७-८ : 

पराजित करनेपर कुमारपालको जो उपाधि दी गयी थी, उसका अन्य 
उत्कीर्ण लेखोंमें भी उल्लेख है ।' 


मालव विजय 


शाकंभरीके चौहानोंसे जो युद्ध हुआ, उसके कारण कुमारपालकों 
पूर्वीय सीमान्तपर दो और युद्ध करने पड़े। द्वयाश्रय काव्यमें लिखा है कि 
अर्गोराजा पर विजय प्राप्त करनेके पश्चात्‌ कुमारपालकों यह परामर्श 
दिया गया कि वह मालवाधिपति वल्लालको पराजितकर यश अजेँन 
करे। कमारपालके मन्त्रियोंने उसे मालवापर आक्रमण करनेका परामरं 
क्यों दिया, इसका उल्लेख हेमचन्द्रनें एक॑ अन्य स्थलूपर किया हैँं। उसने 
लिखा हूँ कि अर्गोराजा गृजरातके सीमान्तकी ओर बढ़ आया और उसने 
अवन्ति नरेश वल्लालसे अभिसन्धि कर ली थी। इसके अन्तर्गत यह योजना 
बनी कि उत्तर तथा पूर्व दोनों दिशाओंसे चौलक्य राज्यपर एक साथ ही 
आक्रमण किया जाय।' जब चौल॒क्य नरेश कूमारपाल पाटन लौटा तो 
उसे यह समाचार मिला कि विजय तथा कृष्ण जिन्हें उसने वल्लालका 
प्रतिरोध करनेके लिए भेजा था (और स्वयं अणके विरुद्ध सेना लेकर 
गया था) उज्जयिनी नरेशके पक्षमें जा मिले। उज्जयिनी नरेश अब 
उसकी राज्यकी सीमामें प्रवेशकर अणहिलपुरकी ओर अग्रसर हो रहा था। 

कुमारपाल तत्काल ही अपनी सेना एकत्र कर वललालका सामना 
करनेके लिए रवाना हुआ। हाथीपर सवार कृमारपालने वल्लालपर 


४... . -प्रौढ़ प्रताप निजभुजविक्रमरणांगण विनिजित शाकंभरी भूषालू 
शमत्कूमारपाल देव” । 
* भीमदेव द्वितीयका दान लेख बि० सं० १२६६, इंडि० ऐंटी० खंड 
१८, पृ० ११३॥। 
* डंडि० ऐंट्री० खंड ४, प० २६८ । 
ध्द 

प्रहार कर उसे पराजित किया ।' वसन्तविलासमें भी वल्लालपर कृमार- 
पालकी विजयका उल्लेख हुआ हैँ । कीतिकौमुदीसे विदित होता है कि 
कुमारपालने वल्‍लालका शिरच्छेद कर दिया था। साहित्यके इन ग्रन्थोंमें 
वर्णित इस घटनाकी पुष्टि शिलालेखोंसे भी होती हँ। दोहाद प्रस्तर 
स्तम्भमें जयसिहके समयका वि० सं० ११६६का एक उत्कीर्ण लेख है। इसीमें 
विक्रम संवत्‌ १२०२का भी एक लेख उत्कीर्ण हे। आइचयंकी बात यह 
हैं कि इसमें महामंडलेश्वर वपनदेवका नामोल्लेख नहीं है। दोहद क्षेत्रकी 
अत्यधिक महत्त्वपूर्ण अवस्थितिको देखते हुए यह सम्भव हूँ कि सन्‌ 
११४०-११४६के मध्य इसपर चौल॒क्योंका अधिकार न रह गया हो। 
जो हो, शिलालेखके लिखनेवालेने चाहे जिस कारणसे कुमारपालका 
इसमें नामोल्लेख न' किया हो, इसमें कोई सनन्‍्देह नहीं कि सन्‌ ११६३ 
ईस्वीके कुछ पू्॑ ही यह प्रदेश पुनः चौलक्योंके अधीन आ' गया था। 
कुमारपालके दो उदयपुर प्रकीर्ण लेखोंमें जिनका काल क्रमशः वि० 
सं० १२२० तथा १२२२ है, यह स्पष्ट अंक्रित हैं कि वह अपने पूर्वाधिकारी- 
की भांति ही पुनः मालवाधिपति भी था ।" ये शिलालेख अणहिलपाटकके 
कुमारपालके समयके हैं, जो शाकंभरी तथा अवन्तिके अधिपतियोंको 
समरभूमिमें पराजित कर चुका था। भाव वृहस्पतिकी प्रशस्तिमें भी 
कुमारपालको वललाल गजके मस्तकपर उछलनेवाला सिंह” कहा गया 
हैं। वडनगर प्रशस्तिमें भी इस बातका उल्लेख हैँ कि चौलक्यराजने 


र्‌ वही | 

* बसन्तबविलास : ३, २९ । 

* बम्बई गजेटियर : खंड १, उपखंड १, प० १८५ । 
* इंडि० ऐंटी० खंड १०, पृ० १५९ । 

+ इंडि० ऐंटी० खंड १८, पृ० ३४१-४४। 

* भावनगर शिलालेख, पु० १८६। 

देवी दुर्गको मालवाधिपतिका कमल मस्तक, जो उसके द्वारपर लटका 
दिया गया था, अरपंण कर प्रसन्न किया था।' इस शिलालेखसे स्पष्ट 
है कि वललाल सन्‌ ११५१के कुछ दिन पूर्व मारा गया था। ऐतिहासिक 
परम्परासे मालवनरेश वल्लालकी पहचान करना कठिन हैं। परमारोंके 
प्रकाशित विवरणोंकी वंशावलीमें उक्त नाम नहीं आया है। जैसा ल्यूडर्सने 
कहा हैं सम्भव है वल्लालने अचानक ही सन्‌ ११३५-११४४ ईस्वीमें 
मालवाकी राजगद्दीपर अधिकार कर लेनेमें सफलता प्राप्त कर ली हो ।' 
कमारपालकी कठिनाइयोंसे छाम उठानेके विचारसे अणहिलपाटककी 
गदह्दीपर उसके बेठते ही वल्लालने अपनेको स्वतन्त्र घोषित कर दिया हो ।॥' 
इतना ही नहीं, उसने गुजरातके विरुद्ध सेनिक आक्रमण करनेवाले शाकं- 
भरीके चौहानोंसे सन्धि कर ली हो और अपने राज्यके परम्परागत शज्रुसे 
लोहा लेनेके लिए प्रस्तुत हो गया हो। वडनगर प्रशस्तिमें पूर्व दिशाके 
अधिपति मालव शासकपर कूमारपालकी प्रसिद्ध विजयका उल्लेख हुआ 
है। इसमें यह भी कहा गया है (कि मालव नरेश अपने देशकी सुरक्षा 
करते हुए हत हुआ। उसका सिर कुमारपालके राजप्रासादके द्वारपर 
लटकाया गया था। उसी उत्कीर्ण लेखके आधारपर निद्चित रूपसे कहा 


* इपि० इंडि० खंड १, पृ० ३०२, इलोक १५ तथा देखिये उसरी 
भारतके राजवंशका इतिहास : खंड २, पृ० ८८६॥ 

* बेराबल शिलालेखके आधारपर ल्यूडसका मत हे कि बल्लाल सन्‌ 
११६९के पूर्व मरा होगा। इपि० इंडि० खंड ८, पु० २०२। किन्तु 
वडनगर शिलालेखका मालवाधिपति ही निश्चित रूपसे बादके विवरणोंका 
वबलल्‍लाल रहा। इसलिए उसके निधन कालकी अवधि १८ बर्ष पूर्व निश्चित 
की जा सकती हें। 

इपि० इंडि० खंड ७, प० २०२-८। यश्ञोवर्ममकी अन्तिम तथा 
लक्ष्मीवर्मनकी प्रारम्भिक तिथियां । 


११६ चोलक्य कमारपाल 


जा सकता हूँ कि मालवासे युद्ध विक्रम संवत्‌ १२०८के पूर्व समाप्त हो गया 
था। इस उत्कीर्ण लेख की सहायतासे हमें दो बातोंका पता चलता हैं। 
एक तो यह कि जयसिहने मालवाकों पहले ही अपने गुजरात राज्यमें 
मिला लिया था। दूसरी बात यह कि वहां हुए विद्रोहका दमन पांच वर्ष 
पहले ही किया जा चुका था। कीतिकौमुदीके अनुसार कुमारपालने गुज- 
रातपर आक्रमण करनेवाले मालवरांज वललालका शिरच्छेद कर दिया 
था । इस संघर्षका परिणाम यह हुआ कि मालवा पुनः पहलेकी भांति अनहिल- 
वाड़के राजाओंके अधीन हो गया। भिलसाके निकट उदयपुरमें तथा 
उदयादित्यके मन्दिरमें अनेक प्रकीर्ण लेख मिले हैं, जिनसे ज्ञात होता है 
कि कुमारपालने सम्पूर्ण मालवाको विजित किया था। ये शिलालेख 
जिस व्यक्तिने अंकित कराये हैँ, उसने अपनेको कुमारपालका सेनापति 

कहा है । द 


परमारोंके विरुद्ध यद्ध 


कमारपालको अर्णोराजा चौहानके विरुद्ध आक्रमणके सिलसिलेमें 
जो दूसरा युद्ध करना पड़ा, वह आबूके चन्द्रावती प्रदेशके परमारोंके विरुद्ध 
था। कुमारपालचरितमें उल्लेख मिलता है कि जब कुमारपाल अर्गोराजासे 
युद्धरत था, चन्द्रावतीके अधिपति विक्रमसिहने उसके विरुद्ध विद्रोह कर 
दिया। इसलिए कुमारपालने उत्तरी शासक (अर्णगोराजा)को पराजित 
कर चन्द्रावतीपर आक्रमण किया और इस नगरपर अपना पूर्ण अधिकार 
कर यहांके शासकको बन्दी बनाया।' 


 दयाक्षय काव्य : ४, ४२१--५२:समें इस आशयका कथन मिलता हे 
कि आबके परमार शासक विक्रमसहने उस समय कुमारपालका अपनी 
राजधानीमें स्वागत किया था, जब वह सपादलक्षके 'अण'के विरुद्ध युद्ध 
करने जा रहा था। इंडि० ऐंटी०: खंड ४, पु० २६७ । 

हेमचन्द्रके विवरणके आधारपर कहा जा सकता है कि जब कुमारपाल 
अर्णोराजाके विरुद्ध युद्ध करने जा रहा था तो आबू राज्यके शासक विक्रम- 
सिहका स्वागत-सत्कार मैत्रीभावका दिखावा मात्र था। बादके घटना- 
ऋ्रमसे हमें विदित होता है कि चन्द्रावतीके शासक विक्रमसिहने युद्धमें 
अर्गोराजाका पक्ष ग्रहण किया था और कुमारपालने इसके लिए उसे 
दंडित किया था। विक्रमसिंहको अनहिलवाड़ेमें एकत्र बहत्तर अधीनस्थ 
शासकोंके सम्मुख अपमानितकर बन्दीग॒ह भेज दिया गया। विक्रमसिहकी 
राजगद्दीपर उसके श्रातृपुत्र यशोधवलको आसीन कराया गया । इस 
घटनाकी पुष्टि तेजपालके विक्रम संवत्‌ १२८७की आबू पहाड़ी प्रशस्तिसे 
भी होती है। इसमें कहा गया हूँ कि अर्वुद परमार यशोधवलने यह विदित 
होते ही कि वललाल, चौलक्यराज कुमारपालका विरोधी तथा शत्रु हो 
गया हैँ, मालवाधिप वल्लालको तत्काल हत कर दिया।' प्रशस्तिके 
इस उल्लेखसे इस निर्णयपर पहुंचा जा सकता है कि यशोधवल कुमारपालका 
अधीनस्थ शासक था। 


कोंकणके मल्लिकार्जुनसे संघर्ष 


इसके पदचात्‌ कुमारपालकी सेनाने, दक्षिण कोंकणके “राजा मल्लिका- 
जुनसे यूद्ध किया। उत्तरी कोंकणके राजाओंकी प्रकाशित सूचीसे विदित 
होता है कि सन्‌ ११६० ईस्वीमें शिलाहार वंश राज्यारूड़ था। 
मल्लिकार्जुनके विरुद्ध कुमारपालको अपनी सेना क्‍यों भेजनी पड़ी, वह 
घटना इसश्रकार है--एक दिन कुमारपाल अपनी राजसभामें सेनापतियों 
तथा अधीनस्थोंके मध्य जब बैठा हुआ था तो एक भाटने मल्लिकार्जुनकी 


! बस्बई गजेटियर : खंड १. उपखंड १, पु० १८५। 
* इृपि० इंडि० : खंड ७, पृ० २१६, इलोक ३५ तथा उत्तरी भारतके 
राजवंशका इतिहास, खंड २, प० ८८६ तथा ९१४। 

प्रशस्ति सुनायी । इसमें मल्लिकार्जुन द्वारा राजपितामहकी उपाधि अ्रहणकी 
घटनाका उल्लेख था। कुमारपाल यह अपमान न सह सका और सभामें 
चतुदिक' देखने लगा। आदचर्य सहित कुमारपालने देखा कि उसका 
सचिव आम्बड हाथ जोड़े खड़ा हैं। राजसभा जब समाप्त हो गयी तो 
कुमारपालने आम्बडको बुलवाया और सभामें उसकी उक्त मुद्रा-विशेषका 
अभिप्राय पूछा। आम्बडने कहा कि महाराजाके चारों ओर देखनेका 
अर्थ मैंने यही लगाया कि आप जानना चाहते हैं कि इस सभामें कोई ऐसा 
योद्धा है, जो मल्लिकार्जुनके असत्य अभिमानका मर्देन कर सके। इस 
कार्येके लिए में ही अपनी सेवाएं अपित करना चाहता हूं और इसी आशयसे 
मैंने उक्त भावं व्यक्त किया था। तत्काल ही कुमारपालने अपनी विभिन्न 
सेनाके अधिकारियों तथा अधीनस्थोंकों बुलाकर मल्लिकार्जुनके विरुद्ध युद्ध 
करनेके लिए आदेश किया। 

कालविनी” नदी पारकर तथा अनेकानेक अभियानोंके अनन्तर 
आम्बड अभी अपना सैनिकशिविर स्थापित ही कर रहा था कि मल्लिका- 
जुनने उसपर आक्रमणकर पदाक्रान्त कर दिया। इस प्रकार पराजित 
होकर वह नदीके उस पार चला गया। यहां आ उसने काले वस्त्र धारण 
किये, सेनामें काले भंडोंसे कार्य संचालनका आदेश दिया तथा काले रंगके 


' शिलाहार राजाओंमें यह उपाधि प्रचलित थी ।---बम्बई गजेटियर, 
१३, ४३७ टिप्पणी । 

* इसका शुद्ध अम्बड है। इसका संस्कृत रूप अमरभट्ट तथा अम्बक हैं। 

* यह चिकलो तथा वालसारसे प्रवाहित होनेवालो कावेरी नदों हैँ। 
नासिक केव इन्सक्रिपशनमें इसी नदीका नाम कारवेना” अंकित हे। 
अस्थई गजेटियर : १६, ५७१॥। कावेरीका संस्कृत रूप हो “कालबिनी” 
तथा 'काराबेना” है। सम्भवतः पेरिप्लसने इसी कावेरोकों “अकावेरी” 
लिखा हें। 

खेमेकी व्यवस्था की। यह सुनकर कुमारपाल उस प्रदेशमें आ गया था 
और उसने यह स्थिति देखी। उसे विदित हुआ कि यह आम्बडका ही 
सेनिक शिविर है। पराजयसे आम्बडका जैसा अपमान हुआ था, उससे 
लज्जित होकर उसने काले वस्त्रोंकी धारण किया था। कुमारपाल अपने 
पराजित सेनापतिकी इस भावनासे अत्यधिक प्रभावित हुआ और उसने 
शक्तिशाली राजाओं सहित दूसरी सेना आम्बडकी सहायताके लिए भेजी । 
इसप्रकार साधनसम्पन्न होकर आम्बडने पुनः कावेरी नदी पारकर, एक 
मार्गका निर्माण किया और मल्लिकार्जुनकी सेनापर आक्रमण किया। 
आम्बडका ध्यान मल्लिकार्जुनपर ही विशेष रूपसे था। आम्बड अपने 
हाथीकी सूंडसे उसके मस्तकपर चढ़ गया और मल्लिकार्जुनको युद्धके . 
लिए ललकारा। युद्धमें उसने मल्लिकार्जूनको नीचे गिराकर उसका 
शिरच्छेद कर दिया। जिन अधीनस्थ राजाओंको सहायताके लिए 
कुमारपालने भेजा था, वे नगरको लूटनेमें लगे थे। इसप्रकार कोंकणमें 
कुमारपालके आधिपत्यकी स्थापनाकर आम्बड, अणहिलपुर लोटा। उसने 
राजसभामें बहत्तर राजाओंकी उपस्थितिमें सुवर्णराशिमें मल्लिकार्जुनका 
सिर अभिवादन सहित कुमारपालके सम्मुख उपस्थित किया। उसने 
मल्लिकार्जुनके कोषागारसे प्राप्त विशाल घनराशि भी सम्मुख रख दी।' 
इसपर प्रसन्न होकर कुमारपालने मल्लिकार्जुनसे छीनी गयी “राजपितामह 


.  प्रबन्धचिन्तामणिके अनुसार मल्लिकाजुनको चौहानराज सोमेद्वरने 
सारा था जो उस समय कुमारपालकी राजसभामें रहता था।--जनेंल 
आवब रायल एशियाटिक सोसायटी, १९१३, प्‌ृ० २७४-५। 

* श्ुंगार कोडी साड़ी १ माणिकउपछेडउ २ पापल उहारु। ३ संयोग 
सिद्धि सिप्रा ४ तथा हेमकुम्भा ३२ तथा मौक्तिकानां सेउड ६ चतुर्देन्त 
हस्ती १ पात्राणि १२० कोटी सा १४ द्रव्यस्य दंड:। प्रबन्धचिन्तामणि : 
वृ० २०३। 

की उपाधि आम्बडको प्रदान करते हुए उसे सम्मानित किया । 

मल्लिकार्जुनके समयके दो शिलालेखोंका पता चलता है, जिन 
तिथि क्रमशः ईस्वी ११५८ (शक १०७८) तथा ईस्वी ११६० (शव 
१०८०) हैं। इनमेंसे प्रथम चिपलम्‌में मिला हैँ और दूसरा बेसिनमें 
मल्लिकार्जुनकी पराजय तथा उसके अन्तका समय ईस्वी सन्‌ ११६८ 
तथा ११६२ हे क्‍योंकि सन्‌ ११६२में ही उसके उत्तराधिकारी अपराः 
दित्यका शासनकाल प्रारम्भ हो जाता है । कुमारपालकी सहायता वल्लालवे 
विरुद्ध करनेवाले अर्वृद परमार यशोधवलने इस युद्धमें भी उसकी सहायत 
की थी। आबूकी तेजपाल प्रशस्ति (वि० सं० १२८७) में कहा गया हूँ 
कि “जब यशोधवल क्रोधाविभूत होकर समरभूमिमं सन्नद्ध हो गया उस 
समय कोंकणनरेशकी रानियां अपने कमल समान नेत्रोंसे अश्रुपात करने 
लगीं। इस मल्लिकार्जुनका परिचय तथा विवरण उक्त दो शिलालेखोंरे 
सटीक प्राप्त होता है कि वह शीलहार राजवंशका था।' श्रीमगवान- 
लालका भी मत हे कि मल्लिकार्जुनका अन्त सन्‌ ११६० तथा ११६६८ 
ईस्वीके बीच हुआ था। 


काठियावाडपर सेनिक अभियान 


मेरुतुंगन कुमारपालके अन्य जिस युद्धका उल्लेख किया है, वह सुमवरा 
या सौंसरके विरुद्ध हुआ था। इस अभियानका नेतृत्व महामात्य उदयनने 


* ग्राकृत दहयाक्षय काव्यसें इस सेनिक विजयका कवित्वमय वर्णन 
६ठें सर्गेके ५२से ७० तक इलोकोर्में दिया गया हे । 

* इपि० इंडि० : खंड ८, पु० २१६, इलोक ३६। 

* प्रबन्धचिन्तामणि, पृ० १२२-२३॥ 

* बस्बई गजेटियर : खंड १, उपलंड १, पु० १८६, सुकृत कौति 
कल्लोलिनी, गायकवाड़ ओरियंटल सिरीज, खंड १०, परिशिष्ट पृ० ६७ । 

किया था। इस युद्धमें चौलक्य सेना पराजित हुई और उदयन घायल 
होकर शिविरमें पहुंचाया गया। प्रबन्धचिन्तामणिमें कुमारपालके काठिया- 
वाड़के एक आक्रमणका भी उल्लेख है जिसमें मन्त्री उदयन सौंसर राजासे 
लड़ते लड़ते घायल होकर हत हुआ था ।* श्रीभगवानलालका मत है कि 
यह युद्ध सन्‌ ११४९ ईस्वी (वि० सं० १२०५)के लगभग हुआ था। 
इसका कारण यह है कि मृत्युके पहले पालितानामें आदिनाथका जीर्णोद्धार 
करानेकी उसने जो प्रतिज्ञा की थी वह सन्‌ १२५६-५७ (वि०सं० १२११) 
में पूर्ण हुई। श्रीभगवानलालका यह भी मत हे कि सौराष्ट्रका यह 
शासक सम्भवतः गोहिलवाड वंशका रहा होगा। यह भी सम्भव है कि 
बह जूनागढ़के अधीन शासकके राजवंशका हो, जो आभीर चूड़ा-समा 
वंशका था और मूलराज प्रथमके समयसे ही चौल॒क्योंके विरुद्ध कार्यरत 
था। कुमारपालचरितमें इस घटनाका उल्लेख हैँ कि अन्तमें समर या 
सौंसर युद्धमें पराजित हुआ और उसका पुत्र राजगद्दीपर बेठाया गया। 
सुन्धा पहाड़ी शिलालेखसे विदित होता है कि नाडल्य चौहान आल्हाध्नने' 
सौराष्ट्रके पव॑तीय क्षेत्रोंमें होनेवाले विद्रोहोंके दमनमें कुमारपालकी 
सहायता की। समरको पराजित करनेमें सम्भवतः इस शासककी भी 
सहायता कुमारपालको प्राप्त हुई थी।* 


अन्य शक्तियोंसे संघर्ष 
प्रबन्धचिन्तामणिमें मेरुतुंगगे कुमारपालके सांभरपर एक ऐसे आक्र- 


* प्रबन्धचिन्तामणि, चतुर्थ प्रकाश, पृ० ८६ : “सुराष्ट्रे देशीयं सठंसर- 
नामानम्‌ । 

* बम्बई गजेटियर : खंड १, उपखंड १, पु० १८६ 

* भावनगर इन्सक्रिपशन, पु० १७२-७३ तथा किरादू शिलालेखका 


अल्हृणदेव । 


* इपि० इंडि० : खंड ११, प० ७१। 

मणका उल्लेख किया है जो वहडके छोटे भाई चहडके नेतृत्वमें किया 
गया था। चहडकी अतिमुक्तहस्तता लोगोंको विदित थी किन्तु कुमार- 
पालने परामर्श देकर उसीको सेनापतित्व करनेके लिए चुना। सांभर 
पहुंचनेपर चहडने बाबरानगरके किलेको अपने अधिकार तथा' नियन्त्रणमें 
कर लिया, किन्तु उसंदिन छूटपाट न की क्‍योंकि उसी रात्रिको सात सौ 
कमारियोंका विवाह होनेको था। दूसरे दिन चहडकी सेनाने किलेमें 
प्रवेश किया तथा नगरमें लूटपाट मचा दी। इसप्रकार इस प्रदेशमें 
कूमारपालका प्रभुत्व घोषित किया गया। उक्त वावरानगरका पता 
नहीं लग सका है। सम्मवतः उक्त स्थान सांभरका नहीं अपितु काठिया- 
वाड़का वावरियावाद है । इस सैनिक विजयके उपरान्त चहड पाटन लौटा । 
कूमारपाल चहडसे बहुत प्रसन्न हुआ किन्तु अमितव्ययके लिए दोबारोप 
करते हुए उसे “राज घटत्ता'की उपाधि दी। 

कूमारपालको सौंसरपर आक्रमण करनेके बाद जिस नये आक्रमणके 
संकटकी सूचना मिली वह थी चेदि या घहलके राजा कर्ण द्वारा ।' जब 
कूमारपाल सोमनाथकी तीय॑यात्रा करने जा रहा था उसी समय गुप्तचरोंने 
उसे उक्त आक्रमणकी सूचना दी। इस आक्रमणकी यूचनासे थोड़े कालके 
लिए कुमारपाल किकतंव्यविमृढ़ रह गया। इसी बीच एक घटना-विशेष 
हुई। कर्णके नेतृत्वमें उसकी सेना रात्रिमें आगे बढ़ रही थी। कर्ण राजा 
गलेमें स्वर्णंका हार पहने हाथीपर बंठकर यात्रा कर रहा था। रात होनेके 
कारण उसकी आँखोंमें निद्रा भरी थी। संयोगसे एक व॒क्षकी डालमें उसका 
हार फंस गया और वक्षमें छटककर वहीं उसकी मृत्यु हो गयी । 


! एक ही दिनमें इतने अधिक विवाहकी प्रथा या तो फडबा कुनभो 
या भारवदोंमें थो और यह अब तक प्रचलित रहो हे। 

* ग्रबन्धचिन्तामणि : पु० १४६ तथा उत्तरीभारतके राजवंशका 
इतिहास, पृु० ७९२। 

यदि इस कथामें सत्यघटना मिश्रित है तो यह कर्ण, धहल कलचुरी 
गयाकर्ण होगा, जिसने सन्‌ ११५१ ईस्वीके लगभग शासन किया था। 
कलचुरी राजा गयाकर्णके शिलालेखकी तिथि चेदि संवत्‌ ६०२, ईस्वी 
सन्‌ ११५२ है। गयाकर्णके पुत्र नरसिंहदेवके सर्वप्रथम उत्कीर्ण लेखकी 
तिथि ११५७ ईस्वी' (चेदि €०७) है। इस आधारपर यह अनुमान लगाया 
जा सकता हैँ कि गयाकर्णकी निधन तिथि कुमारपालके शासनकालमें 
ईस्वी ११५२ तथा ११५७के बीच थी। 


गौरवपूर्ण सेनिक विजयोंका क्रम 


इसप्रकार कुमारपाल भारतीय इतिहासमें महान विजेताके रूपमें 
अंकित है। उसके सभी सेनिक अभियान सफल रहे और सर्वंदा अन्तमें 
विजयश्री' कुमारपालको ही प्राप्त होती रही। शासनके प्रथम दस वर्षोमें 
सन्‌ ११४२से ११५२ तक कुमारपाल आन्तरिक शात्रुओं और उक्त आक्र- 
मणों द्वारा अपनी स्थिति सुदृढ़ करता रहा । वह महान योद्धा था 
और उसने गूजरातके राज्यकी' सीमाका व्यापक विस्तार किया। जयसिह- 
सूरि द्वारा कुमारपालचरित तथा हेमचन्द्र द्वारा दयाश्रय' काव्यमें कुमारपाल- 
के दिग्विजयका जो वर्णन हँ, वह प्राचीन भारतीय राजाओंकी दिग्विजयका 
परम्परागत कवित्वमय वर्णन हैँ और उनको सम्पूर्णतया ज्योंका त्यों 
ऐतिहासिक कोटिके अन्तगगंत नहीं रखा जा सकता तथापि उन युद्ध- 
विवरणोंमें अनेकानेक तथ्य भरे पड़े हैं, जिनकी किसी प्रकार उपेक्षा नहीं 
की जा सकती। यह इसलिए कि इन' तथ्योंकी पुष्टि शिलालेखों तथा 
ऐतिहासिक प्रबन्धोंसे भी होती है, जिनकी प्रामाणिकतापर सन्देह नहीं 
प्रकट किया जा सकता हैं। 

सांभर प्रदेशके अर्गोराजा, शीलहारराजा मल्लिकार्जुन तथा मालवा- 
घिप वललालपर कुमारपालकी विजयकी ऐतिहासिक घटनायें ऐसी हैं, 
जो केवल जन ग्रन्थोंमें ही वणित नहीं अपितु इनका विभिन्न शिलालेखोंमें 

भी उल्लेख मिलता है। इनके अतिरिक्त कुमारपालने उन राजाओंको 
भी पराजितकर अपना प्रभुत्व स्थापित किया, जिन्होंने वि्रेह किया अथवा 
शत्रुके पक्षको ग्रहणकर उसकी सहायता की। इसप्रकार चन्द्रावतीके 
विक्रमसिंह, काठियावाड़के सौंसरराज तथा अन्य राजाओंको कुमार- 
पालने न केवल पराजित किया अपितु उनपर अपना पूर्ण आधिपत्य भी 
स्थापित किया । 

जयसिहके 'कुमारपालचरित” तथा हेमचन्द्रके 'द्ययाश्नय में कुमार- 
पालकी विभिन्न सैनिक विजयोंकी गौरवगाथाके जो विशद वर्णन मिलते 
हैं, उनसे विदित होता है कि उसने किसप्रकार पहले सौराष्ट्र विषय, और 
फिर कच्छ विजयके पश्चात्‌ पंचनद्धिषको रणभूमिमें पददलित और 
पराजित, किया। इसके अनन्तर कमारपालने पश्चिमोत्तर दिशामें आगे 
बढ़कर मूलस्थानके मूलराजको भी अपने अधीन किया। यह मूलस्थान 
आधुनिक मुलतान हँ। काठियावाड़में कुमारपालके सैनिक अभियान 
और अन्तमें उसकी महान विजयके सुस्पष्ट विवरण अनेक जैनग्रन्धोंमें 
मिलते हैं। यही नहीं इन जैनग्रन्थोंमें वणित प्रसंगोंकी पुष्टि उत्कीर्ण 
लेखों द्वारा भी होती हे । इस तथ्यको सिद्ध करनेके लिए बहुतसे प्रमाण 
हैं कि अपने समयमें कुमारपालका समस्त गुजरात तथा पश्चिमोत्तर 
भारतपर एकछत्र प्रभुत्व स्थापित था। द्वयाश्रय काव्यमें कुमारपालके 
दिग्विजय वर्णनका विश्लेषण करनेपर हम इसी निष्कर्षपर पहुंचते हैँ कि 
उसकी मान्यता तत्कालीन भारतके एक महान प्रभुसत्तासम्पन्न शक्तिके 
रूपमें विद्यमान थी । वस्तुतः बारहवीं शताब्दीमें भारतमें कोई ऐसी एक 
संघटित तथा शक्तिशाली राज्यशक्ति न थी, जो उसकी समानता करती । 


कूमारपालकी राज्यसीमा 


हेमचन्द्रके 'महावी रचरित्र में कहा गया हैँ कि कुमारपालकी विजयों- 
का क्षेत्र उत्तरमें तुकिस्तान, पू्वेमें गंगा, दक्षिणमें विन्ध्यपर्वंत तथा पश्चिममें 

समुद्र तक व्यापक था ।' जयसिहने कुमारपालकी अखंड विजयोंका विवरण 
देकर उसके दिग्विजय क्षेत्रका भी उल्लेख किया हैं। उसका कथन है 
“आगंगाम एन्द्रियं, आविन्ध्याम याम्याम, आसिन्धुपश्चिमाम, आतुरूष्काम 
का कौबेरोम चौलक्य साधयिष्यति।” अशभिप्राय यह कि कुमारपालके 
दिग्विजयका क्षेत्र पूर्व दिशामें गंगा नदी, दक्षिणमें विन्ध्य पर्वत, पश्चिममें 
सिन्धु तथा उत्तरमें तुरुष्कभमूमि तक विस्तृत था। 

क्‌ूमारपालकी इन सैनिक विजयोंपर विचार करनेसे स्पष्ट हैँ कि 
उसका आधिपत्य हरिद्वारके निकट गंगा तक सुद॒ढ़तापूर्वक स्थापित था। 
उसने कान्यकृब्ज प्रदेशको पराजितकर इस क्षेत्रके सभी राजाओंकों अपने 
अधीनस्थ कर लिया था। दक्षिणमें कुमारपालने मालवराजको पराजित 
कर एक बार पुनः उस प्रदेशको चौल॒क्य साम्राज्यके अन्तर्गत मिला लिया 
था। देशमें कोई भी दूसरी ऐसी शक्ति नहीं थी जो इस समय चौलक्य 
प्रभुत्वका विरोध करती अथवा उसको चुनौती देती। दक्षिणमें कुमार- 
पालने विन्ध्यपर्वतं तक विजय प्राप्त कर ली थी और उस क्षेत्रमें 
उसका एकछत्र प्रभुत्त था। यह बात तत्कालीन ऐतिहासिक अ्रन्थोंमें 
तो वर्णित है ही, कुमारपालके सैनिक अभियानोंसे भी पुष्ट होती है । 

यह हम' पहले ही देख चुके हैँ कि कुमारपालने मुल्तानके राजाको 
हटाकर श्रीनगरपर भी विजय प्राप्त की। इनके बाद वह पंचनदधिप 
(पंजाबके राजा)के विरुद्ध सफल युद्ध कर जालन्धर तथा मरुस्थानके 
मार्गसे लोटा। कुमारपालचरित तथा द्वयाश्रय महाकाव्यका यह विवरण 
यदि अक्षरशः न भी माना जाय, तो भी उसकी उपेक्षा नहीं की जा सकती । 
इतना तो कमसे कम स्वीकार करना ही पड़ेगा कि कुमारपालके राज्यपालने 


' स॒ कौबेरीमातुरुष्कमेन्दीसा बत्रिदशापगाम्‌ 
याम्यामाविन्ध्यमावाधि पश्चिमां - साधयिष्यति--महावीरचरितः 
४: ५२॥ 

पंजाब तथा परश्चिमोत्तर भारतके पहाड़ी राज्यों, जिनमें श्रीनगर भी' 
सम्मिलित था, दमनकर चौल॒क्य प्रभुत्व प्रतिष्ठित किया था। इस प्रकार 
ये क्षेत्र महान चोलक्यराज कुमारपालके अधीन थे । राज्यका पश्चिमी 
सीमान्त समुद्र बताया गया है। इसका वर्णन पहले ही हो चुका है कि 
कमारपालने सौराष्ट्र प्रदेशमें अनेक सेनिक अभियानों द्वारा देशके उस 
भागको अपने राज्याधीन कर लिया था । इस दिशामें तो महान चोलक्य 
शक्तिसे प्रतियोगिता करनेवाली कोई राज्यशक्ति थी ही नहीं। सिन्धुराज- 
को उसकी प्रभुता मान्य थी। इसश्रकार चौलक्यराज कुमारपालकी ऐसी 
महत्ता और सत्ता स्थापित हो गयी थी, जेसी किसी चौल॒क्य राजाकी 
अब तक न हो पायी थी। कुमारपालके प्रचुर संख्यामें प्राप्प शिलालेख, 
ताम्रपत्र, दानलेख और उनके प्राप्तिस्थान सभी एकमतसे उसकी इसी 
व्यापक और विशाल राज्य-सीमाकी स्थितिका समर्थन करते हैं। इस 
प्रकार वाह्य तथा आम्यन्तर सभी प्रमाणोंसे यह सिद्ध होता हैँ कि पूर्व 
दिशामें गंगा, पश्चिममें समुद्र, उत्तरमें मुखतान तथा श्रीनगर और दक्षिणमें 
विन्ध्यपर्वतके विस्तृत एवं व्यापक प्रदेशमें कुमारपालका आधिपत्य सुदृढ़- 
तया स्थापित था। प्रबन्धकारोंके अनुसार हेमचन्द्र द्वारा उल्लिखित राज्य- 
सीमाके अन्तगंत कोंकण, कर्नाटक, लाट, गुजर, सौराष्ट्र, कच्छ, सिन्धु, 
उच्च, भाभेरी, मारवाड़, मालवा, मेवाड़, कीट, जांगल, सपादलक्ष, 
दिल्‍ली, जालन्धर, राष्ट्र अर्थात्‌ महाराष्ट्र आदि अठारह देश थे। गुजरात- 
के साम्राज्यकी सीमा प्रदर्शित करनेवाली, इतनी' व्याप 5 विशाल रेखा, 
भारतके मानचित्रमें केवल कुमारपालके पराक्रमने अंकित की थी। 


चोलक्य साम्राज्य चरमसीमापर 


मेरुतुंगने लिखा है कि कुमारपालकी आज्ञाकी मान्यता कर्ण, लाट, 
सोराष्ट्र, कच्छ, सिन्धु, मालवा, कोंकण, जांगलक, मेवाड़, सपादलक्ष 
और जालन्धरमें होती थी और इन राज्योंमें उसने “सप्तव्यसन''पर प्रति- 

षेधाज्ञा लगा दी थी ।' इससे भी कुमारपालकी राज्यसीमाका ठीक ठीक 
पता लग जाता है और उसकी पुष्टि हो जाती हँँ। चोलक्य साम्राज्यपर 
उसके संस्थापक मूलराजके समयसे यदि विचार किया जाय तो विदित 
होगा कि मूलराजने सारस्वत मंडल (सरस्वती नदीकी घाटीमें) अणहिल- 
पाटकको अपनी राजधानी बनाकर राज्यकी स्थापना की। इस प्रदेशमें 
उसने सत्यपुर मंडल, जो जोधपुर गा मारवाड़ राज्यका आधुनिक सांचोर 
प्रदेश है, सम्मिलित किया। उसके पुत्र भीम प्रथमने, कच्छमंडल (कच्छ ) को 
विजित किया। इसके बाद कर्णने छतामंडल, दक्षिण गुजरातको तथा 
जयसिहने सौराष्ट्र मंडल (काठियावाड़) अवन्ति, भाल्लास्वमी महदवाड 
शाका प्राय: सम्पूर्ण मालवा, दधिपद्र मंडल आधुनिक दोहादका चतुदिक 
प्रदेश, आधुनिक जोधपुर तथा उदयपुरके अनेक मंडलोंको चौल॒क्य साम्राज्य- 
में मिलाया । जयसिंह सिद्धराजके उत्तराधिकारी कुमारपालने इस व्यापक 
एवं विस्तृत राज्यमें न केवल अनेक प्रदेशोंपर विजय प्राप्त कर उन्हें अन्तर्भूत 
किया, बल्कि आधुनिक गुजरात, काठियावाड़, कच्छ, मालवा और दक्षिणी 
राजपृतानेके सूदूर प्रदेशोंमें अपना आधिपत्य स्थापित रखनेमें भी सफलता 
प्राप्त की। संक्षेपमें कहा जा सकता है कि कुमारपालके राज्यकालमें 
चोलक्य साम्राज्य अपनी चरमसीमापर प्रतिष्ठित एवं मान्य था। 


* प्रबन्धचिन्तामणि : चतुर्थ प्रकाश : पृ० ९५ :--कर्णाटे गुजेरे 
लाटे सोौराष्ट्रे कच्छ सेन्धवे । उच्चायां चेवभंभेया मारवेमालवे तथा 
कोंकणेतु तथा राष्ट्रे कौरे जांगलके पुनः । सपादलक्षे मेवाड़े ढील्पां 
जालन्धरेषपिच जन्तुनामभयं सप्तब्यसनानां निषेधनम्‌ । बादनं न्याय 
घण्टाया रुदतोधनवर्जेनम । 





चौल॒क्यकालमें गुजरात तथा पश्चिमोत्तर भारतके विशाल भूखण्डकी 
राज्यव्यवस्थाका इतिहास अध्ययन करने योग्य है। इस समयकी विभिन्न 
प्रशासकीय इकाइयों और अधिकारियोंके नाम ही नहीं मिलते अपितु एक- 
एक इकाइयों द्वारा प्रादेशिक विस्तार तथा उनके शासन प्रबन्धकर्त्ताओंके 
भी विवरण प्राप्त होते हैं । दसवीं शताब्दीके अन्तमें भारत, काबुलसे 
कामरूप तथा कद्मीरसे कुमारीअन्तरीप तक विभिन्न राज्यखंडोंमें 
विभाजित था। इनमें कुछ राज्य बड़े थे तो कुछ छोटे। इनका शासन 
निरंक॒श हिन्दू राजा, जो अधिकतर राजपूत थे, कर रहे थे। इस समय कोई 
ऐसी महान शक्ति न थी, जो सम्पूर्ण देशको एकछत्र और एकसूत्रमें आबद्ध 
कर सकती। फिर भी प्राचीन परम्परा, धर्म तथा जातिकी एकताका 
एक ऐसा सूत्र विद्यमान था जिससे सभी राज्योंको साम्राज्यमें एकबद्ध 
किया जा सकता था। भारतीय साम्राज्यकी कल्पना देशके राजाओंके 
सम्मुख थी। इसके अनुसार अधीनस्थ राज्योंका पददलन अनिवायं न था ॥ 
अपेक्षित था--केवल उनका अधीनस्थ होना और सम्राट या चत्रवर्ती- 
की प्रभुसत्ताकी मान्यता स्वीकार करना। चौल॒क्य शासन कालमें 
गुजरातमें राजतन्त्रात्मक शासन व्यवस्था थी। यह तथ्य चोलक्य राजाओं- 
की सत्ता तथा महत्ता सूचक उपाधियों--महाराजा,' राजाधिराज,' 


* गाला शिला० : पी० ओ० खंड १, उपखंड २, पु० ४० | 
* पाली शिला० : इपि० इंडि०, खंड ११, पृु० ७०। 

परमेश्वर,, परमभट्वारक,, तथा महाराजाधिराजसे' प्रमाणित और पुष्ट 
है। चौलक्य राजें अपनेको गुजरघराधीश्वर कहते थे, अर्थात्‌ वे गुजरात 
प्रदेशसे सर्वोच्च अधिपति थे ।' 


राष्ट्रका स्वरूप 
चौलक्य राजवंशके संस्थापक मूलराजने सारस्वत मंडलमें अपना 
राज्य स्थापितकर अगहिलपाटकको (आधुनिक पाटन, बड़ौदा) राजधानी 
बनाया। इसमें उसने सत्यपुर मंडल, सांचोरके चतुदिक प्रदेशको जो 
आधुनिक जोधपुर मारवाड़ क्षेत्रके अन्तर्गत हैं, मिलाया । उसके पुत्र 
भीमग्रथमने कच्छ मंडल, कर्णनें छता मंडल दक्षिणी गुजरात तथा जयसिहने 
सौराष्ट्र मंडल (काठियावाड़) अवन्ति, सम्पूर्ण मालवा, दधिपद्र मंडल 
(आधुनिक दोहदका चतुदिकप्रदेश) और आधुनिक जोधपुर, उदयपुर 
राज्यके अनेक मंडलोंको राज्यमें मिलाकर चौल॒क्य राज्यका विस्तार किया । 
जयसिहके उत्तराधिकारी कुमारपालने इन सुदूर प्रदेशोंपर जो आधुनिक 
गुजरात, काठियावाड़, कच्छ, मालवा और दक्षिणी राजपृतानाके प्रदेश थे, 
अपनी प्रभुसत्ता बनाये रखनेमें सफलता प्राप्त की । इससे स्पष्ट है कि ये सभी 
शासक साम्राज्य निर्माता थे। अन्य प्रदेशोंकों अपने राज्यमें इन्होंने निरन्तर 
मिलाया और सुदूर प्रान्तों तक अपनी सत्ता स्थापित की । चौलक्योंकी राष्ट्र 
व्यवस्था नियन्त्रित राजतन्त्रात्मक थी। आधुनिक पाद्चात्य राजनीतिके 
सिद्धान्तानुसार प्रभुसत्ता सम्पन्न राजशक्तिको व्यवस्था तथा विधान निर्माण- 
का अपरिमित अधिकार होता है। नियन्त्रित राजतन्त्रसे यह अभिप्राय हैं 
कि जहां विधान-व्यवस्थामें राजा ही सर्वाधिकारी नहीं अपितु उसका 
यह अधिकार वहांकी संसद अथवा लोकसमभामें भी सन्नहित रहता है । 


१ वही ॥ 
२ वही । 
*' जालोर प्रस्तर लेख : इपि० इंडि० खंड ११, प० ५४-५५ । 

प्राचीन भारतमें राजाओं अथवा जनताकों नवीन विधान बनाने 
अथवा विद्यमान विधानमें परिवर्तेन करतेका अधिकार न था। आदिकालमें 
ब्रह्माने प्रथम राजा मनुको उन समस्त आवश्यक 'राजनियमोंको निर्मितकर 
प्रदान कर दिया था जो लोकशासन व्यवस्थामें पथप्रदर्शन किया करते 
थे। यह ईव्वरीय स्मृति निरमित राजनियम ही भारतके विभिन्न राज्योंमें 
प्रचलित था। इससे निरंकुश राजानओोंकी स्वेच्छाचारितापर कुछ सीमा 
तक अंकृश लग जाता था। इससे स्वेच्छाचारी राजाओंकी निरंकुश 
व्यवस्था भी नियन्त्रित हो जाती थी। इस प्रकार दसवीं और बारहवीं 
शरतीमें भारतके बहुतसे निरंकृश राज्योंमें वस्तुतः नियन्त्रित राजतन्त्र 
व्यवस्था विद्यमान थीं और इसके अन्तर्गत सुशासन था तथा जनता 
प्रसन्न थी ।' 


नियन्त्रित अथवा अनियन्त्रित राजसत्ता 


साधारणत: यह धारणा प्रचलित है कि भारतीय राजा निरंकुश 
तथा स्वेच्छाचारी' हुआ करते थे। डाक्टर विसेन्ट स्मिथ तथा श्री 
एस० एम'० एडवर्ड्सका यह मत है कि भारतीय राजा-महाराजा अनियन्त्रित 
होते थे। डाक्टर बनर्जीका कथन' हैँ कि निरंकुश राजाका स्वरूप हिन्दू 
संस्कृतिकी दयालुताक अनुरूप न था । अर्थशास्त्र तथा हिन्दू धर्म- 
शास्त्रोंम देशके शासकपर लगे विभिन्न अंकुशों और प्रतिबन्धोंका उल्लेख 
हैँ। इसपर भी यदि कोई राजा स्वेच्छाचारिताका अतिरेक करता तो 
उसे अपदस्थ, उसके विरुद्ध खुला विद्रोह तथा दूसरे राजाको सिहासनारूढ़ 
करनेका मार्ग खुला रहता था । इन परिस्थितियाँमें प्रायः कोई राजा पूर्णतः 
निरंकश नहीं हो पाता था। इसके अतिरिक्त भारतीय राजव्यवस्थामें 


! सी० वी० वंच्च : मध्यकालीन भारत, खंड ३, पु० ४४७। 
* ग्राचीन भारतमें जनशासन, पु० ७४। 

दासितके प्रति पितृप्रेमकी परम्परा भी प्राचीनकालसे चली आ रही थी। 
साधारणत: हिन्दू राजे अपनी प्रजाके प्रति वही स्नेह भाव रखते थे जैसी सहज 
सस्‍्नेहभावना एक पिता अपने पुत्रके लिए रखता है। यह भावना सिद्धान्त- 
मात्र ही न थी अपितु प्रयोगमें भी लायी जाती थी। भारतीय राजाओंने 
कठोर और क्रताकी नीति द्वारा अपनी प्रजाका निर्देलन किया हो, इसके 
बहुत ही कम उदाहरण मिलते हैं। उफीने अपने “जमेयत-उल-हिकायत” 
में दीवंजीवन बूटीकी एक मनोरंजक कथाका उल्लेख किया है, जिससे 
विदित होता है कि मुसलिम बादशाहोंकी तुलनामें भारतीय राजामहाराजा 
अपेक्षाकृत दयालू हुआ करते थे। उनकी धारणा थी. कि प्रजाका दमन 
करनेसे जन-अभिशापसे आततायी राजाओंकी अयु कम हो जाती है। 
इस कथाका चाहे जो भी महत्त्व हो, इतना तो स्पप्ट है ही कि हिन्दूराजा 
प्राचीन परम्पराके अनुसार अपनी प्रजाके प्रति पुत्र जैसा स्नेह रखते 
थे। इसीलिए मध्यकालीन इतिहासमें कश्मीरके अतिरिक्त कहीं किसी 
आततायी राजाका उल्लेख नहीं मिलता । 

इन परिस्थितियोंमें चोौलक्य राजे न तो निरंकुश राजे थे और न 
उनके अधिकार ही बहुत अधिक सीमित थे। राजकीय सत्तापर अंकुश 
तथा प्रतिबन्धोंके होते हुए भी चौल॒क्य राजे प्रायः अपनी स्वेच्छाके अनु- 
सार कार्य करते थे। महामात्यों और सचिवोंके परामशंसे उनकी नीति 
निर्देशित होती अवश्य थी, किन्तु उसको स्वीकार करनेके लिए वे बाध्य 
न थं। इस प्रकार एक शब्दमें उन्हें हितेषी स्वेच्छाचारी शासक कहा जा 
सकता हैं । 


राज्यमें क्‌लीनतन्त्र 


दयाशत्रय तथा प्रबन्धचिन्तामणिमें अनहिलवाड़का ऐस। चित्रण एवं 


' इलियट २, पृष्ठ १७४। 


राज्य ओर शासन व्यवस्था १३५ 


वर्णन हुआ है जिससे स्पष्ट हैँ कि यहांका राजा प्रभुसत्ता सम्पन्न था। 
उसके पाइवेमें श्वेत परिधानवाले जैनधर्मके आचारयों अथवा ब्राह्मणोंका 
समूह रहता था। उसके एक ओर राजपृत योद्धा उपस्थित रहते जो युद्ध- 
भूमिमें अपनी वीरता तो दिखाते थे, साथ ही मन्त्रि-परिषदमें महत्त्वपूर्ण 
परामर्श भी दिया करते थे। इसके बाद वणिक मनन्‍्त्रेश्वरोंका भी उसकी 
सभामें अस्तित्व था, जो यथ्पि श्ान्तिप्रिय धन्धोंमें लग गये थे, फिर भी 
उनकी नसोंमें अभी तक क्षत्रिय रक्त अवशेष था। किनारेकी ओर एक 
मंडलमें प्रमुख योद्धा, राजकीय उच्च अधिकारी, भाट-बन्दीजन जिनकी 
वाणीमें बल था तथा शान्तिप्रिय किसानोंका समूह फूल-फलोंकी भेंट 
अपित करता दृष्टिगोचर होता था। इनके पृष्ठभागमें पहाड़ी क्षेत्रके 
आदिवासी भील आदि थे जिनका रंग काजलसा काला था। इन्हें देखकर 
भय उत्पन्न होता था किन्तु यही धनुषधारी भील उनके रक्षक थे ।' 
तत्कालीन अधिकारियों एवं मान्य ग्रन्थकारोंके उक्त विवरणसे राज्यके 
प्रमुख वर्गों तथा जातीय तत्वोंका परिचयबोध हो जाता है। राजसभामें 
सर्वप्रथम ब्राह्मण तथा रवेत बस्त्नोंकी पोशाकमें जैन पंडितोंका उल्लेख 
मिलता हे तो द्वितीयत: हमारी दृष्टि राजपूत योद्धाओंकी ओर आशऊक्रृष्ट 
हो जाती है, जो रणभूमिमें अपना शौयं दिखलाते थे तथा सचिव-सभामें 
परामशेका भी कार्य करते थे। तृतीयत:ः वणिक “मन्त्रेश्वरों का भी 
उल्लेख मिलता हैं, जो यद्यपि शान्तिका व्यवसाय करते थे फिर भी 
जिनकी धमनियोंमें क्षत्रिय रक्त अब भी विद्यमान था। अन्तमें हमें शब्दों 
द्वारा गर्जन करनेवाले भाटों तथा शान्तिप्रिय किसानोंका वर्णन मिलता है । 


सामन्तवादका अस्तित्व 
राज्यमें ब्राह्मणोंकी स्थिति शक्तिशाली, प्रतिष्ठित और सम्पन्न 
थी। चौल॒क्य राजाओंने पुण्यप्राप्तिके लिए ब्राह्मणोंकों भूमिदान किया 


' फोर्वेस : रासमाला, पृ० २३०-३१। 

था । भूमिदानका दूसरा उद्देश्य पंच महायज्ञ, वलि, चरु, विश्वेदेवा 
अग्निहोत्र तथा अतिथि यज्ञ था । इसके अतिरिक्त इसीकालमें सर्वप्रथम 
मोढ़ ब्राह्मण शासनके विभिन्न विभागोंमें विशेषतः महाक्षपटलिकके 
पदपर नियुक्त किये गये थे।* 

राजपरिवारके सदस्योंकों भी जमीन-जागीर देनेकी प्रथा थी। 
कृमारपालके सम्बन्धमें भी ऐसा ही कहा जाता है। सोलंकी सम्नाटने कुम्हार 
अलिगको सात सौ आमोंका दानपत्र दिया था। उक्त कुम्हारने अपने 
निम्नकूलसे लज्जित होकर अपना उपनाम सगरा रखा जो बादमें भी 
उसके वंशका बोधक एवं परिचायक रहा ।' यह ध्यान देने योग्य बात हैं 
कि एक बधघेलके सिवा सनिक सेवाके निमित्त वंश-वंशजोंके लिए किसीको 
भी स्थायीरूपसे भूमि नहीं प्रदान की गयी । गृजरातकी मुख्य भूमिमें जितने 
किले थे, उनमें राजाकी ही सेना रहती थी। सामन्‍्तों और सरदारोंका 
उनमें हस्तक्षेप. न था। प्रायः सभी राजपूत घरानेमें जिनके प्रधान बड़े 
बड़े जागीरदार तथा शासक होते थे, उन्हें अगहिलपुरके राजा द्वारा भूमि 
देनेका उल्लेख कहीं नहीं मिलता । इसमें एक अपवाद भीलोंका है, जिनका 


 इंडि० ऐटी० खंड ११, प० ७३। श्रोश्रुवके अनुसार कुम्यारेना 
लेखक “मोढ़परिवार का सदस्य था। मूलराजके काडो शिलालेखमें 
जिस प्रकार मोढ़ेरा “श्री मोढ़ेरा' लिखा गया है उससे विशेष पवित्रताका 
भाव विदित होता हैँ। इंडि० ऐंटो० खंड ६, प० १९१। अब भो मोढ़ेरामें 
सोढ़ ब्राह्मणों तथा बनियोंकी कुलदेवीका एक मन्दिर विद्यमान हैं। इस 
प्रकार मोढ़ तथा मोढ़ेराकी अपनी प्राचीन परम्परा हे तथा इनका उल्लेख 
उत्कीर्ण लेखोंमें भी मिलता है। कुमारपालके परामशेंदाता, पथप्रदर्शक 
तथा जेन महापंडित हेमचन्द्र मोढ़ ही थे। प्रबन्धचिन्तामणि : पु० १२७। 

* , तिनु निजान्वयेन लज्जमाना अद्यापि सगरा इत्यच्यन्ते ।-- 
प्रबन्धचिन्तामणि : प्रकाश चतुर्थ, पृ० ८०॥ 


राज्य और शासन व्यवस्था १३७ 


कथन हैं कि उन्होंने चौल॒क्य वंशके अन्तिम राजा कर्ण द्वितीयसे भूमि 
प्राप्त की थी। 

हयाशत्रय महाकाव्य, प्रबन्धचिन्तामण तथा चौलक्यपोंके अनेक 
विवरण पत्रोंमें मूलराजकी राजसभामें युवराज और महामंडलेश्वरका 
उल्लेख मिलता हँ। कुमारपालके बहनोई क्ृष्णदेवका (कान्हदेवका) 
वर्णन एक बड़े सामन्तके रूपमें हुआ है, जिसके अधीन भारी सेना भी थी ।' 
जब सामनन्‍्त उदयन काठियावाड़में सौंसरके विरुद्ध सैनिक अभियान कर 
रहा था, उस समय जब वह नूरद्वानमें पहुंचा तो वहां उसने सभी महामंड- 
लेश्वरोंको एकत्र किया। ये महामंडलेश्वर और कोई नहीं सभी प्रदेज्योंके 
प्रधान थे। उन मंडलीक राजाओंका भी उल्लेख मिलता है जो अणहिल- 
पुरकी राजसत्ता तो स्वीकार करते थे किन्तु उनके प्रदेश गुजरातके अन्तगंत 
नहीं थे। सामनन्‍्त, सैनिक अधिकारी थे और उन्हें राजकोषसे वेतन मिलता 
था। इनकी सेनामें जितने सैनिक' रहते थे, उसीके अनुसार उसका पद 
होता था।' यही पद्धति बादमें दिल्लीके मुगल सम्राटोंके कालमें प्रचलित 
हुईं। यह तथ्य ध्यान देने योग्य है कि चौलक्य राजाओंके शासनकालमें 
अनेकानेक उच्च सेनिक अधिकारी जो अपनी स्वतन्त्र सेना भी रखते 
थे, वणिक (बनिया) वर्गके थे । इन लोगोंमें वनराज तथा सुज्जनके 
साथी जाम्ब, जयसिहके सेवक मुंजाल और कुमारपालके समय उदयन 
और उसके पुत्रके नाम उल्लेखनीय हैं। 


आभिजात तलन्त्रको प्रमुखता 
इसप्रकार स्पष्ट है कि जागीरदार राजपूतोंके कुलीनतन्त्रके अतिरिक्त 
वणिक या वेश्योंका भी राजनीतिक क्षेत्रमें प्रवेश-प्रभाव था। केवल 


* प्रभावकचरित : २२ अध्याय, पु० १९७ 'तत्रास्ति कृष्णदेवाल्यः 
सामन्तो5इवायुत स्थिति:”। 
* शिलालेखों तथा सिक्‍कोंर्मे 'सामन्त” शब्दका बराबर प्रधोग हुआ हें 

प्रवेश ही नहीं, इनके हाथ शासनसूत्र भी था। ऐसे लोगोंमें प्रागवत, जो 
अब पोरवाड कहे जाते हैं तथा मोढ़ प्रसिद्ध हैं।' श्री एच० डी० सनका- 
लियाका यह मत हे कि “वोडावा” नामक राजपूत जातिका अब अस्तित्व 
नहीं किन्तु इनका अस्तित्व आधुनिक पोरवाड बनियोंमें दृष्टिगत होता है । 
चौल॒क्योंके अधीन शासकके रूपमें इनका उल्लेख अनेक शिलालेखोंमें 
हुआ है। इनमें वस्तुपाल तथा तेजपाल' जिन्होंने, देलवारा मन्दिरका 
निर्माण कराया था तथा अपने सम्बन्धियोंके अनेकानेक लेख उत्कीर्ण कराये 
थे। ये और इनके पूर्वज व्वेताम्बर जैनधर्मके आधारस्तम्भ होनेके अति- 
रिक्त राजाके योग्य सचिव भी थे। 

यशपालका तत्कालीन नाटक “मोहराजपराजय” राजधानी अनहिल- 
पुरमें वणिकोंकी प्रमुखताका उल्लेख करता है। इसमें जो चित्रांकन किये 
गये हैँ उनके अनुसार यहां कोटिश्वरों तथा लक्षाधिपतियोंके भवनोंपर 
ऊंची पताकाएं तथा घंटे लगे रहते थे। उनका वैभव राजकीय वेभवके 
ही समान था। उनके पास हाथी घोड़े भी रहते थे। कुबेरने ६ करोड़ 
स्वर्ग मुद्रा, आठ सौ तोला रजत, ८ तोला बहुमूल्य रत्न, दो सहस्न कुम्भ 
अन्न, दो सहस्न तेलकी खारी, ५० हजार अश्व, एक सहस्न हाथी, ८० हजार 
गाय, ५०० हल, गाड़ी गृह आदि रखनेकी प्रतिज्ञा की थी ।' ये जेन वणिक 


* प्रागवत रूम्भवतः पोरित्याबदनाका संस्कृत रूप हें जिसका उल्लेख 
कुमारपालकालीन नाडोलपट्में हुआ हूँ ।--इंडि० ऐंटी० : खंड १० 
पु० २० ३॥ 

* आककलाजी आब गुजरात : अध्याय १०, पु० २१० । 

 गुरुपादमूलकमले गहमेधिजनोचितानिसाहन्नियमान्‌ 

प्रतियद्यते कूबेरों वेराग्यतरंगितस्वान्तः । 
तदथ्यथा---जन्तुन्‌ हन्मि न वच्सि नानतमहं स्तेयं न क॒र्वे परस्त्री्नों 
यासि तथा त्यजामि मदिरां मांसं मधुन्नक्षणम्‌ 


राज्य और ज्ञासन व्यवस्था १३९ 


राज्यमें बहुत प्रभावशाली थे। यह पहले ही देखा जा चुका है कि कुमार- 
पालके राज्यारोहणमें सत्ताधारी वणिकोंके दलने योगदान दिया था। कबेरने 
'परिग्रहपरिमाणब्रत के अन्तर्गत अपने धनधान्यकी सीमा निश्चित की थी । 

यह स्थिति स्पष्ट बताती है कि राज्यमें जैन व्यवसायियों और वणिकोंका 
अहुत ऊंचा स्थान था। इसके दो कारण थे। एक था उनके पासकी 
विशाल सम्पत्ति तथा धनराशि आर दूसरा कारण था उनके अधीनस्थ 
सेनाका होना। इसप्रकार निशचयपूर्वक इस निष्कर्षपर पहुंचा जा सकता 
है कि उस समय सामन्‍्तों अथवा जागीरदारोंके कलीनतन्त्रकी प्रमखता 
न थी अपितु वहां सम्पन्न प्रभावशाली जैन वणिकोंका अल्पजनाधिपत्य 
था जिसे अभिजाततन्त्र कहा जा सकता हैं। 


नागर शासन-व्यवस्था 


हिन्दू राजतन्त्रका आधार, सैनिक शासनका न था अपितु उनके 
अन्तर्गत नागर अथवा सानुनय व्यवस्थाका प्राधान्य था । इस कालमें 


नकत॑ नाद्यि परिग्रहे मम पुनः स्वर्णस्य घट कोटय---- 

स्तारस्थाष्ट तुलाइताति च महाहाँणां मणीनांदश :३९: 

कम्भखारी सहले हे प्रत्येकं स्नेहधान्ययों: 

पंचायुतानि वाहानां सहख्लमपि हस्तिनाम्‌ :४०: 

अयुतानि गवामष्टो पंच पंच शतानितु 

हलाट्ूसझनां यान पात्राणामन सामपि :४१: 

पूर्व जोपाजिता लक्ष्मीरियत्यस्तु गृहे मम 

इतो निज भुजोपात्तां करिष्यें पात्रसात्पुनः :४२: 
“-मोहराजपराजय 

* नराधिपदचाप्यनुशिष्यमेदिनों 
दसेन रुत्येन च सौहूदेन । 

अधिकांश युद्ध, भूमिलोभ अथवा राज्यविस्तारकी आकांक्षासे प्रेरित न 
होकर उच्च सिद्धान्तोंके लिए हुए । यह उच्च सिद्धान्त था स्वर्गंकी 
प्राप्ति! समुद्रगुप्तमें भी यही भावना परिलक्षित होती है। उसकी 
मुद्राएं इस तथ्यका स्पष्ट संकेत करती हैं।' प्रत्येक राजाका शासन 
सिद्धान्त मुख्यतः इसीपर आधृत था । हिन्दूराजा, नागर या सानुनय 
राजकीय व्यवस्थाको पसन्द करते थे और उनके शासन प्रवन्धमें सैनिक- 
बादका प्राधान्य न था। इसका एक प्रमुख कारण यह भी था कि साधा- 
रणतः हिन्दू राज्यके दीघघजीवी होनेके लिए परम्परागत सर्वमान्य राज- 
नियमोंका पालन आवश्यक ही नहीं अनिवार्य समझा जाता था । 

चौलक्य राजाओंका प्राचीन भारतीय राजाजओंकी भांति यही महान 
लक्ष्य था कि विदेशी आक्रमणों अथवा आन्तरिक उपद्रवोंस अपनी 
प्रजाकी रक्षा करना तथा अपने सीमान्तको व्यापक-विस्तृत बनाकर 
उन प्रदेशोंकों अपने अधीनस्थ करना । वस्तुत: उनका राजनीतिक आदर्श 
राजा विक्रमादित्य था, जिसने सभी दिद्याओंके प्रदेशोंमें आक्रमण कर 
राजमंडलोंको अपना सेवक बना लिया था।' 

चौलक्य राजे राज्यमें सेना रखनेके अतिरिक्त सामन्तद्याहींकी 
स्वीकृति भी देते थे। इसगप्रकार सिद्धराजने अपने परिवारके एक सदस्यको 
एक सौ अदब्वोंकी सामन्‍्तशाही प्रदान की थी। जब कमारपाल, अर्गिो- 


महिद्धूरिष्ट्वा ऋतुभिम हाशयाः 
त्रिविष्टये स्थान मुपेति ज्ञाइवतं । झान्ति पर्व : ६१ 

* हिन्दू एडमिनिस्ट्रेटिव इन्स्टोट्यूडन, अध्याय २, पु० ७६॥ 

१ “राजाधिराजा पृथ्वीम्‌ अवनित्य दिव॑ जयति अप्रतिवायंबीयं:” 
जनेऊ आव इंडियन हिस्ट्री: खंड ६, उपखंड २, : स्टडीज़ इन गुप्ता हिस्द्री, 
पृ० ३२। 

* रासमाला, अध्याय १३, पृ० २३४ ॥। 


राज्य और शासन व्यवस्था १४१ 


राजाके विरुद्ध यद्ध करने गया तो यह कहा जाता है कि उसकी सेनामें 
“महाभूत” तथा “'भूतराजा” नामके सेनानायक थे । यह स्थिति 
स्पष्ट करनेका अभिप्राय इतना ही है कि गुजरातके चौलक्यराजाओंका 
शासन सानुनय था, सेनिक नियमोंके अनुसार यहांकी राजव्यवस्था न 
थी। केवल युद्धके समय राज्यकी सेनाके साथ अधीनस्थों तथा राज्यके 
बाहरके प्रधानोंकी सेनाका एकीकरण हो जाता था और शत्रुसे संघटित 
युद्ध होता था। 


केन्द्रीय सरकार 


चौलक्योंके समय नौकरशाही अथवा सामन्तशाही शासन पद्धति 
थी, इस सम्बन्धमें निश्चित रूपसे कूछ कहना कठिन हैँ । इसका ठीक ठीक 
निर्द्धाराण करना तो आधुनिक कालमें भी कठिन हो जाता है। आज 
भी जबकि लम्बे चौड़े विशद विधान बन गये हैं, यह श्रेणी विभाजन सच्चे 
अर्थमें संभव नहीं। इसके लिए तत्कालीन समय और परिस्थितियोंका 
विचार करना ही होगा। साथ ही यह भी ध्यानमें रखना होगा कि 
साम्राज्यकी आवश्यकताओंके अनुसार राजाओंकी नीति निर्द्धारित हुई 
होगी। जहांतक ऐतिहासिक सामग्री प्राप्त हुई है, उसके आधारपर 
निश्चित रूपसे कहा जा सकता है कि चौलुक्यकालीन गुजरातमें शासन- 
यन्त्रकी व्यवस्थित प्रणाली विद्यमान थी । 


राजा और उसका व्यक्तित्व 


कुमारपालका साम्राज्य व्यापक और विशाल था, यह हम' देख चुके 
हैं। उसीके कालमें चोलक्योंकी शक्ति तथा प्रभुत्त चरमसीमापर पहुंच 
गया था। शिलालेखों, ताम्नपत्रों, दानलेखों तथा साहित्यिक सामग्रियोंसे 


* रासमाला, अध्याय १३, पु० २३३ । 

विदित होता हँ कि उसके समयमें सुदृढ़ केन्द्रीय तथा प्रादेशिक शासन- 
व्यवस्था विकसित और विद्यमान थी। शासनका सर्वोच्च अधिकारी 
राजा था। वही सम्मान तथा उपाधियोंका बवर्षण-वितरण किया करता 
था। उसकी मुख्य रानी “पट्टमहिषि” कही जाती थी।' मुख्य राजकुमार 
अथवा युवराज, राजाके बाद सबसे अधिक महत्त्वका व्यक्तित्व रखता 
था। राज्यके शासन संचालन तथा संपादनका कार्यभार उसके प्रमुख 
कर्तंव्योंमें था। यह पहले ही देखा जा चुका है कि सिंहासनारूढ़ होनेपर 
कुमारपालने अपनी पत्नी भोपालादेवीकों पट्टरानी वनाया। राजाकी 


अस्वस्थता अथवा अनुपस्थितिमें ये उसका कार्य करते थे।' 

तत्कालीन लेखकोंकी रचनाओंमें राजाका वर्णन इसप्रकार मिलता 
है--प्रभुसत्ता सम्पन्न राजाका व्यक्तित्व राजकीय वेभवसे पूर्ण रहता 
था। उसके ऊपर लाल मखमलका राजछत्र रखा जाता था। उसके 
सिरके पृष्ठभागमें सुनहरे सूर्य मंडलका' चित्रांकन चमकता रहता था। 
उनके गलेमें बहुमूल्य मोतियोंका हार तथा उसके हाथोंमें चमकते हुए 
हीरोंका कंकण रहता था। उसका व्यक्तित्व तथा आकृति भी असाधारण 
होती थी। उसके विशाल बाहुमें भाला तथा तलवार सुन्दर लगते थे। 
यूद्धभूमिमें उसके नेत्रोंसे अग्निवर्षा होती थी। युद्धभूमि का प्रचंड शंख- 
निनाद भी उसे उसी प्रकार परिचित रहता, जितना राजप्रासादका गम्भीर 
घ्वनियन्त्र। वह शस्त्रधारी होता था और साथ ही अभिषिक्‍त प्रधान। 
वह क्षत्रियपुत्र होता था और रानीका राजकुमार होता था।* 


' इपि० इंडि० : खंड २, पृु० २३२७ । 
.._ सहारानोी राजाके राज्याभिषेकके समय सिरपर सुवर्णपट्ट धारण 
करतो थों। इसलिए उसे “पटरानी” कहा जाता था। 

 सी० वो० वंद्य : सध्यकालोन भारतका इतिहास पु० ४५८ । 

* रासमाला : अध्याय १३, पृ० २३१। 


राज्य और शासन व्यवस्था १४३ 


राजाके कत्तंव्य 


राजाके कतंव्य मुख्यतः तीन' प्रकारके थे। वह शासन परिषदका 
अध्यक्ष था। वह प्रधान सेनापति था' और वही होता था न्यायाधिकरणका 
सर्वोच्च अधिकारी । कुमारपालप्रतिबोधके रचयिताने कुमारपालकी दिन- 
चर्याका जो वर्णन किया हैँ उससे राजाके विभिन्न कतंव्यों तथा कार्योका 
स्पष्ट परिचय मिलता है।' सोमप्रभाचार्यका कथन है कि राजा बहुत 
सबेरे ही उठ जाता था और पवित्र जैनधरमंके पंच नमस्कार मन्त्रका उच्चा- 
रण तथा देवताओं और गुरुओंका ध्यान करता था। इसके पदरचात्‌ 
स्‍नानादिके अनन्तर वह राजप्रासादके मन्दिरमें जैन मूर्तियोंका वन्दन- 
अचचन करता था'। यदि कभी समय रहता था तो अपने मन्त्रियोंके साथ 
वह हाथीपर कुमार विहार मन्दिर भी जाया करता था। वहां अष्ठांगिक 
पूजन करनेके अनन्तर बह हेमचन्द्रके पास जाता था। उनका वन्दन 
तथा धामिक शिक्षा श्रवणकर वह माध्याह्वमें राजप्रासाद लौटता। तब 
वह साधुओंको भिक्षा देता और अपने भन्दिरकी जैन मूर्तियोंकों प्रसाद भोग 
लगाता और फिर स्वयं भोजन करता। भोजनके पश्चात्‌ वह विद्वानोंकी 
एक सभामें सम्मिलित होता और धामिक एवं दाशेनिक विषयोंपर उनसे 
विचार विमशे करता। इसमें कवि सिद्धपाल प्रमुख थे, जो कुमारपालको 
अनेकानेक प्रासंगिक कथाएं सुनाकर प्रसन्न करते थे। दिवसके चतुर्थ 
प्रहरमें राजसभामें राजा सिंहासनपर आसीन हो राज्यका कार्य सम्पादन 
करता । इसी समय वह जनताकी प्रार्थना सुनता तथा तद्विषयक निर्णय 
भी सुनाता था। कभी कभी वह राजकीय कतंव्य भातनाके अन्तगंत मल्ल- 
युद्ध, हस्तियुद्ध तथा इसी प्रकारके अन्य आयोजनोंमें भी सम्मिलित होता था । 


इसके पश्चात्‌ वह सूर्यासतके लगभग ४८ मिनट पूर्व सन्ध्याका भोजन 


! कुमारपालप्रतिबोध : पु० ४२२ तया ४ड७१। 

करता। प्रत्येक पक्षकी अष्टमी और चतुर्देशीको वह केवल एक शाम ही 
भोजन करता। भोजनोपरान्त वह प्रासाद स्थित मन्दिरोंमें पुष्पोंसे 
अर्चना करता तथा नतंकियों द्वारा देव मूर्तियोंके सम्मुख दीपक नृत्यका 
आयोजन कराता। इस पूजा और अचेनाके अनन्तर वह वाद्ययन्त्र तथा 
चारणोंसे संगीत सुनता । इसप्रकार दिन व्यतीत कर वह मस्तिष्कमें 
त्यागकी भावना रख विश्राम करने जाता था।' 

यद्यपि कूमारपालप्रतिबोधसे बहुत ही सीमित और संक्षिप्त ऐतिहासिक 
जानकारी प्राप्त होती है, फिर भी विद्वानोंने यह स्वीकार किया है कि 
यह संक्षिप्त जानकारी पूर्णतः: विश्वसनीय और प्रामाणिक हैँ। उक्त 
ग्रन्थका लेखक कुमारपालका केवल समसामयिक ही न था अपितु उसके 
व्यक्तिगत जीवनकी अंतरंग वातोंका भी ज्ञाता था । कुमारपालके 
धाभिक गुरु हेमचन्द्रने अपने कुमारपालचरित्रमें उसकी दिनचर्थाका जो 
विवरण दिया है वह सोमप्रभाचायंके वर्णनसे पूर्णतः साम्य रखता है ।' 

श्रीफोवेसने 'राजाके दैनिक जीवनके कार्यक्रमका जो विवरण लिखा 
है वह भी उक्त वर्णनसे समानता रखता है। उसका कयन है कि रांजाकी 
निद्रा प्रभातकालमें राजकीय वाद्य तथा शंखनादसे भंग की जाती थी। 
राजा हौैय्याका त्यागकर अश्वारोहणके लिए चला जाता था। माध्यात्वमें 


* तो राया बुट्बर्गं विसज्जिअं दिवस चरम-जामस्मि 

अत्थाणोी मंडव मंडणम्मि सिहासने ठाई। 

सामंत मति मंडलिय सेट्ठिपमुहाण दंसणं देइ 

विश्नत्तोओ तेसि सुणईद कुणइ तह पडोीयारं। 

कय-निब्विबवेय जण विम्हियाईं करि अंक मल्लजुद्धाईं 

रज्जट्ठिइ त्ति कइया वि पेच्छए छिल्लवंछो वि। 

कुमारपालप्रतियोध, पु० ४४३ । 

* हेमचन्द्र : कुमारपालचरित्र, सगे १, इलोक २९, ७४ । 

वह लोगोंकी प्राथंनाएं और आवेदन-निवेदन सुनता था। राजसभाके 
ह्वारपर सशस्त्र सैनिक रहते थे। ये ही सभामें लोगोंको प्रवेश करने देते 
अथवा निषेध करते थे। युवराज अथवा भावी उत्तराधिकारी, राजाके 
पावरवमें रहता। मंडलेदबर तथा सामनन्‍्त राजाके चारों ओर रहते थे। 
मन्त्रिराज अथवा प्रधान अपने सचिवोंके साथ वहां विद्यमान रहता था । 
वह मितव्ययिता तथा साधुपरामशंके लिए सदा प्रस्तुत रहता था। अपने 
परामशंकी पुष्टि और प्रामाणिकताके लिए वह लिखित व्यवस्था तथा 
पूवमें हुई उसी प्रकारकी घटनाकी परम्पराकी व्यवस्था--पत्र भी प्रस्तुत 
रखता था। आवश्यक कार्य समाप्त हो जानेपर पंडित तथा विद्वान 
आमन्त्रित किये जाते थे और उनके साहित्य तथा व्याकरणशास्त्रका रसा- 
स्वादन होता और उनपर विचार-विमर्श होता।' 


शासन-परिषदका अध्यक्ष 


उपर्युक्त आधिकारिक विवरणोंसे स्पष्ट हैँ कि राजाकों तीन प्रकारके 
कत्तंव्य सम्पादन करने पड़ते थे। शासन--परिबद्के अध्यक्ष होनेके नाते 
उसे राजकीय व्यवस्थाका निरीक्षण करना पड़ता था। उक्त ग्रन्थोंके 
वर्णनोंसे स्पष्ट है कि दिवसके चतुर्थ प्रहरमें (लगभग ३ बजे) राजा, 
सभामें सिहासनपर आसीन होकर राज-काजका निरीक्षण करता था।'* 
महामंडलेश्वर तथा सामन्त उसके चतुदिक रहते थे। मन्त्रिराज या प्रधान 
अपने साथियों सहित साधुतापूर्वक मितव्ययिताका परामर्श देते हुए लिखित 
आधिकारिक व्यवस्था लिए सदा प्रस्तुत रहते थे ।* स्पष्टतः: राजाको 
राज्यकाये सम्पादनमें मन्त्रियोंस सहायता प्राप्त होती थी। 


* फोबस्‌ : रासमाला, अध्याय १३, पृ० २३७। 
* कुमारपालग्रतिबोध, पु० ४४३ । 
* रासमाला, अध्याय १३, पु० २३७। 

सेनिक कत्तंव्य 

राजा रणभूमिमें प्रधान सेनापति भी होता था, परिणामस्वरूप 
उसे सेनाके प्रशासनकी भी देखभाल करनी पड़ती थी। यद्यपि दंडाधिपति 
या दंडनायकपर ही प्रधान सेनापतिका समस्त उत्तरदायित्व रहता था 
और उसीपर संनिक व्यवस्थाकी जिम्मेदारी थी फिर भी राजा स्वयं 
सेनिक टुकड़ियोंका निरीक्षण किया करता था। कृमारपालप्रतिबोधमें 
कहा गया हूं कि यदा कदा राजकीय ककत्तंव्य पालन करनेके लिए कुमारपाल 
मल्लथुद्ध प्रतियोगिता, हस्तियुद्ध तथा इसी प्रकारके अन्य आयोजमनोंमें 
सम्मिलित होता था। यह केवल मनोरंजनके निमित्त न था अपितु राज- 
कीय कत्तंव्यके अन्तर्गत था। इससे विदित होता हैँ कि सैनिक प्रदशंनों, 
घुड़दौड़ों, हस्तियुद्"ों आदिमें सम्मिलित हो कुमारपाल अपने आवश्यक 
सैनिक कत्तंव्यका पालन करता था। 


बेचारिक कत्तंेव्य 

न्‍्यायाधिकरणके उच्चतम अधिकारीके रूपमें राजा जनपक्षके तर्क 
भी दिनमें सुनता था। राजा अपने राजदरबारमें सिहासनपर आसीन 
होकर जनतासे पुनर्वाद सुनता तथा अपना निर्णय देता था। राजा 
अपना यह वेचारिक ककत्तंव्य गूढ़ परिषद्के अध्यक्ष रूपमें सम्पन्न करता 
था। इसके अतिरिक्त अधिस्थानकके अधीन अनेक स्थानीय तथा प्रान्तीय 
न्यायालय रहे होंगे। राजा जहां महत्त्वपूर्ण पुनर्वाद सुना करता था वह 
सर्वोच्च न्यायालय था। यहां वह बहुत ही आवश्यक प्रश्नों तथा पुनर्वादों- 
को सुनता और मभन्त्रियोंकी सलाहसे निर्णय दिया करता था। उसके 


* कुमारपालप्रतिबोध, पु० ४४३ । 
* रासमाला : अध्याय १३, पु० २३७ । 
* कमारपालप्रतिबोध, पु० ४४३ । 

मनन्‍्त्री, जिनके विषयर्म हम पहले ही देख चुके हें, लिखित आधिकारिक 
व्यवस्था पत्र तथा पहले निर्णीत प्रश्नोंका उदाहरण प्रस्तुत रखते थे और 
न्याय सम्पादनमें राजाकी हर प्रकारसे रूहायता करते थे। इस बातपर 
पूर्ण ध्यान रखा जाता था कि पूर्वकालमें हुए निर्णयोंकी अबहेलना न हो ।' 


अन्य विभिन्न कत्तंव्य 

इनके अतिरिक्त भी राजाको अन्य विभिन्न कत्तंव्योंका पालन करना 
होता था--यथा' धाभिक कत्तंव्य आदि। वह विद्वत्परिषद्‌ तथा पंडित 
मंडलीमें उपस्थित हो उसमें दाशनिक और धामिक प्रइनोंपर वाद-विवाद 
एवं विचार-विमर्श किया करता था। वह साधुओं सन्यासियोंकों भोजन- 
भिक्षा दिया करता था, और मन्दिरोंमें अन्नादिकी भेंट करता। शासन 
कार्योका सम्पादनकर, पंडित तथा' विभिन्न विषयोंके आचाय आमन्त्रित 
कर लिये जाते थे और साहित्य तथा व्याकरण श्ञास्त्रकी चर्चा छिड़ जाती । 
इससे भी अधिक आकर्षक कार्यक्रम होता था भ्रमणशील चारण अथवा 
चित्रकारका आगमन । ये राम तथा विभीषणकी प्राचीन' कथायें सुनाते 
अथवा किसी विदेशी सुन्दरीके सोन्द्यका चित्रण कल्पना-चक्षुके सम्मुख 
उपस्थित करते।' उपर्युक्त कार्य राजाके अतिरिक्त कत्तंव्योंके अन्तर्गत 
थे, जिनका सम्पादन उसे अपने दैनिक उत्तरदायित्वोंको वहन करनेके 
साथ ही साथ करना पड़ता था। 


राजा-नियन्त्रित अथवा अनियन्त्रित 


चोलक्य राजा, प्राचीन हिन्दू राजतन्त्रके अनुसार अनियन्त्रित राजे 
थे। राजा ही शासन सम्बन्धी समस्त विभागोंका अध्यक्ष और सर्वोच्च 
अधिकारी था। सिद्धान्ततः उसकी शक्ति और अधिकारमें कोई हस्तक्षेप 


' रासमाला : अध्याय १३, पृु० २३७। 
* रासमाला : अध्याय १३, पृ० २३७। 


१४८ चोल॒क्य कुमारपाल 


नहीं कर सकता था, किन्तु व्यवहारमें राजाकी स्वेच्छाचारितापर नियन्त्रण 
तथा अंकुश लगानेवाली अनेक शवितयां थीं। इसप्रकार सभी व्यावहारिक 
कार्यके लिए वह वैधानिक शासक था। 

कमारपाल जैन आचार्य हेमचन्द्रके प्रभावमें सदा रहता था। उसके 
सिंहासनारूढ़ होनेमें राजधानीके सम्पन्न जैन दलोंने बड़ी! सहायता की 
थी। ये जैन करोड़पति राजाकी स्वेच्छाचारितापर अत्यधिक प्रभाव 
डालते थे। पहले ही' देखा जा चुका हैं कि कुमारपालके शासनकालमें 
बहुतसे वणिक उच्च पदोंपर आसीन थे। इसलिए यह स्वाभाविक ही था 
कि प्रत्यक्ष अथवा अप्रत्यक्ष रूपमें वे राजाको प्रभावान्वित करते थे । जैन 
व्यअसायी इतने शक्तिशाली थे कि एक समय पाटनके नगरसेठ और 
दंडनायक विमल मन्त्री अनेक सम्पन्न उद्योगपतियोंके साथ पाटन छोड़कर 
चले गये थे और उन्होंने चन्द्रावती नगर बसाया।' इसका कारण यही 
कहा जाता है कि बड़े बड़े जैन उद्योगपतियोंको, राजपूत राजाओं का प्रभुत्व 
सहन न था। कर्णदेवके सम्बन्धमें तो यह प्रसिद्ध हैँ कि वे जैन मन्त्रियोंके 
हाथकी कठपुतली थे।' इसप्रकार महान शक्तिसम्पन्न चौलक्य' राजाओं- 
की स्वेच्छाचारिता नियन्त्रित होती थी। 


मन्त्रि-परिषद्‌ 


इसमें कोई सन्देह नहीं कि चौलक्य राजाओंको शासन कार्यमें मन्त्रियों 
द्वारा परामर्श और सहायता मिलती थी। प्राचीनकालसे ही राजकाजमें 
मन्त्रियोंका अत्यधिक महत्त्व रहा है। कौटिल्यका कथन है कि राजाओंके 
मन्त्री अवश्य होने चाहिये, क्योंकि राज्यकायय सम्पादनमें सहायताकी 
आवश्यंकता होती है। परामशंदाताओं और सहायकों बिना राज्य' उसी 


* के० एम० मुन्शी : पाटनका प्रभुत्व, खंड १, पु० ३। 
* बही, पु० ४५ । 


राज्य और शासन व्यवस्था १४९ 


भांति न चलेगा जिसप्रकार एक पहियेका रथ । राजकीय सत्ता भी मन्त्रियोंके 
बिना, ठीक इसी प्रकार असहायावस्थामें रहती हैँ । अतएव राजाको मन्‍्त्री 
नियुक्त करने चाहिये तथा उनसे सलाह लेनी चाहिये। मेरुतृंगने अपनी 
रचना प्रबन्धचिन्तामणि'में सभाके अस्तित्वका उल्लेख किया हैं ।' 
तत्कालीन लेखकोंकी रचनाओंसे विदित होता है कि कुमारपालके राज- 
दरबारमें मन्त्रियोंकी परिषद्‌ थी, कुमारपालप्रतिबोध, द्वयाश्रय काव्य 
तथा प्रवन्धचिन्तामणिके रचयिता इस प्रइनपर एकमत हैं कि कुमारपालके 
यहां मन्त्रि-परिषद्‌ थी। सोमप्रभाचायेने कुमारपालके दैनिक कार्यक्रमका 
वर्णन करते हुए लिखा है कि वह अपने मन्त्रियोंके साथ हाथीपर सवार 
होकर कुमारविहार मन्दिर जाया करता था। वह पंडितोंकी समामें 
उपस्थित होता था और उनसे विचार-विमशं किया करता था। राज 
सभामें वह महामंडलेद्वरों तथा सामनन्‍्तोंसे घिरा रहता था। मन्त्रिराज 
या प्रधान अपने साथियों सहित लिखित आदेशपत्र लेकर सदा इस आशयसे 
प्रस्तुत रहते थे कि पूर्व परम्पराओंकी उपेक्षा अथवा उल्लंघन न होने 
पावे ।* ये सभी तथ्य स्पष्टतः इस बातको सिद्ध करते हैं कि कुमारपालको 
राज्य-शासन संचालनमें मन्त्रियोंस परामर्श तथा सहायता प्राप्त होती थी | 

मन्त्रियों तथा भन्त्रि-परिषद्का अस्तित्व, जयसिंह सिद्धराजके शासन- 
कालमें भी विद्यमान था। कहा जाता है कि जब सिद्धराज मृत्यु शैय्यापर 
थे तब उन्होंने अपने मन्त्रियोंको बुलाकर सिहासनपर योग्य उत्तराधिकारी 
आसीन करनेका कार्य सौंपा था। इसके अतिरिक्त पहले देखा जा चुका हे कि 


न सा सभा यत्र न सन्ति वृद्धा वुद्धा न ते ये न वदन्ति धर्मम्‌ 
धर्म: स नो यत्र न चास्ति सत्यं सत्यं न तदत्कृतकानुविद्धम्‌ । 
प्रबन्धचिन्तामणि : चतुर्थ प्रकाश, पृ० ५३। 
“कुमारपालप्रति-बोध, पृ० ४२३--४४४३ । 
'रासमाला : अध्याय १३, पृ० २३७। 


१४५० चोलक्य कुमारपाल 


जब सिद्धराजके उत्तराधिकारीका निर्वाचन हो रहा था, उस समय मन्त्रीगण 
सिहासनके आकांक्षी राजकुमारोंसे प्रश्नकर उनकी योग्यताकी परीक्षा 
ले रहे थे। जब एक राज्यसिहासनाकांक्षीसे पूछा गया कि वह सिद्धराजके 
अट्ठारह क्षेत्रोंका शासन कंसे संचालित करेगा तो उसका यह उत्तर कि 
“आपके परामशं तथा आदेशानुसार” उन मन्त्रियोंको उचित नहीं प्रतीत 
हुआ, जो सिद्धराज जयसिहके गम्भीरस्वरपूर्ण आदेशोंके पालनके अभ्यस्त 
थे। इसलिए वह अयोग्य ठहराया गया ।' प्रभावकचरितमें इस बातका 
उल्लेख है कि कुमारपालका राज्यारोहण श्रीमत सम्भाके द्वारा हुआ था, 
जिसके व्यक्तित्वके सम्बन्धमें कुछ पता नहीं चलता ।' इसीप्रकार कुमार- 
पालप्रतिबोधका कथन है कि मन्त्रियोंने परस्पर विचार-विमशंकर कुमार- 
पालको सिंहासनारूढ़ किया । द्वयाश्नय काव्यके प्रणेता हेमचन्द्रने भी 
लिखा है कि मन्त्रियोंने कुमारपालको राज्यसिहासनपर आसीन किया। 


मन्त्री और उनका स्वरूप 


इसप्रकार निश्चित रूपसे कहा जा सकता है कि एक न' एक रूपमें 


'प्रबन्धचिन्तामणि : चतुर्थ प्रकाश, पु० ७८। 
"प्रभावकचरित : २२, ३५६, ४१७। 
“एवं परुप्परं संतिकण तह गिण्हिकण सवायं 
सामुद्दिय मोहृत्तिय साउणिय नेमित्तिय नराणां । 
रज्जंमि परिद्रुवियों कुमारवालो पहाण पुरिसेहि 
तत्तो भुवणमसेसं परिओस-परं व संजाय॑। ह 
कुमारपालप्रतिबोध, प० ५। 
“तत्थ सिरि कुमरबालो वाहाए सव्वओबि धरिअ घरो 
सुपरिट्ठ परीवारों सुपइटठो आसि राइनदवो। 
हयाश्रय काव्यः सर्ग १, पु० १५, इलोक २८। 


राज्य और ज्ञासन व्यवस्था १५१ 


इस समय मन्त्रिपरिषद्का अस्तित्व अवश्य था और उसका कायें था 
राजाको शासन संचालन तथा न्याय निर्णयमें सहायता प्रदान करना। 
इस. मन्त्रि-परिषद्का अध्यक्ष सम्भवतः महामात्य, मन्त्री अथवा सचिव 
होता था । इसप्रकार जयसिहके मुंजाल, कुमारपालके महादेव” अजय- 
पालके नागड' तथा सोमेश्वर,' भीम द्वितीयके रत्नपाल,, वीरघवल 
वस्तुपाल और तेजपाल वीसलदेवके नागड,' अर्जुनदेवके मूलदेव,' सारंग- 
देव, मधूसूदन तथा वेध्या मन्त्री थे। यह भी कहा जा सकता है कि 
शक्तिशाली राजाओंके अधीन ये मन्त्री तदनुकूल नीति निर्देशित करते 
थे। यह हम पहले ही देख चुके हैं। राज्यके उत्तराधिकारीके चुनावके 
अवसरपर एक राजकुमारका यह कथन कि “आपके अदिश तथा परामर्शा- 
नुसार” उन मन्त्रियोंको उचित उत्तर प्रतीत नहीं हुआ जो सिद्धराजके 
गम्भी रस्वरपूर्ण आदेशोंके पालनके अभ्यस्थ थे। यह बात स्पष्टत: सिद्ध 
करती है कि शक्तिशाली राजाओंके अधीन मन्त्रियोंके लिए राजकीय 
सत्ताका विरोधकर सर्वथा स्वतन्त्र नीतिका निरूपण कदापि सम्भव न था। 
कुमारपाल बहुत शक्तिशाली राजा था। यह हम पहले ही देख चुके 
हैं कि वह पचास वर्षकी अवस्थामें सिहासनारूढ़ हुआ। उसकी प्रौढ़ावस्था 
तथा विभिन्न देशोंमें पर्यंटनसे प्राप्त अनुभवोंके फलस्वरूप उसमें तथा 


'आकंलाजिकल सर्वे आव इंडिया वेस्टनें सकिल: १९०७-८, ५४-५५। 

'इंडि० ऐंटी० : खंड १८, पु० ३४७ । 

'बही, पृ० ११३ ॥ 

*इपि० इंडि० : खंड ८, पृ० २०९। 

'इंडि० ऐँटी० : लंड ६, पृ० ११२। 

राव शिलालेख । 

"डूंडि० ऐंटी० : खंड ४१, पृ० २१२ तथा पूना ओरियंटलिस्ट 
खलाई १९३१, प० ७१। 


१५२ चौलक्य कमारपाल 


उसके कतिपय पुराने उच्च कर्मचारियोंमें मतभेद उत्पन्न हो गया। पुराने 
मन्त्रियोंने अनुभव किया कि कृमारपाल जेसे योग्य तथा शक्तिशाली 
शासकके अधीन उनका प्रभाव एकदम विल॒प्त हो गया है। परिणाम- 
स्वरूप उन्होंने राजाकी हत्याकर अपनी पसन्दका राजा गद्दौपर बेठानेका 
निरुचय किया । सौभाग्यसे कुमारपालको इस षड्यन्त्रका पता लग गया और 
सभी षड्यन्त्रकारियोंको प्राणदंड मिला। निरंकृश तथा शक्तिशाली राजाओं- 
के अधीन मन्त्रियोंकी स्थिति कसी रहती थी, यह उसका एक उदाहरण हें। 


केन्द्रीय सरकारका संघटन 

गुजरातके चौल॒क्योंके शासनकालमें विभिन्न शासन यन्त्रोंका विकसित 
तथा पुष्टस्वरूप विद्यमान था। ऐतिहासिक तथा तत्कालीन साहित्यिक 
रचनाओंके अतिरिक्त, शिलालेखों, दानपत्रों आदिके भी ऐसे पुष्ट प्रमाण हैं, 
जिनसे विभिन्न राज्याधिकारियोंका पता चलता है । उनके कत्तंव्योंपर 
प्रकाश डालते हुए ये विभिन्न प्रशासकीय इकाइयोंका भी नामोल्लेख करते 
हैं। कूमारपालका साम्राज्य बहुत लम्बा चौड़ा था, इसलिए शासनकी सुविधा- 
के विचारसे इसे केन्द्रीय तथा प्रान्तीय सरकारोंमें विभाजित किया गया था । 
केन्द्रीय सरकारमें विभिन्न अधिकारी और विभाग निम्नलिखित थे :-- 

१. महामात्य' 

२. सचिव ५ 
३. मन्त्री 
४. महाप्रधान' 
५. महामंडलेदवर' 


आकि० सर्वे इंडिया बे० स० : १९०७-८, पृ० ५४-५५ | 

'इंडि० ऐंटी० : खंड १३, प० ८३१ 

'इंडि० ऐंटी० : खंड १०, पृ० १५९, इपि० इडि० खंड ८, पु० 
२१९, इंडि० ऐँटो० : खंड १८, पृ० ८३, वही, खंड १०, पृ० १६० । 

. देंडाधिपति 

» देंडनायक' 

« देश रक्षक' 

« कर्णपुरुष 

१०. अधिष्ठानक' 
११. शैय्यणपाल 
१२. भट्टूपुत्र 

१३. विषयिक 
१४. पट्टाकिल" 
१५. सान्धिविग्नहक' 
१६. दृतक' 

१७. महाक्षपटलिक 
१८. राणक' 

१९. ठाक्र” 


रि> (७ €&छ .#छी 


'आकि सर्वे इंडिया बे० स० : १९०७-८, ४४-४५, ५१-५२, ५४-५५॥ 

आकंलाजी आव गुजरात : अध्याय ९, पृ० २०३ तथा मोहराज 
पराजय : अंक ४, पृ० ७८। 

'बही । 

"वही । 

“वही तथा इपि० इंडि० : खंड २३, प० २७४। 

'इपि० इडि० : खंड ११, पु० ४४। 

“इंडि० ऐंटी० : खंड ४१, पृ० २०२-३। 

“आकंलाजी आब गुजरात, अध्याय ९, पृ० २०३। 

*इपि० इंडि० ; खंड ११, पृ० ४७-४८ । 

“बही । 

शिलालेखों, दानपत्रों तथा अन्य प्रामाणिकः विवरणोंसे विदित होता 
है कि महामात्य, महाप्रधान, सचिव और मन्त्री, राजाके परामशंदाता 
थे। वाली शिलालेखमें इस बातका स्पष्ट उल्लेख है कि राजा कमारपालके 
शासनकालमें श्रीमहादेव, महामात्यके पदका भार ग्रहणकर राजकायें 
संचालन करते थे।' इस तथ्यकी पुष्टि पाली, किरादू तथा गाला 
शिलालेख भी करते हैं, जिनका तिथिक्रम क्रमशः विक्रम संवत्‌ १२०६, 
१२०६ तथा १२०(१?) है। कुमारपालके समयके इन सभी शिला- 
लेखोंमें कहा गया है कि महामात्य महादेव (महामात्य श्रीमहादेव ) के 
अधीन ही राजमुद्रा रहती थी। सचिव और भन्त्री, महामात्यके अधीन 
साधारण मन्त्री थे। अमात्य तथा महाप्रधानका उल्लेख केवल एक बार 
अजयपालके दानलेखमें हुआ है ।' 

दंडाधिपति तथा दंडनायक--ये क्रमशः प्रधान सेनापति तथा राज्य- 
पाल थे। दंडनायकका उल्लेख, कुमारपालके अनेक शिलालेखोंमें हुआ 
हैं । भटिडा,' पाली” तथा वाली शिलालेखोंमें दंडनायक वजयलदेव 


:/., , श्रोमत्कूमारपालदेव कल्याण विजय राज्ये तत्पादपचोप- 
जोबिनी महामात्य श्रीमहादेवे . . . . समस्त मुद्रा व्यापारान परिपंथयति ॥” . 
आकि० सर्वे० इंडिया बे० स० १९०७-८, पृ० ५४-५५ । 

* बही, प० ४४-४५ । 

१ इपि० इंडि० : खंड ११, पु० ४४। 

” पूना ओरियन्टलिस्ट, खंड १, उपखंड २, पु० ४० । 

*इंडि० ऐंटी० : खंड १३, पृ० ८३॥ 

* आकि० सर्वे० इंडिया बे० स० : १९०७-८, पु० ४४-४५ । 

४ “शओीनड्डुले दंड श्रोवयजलदेव प्रभति. ...” वही, प० ५४-५५ । 

£ “महानड्डले भुज्यमान महाप्रवर्ण दंडनायक श्रीवेजाकः” वही, पु० 
५१-५२ । 

(दंड श्रीवजयलदेव, दंडनायक श्रीवैजाक ) का उल्लेख हुआ है । इस बातकी 
अधिक सम्भावना है कि दंडनायक वजयलदेव चौहान राजधानीके प्रशासक 
थे, क्योंकि यह महत्त्वपूर्ण और साथ ही नवविजित प्रदेश था। 

देशरक्षक--डाक्टर हसमुख डी० संकालियाके कथनानुसार देशरक्षक 
सम्भवतः आधुनिक पुलिस सुर्परिटेन्डेन्टका पद था।* यशपालने अपने नाटक 
मोहराजपाराजयमें “दंडपाशिक” नामके एक अधिकारीका उल्लेख किया 
है, जिसका कत्तंव्य जांच-पड़ताल करना बताया गया है।* जो हो, ऐसे 
सुसंघटित शासनमें पुलिस अधिकारीके विद्यमान होनेमें कोई सन्देह 
नहीं हो सकता, यह तो निश्चित हूं। हैं । फलस्वरूप #स निष्कर्षपर पहुंचा 
जा सकता हैँ कि देशरक्षकका पद तथा कत्तंव्य उसीके समान रहा 
होगा । 

महामंडलेबबर---मंडलका प्रशासक महामंडलेश्वर कहा जाता था। 
जयसिहके शासनकालमें दधिपद्रमंडलके महामंडलेश्वर वपनदेव थे।'* 
भीम द्वितीयके कालमें सोमसिहदेव और वयजलदेव क्रमश: अर्बृद (आबू ) 
तथा नवंदातट मंडलोंके महामंडलेश्वर थे। सारंगदेवके शासनकालमें 
सौराष्ट्र मंडलकी' राजधानी वयनस्थली (जूनागढ़के निकट वनथली ) के 
महामंडलेश्वर विजयानन्द थे ।' यह हम पहले देख चुके हैँ कि राजसभामें 
राजाके पाइवंमें महामंडलेशबदर तथा सामनन्‍त उपस्थित रहते थे।' महा- 
मंडलेदवरकी नियुक्ति केन्द्रीय सरकार द्वारा होती थी और साधारणतः 

कं 


* आकंलाजी आव गुजरात : अध्याय ९, पृ० २०३ ॥। 
* मोहराजपराजय : चतुर्य अंक, पृ० ७८। 

* इंडि० ऐँटी० : खंड १०, प० १५९ । 

* हपि० इंडि० : खंड ८, प० २१९। 

* पुना ओरियंटलिस्ट : खंड ३, पृ० २८ । 

* रासमाला : खंड १, पु० २३७। 

राजवंशके ही किसी व्यक्तिको उक्त पदपर नियुक्त किया जाता था। 
वह मंडलका सर्वोच्च प्रशासक तथा कार्याध्यक्ष होता था। विक्रम संवत्‌ 
१२०२ (सन ११४४५ ईस्वी) के दोहाद प्रस्तर लेखमें भी 'महामंडलेद्वर- 
का उल्लेख आया हैं। इसमें कहा गया है कि महामंडलेदवर वपनदेवकी 
कृपासे राणा शंकरसिह महान पदको प्राप्त कर सके। अनेक विद्वानोंका 
मत है कि यद्यपि इसमें शासन करनेवाले राजाका स्पष्ट नाम नहीं दिया 
गया है, तथापि यह कुमारपालके शासनकालका ही हैं।' 

अधिष्ठानक---राज्यके महत्त्वपूर्ण न्याय विभागका विचारक अधि- 
ष्ठानक कहा जाता था। 

सान्धिविग्नहिक---राजनीतिक दूत थे, जिनका सम्बन्ध शान्ति 
और युद्धसे था। इनका महत्वपूर्ण कत्तंव्य था--केन्द्रीय सरकारको पर- 
राष्ट्रीय परिस्थितियोंसे अवगत रखना। कुमारपालके शासनकालके 
किरादू शिलालेखमें सान्धिविश्रहिककी भी चर्चा हुई हैं। इसमें कहा गया 
हूँ कि यह आदेश राजा कमारपालके हस्ताक्षरसे प्रसारित हुआ तथा 
सान्धिविभ्रहिक खेलादित्यनें इसे लिखा था।' 

विषयिक--मंडलसे छोटे किन्तु ग्रामोंके समूहका सर्वोच्च शासक 
विषयिक होता था। यह सबसे बड़ा प्रादेशिक क्षेत्र होता था, जिसे आधु- 
तिक काछमें श्रान्त कहा जा सकता हैं। प्रत्येक विषय अथवा पाठकके 
प्रशासनके लिए यह अधिकारी नियुक्त होता था तथा अपने उच्च अधि- 
कारीके प्रति उत्तरदायी होता था। इस प्रकार हम देखते हैं कि वधि- 
पाठकके महामंडलेश्वर वयजलदेवके शासनकालमें महामंडलेश्वर राणा 
सामन्तर्सिह अमात्य नागडके अधीन थे। वमनस्थलीके महत्तर शोयन- 


' ध्रुव : इंडि० ऐंटी० : खंड १०, पृ० १६० । 
* इपि० इंडि० : खंड ११, पु० ४४, सूची संख्या २८७ । 
* इंडि० ऐँटी० : खंड ९, पृ० १५१। 

देवके तत्कालीन उच्च अधिकारी सौराष्ट्के महामंडलेश्वर सोमराज थे ।* 

पट्टाकिल---यह गांवकी मालगुजारी एकत्र करनेवाला अधिकारी था।' 
आधुनिक पाटिल अथवा पटेल इसी शब्दसे बने हैं। कोंकणके शीलहारोंके 
शिलालेखोंमें पट्टालिक शब्द व्यवहृत हुआ है। पट्टाकिल ग्रामका उत्तर- 
दायी अधिकारी था और उसका मुख्य कत्तंव्य था मालगुजारी एकत्र कराना | 
प्रान्तीय सरकारके माध्यमसे उसका सम्बन्ध केन्द्रीय सरकारसे भी था। 

दृतक तथा महाक्षपटलिक--ये क्रमशः राजदूत तथा अभिलेखपाल 
थे। महाक्षपटलिक राज्यका बहुत महत्त्वपूणं अधिकारी था। राज्यके 
समस्त अभिलेख उसीके अधीन रहते थे। कौटिल्यके अथंशास्त्रसे हमें 
विदित होता है कि यह विभाग राज्यमें बहुत प्राचीनकालसे चला आ 
रहा था और इसके अन्तगंत विशद पद्धति प्रचलित थो।'* 

राणक तथा ठाक्र--ये भी राज्यके दो महत्त्वपूर्ण अधिकारी थे। 
यह दो उपाधियां ऐसी थीं, जो राष्ट्र अथवा राज्यके प्रति की गयी सेवाओंके 
विचारसे किसी व्यक्तिको प्रदान की जाती थीं। 'राणक'”का केवल गुज- 
रातमें ही प्रयोग नहीं पाया जाता अपितु अन्य स्थानोंमें भी। सम्भवत: 
यह राजपूत उपाधि “राणा”का पूर्व रूप है।' ठाकुर भी राज्यके उच्च 
अधिकारी थे। कुमारपालके शासनकालमें ठाकुर खेलादित्यः सान्धि- 
विग्रहिकका कार्य सम्पन्न कर रहे थे । कुमारपालके शिलालेखोंमें 


हु वही, खंड १८, पृ० १३२। 

* आकिलाजी आब गुजरात : अध्याय ९, पृ० २०३। 

* इपि० इंडि० : खंड २३, पृ० २७४। 

* अर्थशास्त्र : अध्याय २, श्लोक ७। 

* आकिलाजी आवब गुजरात : अध्याय ९, पृ० २०३। 

५४, , , ,सान्धिविष्वहिक ठा० खेलादित्येन लि. ,” किरादू शिला- 
लेख । 5 

दूतक,' राणा, तथां ठाक्रा नामके अधिकारियोंके उल्लेख आये हैं । इस 
प्रकार स्पष्ट हैँ कि कुमारपालके शासनकालमें केन्द्रीय सरकारका संघटन 
अत्यन्त व्यवस्थित था। केन्द्रीय सरकारको सफल बनानेवाले सभी महत्त्वपूर्ण 
विभाग राज्यमें संघटित थे। शिलालेखों, दानलेखों, अभिलेखों तथा 
अन्य साधनोंसे विभिन्न राज्य अधिकारियोंके पद तथा उनके ककत्तंव्योंका 
पूर्णरूपेण विवरण प्राप्त होता है। 


प्रान्तीय सरकार 


यह पहले ही देखा जा चुका है कि चौलक्य' राजाओंका राज्य सुदूर 
प्रदेशों तक विस्तृत तथा व्यापक था। केन्द्रीय सरकारके लिए यह सम्भव 
 नथा कि वह समस्त राज्यकी समुचित व्यवस्थामें समर्थ और सफल होती । 
फलस्वरूप सम्पूर्ण राज्य शासन-संचालनकी सुविधाके विचारसे अनेक 
खंडोंमें विभाजित था, जिसे प्रान्तकी संज्ञा दी जा सकती है। 

मंडल---राज्यका सबसे बड़ा प्रादेशिक खंड था, जिसकी समानता 
आधुनिक प्रान्तससे की जा सकती है। कहीं लाट और सौराष्ट्रको देश 
कहा गया है और कहीं गुर्जर मंडल। सम्भव है कि समस्त गुजरातके 
अर्थमें गुर्जरमंडलका प्रयोग हुआ हो। मंडलका प्रशासक महामंडलेडवर 
पुकारा जाता था और उसकी नियुक्ति केन्द्रीय सरकार द्वारा होती थी । 
जूनागढ़ शिलालेखमें अंकित है कि प्रभासपाटनके गूमदेवकी नियुक्ति 
कुमारपालदें विक्रम संवत्‌ ११६६९ तथा १२२९के मध्यमें की थी। 


“४ . , -दृतको5न्न देवकरणो सहं साक्ष्यगुगुण” , . . . : इंडि० ऐंटी० 
खंड ४१, पृ० २०२-३। 

“/ . . वोरिपय्यके राणा लखभण राजे. . .५” हृपि० इंडि० ६ 
खंड ११, पु० ४७-४८ | 

* “स्वति सोनाणाग्रामे ठा० अणसहैस्य . . . .” : वही । 

उसने आभीरोंके विद्रोहगा दमन किया जिसका प्रभाव स्थानीय था।* 
कतिपय नवविजित प्रान्तोंकी दंडनायकके अधीन रखा जाता था। इसका 
कारण अवश्य ही सेनिक तथा स्थानके महत्त्व विशेषसे सम्बन्धित रहता 
था। विक्रम संवत्‌ १२००के बाली शिलालेखसे विदित होता हैं कि चौहान 
चौलक्योंसे सदा लड़ते रहते थे। अन्तमें चोलक्यशाज सिद्धराज जयसिहने 
चौहानोंको पराजित किया। बालीमें जयसिहका अधीनस्थ अश्व राजा 
था। किन्तु इसी शिलालेखसे ज्ञात होता है कि नाडल्यका नयाप्रान्त 
कुमारपालके सेनापति वयजलदेव द्वारा प्रशासित था। ऐसा प्रतीत 
होता हैँ कि चौहानोंने अपने अधिपति चौलक्योंको अप्रसन्न कर दिया था 
और इसीके परिणामस्वरूप गोडवाडसे उन्हें हटा दिया गया तथा उस 
प्रदेशके प्रशासनके लिए नये सेनापति वयजलदेवकी नियुक्ति की गयी।' 

महामंडलेश्वरोंकी सहायता आ्ान्तके अन्य अधिकारी करते थे, जिनकी 
नियुवित वे स्वयं करते थे, किन्तु उनकी स्वीकृति केन्द्रसे लेनी पड़ती थी । 
महामंडलेइवरोंको पुरस्कृत और दंडित करनेका भी अधिकार था। इसकी 
पुष्टि दोहाद शिलालेखसे होती है. जिसमें कहा गया हैँ कि महामंडलेदवर 
वपनदेवकी कृपासे राणा शंकरसिहने उच्चपद प्राप्त किया। 

विषय तथा पाठक---मंडलके बाद उससे छोटी प्रादेशिक इकाई 
विषय तथा पाठक थे। विषय ग्रामोंका समूह था तो पाठक बड़ा गांव 
था। किन्तु ऐसा प्रतीत होता हूँ कि इन दोनोंमें कोई विशेष भिन्नता नहीं 


' “श्री ग्मदेवोवली यत्खड्गाहत भोति कंप तरलूराभीर बीरेः” 
पूना ओरियंटलिस्ट खंड : १, उपलंड २, पु० ३९। 

४ , . तस्मिन काले प्रवत्तमाने श्रोनड़्ड्ले दंड श्रोवषजलदेव 
प्रभुति पंचकुलप्रतिपत्तो . . . .“--आकि० सर्वे० इंडिया बे० स० १९०७- 
८, पृ० ५४-५५ तथा “महानड्डले भुज्यमान महाप्रवण दंडनायक 
शओवेजाक:--भटूंड शिलालेख । 

मानी जाती थी। एक स्थानमें गाम्मूत विषयके नामसे सम्बोधित किया 
गया हूँ तो दूसरे स्थानमें उसे पाठक कहा गया हूँ । प्रत्येक विषय और 
पाठक एक पृथक अधिकारीके अधीन था। यह अधिकारी अपने उच्च 
पदाधिकारीके प्रति उत्तरदायी होता था। कुमारपालके शिलालेखोंमें 
इन प्रादेशिक इकाइयोंका नामोल्लेख हुआ हैँ। विक्रम संवत्‌ १२०६९के 
पाली शिलालेखमें पल्लिका विषय (श्रीमत्पल्लिका विषये)की चर्चा 
आयी है जहां चामंडराज शासन कर रहे थे। यही प्राचीन पल्लिका 
नगर आधुनिक पाली हे। इसीप्रकार ग्राम भी इस समय शासकीय इकाई 
था। केल्हणके नडलाई शिलालेखसे विदित होता हैँ कि विक्रम संवत्‌ 
१०२३में चौलक्यराज कुमारपालके शासनकालमें जब केल्हण नाड्ल्यके 
तथा राणा लक्ष्मण वोदिपद्यकके शासक थे, उस समय सोनाणाग्रामके 
'ठाक्र अणर्सिह थे।' आहार, द्वांगा, मंडली तथा स्थली आदि शासकीय 
इकाइयोंका चौलक्य शासनमें कोई उल्लेख नहीं मिलता। वलल्‍लभी अभि- 
लेखोंमें इनकी इतनी अधिक चर्चा आयी हूँ कि चौलक्योंके समय इनका 
उल्लेख न होना आदचर्यंजनक प्रतीत होता हैे। इसके दो कारण सम्भव 
हैं। एक तो काठियावाड़के अनेकानेक स्थानोंका अभी तक उत्खनन नहीं 
हुआ है और दूसरा यह कि सम्भवतः ये मैत्रिकोंके बाद विलीन' हो 
गयी हों । 


' इंडि० ऐंटी० खंड ६, पु० १९६-८ तया (२) वौ० ओ० जे० 
यो०, ३००। प्रथममें गाम्भूतकों पाठक” कहा गया और दूसरेमें 
“विषय 
,.. श्रोकुवरपालदेव विजय राज्ये श्रीनाइुलय पुरात श्रोकेल्हण: राजे 
बोरिपद्यके राणा लखमण राजे स्वतिसोनणाग्रामे ठा अणसी हुस्य 
इपि० हंडि० खंड ११, पृ० ४७-४८ । 

आकंलाजी आव गुजरात : प० २०२। 

केन्द्रीय तथा प्रान्तीय सरकारका सम्बन्ध 

चौलक्योंकी सरकारका केन्द्रीयकरण अत्यन्त सुदृढ़ था। यद्यपि 
प्रान्तीय सरकार तथा केन्द्रीय सरकारका शासनतन्त्र पृथक-पृथक था 
तथापि प्रान्त, केन्द्रीय सरकारकी नीतिका ही अनुगमन करता था। उच्च 
प्रान्नीय अधिकारी विशेषतः दंडपाल तो केन्द्र द्वारा ही नियुक्त होता 
था। गाला शिलालेखमें यह बात स्पष्ट रूपसे अंकित हैं कि राजधानी 
अनहिलपाटनमें महामात्य महादेव समस्त 'राजका्यका संचालन करते 
थे। इसीके साथ उन सभी उच्चाधिकारियोंके नामोंका भी उल्लेख हुआ 
है, जिनकी नियुक्ति पहले महामात्य अम्बप्रसाद तथा चहड़देवने अपने 
दशासनकालमें काठियावाड़के उस प्रदेशमें की थी जहां गाला स्थित हैं ।' 
इससे स्पष्ट है कि प्रान्तीय सरकार केन्द्रीय सरकारके प्रति उत्तरदायी थी । 

कभी-कभी राजा स्वयं आज्ञा प्रचारित करता था और उसको जनतासे 
कार्यान्वित कराना अधिकारियोंका कत्तंव्य होता था। विक्रम संवत्‌ 
१२० ९में कुमांरपालने कतिपय विशेष दिनोंको पशुहिसापर प्रतिबन्ध 
लगा दिया था। इसका उल्लंघन करनेवाले राजकीय परिवारके सदस्योंके 
लिए भी अथंदंडकी व्यवस्था थी और अन्य साधारण लोगोंके लिए मृत्युदंड 
नियत था। यह आज्ञा कुमारपालके हस्ताक्षरसे स्वीकृत और प्रचारित 
की गयी थी।' 


* “भहामात्य श्रीमहादेव : (वे) इत्येतस्सिन काले प्रवतंमाने . . . . 
कुमारपाल पर? तड़ाग कम्मंस्थाने महामात्य श्रीअम्बप्रसाद प्रतिबद्ध सेह ० 
सजिग । महाक्ष ० श्रीदेऊयप्रतिबध (८') पारे० घबवल। महाक्ष० श्री- 
कल्लनप्रसाद प्रतिबध (द्) हि पारे० बाधय | महासात्य श्रीचाहडदेव 
प्रतिबध (द्ध) त्रि ? प्रता. ...” पुना ओरियंटलिस्ट : खंड १, उपखंड २, 
पु० ४० ॥ 

* इपि० इंडि० : खंड ११, पु० ४४। 

११ 

अन्तमें केन्द्रीय तथा प्रान्तीय सरकारकी एक विशेष स्थिति ध्यान 
देने योग्य है। साधारणत: होता यह था कि विजयी राजाकी प्रभुसत्ता 
स्वीकार कर लेनेपर विजित प्रदेश उसके मूल शासकको पुनः सौंप दिया- 
जाता था। जब तक अधीनस्थ राजा विश्वस्त बना रहता था, यह स्थिति 
रहती थी। इससे विपरीत स्थिति होनेपर राज्य जब्त कर लिया जाता 
था। कमारपालके किरादू शिलालेखमें उस घटनाका उल्लेख है, जिसमें 
कहा गया हूँ कि विक्रम संवत्‌ ११६०८में सिद्धशाज जयसिहकी अनुकम्पासे 
सोमेश्वरने सिन्धुराजपुर वापस प्राप्त कर लिया था।' विक्रम संवत्‌ 
१२०५में कमारपालकी कृपादृष्टिसि उसने अपने राज्यको और सुवृढ़ 
बनाया । इन कथनोंसे ऐसा प्रतीत होता है कि दन्दुकने भीस 
प्रथमसे अपने सम्बन्ध अच्छे कर लिये थे किन्तु प्रभुसत्ता और अधीनस्थ- 
में पुनः विग्नहकी स्थिति उत्पन्न हो गयी। इसका परिणाम यह हुआ कि 
किरादृ प्रदेश गुर्ज रराज द्वारा हस्तगत कर लिये गये । बादमें उदयराज 
तथा उसके पुत्र सोमेश्वरने सिद्धराजको युद्धमें सहायता प्रदान कर प्रसन्न 
कर लिया था। फलस्वरूप उसका राज्य लौटा दिया गया था। सोमेश्वर- 
ने किरातपुरमें दीर्धकाल तक शासन किया। यही किरातपुर आधुनिक 
किरादू हे। विक्रम संवत्‌ १२०९के किरादू शिलालेखसे ज्ञात होता है 
कि किरातकूप चौहान अल॒हणदेवके अधिकारमें कुमारपालकी कृपासे 
था, किन्तु शिलालेखमें इस बातका भी उल्लेख हे कि यह परमार 
वंशसे अधिकारमें आया था।' 


स्थानीय स्वायत्त शासन । 
भारतमें अनेकानेक धामिक तथा राजनीतिक क्रान्तियां हुईं, किन्तु 


' इंडि० ऐंटी० खंड ६१, पृु० १३५, सूची संख्या ३१२। 
* इपि० इंडि० : खंड ११, पु० ४३। 

इनके होते हुए भी ग्रामोंकी स्वायत्तशासन करनेवाली सत्तापर उनका 
कोई प्रभाव नहीं पड़ा। भारतमें अंगरेजोंके आगमनके पूर्व तक ग्राम- 
पंचायतों और ग्राम-संघोंका अस्तित्व था। चौलक्योंके शासनकालमें 
भी 'दिश” ग्रामोंमें विभाजित था। ग्रामीण, कौटुम्बिक कहलाते थे और 
ग्रामका मुखिया पट्टाकिल (पटेल) कहलाता था।' केन्द्रीय सरकारके 
संघटनमें हम देख चुके हैं कि पट्टाकिल मालगृजारी एकत्र करनेवाला 
राज्याधिकारी था। कोंकणके शीलहारोंके शिलालेखोंमें पट्टाकिलका, 
जो बादमें पटेल हो गया, उल्लेख हुआ है।' यद्यपि वह आमका मुखिया 
था और उसका मुख्य कार्य मालगुजारी एकत्र करना था तथापि विभिन्न 
कार्योके सम्पादनमें उसे ग्रामसभासे अवश्य सहायता मिलती होगी ॥ 
ग्रामशासन यद्यपि स्वतन्त्र तथा स्वायत्त था तथापि कुछ न कुछ अंशोमें 
प्रत्यक्ष या अप्रत्यक्ष रूपसे वह केन्द्रके प्रति भी उत्तरदायी था। 

नगरोंमें बड़े बड़े व्यवसायी कुबेर, महत्तर बणिज, महाजन तथा 
वणिकोंकी श्रेणियां और संघ थे। कुबेर नगरश्रेष्ठी कहा जाता था। 
सरकारपर इसका अत्यधिक प्रभाव था। राजधानी अणहिलवाड़ाके 
वणिक बहुत सम्पन्न थे। वहां अनेक लक्षाधिपति थे और कोटिश्वरोंके 
भव्य भवनोंपर बड़ी-बड़ी पताकाएं और घंटे लटकते रहते थे। उनका 
वैभव, राजकीय वैभवके समान प्रतीत होता था। कुमारपाल नगरश्रेष्ठीकी 
चर्चा बहुत आदरपूर्वक करता है,, और उसकी मृत्यका समाचार सुनकर 


* रासमाला : अध्याय १३, १० २३१। 
* आकंलाजी आवब गृजरात : अध्याय ९, पु० २०३। 
* इषि० इंडि० : खंड २३, प० २७४। 
* निज विभवनिरजितामरपुरीकमेते वयं सहानेन 
यज्षगरमधिवसास : कथ्थं न जानीम तं(स्तं) नाम । 
ै समोहराजपराजय: अंक ३, पु० ५१४ 


(2 

शोकग्रस्त होता है ।। चौल॒क्य राजाओंपर उद्योगपतिवर्गका कैसा प्रभाव 
था, इससे स्पष्ट हो जाता है। राजधानी अणहिलवाड़ामें वरणिज श्रेणी 
अथवा संघ स्वायत्त शासनसे परिचालित होते थे और नगरपालिकाके 
शासनमें भी सहयोग प्रदान करते थे, इस तथ्यको स्वीकार करनेके लिए 
अनेक कारण हैं। 


आशिक व्यवस्था पद्धति 


आशधिक व्यवस्थाका विभाग राज्यका सबसे महत्त्वपूर्ण विभाग था। 
यह विदित था कि अर्थंसे ही सभी कार्योंकी उत्पत्ति होती है। यही सभी 
धर्मोका भी साधन है । रामायणमें लंकाकांडमें लक्ष्मणनें रामसे जो 
कथन व्यक्त किया है, उससे धर्म तथा अर्थंका महत्त्व सम्यक्रूपेण स्पष्ट 
हो जाता हँ।' वास्तवमें राष्ट्रकी भौतिक उन्नतिके लिए अर्थ अनिवाय॑ 
है। वंदिककालसे ही करका संग्रह राजाके कत्तंव्यके अन्तर्गत समभा 
जाता रहा हैँ। यह परम्परा समयानुसार और भी विकसित हुई होगी 
और इसमें सन्देहका कोई कारण नहीं कि चौलक्योंने भी इस व्यवस्था 
और विभागकी ओर समुचित ध्यान अवश्य दिया था। 


' कष्टं भोः । कष्टम्‌ मनन्‍ये च॑ तग्दहादेवायमतोव करुणोरोदन 
वध्वनिरुदगमत्‌ । वही । 

* बनपवव : ३३:४८ । 

* अर्थेभ्योहि विवृद्धेम्यः संवत्तेभ्यस्ततस्ततः 

क्ियाः सर्वाः प्रवर्तन्ते पर्वतेम्थ इवापगाः 

अर्थेन हि विमुक्तस्य पुरुषस्याल्प तेजसः 

व्यच्छिद्न्ते क्रिया: सर्वा ग्रीष्मे कुसरितो यथा । 

0 वाल्मीकि रामायण । 

/ “हये ते राट क्ृषिः त्वा क्षेमत्वा कोषत्वा । : शतपथ ब्राह्मण 

५:२:२५। 

- भूमि ही आयका सबसे महत्त्वपूर्ण साधन थी। हिन्दू समाजके इति- 
हासमें भूमि का प्रइन सभीके मौलिक हित और स्वार्थंका प्रइन था। 
चौलक्योंके समकालीन लेखकों तथा ग्रन्थकारोंने इस विषयपर कोई विशेष 
प्रकाश नहीं डाला है और सम्भवतः इसीलिए कि यह तो समस्त संसारको 
विदित ही था। प्रसंगोंसे हमें ज्ञात होता हैँ कि उपजमें राजाका भाग 
होता था। कभी राजा अपना यह नाग सीधे किसानसे या अपने कर्मचारी 
द्वारा जो “मन्त्री” कहलाते थे, लिया करता था। कभी यह भी होता था 
कि किसानसे आमका मुखिया अन्नका हिस्सा ले लेता था और राजा ग्रामके 
इन शासकों द्वारा अपना अंश प्राप्त करता था। 

अवर्षणके फलस्वरूप राजाका अंश किसान न दे पाता था और उसपर 
राजाका हिस्सा देनेके लिए दबाव डाला जाता था। किसान हठपूर्वक सिद्धान्त- 
की दुहाई देता और असहाय बालकके समान अपना दुःख प्रकट करता 
दोनों पक्षोंमें अनेक प्रकारकी कठिनाइयां उपस्थित होतीं और एक न्याया- 
लयमें अन्तिम समझौता होता। यह न्यायालय ठीक वेसा ही होता था, 
जैसा न्यायालय आज भी स्थानीय नियमोंके अनुसार देशके विभिन्न भागोंमें 
ऐसे प्रश्नोंका निर्णय किया करता है।' इसप्रकार आयका बहुत बड़ा भाग 
भूमिसे प्राप्त होता था । इसमें भूमिकी उपजका एक निद्चित अंश 
द्रव्य या अन्न रूपमें देनेका सिद्धान्त नियत रहता था। अन्नरूपमें ही उक्त 
भाग देना अधिक अच्छा माना जाता था। राजाको उपजका छठां 
हिस्सा करके रूपमें दिया जाता था। इसीलिए राजाको “षडभागभृतराजा”', 
“बडभागभाक” और षडंस्वव॒ृति कहा जाता था। इसप्रकार निश्चित 
रूपसे कहा जा सकता हे कि राजाका हिस्सा भूमिकी उपजका षष्ठ भाग 
नियत था। 


* रासमाला : अध्याय १३, प० २३१-२३२। 
* हिन्दू एडमिनिस्ट्रेटिव इन्स्टोट्यूडन : अध्याय ४, पृ० १६३ ॥ 

भूमि का विशाल भाग राज्यके अधिकारमें था। यह इस बातसे भी 
स्पष्ट है कि राजाओंने बहुतसी भूमि दान दी थी। मुख्यतः राजाओंने 
धामिक व्यक्तियों अथवा मन्दिरोंको उक्त भूमिखंडोंका दान दिया था। 
इस प्रकारके अनेक उदाहरण अभिलिखित हैं। उदाहरणार्थ सिद्धपुर 
तथा सिहोर ग्राम ब्राह्मणों और जैन आचार्योंकी राजाकी ओरसे दान 
दिये गये थे। राजा द्वारा इन भूमिखंडोंके पृथकीकरणको “ग्रास” कहा 
गया हैँ । यह शब्द तत्कालीन धाभिक दानलेखोंमें साभिप्राय प्रयुक्त 
हुआ हे। राजपरिवारके लोगोंको भी भूमि या जागीरें मिला करती 
थीं। ऐसे लोगोंमें देत्युली तथा बघेलके नाम उल्लेख्य हैँ । दयालताके 
सम्राट कुमारपालके सम्बन्धमें भी कहा जाता है कि उन्होंने संकटके समय 
अमूल्य सहायता प्रदान करनेवाले अलिग कृम्हारको सात सौ गांव लिखकर 
दान कर दिये थे।' 

भूमिसे आयके अतिरिक्त अणहिलपाठकके राजाको व्यापारसे भी 
पर्याप्त मोटी रकमकी आय होती थी। राज्यसे ले जाये जानेवाले सभी 
मालोंपर निकासी कर तथा दान” लिया जाता था।' पोत, समुद्र 
व्यवसायी तथा समुद्री लुटेरोंका भी उल्लेख आया हैँ। व्यवसायियों 
तथा उद्योगपतियोंकों वणिज, महत्तर वणिज और महाजन कहा जाता 
था।' यहांके उद्योगपति अत्यधिक सम्पन्न थे। जिस व्यवसायीके पास 
एक करोड़की सम्पत्ति एकत्र हो जाती थी उसे कोटयाधीशकी पताका 
फहरानेका गौरव प्रदान किया जाता था। योगराजके शासनकालमें, 


' तबनु चौल॒क्याराज्षा कृतत चक्रततिना आलिगकुलालाय सप्तशती 
ग्रामसिता विचित्रा चित्रकूट पट्टिका ददे। प्रबन्धचिन्तामणि : चतुर्थ प्रकाश, 
' पु० ८०। 

* रासमाला : अध्याय १३, पृ० २३५। 
* मोहराजपराजय : अंक ३, पृ० ५०-७०। 

एक विदेशी राजाका हाथी, घोड़े और व्यापारके सामानोंसे लदा जहाज 
सोमेश्वर पाटनके बन्दरगाहपर बहकर आ लगा था। सिद्धराजके राज्य- 
कालमें समुद्रसे व्यापार करनेवाले संपात्रिक अपना स्वर्ण, समुद्री डाकुओंके 
भयसे गांठोंमें छिपाकर ले जाते थे। अणहिलपाठकके राजाके अधिकारमें 
उत्तरी कोंकण तथा समस्त गुजरातके समुद्री स्थान भी थे। स्तम्भतीर्थ 
तथा भृगुपुर क्रमश: सूरत तथा गुंडवाके बन्दरगाह हैं । सूर्यपुर सम्भवतः 
सूरत है तथा गुंडावा गृणदेवी है । 'देव्य, द्वारका, देवपाटन, मोवा, गोपनाथ 
आदि बन्दरगाह सौराष्ट्रके तटपर स्थित हैं।' स्पष्टत: राजाको भारी 
पैमानेपर होनेवाले इस उद्योगसे, राजकीय कोषमें पर्याप्त अच्छी धनराशि 
मिल जाती थी। अवश्य ही उद्योगके लिए उपयुक्त इन प्रसिद्ध बन्दरगाहोंसे 
भी राजकोशममें यथेष्ठ परिमाणमें धन प्राप्त होता था। 

राजकीय आयका इस समय एक और भी महत्त्वपूर्ण साधन था। 
वह यह था कि उत्तराधिकारी न छोड़नेवाले निः:सन्‍्तान लोगोंकी मृत्युके 
बाद उनकी समस्त सम्पत्ति राज्य हस्तगत कर लेता था। ऐसे लोगोंके 
घरपर अधिकार कर चुकने तथा एक पंचकुलकी (समिति) नियुक्तिके 
परचात्‌ राज्याधिकारी सभी वस्तुएं जब उठा ले जाते थे, तब कहीं शव 
अन्तिम क्रियाके निमित्त ले जाया जा सकता था। इसप्रकारकी घटनाका 
पता, कुमारपालके समसामयिक यशपालके नाटक मोहराजपराजयसे 
लगता है । इसमें कहा गया हैँ कि राजाके पास चार उद्योगपति इस आशय- 
का समाचार लेकर पहुंचे कि राजधानीका कुबेर नामका एक लक्षाधिपति 
समुद्र यात्रामें दिवंगत हो गया है, इसलिए राज्याधिकारियोंको भेजकर 
उसकी सम्पत्तिपर राज्य अपना अधिकार कर ले।'* 


* रासमाला : अध्याय १३, पृ० २३५। पं 
* बणिज :--दिव ! कुबेरस्वामी निष्पुत्र इति तललक्ष्मीनेरेन्द् 
गृहानुपतिष्ठते । तदादिश्यतामध्यक्ष: को5पियेन तत्परिगहीते गह--- 

मद्य तथा यूत भी राज्यकी आयके साधन थे। राजा तथा प्रजा 
दोनोंमें द्यूतका अत्यधिक प्रचार था। यह राज्यके नियन्त्रणमें होता था। 
यशपालने लिखा है कि दूत तथा मद्यसे राजकोषमें विशाल धनराशि 
आती थी।' वेश्यावृत्ति भी राज्यके निरीक्षणमें होती थी और यह भी 
राज्यकी आयका साधन थी।' खानें, चरागाह तथा जंगल राज्यकी 
आयके अतिरिक्त साधन थे, जिनसे अच्छी आमदनी होती थी । राजकोषके 
विचारसे खानें अत्यधिक महत्त्वपूर्ण आयका साधन थीं।' बनोंसे 
बहुमूल्य इमारती लकड़ियां प्राप्त होती थीं। ओषधिके लिए वनस्पति 
भी यहींसे मिलती थी और हाथी जो युद्धके महत्त्वपूर्ण साधन थे, बनोंसे 
ही प्राप्त होते थे। आथिक दंड तथा न्यायालय शुल्क भी आयके साधन 
थे। असाधारण दिनोंमें सम्पन्न उद्योगपतियोंसे बहुमूल्य' वस्तुओंकी 
भेंटादिकी पद्धति भी ग्रहण की जाती थी। फोव॑सूने लिखा है तीर्थ॑यात्रियोंसे 
“कट” नामक कर भी लिया जाता था। इन विभिन्न साधनोंसे राजकोषमें 
विशाल धनराशि एकत्र हो जाती थी, इसमें सन्देह नहीं । 


न्याय विभाग 
देशके शासनमें न्याय विभाग अत्यन्त आवश्यक विभाग था। दिनमें 
राजा मुकदमे सुना करता था। न्यायालयके द्वारपर सशस्त्र रक्षक रहते 


सर्वस्वे करोति महाजनस्त दोध्वदेहकानि' ।--भोहराज पराजयः, अंक ३, 
पृ० ५२। 

! ४... , ननवयं राजकुले द्रव्यं पुरयामः। देव । बयं छातं जांगलको 
मद्य शेखरो राजकूले प्रभ॒तं द्रव्यं प्रयाम:। वही: चतुर्थ अंक: पृ० १०९- 
११० । 

* “बेश्याव्यसनं तु बराकमुपेक्षणोयम्‌” । : वही । 

* “आकरो प्रभव कोषः” : अर्थशास्त्र । 

* रासमाला : अध्याय १३, पृ० २३५ ॥ 

थे जो अधिकारी व्यक्तिको ही प्रवेश करने देते और अवांछितोंको द्वारपर 
ही रोक लेते थे। राजाके पाइवंमें युवराज रहता और चतुदिक महामंड- 
लेदवर तथा सामनन्‍्त | मन्त्रीराज या प्रधान भी अपने विभागके अधिकारियों 
सहित उपस्थित रहा करते थे। ये विचारपूर्वक मितव्ययिताका परामर्श 
देते रहते थे और प्रस्तुत रहते थे, पूव॑रमें किये गये लिखित निर्णयोंको 
लेकर, जिससे पहले दी हुई आज्ञा अथवा आदेशकी अमान्यता न हो ।' 
रासमालामें फोवंसूने राजाके न्याय सम्बन्धी कार्योंक्रा जो उक्त उल्लेख 
किया हैं, उससे स्पष्ट है कि राजा न्याय सम्बन्धी अपना ककत्तंव्य मन्त्रियों- 
की सहायतासे करता था। कुमारपाल प्रतिबोधमें भी राजाके इस' महत्त्व- 
पूर्ण कार्यकी चर्चा हैं। इसमें कहा गया है कि दिवसके चतुर्थ प्रहरमें (लग- 
भग ३ बजे) राजा अपने दरबारमें सिहासनपर आसीन हो जाता था। 
इसी समय वह शासन कार्य करता और जनतासे पुनर्वाद सुनकर उनपर 
अपना निर्णय सुनाता।' 

कुमारपालके जीवनचरित्र लिखनेवाले विद्वानोंका कथन हैँ कि राज- 
धानी अणहिलपुरमें राजा स्वयं न्याय करता था। किन्तु इस राजकीय 
सर्वोच्च न्यायालयके अतिरिक्त साधारण अभियोगों तथा मामलोंपर 
विचार करनेके लिए अन्य साधारण न्यायालय भी अवश्य रहे होंगे। 
यह हम पहले ही देख चुके हैँ कि अधिष्ठानक, विचारपति था और उसका 
कत्तंव्य न्याय विभागसे सम्बद्ध था। ये न्यायालय सम्भवतः दो प्रकारके 


* रासमाला : अध्याय १३, पृ० २३७। 
* तो राया बुह॒वर्गं विसज्जिअं दिवस चरम जासस्सि 
अत्याणी संडव संडणस्सि सिहासने ठाइ 
सामंत मति संडलिय सेट्ठिपमुहाण दंसणं देइ 
बिन्नत्तीओ तेसि सुणइ कुणइ तहा पडोयारं। 
कुमारपालप्रतिबोध, पु० ४४३ 

थे। एक दीवानी और दूसरा सैनिक। अपराधियोंका पता लगानेके 
लिए गुप्तचरोंकी नियुक्ति होती थी। मोहराजपराजय नाटकमें तत्कालीन 
सामाजिक तथा राजनीतिक परिस्थितिका सच्चा चित्रांकन हुआ हैं। इसमें 
दिखाया गया है कि मनत्री पुंडकेतुने जांच पड़ताल तथा सूचना प्राप्तिके 
निमित्त गुप्तचरकी नियुक्ति की थी और राजा उससे द्युतकुमारको पकड़ने- 
की आज्ञा देता है ।' 

नियमों तथा शास्त्रोंस न्याय किया जाता था। फोर्व॑ंसने लिखा है 
कि मन्‍्त्रीराज अथवा प्रधान अपने कर्मचारियोंके साथ, पूर्वकालमें हुए 
लिखित निर्णयोंको लेकर सदा प्रस्तुत रहते थे। इस बातकी ओर भी 
सदा ध्यान रखा जाता था कि पूर्व निर्णयोंकी अवहेलना न होने पावे। 
इससे स्पष्ट है कि विवादोंका निर्णय करनेके लिए लिखित आधिकारिक 
अधिनियम बने थे। तत्कालीन साहित्यमें प्रयुक्त पारिभाषिक दब्दोंसे भी 
अपराधोंके दंडका स्वरूप समझा जा सकता है। कारागार, निर्वासन 
आदि ऐसे पारिभाषिक दब्द हैं। मोहराजपराजय नाटकमें कुमारपाल 
संसारको श्यृंखलामें बद्ध करनेकी आज्ञा देता है। चौयें कर्म करनेपर 
कठिन दंड दिया जाता था । गंभीर अपराधोंके लिए निष्कासनका 
दंड नियत था। उक्त नाटकमें धर्मकूंजर कुमारपालकी आज्ञा' पाकर 
दूत और उसकी पत्नी असत्या कांडली, मद्य, जांगलक, सून तथा मारिकी 
खोजमें जाता हूं । ये सभी राजाके धर्म परिवर्तनकी चर्चा करते हुए अपने 
निष्कासनकी अफवाहका भी उल्लेख करते हैँ। धर्मकुंजर इन सभीको पकड़- 
कर राजाके सम्मुख उपस्थित करता है। सभी अपने अपने पक्ष समर्थनका 
तर्क उपस्थित करते हैँ और क्षमा याचना करते हैं। राजा उनकी एक 


' मोहराजपराजय : चतुर्थ अंक, पु० ८३। ह क्‍ 
“ मोहराजपराजय : अंक. ४, पु० ८२ एन॑ तत्वत्कारागार निगडितं 
क्रु। 

नहीं सुनता हैँ और सभीके निष्कासनकी आज्ञा देता है।' मृत्युदंड भी 
दिया जाता था। शिलालेख इस तथ्यकों प्रमाणित करते हैं कि राजाज्ञा 
उल्लंघन करनेपर मृत्युदंड दिया जाता था। विक्रम संबत्‌ १२०६९के कुमार- 
पालके किरादू शिललेखमें कहा गया हैँ कि शिवरात्रिके विशेष दिन 
जीवहिंसाके अपराधके लिए साधारण लोगोंको मृत्युदंड दिया जाता था 
और राजपरिवारके सदस्योंको अर्थदंड देना पड़ता था।' इन सभी साधनोंसे 
निस्सन्देह कहा जा सकता हे कि चौल॒क्य राजाओंने न्याय विभागका 
व्यवस्थित संघटन किया था और उसीके द्वारा प्रजाके निमित्त न्याय कार्य 
संपादित किया जाता था । 


जन निर्माण विभाग 


जनसेवाका कार्य सरकार अपने जननिर्माण विभाग द्वारा कार्यान्वित 
कराती थी। राजा केवल कर ही नहीं वसूलता था अपितु प्रजाका हित 
चिन्तन भी उसके कत्तंव्यका एक अंग था। राज्यको जल तथा स्थल 
मागंसे अच्छे यातायातकी व्यवस्था' करनी पड़ती थी। तालाब और 
कुओंका निर्माण मुख्यतः दो विचारोंसे होता था। एक तो यात्रियोंकी 
सुख-सुविधाका ध्यान रखकर और दूसरे सिचाईके विचारसे। मोढ़ंरा, 
सिहोर तथा अन्य स्थानोंमें जल संचित कर रखे जानेकी व्यवस्था थी। 
भोढ़ेराके निकट ही लोटेश्वरमें यूनानी क्रास मुद्राकी भांति चार छोटे कुंडोंके 
मध्य एक गोल कुआं बड़ा ही विचित्र हेँ। जुंजूबारा, मुंजपुर, स्येलामें 


. वही, पु० ८३-११०। # 
* ,.. जा चव्यतिक्रम्य जीवानां ब्ध कारयति करोति बासव्याया 
. - - -कोपिपापिष्ठत रोजीबव वधं क्रुते तदा समंचख्रमंदंडनीय. . . . 
नाहराज्ञि कस्पको द्रम्मोस्ति। स्वहस्तोयं महाराज श्रीअल्हणदेवस्य . . . . 
: इपि० इंडि० खंड ११, पु० ४ड। 

गोल आकारमें तालाब मिलते हैं। इन तालाबोंमें अनेककी गोलाई सात 
सौ गज थी। इनके चतुदिक छोटे-छोटे मन्दिर बने रहते थे और इसमें 
कोई आदचर्य नहीं कि इनकी संख्या लगभग एक हजार थी ।* प्रायद्वीपके 
निकट गोमोमें अब तक एक आयताकार तालाब हैँ जिसका ध्वंसावशेष 
अब वर्गाकारकी तरह है । यह सिद्धराज जयसिंहका बनवाया हुआ कहा 
जाता है। इसका नाम 'सोनेरिया तालाब” हैं। जयसिंहकी माता 
मीनलदेवीके संरक्षणकालमें दो प्रसिद्ध तालाब बने थे। इनमें एक घोलकामें 
“मुलाब” हैं तथा दूसरा वीरक्यमगांवमें “'मानसूर” है। “मानसूर” 
तालाबकी रचना शंखाकारमें हुई हैँ। समरभूमिमें भारतीयोंके रणवाद्य 
शंखके आकारमें ही इसका निर्माण हुआ है। इसमें जल' संचयकी भी 
वैज्ञानिक पद्धति है। इसमें चारों ओरके प्रदेशका जल पहले गहरे अष्ट- 
कोणाकार तालाबमें एकत्र होता था। यहां जलका मिश्रित पदार्थ जम 
जाता था। फिर पानी एक नाली द्वारा प्रवाहित होकर तालाबमें जाता 
था। 

देशके विभिन्न भागोंमें इस कालके जितने कुएं मिलते हैं, वे दो प्रकारके 
हैं। एक तो गोलाईके आकारमें बने हैं और उनमें कई खंड तक आवास 
योग्य स्थान बने हैँ। दूसरे प्रकारके कुएं “बावली' के रूपमें निर्मित हैं। 
ये बावलियां जिनका संस्कृत रूप “वापिका” है, अत्यन्त भव्य बनी हुई 
हैं। कुएं और तालाबोंका निर्माण-निभित्त प्यासे जीवोंकी तृषा शान्त 
करना था। साथ ही पारलौकिक दृष्टि भी इसमें सम्मिलित थी। पशु- 
पक्षियों और चौरासी लाख जीवोंके लिए इनका निर्माण हुआ था।' 
ये कुएं और तालाब प्रायः उन्हीं स्थलोंमें मिलते हैं जहां जलकी कमी रहती 
थी। उदाहरणार्थ राणिक देवीने पट्टनवारा स्थानको ऐसा जलकी कमी- 


! रासमाला : अध्याय १३, प० २४५। 
* वही, पृ० २४७। 

वाला क्षेत्र बताया है, जहां पशु-पक्षी जलके अभावमें मरते थे। यातायातके 
केन्द्रों, नगर द्वारों, चौराहोंपर भी कुएं तथा वापिका निर्माण होता था। 
यह कोई असंगत बात नहीं कि आवश्यकता' पड़नेपर जलके इन संग्रह 
स्थलोंसे सिंचाईका भी कार्य होता होगा। 

कमारपालप्रतिबोधसे विदित होता है कि कुमारपालने असहायों 
तथा जैन-आराधकोंके लिए भोज बस्त्र प्रदान करनेके लिए सन्रागारकी 
स्थापना की थी। इसीके निकट उसने धामिक व्यक्तियोंकी साधनाके 
लिए एक पोषधशालाका भी निर्माण कराया था। इन दातवब्य संस्थाओंकी 
व्यवस्था नेमिनागके पुत्र सेठ अभयकृ्‌मार द्वारा होती थी। इन संस्थाओंके 
व्यवस्थापनके निमित्त ऐसे योग्य व्यक्तिके निर्वाचन तथा नियुक्तिके कारण 
कवि सिद्धपालने कृमारपालकी प्रशंसा की थी।' इन प्रसंगों और उल्लेखोंसे 
स्पष्ट है कि कुमारपालके शासनकालमें निर्धन, असहायोंके लिए जनहित 
सम्पादन करनेवाला विभाग अवश्य ही विद्यमान रहा होगा। राज्य 


' अह करावद राया कण कोट्टागार धय धरोपेय॑ 
सत्तागारं गरुयाइ भूसियं भोयण सहाए। 
तस्सासने रश्ना कारविया वियद तुंग वरसाला 
जिण धम्म हत्यि साला पोसह साला अइ विसाला 
तत्यथ सिरिमाल कूल नह निसि नाहो नेसिणाग 
अंगरुहों अभयकुमारों सेट्ठीकओ अहिट्ठायगो रहना । 
कुमारपालप्रतिबोध : अध्याय १३, पु० २४७ । 
* क्षिप्वा तोय निषिस्तले मणिगर्ण रत्नोत्करं रोहणो, 
रेवाउप्वृत्य सुवर्णमात्मनि दृढं॑ वद्धवा सुवर्णाचलः 
क्षामध्ये च धनं निधाय धनदों बिभ्यत्परेभ्यः स्थितः 
कि स्थात्तेः कृपणेः समोध्यमखिलाथिभ्यः स्वमर्थ ददत्‌ । 


वही । 

द्वारा निर्मित तालाब और क॒एं मानवताकी दृष्टिके साथ ही सिंचाईके 
निमित्त भी बनवाये जाते थे। सत्रागारोंकी स्थापनासे प्रकट होता हैं 
कि राज्यमें लोककल्याणकारी समाजवादी प्रवृत्ति भी विद्यमान थी। 
बाढ़, अग्नि, महामारी आदिके प्रकोपोंका सामना करनेके लिए राजकीय 
व्यवस्था निद्चित रूपसे रही होगी, इसमें सन्‍्देह नहीं । 


सेना विभाग 


सेना विभाग द्वारा ही राजा आन्तरिक उपद्रवों तथा वाह्य अक्र- 
मणोंसे देशकी रक्षा करता था। सैनिक विभागकी समुचित व्यवस्थाका 
महत्त्व उस समय बहुत अधिक हो गया था जब मुसलिम आक्रमणका संकट 
उत्पन्न हो गया था। सेना प्राचीनकालकी भांति चतुरंगिणी थी। इस 
बातके स्पष्ट प्रमाण मिलते हैं कि कुमारपालके शासनकालमें सैनिक संघटन 
पृर्णरूपेण व्यवस्थित था। उस समय पैदल, घुड़सवार, हाथियों तथा 
रथ सेनाके विद्यमान होनेंके प्रमाण मिलते हैं। राजप्रासादके निकट 
चतुदिक विशाल भवतनोंमें शस्त्रागार था, वहीं हस्तिसेना रहती थी। 
इन्हीं भवनोंमें अश्वों तथा रथोंके रहने तथा रखनेका भी प्रबन्ध था।' 
सेनामें हाथीका विशेष महत्त्व था। कुमारपालने जिन सेनिक अभियानों- 


* श्रीमान कुमारपालो5पि ज्ञात्वेति प्रणिधित्रज:। अदीकिनों निजां 
दाममातादे: सम पूजयत्‌ । गजानां प्रतिमानानि श्टंंखलान्‌ मुक्रांस्तथा। 
अदवानां कविका वलगा दास पल्ययनानि चू॑ रथानां किकणोीजाल चक्रांग 
युगशस्बिका: । योधानां हस्तिका बीरबल यानि च॒ चन्द्रकान्‌ । सुवर्ण 
रत्न माणिक्य सूचीमुखसयान्यपि । चतुरंगेडइपि सेन्येइसो भूषणानि ददो 
मुदा । 

प्रभावकचरित, अध्याय २२, पृ० २०१॥ 

 रासमाला : अध्याय १३, पु० २३९। 

का नेतृत्व स्वयं किया था तथा जिनका नेतृत्व उसके आदेशपर उसके 
सेनापतियोंने किया था, दोनोंमें हाथीका वर्णन विशेष विवरण सहित 
प्राप्त होता है। इसका कारण यही प्रतीत होता है कि युद्धमें सफलता या 
विफलता अत्यधिक अंशोंमें इन्हीं हाथियोंपर निर्भर करती थी।' गुज- 
रातके सभी किलोंमें राजाकी सेना रहती थी। सीमान्त प्रदेशके कुछ 
किलोंमें सामरिक महत्त्वके कारण सेना रखी जाती थी। इस प्रकारके 
सैनिक किले दुवोई तथा भुनभूवारामें स्थित थे। सेनामें मुख्यतः क्षत्रिय 
ही रहते थे। किन्तु चौलक्योंके शासनकालमें एक विशेष एवं विचित्र 
स्थिति दृष्टिगत होती है। वह यह कि इस समय सेनामें वणिक भी उच्च 
सैनिक पदोंपर नियुक्त थे। उदयन तथा उसके पुत्र सेनापतिके पदपर 
थे। सैनिक विभागमें क्रमिक पद व्यवस्था' थी। सामन्त सैनिक अधिकारी 
होते थे। कहा जाता है कि सिद्धराजने अपने परिवारके एक सदस्यको 
सौ घोड़ोंकी सामन्तशाही प्रदान की थी। जब कुमारपाल अणोंके विरुद्ध 
युद्धमें गया था तो उसकी सेनामें बीस और तीसकी सामन्तशाहीके सैनिक 
भी उपस्थित थे। इन्हें महाभूत कहा जाता था। एक सहस्नकी सामन्‍्ती 
रखनेवालेको “भूतराज” कहते थे। इससे भी उच्च अधिकारी “'छत्रपति” 
तथा नौबत रखनेवाले कहे जाते थे। इन्हें छत्र और वाद्य व्यवहार करनेकी 
आज्ञा थी। यह हम देख चुके हैँ कि बहुतसे उच्च सैनिक पदाधिकारी 
वण्णिक थे। उदाहरणार्थ कुंजराज तथा सुज्जनके मित्र जाम्ब थे, इनके 
उत्तराधिकारी मुंजाल जयसिंह सिद्धराजके सेवक थे। कुमारपालके 
शासनकालमें उदयन तथा उसके पुत्र उच्च सैनिक पदोंपर नियुक्त थे। 
ऐसे सेनापति जो नियमित सेनाके अन्तर्गत न होकर भी समय-समय सैनिक 
सेवा करते थे, मुख्यतः बाहरी प्रदेशोंके प्रधान होते थे। यथा 'कुलीयन' के 


* प्रभावकचरित : अध्याय २२, पृ० २०१ तथा प्रबन्धचिन्तामणि : 
प्रकाश ४, प० ७९ ॥ 

राजा तथा राठौर समाजी। राजपूत तथा पैदल सैनिकोंकी ऐसी चर्चा 
आयी हैं, जिससे प्रकट होता है कि राजपूत निश्चित रूपसे पैदल सेनाके 
प्रतीक थे।' प्रबन्धचिन्तामणिके रचयिता मेरुतुंगगा कथन हे कि कुमार- 
पालने अपनी सेनाके विभिन्न विभागों तथा अधीनस्थोंको बुलवाया तथा 
उन्हें मल्लिकार्जुनके विरुद्ध आक्रमणके लिए भेजा। यह तथ्य बताता 
हैँ कि क्मारपालके शासनकालमें सेनाके सभी विभाग पूण्णत: सुसं- 
घटित थे। 

कमारपालचरित्र,' प्रबन्धचिन्तामणि_ तथा प्रभावकचरित'के विव- 
रणोंसे युद्धभूमिकी गतिविधिका सुस्पष्ट चित्र हमारे सम्मुख आ उपस्थित 
होता है। किसप्रकार किलेपर आक्रमण किया जाता था, सैनिक संघटन- 
की पद्धति क्या थी, राजधानीपर आक्रमणका ढंग, शत्र॒का प्रतिरोध, भीषण 
युद्ध, खाद्य तथा ईंधनकी कमी आदि सभी बातोंका उल्लेख आया है। 
सेना दंडाधिपति तथा दंडनायकके अधीन रहती थी। कभी-कभी राजा, 
सेनाके सर्वोच्च सेनापतिकी हेसियतसे स्वयं समरभूमिमें सैनिकोंका नेतृत्व 
करता था।' चौलक्योंके समय प्रायः युद्ध हुआ करते थे, इससे यह सम- 
भना अनुचित न होगा कि उनके पास विशाल सेना थी। शत्रु पक्षकी 
शक्ति तथा उनकी गतिविधिका पता लगानेके लिए गुप्तचर नियुक्त किये 


* रासमाला : अध्याय १३, पृ० २३३-२३४ | 

* “तद विज्ञप्ति समनन्तरभेव त॑ न॒पं प्रति प्रमाणाय दलूनायकी कृत्य 
पंचांग प्रसादं दत्वा समस्त सामन्तेः सम॑ विससर्ज । प्रबन्धचिन्तामणि : 
पऋतुर्थ प्रकाश, पृ० ८० । 

* हयाअय काव्य : सगे ४, इलोक ४२:९४ 

* ग्रबन्धचित्तामणि : प्रकाश ४, पृ० ७९-८० । 

* प्रभावकचरित : अध्याय २२, पृ० २०१। 

* प्रबन्धचिन्तामणि, चतुर्थ प्रकाश, पृ० ७९ । 

जाते थे। मोहराजपराजयमें कुमारपालके भन्त्रीने धर्मकुंजरको इस 
निमित्त नियुक्त किया।' 

चौलक्य राजाओंका महान उद्देश्य आदर्श राजा विक्रमादित्यका 
अनुगमनकर आन्तरिक उपद्रवों एवं वाह्य आक्रमणोंसे अपनी प्रजाका 
रक्षण तथा चतुदिकके राज्योंकों अधीनस्थ कर अपनी राज्य-सीमाका 
विस्तार करना था। ये सैनिक अभियान विजय बात्राके नामसे सम्बोधित 
किये जाते थे। कभी-कभी तात्कालिक कारणोंसे भी युद्ध घोषित होते 
थे। यथा जब गृहरिपुके विरुद्ध घाभिक युद्ध प्रचारित किया गया अथवा 
जब यशोवमंनके कार्योसे सिद्धराज क्रोधित हुए थे । इतना होते हुए भी 
संघर्षका उद्देश्य वही रहता था। यदि शछात्रु अपने मुखमें तृण रखकर कर 
देनेके लिए प्रस्तुत हो जाता तो विजेता इतने ही से सन्तुष्ट हो जाता था। 
वे विजित प्रदेशपर स्थायी अधिकारका कभी प्रयत्न न करते। विजयका 
अर्थ होता था वाषिक आयमेंसे एक अंशकी प्राप्ति। यह कर जिस प्रकार- 
से किसानोंसे एकत्र किया जाता था, उसी प्रकार विदेशी राजाओंके प्रदेशों- 
पर आक्रमणकर प्राप्त किया जाता था। वुणराजके वंशजोंने कच्छ, 
सोरपेठ, उत्तरी कोंकण, मालवा, भालोर तथा अन्य प्रदेशोंपर अनेकानेक 
आक्रमण किये किन्तु उन राज्योंके मूल शासकोंका मूलोच्छेद कर उन्हें 
अपने स्थायी अधिकारमें नहीं किया। मूलराजने गृहरिपुको पराजित 
किया और लरक्षको तलवारके घाट उतार भी दिया किन्तु भारेगा तथा 
यदुवंशका मूलोच्छेद नहीं किया। इसी प्रकार यशोवर्माको जयसिंह 
सिद्धराजने युद्धमें पराजित किया था, फिर भी अनेक वर्षोके पश्चात्‌ 
मालवाके अर्जुनदेवने पुनः गुजरातपर हमला किया। 


' एबपुण्यकेतुमन्त्रिणा विपक्ष पुरुषगवेबणार्थ निधक्तों नित्यमप्रमतः 
परिश्रमति धर्मकूंजरोनाम दांडपाशिक:--मोहराजपराज़प, अंक ४, 
पृ० ७८ ॥ 

१२ 

सपादलक्षमें (शाकम्भरी-सांभर प्रदेश) अनहिलवाड़ेके शासकोंकी 
विजय पताका फहराती थी, किन्तु फिर भी अजमेरके नरेश वुणराजके 
वंशजोंके सदा विरोधी और प्रतियोगी बने रहे । इस वृतिका अन्त 
उसी समय हुआ जब चौहान तथा सोलंकी दोनों ही शक्तियां यवन 
आक्रामकोंसे समान रूपसे पराजित हुईं।' 


परराष्ट्र नीति तथा कूटनीतिक सम्बन्ध 


शक्तिशाली चौलक्य राजाओंका प्रतिनिधित्व निकटस्थ राज्योंमें 
उनके कूटनीतिक दूत करते थे। ये दूत सान्धिविग्नहीक कहे जाते थे। 
इनका कार्य अपनी सरकारको विदेशमें होनेवाले घटनाचक्रोंस परिचित 
रखना था। इस का्येमें उन्हें स्थान-पुरुषों अथवा उसी देशके लोगों या 
गुप्तचरोंसे सहायता मिलती थी। वाराणसीके राजाने सिद्धराजके सान्धि- 
विग्रहकसे अणहिलपुरके मन्दिरों, कुओं तथा तालाबोंके आकार- प्रकारके 
सम्बन्धमें प्रशरनकर उपालंभ किया था। एक समय सपादलक्ष देशसे 
कमारपालके राजदरबारमें एक दूत आया। राजाने उससे सांभर नरेशकी 
कुशलता और सम्पन्नताके सम्बन्धमें पूछा। इसपर उक्त राजदूतने कहा 
उनका नाम विशवर” संसारकों धारण करनेवाला हँ। उनके सदा 
सम्पन्न होनेमें भला क्‍या सन्देह है। कुमारपालके पाइवेमें विद्वान कवि 
कपर्दी मन्त्री उपस्थित था। उसने कहा 'शल” तथा श्यूल” धातुका 
अर्थ होता हूँ शीघ्र जाना” । इसप्रकार विशवल वह हँ जो चिड़ियाकी 
भांति शीघ्र उड़ जाय। इसके बाद जब राजदूत स्वदेश लौटा तो उसने 
बताया कि राजाकी उपाधिके प्रति कैसा असम्मान प्रकट किया गया। 
इसपर वहांके राजाने विग्रहराजकी उपाधि ग्रहण की। दूसरे वर्ष वही 


* रासमाछा : अध्याय १३, पु० २३४-२३५ । 
* रासमाला : अध्याय १३, पु० २४७। 

इत विग्नहराजकी ओरसे कुमारपालके दरबारम उपस्थित हुआ; इस 
र्ष पुनः कपर्दीने अर्थ विडलेषण कर समभकाया कि उक्त नामका अर्थ 
हुआ शब्द न करनेवाले शिव और ब्रह्मा । वी अर्थात्‌ विषा, ग्र अर्थात्‌ 
शब्द, हर अर्थात्‌ शिव और अज अर्थात्‌ ब्रह्मा। बादमें कपर्दी द्वारा अपने 
ग़मका हास्य न होने देनेके लिए राजाने “कवि दान्धव” नाम रखा।* 
) कथाएं स्पष्ट बताती हैं कि पड़ोसी राज्योंके साथ कुमारपालका कूट- 
तितिक दौत्य सम्बन्ध भी था। किन्तु इसका आधार साधारणतः प्रभुशक्ति 
था अधीनस्थ राज्योंके मध्य था'। अपने समकालीन राजाओंसे कुमारपाल- 
ग़ कैसा सम्बन्ध था, इसका विवरण हेमचन्द्रने याश्रय काव्यमें दिया है ।* 
इस समय मंडल सिद्धान्तकी राज्यनीति व्यवहारमें नहीं दृष्टगत 
ग्ैती। प्रत्येक राज्य एक दूसरेसे युद्ध करनेमें व्यस्त था। छोटे-छोटे 
उज्य उस' गृहका दृश्य उपस्थित करते थे, जिन्होंने स्वयं अपने विरुद्ध 
वबनाशक नीतिको ग्रहण कर लिया था। परराष्ट्रनीतिमें न कोई एकता 
ग़वना थी और न कोई साम्य ही। ये ऐसे अदूरदर्शी थे कि विदेशी आक्र- 
'ण तथा' अन्तमें विनाशके संकट तकक्रों समझ ही न पाते थे। यदाकदा 
(निक सन्धि द्वारा एकताका प्रयत्न होता, किन्तु व्यक्तिगत स्वार्थ भावना- 
४ कारण वह भी विफल हो जाता। सीमान्त सम्बन्धी नीतिके महत्त्वको 
| ठीक-ठीक नहीं समझ सके और इसके फलस्वरूप विदेशी आक्रामक 
बना किसी प्रतिरोधके देशके भीतरी भाग तक पहुंच जाता था। चौलक्यों- 
गै शक्ति इतनी प्रबल थी, किन्तु फिर भी वे उपयुक्त परराष्ट्रनीति 
ग़र्यान्वित न कर सके। सीमान्तपर किलोंमें राज्य सेना रहती थी। 
'र वह विदेशी आक्रमणोंके रोकनेमें समर्थ नहीं हो सकती थी। सम्भवतः 
उसकी उपयोगिता पड़ोसी राज्योंपर प्रभुत्वमात्रक लिए समझी जाती 


' बही, अध्याय ११, पु० १९०। 
* दुधाक्रय काव्य : सर्गे ४, इलोक ७१, ९४। 

थी। शत्रु जब द्वारपर आ जाता था, तब हिन्दू राजा रक्षात्मक तैयारियां 
प्रारम्भ करते थे। इसीलिए आक्रमणात्मक होनेकी अपेक्षा वे प्रायः 
आक्रमणसे अपनी रक्षामात्र करते थे। हिन्दू राजाओंकी विदेशी नीति 
इतनी संकीर्ण हो गयी थी कि यद्यपि सपादलक्षमें अनहिलवाड़के राजाकी 
विजय पताका फहराती थी फिर भी अजमेरके राज वुणराजके वंशजोंसे 
उस;समय तक खतरनाक प्रतियोगिता करते रहे जब तक चौहान और 
सोलंकी दोनों ही यवन आक्रमणसे पराजित तथा पददलित न हो गये। 
कमारपालके समयमें चौल॒क्योंकी राज्यसीमाका विस्तार अपनी परा- 
काष्ठाकों अवश्य पहुंच गया था, किन्तु उसकी साम्राज्यविबयक नीति, 
आक्रमणात्मक न' होकर रक्षणात्मक थी। शाकम्भरी, मालवा, और 
सूद्रदक्षिणमें कोंकण नरेशोंसे उसे बाध्य होकर ही युद्ध करने पड़े । किन्तु 
इनका उद्देश्य साम्राज्यविस्तार न होकर सिद्धराज जयसिह द्वारा छोड़े 
गये चौल॒क्य साम्राज्यकी रक्षा था। 

“जार हल आजिकया व्यचा[णा 


देशकी तत्कालीन सामाजिक तथा आथिक अधवस्थाका वास्तविक 
त्रण समसामयिक नाटक “मोहराजपराजय' में सम्यकरूपेण मिलता है । 
के अतिरिक्त हेमचन्द्र, मेरुतृंग तथा सोमप्रभाचायंकी रचनाओंमें भी 
। कालके सामाजिक और आर्थिक जीवनकी प्रामाणिक तथा वास्तविक 
की देखनेको मिलती है। 

समाज चार वर्णो्में विभकत था--न्राह्मण, क्षत्रिय, वेश्य और शूद्र । 
तीयताकी भावना संकूचित होती जा रही थी और वंश परम्परागत 
रही थी। समाजमें ब्राह्मगोंका सबसे उच्च स्थान था और राजा 
र प्रजा सभी समान रूपसे उनका आदर करते थे। चौलकक्‍्योंके शासन- 
लमें ब्राह्मणोंने देशके राजनीतिक तथा घामिक जीवनको विशेष रूपसे 
[वान्वित किया था। मन्दिरोंके लिए बहुतसे दानपत्र लिखें गये थे, 
नके पुजारी ब्राह्मण ही होते थे ।' इनमेंसे चार ब्राह्मण परिवार कन्नौज 
। उज्जयिनीके बड़े मठसे आये थे और इन्होंने भी गुजरातमें उसी 
गरके मठोंकी स्थापना की। इसकालके बहुत पहले जो उज्जयिनी 
/ मतकी केन्द्र थी अब महाकाल, पाशुपत, आमदेंक, कापाला मतके 
की आदिभूमि बन गयी। ये शैव--गृजरात, काठियावाड़ तथा 
बू स्थित शिवमन्दिरोंके मुख्य पुजारी हो गये।' 


' आकं० सर्वे० इंडिया, बे० स०, १९०७-८, पुृ० ५४-५५ । 
* आकंलाजी आव गुजरात : अध्याय १०, पु० २०६॥ 

समाजमें दूसरा स्थान क्षत्रियोंका था जो शासक वर्गके थे और जिनका 
आदर ब्राह्मणोंके बाद ही दूसरे क्रममें किया जाता था। ये शस्त्र चलाना 
जानते थे और इनका मुख्य धन्धा युद्ध करना था। राजाके साथ रणभूमिमें 
राजपुत जातिके योद्धा भी उपस्थित रहते थे। फोव॑सूने इनका जो वर्णन 
किया है इससे इनके स्वरूपका सम्यक बोध हो जाता है। उसने लिखा है 
कि भाला और तलवार उसकी विशाल भुजाओंमें सुशोभित होता था। 
समरभूमिमें उसके नेत्र क्रोसमे आरक्त हो जाते थे। उसके कानके लिए 
रणनिनादका स्वर उतना ही परिचित था जितना राजमहलके सुमधुर 
वाद्योंकी ध्वनि का। वह शस्त्रधारी व्यक्ति होता था और अभिषक्त प्रधान 
भी ।' राज्यके शासन तथा सैनिक दोनों विभागोंमें ये महत्त्वपूर्ण उच्च 
पदोंपर नियुक्त होते थें। प्रायः सभी राजपूत घरोंके प्रधान बड़ी-बड़ी 
भूमिके स्वामी थे। इनमेंसे कुछ सामन्‍्त अथवा सैनिक अधिकारी थे, 
तो कुछ सेनामें सैनिकके रूपमें भी थे। राजपूत तथा पैदल सैनिकोंकी 
इसप्रकार चर्चा की गयी है जैसे वे निश्चित रूपसे पदाति सेनाके अन्तगंत 
हों। इसप्रकार राजपूत भूमिके स्वामी तथा राज्यमें कुलीनतन्त्रके 
प्रतिनिधि थे। इनका मुख्य कार्य, सेना तथा प्रशासनमें योगदान देना 
था। 

इस समय गुजरातमें वेश्य भी समाजके बहुत महत्त्वपूर्ण अंग माने 
जाते थे। उद्योग और व्यवसाय ही उनका मुख्य धन्धा था। राजधानी 
अनहिलवाड़ेके वणिक बहुत ही सम्पन्न थे। नगरमें अनेकानेक लक्षाधिपति 
थे और कौटिश्वरोंके भव्य भवनोंपर ऊंची पताकाएं तथा घंटे टंगे रहते 
थे। उनका वेभव पूर्णतः: राजकीय वैभवके समान लगता था। उनके 
पास हाथी, घोड़े थे और उन्होंने सत्रागारोंकी भी व्यवस्था की थी। 


* रासमाला : अध्याय १३, पु० २३०-२३१। 
* रासमाला : अध्याय १३, प्‌० २३४। 

व्यापारी पोतोंसे विदेशी समुद्रमें जाकर व्यापार द्वारा विशाल धनराशि 
अजित करते थे।' 

चौथा और अन्तिम वर्ण शूद्रोंका था। ये मुख्यतः खेतीमें लगे थे॥ 
धरती माताके इन पुत्रोंकी आवाज सरकारमें नहीं थी। सामाजिक ढांचेमें 
वे सबसे निम्नतम जातिके माने जाते थे। इसी वर्णके अन्तग्गंत उस जातिके 
लोग भी थे जिनका काम श्रम करना था और जिनका आथिक स्तर अत्यन्त 
निम्न था। एक सुदृढ़ सामाजिक ढांचेका स्वरूप विलुप्त हो गया था। धन्धेमें 
परिवर्तन सम्भव था किन्तु इसके लिए जाति परिवर्तनकी आवश्यकता 
न थी। मुसलिम आक्रमणोंके फलस्वरूप विदेशी तत्त्वोंका आत्मीयकरण 
त्याग दिया गया था और जातीय भावना अत्यन्त दृढ़ हो गयी थी । 


चारों वर्ण अथवा जातियोंका पारस्परिक सम्बन्ध था। ब्राह्मण 
शिक्षक और प्रचारक थे। क्षत्रिय शासन कार्य और देशकी रक्षा करते 
थे। वैश्य अपने उद्योग एवं व्यवसाय द्वारा देशको सम्पन्न बनाते थे और 
शुद्र कृषि तथा अन्य शारीरिक श्रमका कार्य करते थे। इसप्रकार समाज- 
की भावना अविच्छेद्य और परस्पर सहयोगी संघटनकी भांति थी। किन्तु 
इस समय समाजफका उक्त आदरशंवादी स्वरूप, व्यवहारमें दृष्टिगत न होता 
था। अनहिलवाड़ेमें ब्राह्मणों, राजपूतों तथा वैश्योंमें राजनीतिक प्रभुत्वके 
लिए प्रतियोगिता होती थी। समाजके इस स्वरूपको समभनेके लिए 
उनके विस्तृत इतिहाससे परिचित होना आवश्यक हें। 


ब्राह्मणोंकी बस्तियां 


आधुनिक गुजरातमें ब्राह्मणोंकी विभिन्न जातियोंकी प्रधानताका 
परिचय शिलालेखों द्वारा मिलता है। कनौजिया, वडनागरा, सिहोरिया 
ब्राह्मण प्राचीनकालमें कान्यकुृब्ज, आनन्दपुरा तथा सिहोरसे आये 


* मोहराजपराजय, पृ० १० । 

थे।' एक राष्टकूट अभिलेखसे इस प्रकारके आगमनका निश्चित रूपसे पता 
लगता हैँ ।' इसमें मोटाकाको ब्राह्मण स्थान कहा गया है । इनथोवनका 
कथन हूँ कि मोटाका ब्राह्मण इस स्थानमें पाये जाते थे। उसका यह भी 
अनुमान था कि चौदहवीं शताब्दीमें ये गुजरातमें आये। किन्तु राष्ट्र- 
कूटोंके अनेक विवरणोंसे विदित होता है कि “मोटाका” ब्राह्मण नौवीं 
दतीमें भी गृजरातमें थे। बहुत सम्भव हे कि राष्ट्रकूटोंके अधिकारके 
दिनोंमें ये दक्षिणसे आये हों। इनथोवनका कथन हैँ कि ये सम्भवतः 
देशस्थ थे।' 

एक परमार अभिलेखसे नागर' ब्राह्मणोंकी प्राचीनता दो शताब्दी 
पूर्व तक जाती है।' इसमें आनन्दपुरके ब्राह्मगोंको नागर कहा गया 
है। वडनगर प्रशस्तिमें बादमें उक्त स्थानको द्विजमहासना तथा विप्रपुर 
कहा गया है।' मोढ़ ब्राह्मण विभिन्न शासन विभागोंमें सर्वप्रथम काम 
करते हुए दिखायी पड़ते हैं, विशेषकर ये महाक्षपटलिकके पदपर थे।* 


' सिहोर (सिहपुर) ब्राह्मणोंको बललभी कालमें संरक्षण प्राप्त हुआ 
था, किन्तु सिद्धराज जयसहने इन्हें बहुत बड़ो संख्यामें बसाया था। देखिये 
हैमचन्द्र कृत हयाश्रय, सर्ग १५, पृ० २४७। 

'भडोंचके धुव त्रितीयका दानलेख, इंडि० ऐंटी० खंड १२, पृ० १७९। 

* कास्टस एंड ट्राइवस आवब गुजरात : खंड १, पु० २३४॥ 

“ बही । 

* आनन्दपुरके एक नागर ब्राह्मणकों मोहडवासक विषयके दो 'ग्राम 
कुम्भरोतक तथा शिहाका, सियाकट द्वारा दिये गये थे। --इपि० इंडि० 
खंड १९, पृु० २३६। 

* इृपि० इंडि० : खंड १, पृ० २९३-३०५ तथा इंडि० ऐंटी० खंड १०, 
थु० १६० । 

” इनथोबन : ओ० सी० १, पृष्ठ २३८। 

मूलराजने ब्राह्मणोंकों श्रीस्थलपुर, गाय, स्वर्ण, रत्नादिके हारोंसे युक्त 
रथों सहित प्रदान किया था। उसने सिहपुरकी सुन्दर तथा सम्पन्न नगरी 
अन्यान्य भेंठों सहित दस' ब्राह्मणोंकों दी थी। सिद्धपुर और सिहोरके 
निकट उसने बहुतसे ब्राह्मणोंको छोटे-छोटे गांव दिये थे। उसने स्तम्भ- 
तीर्थ छः खंभातियोंकों साठ घोड़ों सहित दिया। औदीच्य ब्राह्मणोंको, 
जो उदीच्य (उत्तर) से आये थे, कहा जाता है कि मूलराजने इन्हें उत्तरसे 
आमन्त्रितकर काठियावाड़ तथा गुजरातमें अनेक ग्राम दिये। इस सम्बन्धमें 
शिलालेख, दानलेख तथा जो अभिलेख प्राप्त हुए हैं, उनसे इनकी विशेष 
पुष्टि नहीं होती ।। एक शिलालेखमें “उदीच्य ब्राह्मण”का उल्लेख आया 
है।' बहुत सम्भव है कि कन्नौज तथा मालवासे आये ब्राह्मण ही औदीच्य 
कहे जाते रहे हों। शिलालेखादिसे यह नहीं विदित होता कि चौलकक्‍्योंके 
समय गुजरातमें उत्तरके ब्राह्मण आकर बसे हों।* 

इन विवरणों तथा प्रमाणोंसे इतना तो अवश्य ही स्पष्ट हो जाता 
हैं कि चौलक्य राजाओंके शासनकालमें वड़ी संख्यामें ब्राह्मणोंको राज- 
संरक्षण प्राप्त हुआ था। इनकी गतिविधि धामिक कृत्यों तक ही सीमित 
न थी अपितु ये शासनविभागमें भी उत्तरदायी पदोंपर कार्यकर राजाको 
प्रभावित करते थे। 


ब्राह्मणवादका पुनरोदय 
यह प्रश्न करना स्वाभाविक ही हैं कि ब्राह्मणोंको इसप्रकारका राज्य- 


' रासमाला : अध्याय ४, पु० ६४-६५ । 

* आर्कलाजी आव गुजरात, अध्याय १०, पृ० २०८। 

* जनेल आव अम्बई बड़ोदा रामखल एशियाटिक सोसायटी १९००, 
अतिरिक्त अंक, ४९ | 

* आकंलाजोी आव गुजरात : अध्याय १०, पृ० २०८ । 

संरक्षण क्‍यों प्रदान किया गया था? सभी राजवंशोंके शिलालेखोंमें 
इस बातका उल्लेख किया गया है कि ब्राह्मणोंको दान देनेसे पुण्यकी प्राप्ति 
होती है। उन्हें दानादि देनेका दूसरा कारण था उनकों “पंचमहायज्ञ 
सम्पन्न करनेमें सहायता देना। पंचमहायज्ञ दैनिक यज्ञ थे। इसके अन्तर्गत 
पितृयज्ञ, अग्निहोत्र, आथितेययज्ञ और विश्वेदेवा यज्ञ किये जाते थे। त्रैकुटक 
अभिलेखोंमें ब्राह्मणोंके कार्योंके विषयमें कुछ नहीं कहा गया हैं। काटक्री, 
गुर्जर तथा अन्य कतिपय चौलक्य अभिलेखोंमें इस बातका उल्लेख मिलता 
है कि ब्राह्मणोंको ये दान पंचमहायज्ञोंके लिए प्रदान किये गये थे। तीनके 
अतिरिक्त सभी राष्ट्रकट दानलेखोंमें भी उक्त उद्देश्य ही बताये गये हैं। 
इन तीनोंमें दो तो ब्रह्मदेवोंको बिना किसी उद्देश्य विशेषके दान दिया 
गया है। तृतीयमें, जो गोविन्द चतुर्थका है, साधारण यज्ञोंके अतिरिक्‍त दाषं, 
पौर्णमास, राजसूय, वाजपेय, अग्निस्तोम' यज्ञोंके सम्पन्न करनेका भी 
उल्लेख मिलता है।' गुजरातके अभिलेखोंमें यह प्रथम अवसर है, जब 
इन वैदिक यज्ञोंका उल्लेख हुआ है ।' 

फोवंसने भी इन यज्ञोंका उल्लेख किया है। उसने लिखा हैं कि 
मूलराजने पवित्र ब्राह्मण परिवारोंका स्वागत किया। उत्तरी पव॑ंतों, 
तीर्थस्थानों, बनों, आदिसे मूलराजने इन्हें आमन्त्रित किया था। ये 
ऋषि सनन्‍्तान वेदोंमें पारंगत थे। इनमेंसे एक सौ पांच गंगा-यमुनाके 
संगम स्थलसे आये थे। च्वनाश्रमसे सामवेदका पाठ करनेवाले सौ 
ब्राह्मण, दो सौ कान्यकुब्जसे तथा सूय्यकी भांति प्रकाशमान सौ ब्राह्मण 
वाराणसीसे गये थे। इनके अतिरिक्त दो सौ ब्राह्मण गंगद्वार तथा एक 
सो नैमियारण्यसे आये थे। कृरुक्षेत्रे भी राजाने एक सौ तैंतिस 


* इषि० इंडि० : खंड ७, पृ० २६। 
 आकंलाजो आव गुजरात, अध्याय १०, पु० २०९ । 
* प्रयागसे जहां गंगा यमुना मिलती हैं। 

ब्राह्मगोंकों आमन्त्रित किया था। ये ब्राह्मण-समूह जब यज्ञ करते थे 
तो .आकाश यज्ञधूमसे आच्छादित हो जाता था।' 

ये यज्ञादि प्राचीन तथा मध्यकालीन गुजरातमें यदि नियमित रूपसे 
न होते थे तो शान्ति तथा सम्पन्नताके दिनोंमें अवश्य किये जाते थे। विशे- 
षतः राजा जब इनके प्रति स्वयं उत्साही रहता था। ऐसी शान्ति तथा 
सम्पन्नताक़ी अनुकूल परिस्थिति गुजरातमें उस समय उत्पन्न हुई, जब 
सिद्धराजने सहस्नलिग तालाबका निर्माण किया तथा उसके तटपर ब्राह्मण- 
साहित्य, यज्ञ करने, पुराण पाठ, ज्योतिष और कल्प-सूत्रके अध्ययनार्थ 
मठ एवं शालाओंकी स्थापना की। इससमय निश्चय ही' ब्राह्मणोंका 
प्रभुत्व, प्रतिष्ठा और सम्पन्नता अत्यधिक थी। यही परम्परा कुमारपालके 
शासनकालमें भी' उससमय तक विद्यमान थी, जब तक वह जैनधर्ममें 
दीक्षित न हो गय।।' जैन धर्ममें दीक्षित हो जानेपर भी राजा ब्राह्मणोंका 
आदर करता रहा। भाववृहस्पतिकी वेरावल प्रशस्तिमें ब्राह्मणों और 
उनके यज्ञोंके सम्बन्धमें कुमारपालके भावोंका उल्लेख सम्यक्रूपेण हुआ 


है।' 
राजनातिके क्षेत्रमें ब्राह्मण 
ब्राह्मण राजाके मन्‍्त्री भी हुआ करते थे। मन्त्रियोंके रूपमें देशके 


शासनमें उनके भाग लेतेका उल्लेख वडनगर. प्रशस्तिमें हुआ है। इसमें 
कहा गया है कि “वे राजा तथा राष्ट्रकी रक्षा अपने परामर्श द्वारा करते 


* रासमाला : अध्याय ४, पु० ६४। 

९ बड़नगर प्रशस्तिके १९से २९ तक इलोकोॉर्में आनन्वपुरके नागर 
आह्ाणोंकों प्रशंसा की गयी है। कुमारपालने इसके चतुदिक एक दीवार 
बनवा दी थी। इपि० इंडि० खंड १, पृ० २९३-३०५ | 

९ बो० पौ० एस० आई०, : प० १८६, सूची संख्या १३८० । 

थे”।' टदृतक, महाक्षपटलिक आदिके महत्त्वपूर्ण पदोपर भी' ब्राह्म' 
कार्य करते थें।' फोर्वेसने लिखा है कि चौल॒कक्‍्योंकी राजसभामें न 
पीढ़ीके ब्राह्मण थे।' विक्रम संवत्‌ १२१३के कुमारपालके नाडोल पह 
लेखमें उसके मन्त्रीका नाम' वहड़देव लिखा' हैे। यह सम्भवतः उसः 
प्रारम्भिक राज्यकालमें उदयनका पुत्र था जो प्रधान सेनापति अर्या 
दंडाधिपति होनेके साथ ही प्रधान मन्त्री या महामात्य भी था। कि 
वाली शिलालेखमें महामात्यका नाम महादेव लिखा है, इससे विदित होत 
है कि उसने पुनः खोया प्रभुत्व प्राप्त कर लिया था। नागर ब्राह्मण 
तथा वेश्य वणिकोंमें प्रभुत्व प्राप्तिकी जो पुरानी प्रतियोगिता चली आत 
रही है, उसे मन्त्रिमंडलके इन परिवर्तनोंसे भली प्रकार समझा जा सकत 
है ।' देशके सामाजिक तथा राजनीतिक जीवनको ब्राह्मण अत्यधिः 
प्रभावान्वित करते थे, इसमें सन्देह नहीं । 


वेश्योंका उदय 


ब्राह्मणवादकी परम्परा और गुजरातमें इसके विभिन्न सम्प्रदायों: 
प्रचार-प्रसारका श्रेय यदि ब्राह्मणोंको है तो यहांके वैश्योंकी देन भी क्‌ः 
कम नहीं। गुजरातके वेश्यों, दणिकों या वणिजोंने ही मुख्यतः जैनर्थे 
और संस्क्रृतिका प्रचार किया। इन्होंनें भव्य कलापूर्ण मन्दिरोंका निर्माणक 
गुजरातको उन्नत कलाओंसे अलंकृत किया तथा राजनीतिके क्षेत्रमें पदार्प 
कर शासनसूत्र हस्तगत करनेमें भी सफलता प्राप्त की। इनमें प्रागव 


' इपि० इंडि० : खंड १, पृ० २९३। 

* इनथोबेन : ओ० सी०, पृ० २२८-२२९ । 
 रासमाला : अध्याय १३, प० २३१। 

 इंडि० ऐंटो० : खंड ४१, प० २०२-३ । 

* आकंलाजिकल सर्वे आब इंडिया, वेस्टर्न सरकिल | 

जो पोरवाड़ तथा मोढ़के नामसे प्रसिद्ध हैं, विशेष उल्लेख्य हैं। देलवारा 
मन्दिरोंके निर्माणकर्ता वस्तुपाल तथा तेजपालने अपने और अपने सम्बन्धियों 
विषयक अनेकानेक अभिलेख अंकित कराये थे। इवेताम्बर जैनधमंके 
स्तम्भ होनेके अतिरिक्त उनके पूर्वज राज्यके योग्य मनत्री' भी हो चुके थे।* 
इसी प्रकारकी मोढ़ोंकी भी परम्परा थी। एक शिलालेखमें कहा गया हैं 
कि ये बहुतं उच्च और राजाकी आशंसाके योग्य माने जाते थे।' इनमें 
तथा पोरवाड़ों दोनोंमें जैन तथा अन्य धर्मावलम्बी होते थे। इस समय 
वैश्योंकी उपजाति कायस्थोंका भी उल्लेख आया है, जो अभिलेख आदि 
विशेषकर भूमि सम्बन्धी दानपत्र लिखा करते थे। उनके इस कार्यसे सम्बन्ध के 
कारण ही 'कायस्थ नागरी'का अस्तित्व हुआ और जिसकी प्रसिद्धि डाक्टर 
ह्लरने की।" यह भी ध्यानमें रखनेकी बात है कि राज्यके उच्चतम 
अधिकारियोंमें प्रमूल वणिक ही थे। यथा वुणराज तथा सुज्जनके जाम्ब, 
जयसिंह सिद्धराजके समय मुंजाल और कुमारपालके समय उयदन, उसके 
पुत्र तथा अन्य लछोग।' 

इस राजनीतिक प्रभावके अतिरिक्त वणिक वर्ग ही उद्योगपतियों और 


' आकंलाजी आव गुजरात : अध्याय १०, पु० २१०। 

* बही । इसमें केम्बेके सुयें सन्दिरका उल्लेख हे जिसे एक जैनने 
बनवाया था। ऐसा प्रतोत होता हे कि सोढ़ ओर प्रागवत परस्पर सम्बन्धी 
थे। आब्‌ शिलालेखमें लिखा हे कि वस्तुपाल प्रागवतने. . . .जो भोढ़ 
था उसके लिए बनवाया । 

” बी० पी० एस० आई० प्‌ृ० २२७, सूची संख्या ६३९ । 

/ इपि० इंडि० : खंड ८, पु० २२९। श्रोमाली तथा ओसवाल 
आबू जन शिलालेखमें अंकित हें। 

* आकंलाजी आवब गुजरात : अध्याय १०, पु० २११। 

* रासमाला : अध्याय १३, पृ० २३३। 


१६२ चोलक्य कमारपाल 


व्यवसायियोंका भी वर्ग था। सम्पत्तिके अनुसार वणिकोंकी विभिन्न 
श्रेणियां थीं। इसीके अतुसार वे बनिया, वणिक, महत्तर वणिज, और 
महाजन कहलाते थे। सबसे अधिक सम्पन्न तथा वेभवशाली उद्योगपति 
नगरश्रेष्ठि होता था। जैन लक्षाधिपति इस बातकी प्रतिज्ञा करते थे 
कि वे धन सम्पत्तिका एक निरिचत भाग ही लेंगे और शेष धामिक कार्योमें 
व्यय करेंगे। कबेरने छः करोड़ स्वर्ण मुद्रा, आठ सौ तुला चांदी, आठ तुला 
बहुमूल्य रत्न, दो सहस्न अन्नके कुम्भ, दो सहस्न तेलकी खारी, पचास 
सहस्र घोड़े, एक सहस्न हाथी, अस्सी सहस्न गाय, पांच सौ हल, घर, गाड़ी, 
डिब्बे आदि रखनेकी प्रतिज्ञा की थी। इन जैन उद्योगपतियोंकी शक्ति 
यहां तक पहुंच गयी थी कि नगरसेठ तथा दंडनायक विमल पाटन छोड़कर 
चले गये थे और चन्द्रावती नामक नगर बसाया था। बहुतसे सम्पन्न 
उद्योगपति वहां गये और जाकर वहीं बस गये । राजधानीकी राजनीतिसे 
मुक्त होकर उन्होंने पंचायतोंके माध्यमसे कार्य प्रारम्भ किया। उनपर 
राजधानीका प्रभाव तथा नियन्त्रण केवल नामका था।' 
जन तथा राजपूतोंमें गहरी प्रतियोगिताकी भावना थी और प्राय: 
यह संघषंका रूप धारण कर लेती थी। जैन वणिक धनी और शक्तिशाली 
दोनों थे। बादके चौलक्य राजाओंके सम्मुख यह समस्या रहती' थी, कि 
किसप्रकार धनी, शक्तिशाली तथा प्रभावशाली जैन श्रावकोंकों अनुकूल 
एवं नियन्त्रित रखा जाय । कर्णदेवके शासनकाल राजवानीमें जैनोंका 
प्रभुत्त बढ़ गया था। बहुतसे श्रावक पाटन लौट आये और कण्णदेवकी 
दुबंहताका लाभ उठाकर अपनी नीति कार्यान्वित करनेमें सफल हुए। 
उनकी यह धारणा बन गयी थी कि राजा तो नाममात्रका राजा है, वास्त- 


' मोहराजपराजय, अंक ३, पु० ५९। 


* बही, पृ० १०-११। 
* के० एस० मुन्शोी : पाटनका प्रभुत्व पृ० ३ तथा ४३। 

# शक्ति तो उनके हाथमें थी।' अभिप्राय यह कि जैन वण्णिजों तथा 
र श्रेष्ठियोंका राजनीतिमें प्रभाव दिन प्रतिदिन अधिक होता जा रहा 
और वे एक नयी शक्तिके रूपमें अग्रसर हो रहे थे । 

ब्राह्मणोंके पुनरोदय, वैश्योंकी शक्ति, नेतृत्त और उदारभावना, 
त्रयोंकी सुदृढ़ 'रक्षात्मक तथा प्रोत्साहनपूर्ण कार्यपद्धति और सन्तुष्ट 
थ॑ वर्णके कत्तेब्योंके फलस्वरूप मध्यकालीन गुजरात, वैभव एवं उन्नति- 
ओर अग्रसर हो रहा था।' 


वाह संस्था 

विवाहकी संस्था इस समय अच्छी तरहसे संघटित और व्यवस्थित 
। ब्राह्म प्रकारके विवाह साधारणतः होते थे। सगोत्र तथा सर्पिडमें 
ह नहीं होता था। बहुविवाहके बहुतसे उदाहरण मिलते हैं। आभि- 
य वर्ग अधिकतर एकसे अधिक पत्नियां रखता था। इस बातका 
ऐेख मिलता है कि कृमारपालने तीन रानियोंसे विवाह किया था। 
(वकचरितमें उसकी रानीका नाम' भोपालादेवी लिखा है।' ऐति- 
प_क नाटक भोहराजपराजयमें कुमारपाल और क्ृपासुन्दरीसे विवाहका 
+ मिलता है, जो जिनमदनके अनुसार संवत्‌ १२१६में हुआ था।'* 
(रपालने मेवाड़ घरानेकी सिसौदिया रानीसे विवाह किया था, 





' के० एम० मुन्दी : पाठटनका प्रभुत्व, प० ३ तथा ४३। 
'आकंलाजी आव गुजरात : अध्याय १०, पृु० २११। 
* “तस्य भोपालदेवीति करूत्रयनुगाउसवत्‌” | प्रभावकचरित : 
तय २२, पृ० १९६। क्‍ 
* कपासुन्दर्याः संगत १२१६ मार्गशुदि द्वितीयादिने पाणिजग्राह 
हुमारपाल सहीपालः श्रीमदहेंहेवता समक्षम्‌। जिनमदन : कुमारपाल- 
घ। 

१३ 

इसका भी उल्लेख मिलता है।' ब्राह्मणोंके धामिक कथाप्रसंगमें भी उक्त 
विवाहकी चर्चा आयी हैं।' यह कथा इस प्रकार हे। जब सिसौदिया 
रानीने यह सुना कि राजाने प्रतिज्ञा की है कि राजमहलमें प्रवेश करनेके 
पूर्व उसे हेमाचायके मठमें जाकर जैनधमंकी दीक्षा लेनी होगी, तो रानीने 
पाटन जाना अस्वीकार कर दिया जब तक उसे इस बातका आश्वासन 
न दे दिया जाय कि उसे हेमाचायके मठमें न जाना होगा। इसपर जब 
कुमारपालके चारण जयदेवने इसका दायित्व अपने ऊपर लिया तब रानी 
पाटन आयी। उसके आगमनके कई दिन बाद हेमाचायेंने राजासे बातें 
कीं कि सिसौदिया रानी मेरे मठमें नहीं आयीं। इस पर राजाने रानीसे 
कहा कि उसे अवश्य जाना चाहिये। इधर रानी अस्वस्थ हो गयी। उसकी 
बीमारीका हाल सुनकर चारणकी पत्नी उसे देखने गयी। रानीकी कहानी 
सुनकर चारणकी पत्नी उसका वेश परिवतंनकर चुपचाप अपने घर ले 
आयी । रातमें चारणोंने नगरकी एक दिवार खोदकर एक छेंद बनाया 
और उसी मार्गसे रानीको घर पहुंचानेके लिए रवाना हुए। जब कृमार- 
पालको इस घटनाका पता लगा तो वह दो हजार घुड़सवा रोंके साथ उसकी 
खोजमें निकला। चारणने रानीसे कहा कि मेरे साथ दो सौ घुड़सवार 
हैं। हममेंसे कोई भी जब तक जीवित रहेगा, घबड़ानेकी आवश्यकता 
नहीं । रानीसे इतना कहकर वह पीछा करनेवालोंकी ओर मुड़ा, पर रानी- 
का साहस जाता रहा और उसने गाड़ीमें ही आत्महत्या कर ली। उधघर 
युद्ध चल रहा था और पीछा करनेवाले गाड़ीकी ओर आगे बढ़ ही रहे 
थे कि दासियोंने चिल्लाकर कहा लड़ाई बन्द करो। रानी अब नहीं 
रही ।” कुमारपाल तथा उसके सैनिक राजघानी' लौट गये। 


ब्राह्मण तथा जेनधर्मकी इस संघर्षमयी कहानीसे कुमारपालके उस 


* रासमाला, अध्याय ११, पृ० १९२-१९३॥ 


९ वही । 

वेवाहका पता चलता है जो मेवाड़के घरानेमें हुआ था। इसप्रकार कुमार- 
लकी तीन रानियोंका उल्लेख मिलता है। कुमारपालके जीवनवृत 
ँम्बन्धी प्रामाणिक ग्रन्थों तथा समसामयिक साहित्यमें उसके इस विवाहका 
उल्लेख नहीं मिलता और न इस घटनाकी चर्चा ही आयी है। इससे इसकी 
प्रत्यता संदिग्ध है। यह हम पहले ही देख चुके हैं कि राज्यारोहणके समय 
#मारपालने अपनी रानी भोपालादेवीको पट्टरानी बनाया। 

एक बात ध्यान देने योग्य हे कि इसकालमें अन्तरजातीय विवाहके 
गरी उदाहरण मिलते हैं। भीमदेवकी तीन रानियां थीं। जिनमें एक वणिक 
ल्‍न्‍या वकूलादेवी भी थी।' देवप्रसाद और नगरसेठ मुंजालकी बहन 
साका विवाह जो वणिक थी, इस प्रकारके विवाहका दूसरा उदाहरण 
!।' इससे स्पष्ट है कि सामाजिक सम्पर्क और सम्बन्धपर प्रतिबन्ध 
| था। स्वयंवरकी कोटिके विवाह भी इस समय होते थे। संयुक्ताके. 
वयंवरकी घटना पृथ्वीराज रासोमें अंकित है। फोवेसने भी 'स्वयंवर: 
;ंडपका उल्लेख किया है जिसमें राजकुमारी अपने इच्छित योद्धाको 
रमाला पहनाती थी। उसने उक्त सभामंडपको विवाहका “'प्रकाशमय 
थल' कहा हे, जहां प्रेमकी देवी अपने देवके पाइ्वेमें विराजमान रहती थी ।* 


पामाजिक रीति और रिवाज 


यह काल राजपृतोंकी वीरता तथा गौरवके युगका था। समाजका 
[तिक स्तर बहुत उच्च था। चरित्र तथा सम्मानके अभावमें लोग पापके 
इचातापपूर्ण जीवनके बदले मृत्युको उत्तम समझते थे। जयदेव चारणका 


* प्रबन्धचिन्तामणि : अध्याय ९, पु० ७७ तथा के० एम० भुन्शी : 
7टनका प्रभुत्व, पृ० ४२। 

* पाटनका प्रभुत्वः पु० ४५ । 

* रासमाला : अध्याय १३, पृ० २३१। 

उदाहरण हम देख चुके हैं, जिसने सिसौदिया रानीको ले जाने तथा अपने 
बचनके पालनमें जान तक दे दी। चारण जयदेवने देखा कि अब उसका 
वचन भंग हो रहा हैँ और उसका नैतिक पतन हो गया है, इसलिए उसने 
मृत्यु वरणका निश्चय किया। वह सिद्धपुर चला गया और वहांसे उसने 
अपनी जातिके लोगोंको लाल स्याहीसे पत्र लिखा। उसने पत्रमें लिखा 
था कि हमारी जातिका सम्मान चला गया, इसलिए जो मेरे साथ चितामें 
जलनेके इच्छुक हों, वे प्रस्तुत हो जायें।” ईखकी ढेर लगायी गयी और 
जो सपत्नीक जलना चाहते थे उन्होंने दो और जो अकेले थे उन्होंने एक ईख 
उठायी-। चिताएं प्रस्तुत की गयीं। चिता और जमूर तैयार किये गये ।' 
'सिद्धपुरमें सरस्वती नदीके किनारे प्रथम जमूर बनाया गया था। दूसरा 
थाटनसे थोड़ी दूर (वाणकी दूरी)पर और अन्तिम जमूर नगरके प्रवेश 
द्वारपर बनाया गया था। प्रत्येक जमूरपर सोलह सोलह भाट अपनी पत्नी 
सहित जलकर भस्म हो गये। जयदेव चारणकी बहनका एक लड़का 
कन्नौजमें था। उसे भी एक पत्र लिखा गया था किन्तु उसकी माताने 
और कोई दूसरा पुत्र न होनेके कारण उसे जाने न दिया। 

जम्रपर चारणोंके भस्म हो जानेपर उनके पुरोहितने उन भस्मोंको 
गंगामें प्रवाहित करनेका निर्वय किया। भस्म बैलगाड़ीपर लादी गयी 
और पुरोहित उसे लेकर कृन्नौजकी दिशामें गये। संयोगसे जय- 
देवका भतीजा कन्नौजमें चुंगी विभागमें था। उसने इस गाड़ीको व्यापा- 
ररिक वस्तुओंकी गाड़ी समझ कर निकासी कर मांगा। इसपर पुरोहितसे 
सारा विवरण बताते हुए कहा कि बैलगाड़ीमें कैसी भस्म लदी है। इसपर 
आट अपने परिवारको एकत्रकर पाटन आये। एक स्त्री जिसे कुछ समय 
धूर्व ही बालक उत्पन्न हुआ था अपना शिक्षु पुरोहितको सौंप अपने पतिके 


*' फोवेसने लिखा है कि चिता केवल एक व्यक्तिके जलनेके लिए थी 
और जमूर एकसे अधिकके ल़िए। 

पथ भस्म हो गयी। अब तक पाटन जिलेमें भाट और चारण अपनेकों 
क्‍्त शिश्ुका ही वंशज बताते हें।! फोवंस्‌ द्वारा उल्लिखित 
क्त कथाकी पुष्टिका अभाव तथा उसके समर्थनमें अन्य प्रामाणिक सूत्रोंका 
पैन, उसकी सत्यतापर सनन्‍्देह उत्पन्न करता हैे। विशेषकर जब कि इस 
गलकी धामिक सहिष्णुता, भारतके इतिहासमें अभूतपूर्व रही हे। इस- 
[कारकी धाभिक संकीर्णताके लिए कुमारपालके राज्यकालमें कोई सम्भा- 
[ना ही न थी। अतः ऐतिहासिक धटनाके रूपमें, और स्पष्ट प्रमाणोंके 
भावमें रानीकी आत्महत्या तथा चारणोंका चितामें भस्म होना सत्य 
हीं, अपितु वर्ग-विशेषकी विद्वेष भावनाकी कल्पना मात्र ही प्रतीत होता है ॥ 

इस' कथाका विश्लेषण करनेपर उस युगके चरित्र विशेषका परिचय 
प्रलता है। चिता और जमूरपर छोग अपना अन्तिम संस्कार करते थे। . 
स समय लोग अपने सम्मान तथा प्रतिष्ठाके लिए चिता अथवा जमूरपर 
गिवित जलकर भस्म हो जाते थे। इस समय कत्तंव्य तथा ईमानदारीकी 
सी उच्च नैतिक भावना थी, उसका उदाहरण संसारके इतिहासमें कहीं 
हीं मिलता। प्राचीन भारतीय इतिहासमें राजपूतोंकी वीरता छोक- 
सिद्ध थी। चितापर जलनेकी उक्त प्रथामें सती प्रथाका रूप भी देखा 
॥ सकता है। उक्त कथासे यह भी विदित होता हैं कि मृत शरीरकी 
सम गंगामें बारहवीं शताब्दीमें भी प्रवाहित की जाती थी। 
श्रारथिक अवस्था 

कुमारपालचरित' और कूमारपालप्रतिबोधमें राजधानी अनहिल- 
।ड़ाका जो वर्णन है, उससे हमें देशके तत्कालीन आथिक जीवनकी भांकी 
प्त हो जाती है। यही नहीं उनसे राज्यकी विभिन्न आर्थिक गतिविधि 
था जनताके उद्योग धन्धोंपर भी पर्याप्त प्रकाश पड़ता है। अणहिल- 


* रासमाला : अध्याय ११, प० १९३-१९४। 
* हेमचन्द्र : कुमारपालचरित, प्रथम सर । 

थाठक बारह कोस लगभग २४ मीलके घेरेमें बसा था। इसमें अनेक 
अन्दिर तथा उच्च चिद्यालय थे। इसमें चौरासी महल्ले थे। इतनी हीं 
संख्या यहांके बाजारोंकी भी थी। यहां स्वर्ण और रजतकी मुद्रा ढालने- 
वाले गृह भी थे। सभी वर्गोका अपना पृथक-पृथक क्षेत्र था। व्यापारकी 
ब्रस्तुओंमें हाथीदांत, रेशम, हीरे, मोती आदि उल्लेख्य थे। मुद्रा-विनिमय 
करनेवालोंका अपना अलग बाजार था, तो सुगन्धके विक्रेताओंका क्षेत्र 
भी पृथक था। चिकित्सकों, कलाकारों, स्वर्णकारों और चांदीका काम 
करनेवालोंके अलग-अलग बाजार थे। नाविकों, चारणों तथा वंशावलियोंके 
विवरण रखनेवालोंके स्थान पृथक-पृथक थे। अट्ठारहों 'वरुण” नगरमें 
यास करते थे और सभी प्रसन्नतापूर्वक रहते थे। राजप्रासादके चतुर्दिक 
भव्य भवनोंकी पंक्तियां थीं। हाथी, घोड़े, रथ तथा शरशस्त्रागारके लिए 
भवन बने थे। राज्याधिकारियों और जन आय-व्यय निरीक्षकोंके लिए 
भी पृथक स्थान थे। 

प्रत्येक प्रकारके मालके लिए पृथक-पृथक चुंगीघर बने थे। यहां 
आयात-निर्यात तथा विक्रय कर एकत्र किया जाता था। कर तथा चुंगी 
रूगनेवाली वस्तुओंमें मसाला, फल, दवाइयां, कपूर, धातु तथा देश- 
विदेशकी सभी बहुमूल्य वस्तुएं थीं। यह समस्त संसारके व्यापारका 
केन्द्र था। इस स्थानमें प्रतिदिन एक लाख तुखास (टका) कर रूपमें 
एकत्र होता था। यहांकी सम्पन्नताका इसी बातसे सरलतापूर्वक अनुमान 
किया जा सकता है कि पानी मांगनेपर दूध मिलता था। यहां बहुतसे 
जैन मन्दिर थे। एक भीलके तटपर सहस्नलिंग महादेवका मन्दिर निर्मित 
था। यहांकी जनसंख्या गुलाबी सेवों, चन्दन, आख्रवृक्षों तथा विभिन्न 
भ्रकारकी लताओंके मध्य उन फूहारोंके मध्य विचरणकर प्रसन्नताका 
अनुभव करती थी, जिनके जल अमृतके समान थे ।' 


* टाड : पश्चिमीभारत, पृ० १५६-८ । 


आर्थिक और सामाजिक अवस्था १९९ 


उद्योग और धन्धे 

उपर्युक्त विवरणमें विभिन्न जन उद्योग धन्धोंका उल्लेख आया 
है । जैन व्यवसायी बड़े उद्योगपति थे, इसका भी वर्णन मिलता है । विदेशोंसे 
व्यापार होता था। इसका प्रमाण हमें उस प्रसंगसे मिलता हैं जिसमें 
कहा गया है कि राजधानीके कुबेर नामक कोटयाधीशका निधन समुद्र- 
थात्रामें हो गया।' कबेर विदेशोंसे व्यापार करनेके लिए पाटनसे भरूच 
(भूगुकच्छ ) गया था और वहांसे ५०० पोतोंमें माल भरकर विदेश गया। 
विदेशोंमें अपना सारा माल विक्रयकर उसने चार करोड़ रुपयेका लाभ 
प्राप्त किया। वहांसे स्वदेश लौटते समय, समुद्रमें भीषण आंधी 
आयी और उसकी सभी नावें छिन्न-विच्छिन्न हो गयीं। कुछ नावें भरूच 
बन्दरगाहपर आ लगीं, किन्तु कृबेरका कहीं पता न रूगा। इसप्रकार 
समुद्रमें विशाल और बहुसंख्यक पोतों द्वारा व्यवसायका वर्णन भी मिलता है । 
जलपोतों, समुद्रमें व्यापार करनेवालों तथा समुद्री डाकुओंका भी उल्लेख 
आया है। जवहरी (जौहरी) रत्नके पारखी, व्यापारी, अत्यधिक 
धनी व्यवसायी होते थे। विदेशसे समुद्रपर व्यवसाय करनेवाले संपात्रिक 
कहे जाते थे। 

योगराजके शासनकालमें एक विदेशी राजाका हाथी, घोड़ों तथा 
अन्य व्यापारिक वस्तुओंसे लदा जहाज सोमेश्वर पाटनके बन्दरगाहमें 
प्रवाहित होकर चला आया था। सिद्धराज जयसिंहके कालंमें संपात्रिक 
(समुद्र व्यवसायी) डाकुओंके भयसे गांठों और बंडलोंमें स्वर्ण छिपाकर 
ले जाते थे।' इन सभी बातोंसे विदित होता है कि चौल॒क्योंके शासन- 


* “गुजर नगर वणिग्मूषेन्यः: कुबेरनाम! श्रेष्ठी विदितो देवस्य . . . . 
सच जलधिवत्मंनि क्याशेबतथा स्वासिपादानाम सेवकतासशिक्षियत्‌ ।” 
मोहराजपराजय, अंक ३, पु० ५१-५२। 

* राससाला : अध्याय १३, पृ० २३५। 


२०० चोल॒क्य कुमारपाल 


कालमें बड़े पैमानेपर देशी-विदेशी व्यापार होता था। उन प्राचीन दिनोंमें 
पाटन भारतका वेनिस था। कृषिका धन्धा भी महत्त्वपूर्ण धन्धोंमें एक 
था। आजकल जैसे किसान अपने क्ृषिकर्ममें लगे दिखायी देते हैं, वैसे ही 
किसानोंका चित्रण हमें उस समय भी मिलता है। जब अन्नके अंकुर 
निकलते हैं तो वे अपने खेतका घेरा ठीककर उसके चतुदिक कांटेकी भाड़ियां 
लगा देते हैं। जब अन्नके पौधे बड़े हो जाते हैं, तो किसान चिड़ियोंसे 
उसकी रक्षा करते हैं। धानके खेतोंकी रखवाली करती हुई किसानोंकी 
स्त्रियां जिसप्रकार लोकगीत आजकल गाती हैं, ठीक उसीप्रकार उस समय 
भी वे खेतोंमें अपने सुमधुर गायनोंसे आनन्द एवं अह्लादकी धारा प्रवाहित 
कर समस्त वातावरण संगीतमय कर देती थीं।* 

सुवर्णकार तथा रजतकारोंके भी वर्णन मिलते हैं। रथ तथा अन्य 
ऊंचे-ऊंचे भवनोंका अस्तित्व इस समय था। इसलिए इस कलाके विज्ञोंके 
विद्यमान होनेमें कोई सन्देह ही नहीं किया जा सकता । इस समय समुद्रसे 
व्यापार तथा यात्राका प्रामाणिक वर्णन मिलता है।' इसप्रकार निदचय 
ही जनसंख्याका एक वर्ग नौका संचालनका धन्धा भी कर उदरपोषण 
करता होगा। नाविकोंका स्पष्ट उल्लेख भी मिलता है। राजघानीमें 
इनके निवासका एक पृथक क्षेत्र ही था। इसप्रकार अनहिलवाड़ेमें एक' 
उन्नत तथा वेभवपूर्ण सम्पन्न देश और समाजके सभी उद्योग-पन्धे तथा 
कार्योकी व्यवस्था थी। 


भोजन, वस्त्र और अलंकार 
इस समय भोजनमें गेहूं, चावल, जौ आदिके अतिरिक्त लोग मांसका 
भी व्यवहार करते थे। किरादू तथा रतनपुर प्रस्तर लेखोंसे विदित होता 


* बही, पृ० २३२ । 
* मोहराजपराजय : अंक ३, प० ५१-५२। 

है कि लोग मांसाहारी थे। इन छेखोंमें कतिपय' विशेष दिन पशुवधका 
जो निषेध किया गया है, उससे भी उक्त कथनकी पुष्टि होती है। पशु- 
वधकी इस निषेधाज्ञाका उल्लंघन दंडनीय अपराध था ।' किरादू शिला- 
लेखमें इस आशयकी राजाज्ञा है कि पवित्र दिनोंमें पशुवधके अपराधके 
लिए राजपरिवारवालोंको आथिक दंड नियत था और साधारण लोगोंके 
लिए तो इस अपराधमें मृत्युदंडका विधान था। यह आज्ञा कुमारपालके 
राज्यारोहणके थोड़े ही दिन बाद उसके हस्ताक्षरसे प्रचारित हुई थी। 
चौल॒क्य राजाओंकी परम्पराके सम्बन्धमें फोरवंस लिखता है कि सन्ध्यामें 
दीप जलने तथा देवमूत्िकी अचचनाके परचात्‌ राजा “चन्द्रशाला” नामक 
ऊपरी भवनमें चला जाता था और वहीं विशिष्ट एवं विशेष भोजन करता 
था। इसमें मांस तथा मदिरा भी रहती थी। सामन्तर्सिहका अत्यधिक 
आसव पानकी दछ्षामें ही अन्त हुआ था।' चौलक्योंके पुरोगामी चावड़े 
भी भद्यपान करते थे। स्वयं अणहिलपुरके संस्थापक वनराजको मदग्य 
बहुत प्रिय था। उसके परचात्‌ भी वहांके राजमहलोंमें मदिरादेवीका 
खूब सत्कार होता था। भन्त्री यशपालके वर्णनसे यह स्पष्ट है। प्रबन्धगत 
प्रमाणोंसे प्रतीत होता है कि कुमारपाल जैनधर्मानुयायी होनेके पहले मांसा- 
हार तो करता था लेकिन' मद्यपानसे उसे हमेशा घृणा थी। यहां तक कि 
उसके कुलमें यह वस्तु त्याज्य थी। हेमचन्द्रके योगशास्त्रमें आये हुए. 
एक उल्लेखसे प्रतीत होता है कि चौल॒क्य कुलमें मद्यपान ब्राह्मण 
जातिकी तरह ही निनन्‍्य था।' इसप्रकार स्पष्ट है कि भोजनके साथ 
मांस और मदिरा भी ग्रहण की जाती थी। हेमचन्द्रके शिष्यः होने- 
पर कुमारपालने मांसभोजन तथा मदिरापानका त्याग कर दिया 


* भावनगर इन्सक्रिपशन : पृु० २०५-२०७। 
* रासमाला, अध्याय १३, पृ० २३७। 
* राजधि कुमारपाल : मुनि जिनविजय, पु० १९। 


२०२ चौलक्य कुमारपाल 


था।' मांसभमोजन, आसंवपान तथा पशुवधके पापको रोकनेकी आज्ञा 
कूमारपालने दी थी।' वनराज तथा सभी चावड़े राजा अधिक आसव 
पानके अभ्यस्त थे।' युवावस्थामें कुमारपालकों भी मांस खानेका व्यसन 
था और पर्यटनकालमें तो उसने मुख्यतः मांसपर ही' निर्वाह किया था। 

उस समय भी लोग शाल और उत्तरीय वस्त्र उसीधप्रकार ओढ़ते थे 
जिसप्रकार आजकल शाल' और चादर धारण करनेकी चाल है। आधुनिक 
कालकी भांति ही स्त्रियां साड़ी पहनती थीं ।' फोवंसका कथन है कि जब 
राजा भोजन कर चुकता था तो चन्दनकी सुगन्ध उसके शरीरमें लगायी 
जाती थी। सुपाड़ी खाकर वह छतमें लटकाये भूलनेवाले बिछावनपर 
विश्रामकी मुद्रामें आसीन होता था। उसकी लाल रंगकी राजकीय 
पोशाक कोच और तकियापर फैला दी जाती थी।' जैन आचायोंकी 
लम्बी' सफेद पोशाकका भी वर्णन आया है।" पुरुष उस समय धोती, 
उत्तरीय वस्त्र तथा पगड़ी पहनते थे।* स्वर्णकारों तथा रजतकारोंका 


' मोहराजपराजय तथा क्‌मारपालप्रतिबोध सभी इसका उल्लेख 
करते हें । 
* मोहराजपराजय : अंक ४, प्‌० ८३। 
! बनराजस्याहं बहुमतो5भवमित्युपस्थितममुना 
इय धवल हरे सुचिरं चावुकूडशराय हालिओवसियो 
मोहराजपराजय, अंक ४, पृ० ४७। 
बालत्ताउ विःतुह देव। निच्चमच्चंतवल्लहो अहयं 
महसाहिज्जेण तया कंपाईं देसंतराईं तए। वही । 
* के० एम० मुंशी : पाटनका प्रभुत्य, खंड २, पृ० १००। 
* रासमाला : अध्याय १३, पृ० २३७-२३८ । यह प्रथा आज भी 
गुजरात ओर' महाराष्ट्रके घरोंमें व्यापकरूपसे प्रचलित हे। 
७ यही 


“ पाटनका प्रभुत्व : खंड २, पु० १०४। 

अनेक स्थलोंमें उल्लेख हुआ है । जैन तीर्यकरोंके चित्रोंस मोतीकी मालाओं, 
कंकण, कड़ा, कानकी ऐरन आदि आभूषणोंके विवरण मिलते हैं। आबू 
मन्दिरकी, मूर्तियों-चित्रोंसे ज्ञात होता है कि उस समय लोग दाढ़ी-मोछ रखने- 
के साथ ही, कलाइयों तथा बाहोंमें आभूषण पहने थे और कानमें गोल अंगूठी 
(बाली) तथा गलेमें हार एवं मोतीकी माला भी धारण करते थे। 
दर्शनादिके निमित्त मन्दिर जाते समय उनका वस्त्र एक छोटीसी धोती 
और उत्तरीय होता था। उत्तरीय वस्त्रको दोनों कन्धेपर डालकर बाहोंपर 
लटका लिया जाता था। स्त्रियां कंचुकीके अतिरिक्त दो वस्त्र पहनती 
थीं। इनका ऊपरी वस्त्र आधुनिक ओढ़नी जैसा था। स्त्रियां कानपर 
बड़े कमंडल घारण करनेके अतिरिक्त बाहों और हाथोंमें कड़ा तथा चूड़ियां 
धारण करती' थीं । यशपालके नाटक भमोहराजपराजयमें भी सुन्दर 
बस्त्राभूषणोंका वर्णन मिलता है ।' 


चौल॒क्यकालीन सिक्के 


चौल॒क्यराजाओंके सम्बन्धमें जब प्रभूत एवं प्रचुर ऐतिहासिक सामग्री 
मिलती है, तो यह वस्तुतः आइचयंका विषय हो जाता हूँ कि उस कालकी 
मुद्राएं क्‍यों दुलेभ और अप्राप्य हैं। बारहवीं शताब्दीमें गुजरातका साम्राज्य 
आथिक सम्पन्नताके विचारसे अत्यधिक समृद्ध था। समसामयिक साहित्य, 
विदेशी इतिहासकारोंके विवरण तथा अन्य साधनोंसे इसकी पुष्टि होती 
है। तत्कालीन नाटक मोहराजपराजय'में यशपालने कूबेरके वैभवका 
वर्णन करते हुए लिखा है कि कुबेरके पास ६ करोड़ स्वर्णमुद्रा' और आठ 


* आकेलाजी आव गुजरात : अध्याय ४, प॒० ११८ । 
* बोौरा; ! कृर्युविषणि पववोसस्तपांशं पयोभिसुक्ताहारे रुचिर बस- 
नेहेंद्रशोभां विदष्यः। मोहराजपराजय : अंक ४, पृ० ९२। 
'स्वर्णस्थ षटकोट्यस्तार स्याष्ट तुलाशताति च भहार्णाणां मणीनांदशः 
“-भोहराजपराजय । 

सो तोला रजत, बहुमूल्य रत्न आदि-आदि थे। गृजरातकी राजघानी 
पाटन तत्कालीन भारतकी वेनिस नगरी” कही' जाती थी। गुजरातके 
स्तम्भतीर्थ (सूरत) भृगुपुर (गुंडाया) द्वारका, देवपाटन, मोटा तथा 
गोपनाथ आदि बन्दरगाहोंसे विदेशी व्यापार बड़े प॑मानेपर होता था। 
समुद्रमें व्यापारके लिए गये कुबेरके निधनके विवरणसे स्पष्ट है कि उस 
समय पाटन संसारके प्रमुख व्यापारकेन्द्रोंमे था और यहांसे व्यापारिक 
पोतोंका विशाल समूह विदेशोंसे व्यापार करने जाता था। ऐसी स्थितिमें 
यह कहना कि चौलक्यकालीन राजाओंने अपने सिक्‍कोंका प्रचलन न किया 
होगा, हास्यास्पद लगता हे। उत्तरप्रदेशमें मिली सिद्धराज जयसिहकी 
स्व्ंमुद्रासे विदित होता है कि उस समय सिक्‍के ढाले जाते रहे हें भ्रौर 
श्रथंविभागके अन्तगंत इसकी व्यवस्था अवश्य रही थी।' कुमारपाल- 
धरितके प्रथम सर्गमें तथा कुमारपालप्रतिबोधमें राजधानी अनहिलवाड़ा- 
का जो वर्णन मिलता हे उनमें पाटनमें स्वर्ण तथा रजत मुद्राओंको ढालने- 
वाले गृहोंका भी उल्लेख आया है। यहां चौरासी बाजार थे जहां आयात- 
निर्यात तथा विक्रय कर लेनेकी व्यवस्था थी। यहां प्रतिदिन एक लाख 
तुखास (टका) कर के रूपमें एकत्र होता था।' अब प्रइन हे कि ऐसी" 
समृद्धिशील आ्थिक स्थितिमें चौलक्यकालीन सिक्‍्कोंका अभाव क्‍यों 
है ? इसके अनेक कारण हो सकते हैं। प्रथम तो यह कि कुमारपालके 
उत्तराधिकारियोंक समय और उसके बाद जितने यवन' आक्रमण हुए, 
उनमें स्वर्णके भूखे आक्रमणकारियोंने मनमानी लूटपाट की। बहुतसी 
स्वर्ण और रजत मुद्राएं तो इसप्रकार नष्ट हो गयी होंगी अथवा विदेश 
ले जायी गयी होंगी। दूसरा कारण, सिक्‍कोंका प्रचलन सम्बन्धी वह 
साधारण नियम है, जिसके अनुसार राज्यपरिवर्तन अथवा नवीन राजाके 


'जे० आर० ए० एस० बी०, लेटसे, ३, १९३७ नं० २ आटिकिल ॥ 
'टाड : एनल्स आव. वेस्टने इंडिया, पृष्ठ १५६। 

अधिकारप्रहणके बाद उसके पूर्वके अधिकांश सिक्‍्कोंका नयी मुद्रा चलानेके 
लिए गला दिया जाना है। जब सिद्धराज जयसिहकी' स्वर्णमुद्राका पता 
चला है तो कोई कारण नहीं कि उसके उत्तराधिकारी कुमारपालने राज्या- 
रोहणके उपरान्त अपनी मुद्राएं न प्रचलित की हों। विशेषकर उस स्थितिमें 
जब कि उसीके शासनकालमें गुजरातका साम्राज्य उन्नतिकी पराकाष्ठापर 
था। यह केवल अनुमान ही नहीं, अपितु अन्य सूत्रोंस भी विदित होता 
है। एक सूत्रसे पता चलता है कि अलाउद्दीनके मुद्रा-अधिकारी लोगोंसे 
प्राचीन सिक्‍के लेते थे और द्रव्यपरीक्षा कर उसका मूल्यांकन नये सिक्‍केमें 
करते थे। ऐसे ही एक प्रसंगमें कुमारपालीय मुद्रा का उल्लेख आया है ।' इस 
प्रकार विदेशी आक्रमणकारियोंकी लूटपाटसे अवशिष्ट सिक्के, यवनराज्यकी 
स्थापनाके कारण नये सिक्‍कोंके लिए गला दिये गये होंगे। इसके परचात 
भी बचे हुए सिक्‍के बहुत सम्भव है कि तत्कालीन वेभवकेन्द्रोंके ध्वंसके 
नीचे दबे पड़े हों। हम लिख चुके हैं कि पुरातत्त्ववेत्ता श्री संकालियाने 
जब उतत क्षेत्रोंमें सिक्‍कोंके सम्बन्धमें पूछताछ की तो उन्हें पता लगा 
था कि सहस्नलिग तालाबके निकट, नगरकी सीमाके बाहर जब एक सड़कका 
निर्माण हो रहा था तो कुछ सिक्के सागर अप्सराके मुनि पुण्यविजयजीको 
मिले थे। इन स्थितियोंमें यह स्वीकार करनेमें किसी प्रकारका सन्देह 
नहीं कि चौलुक्य राजाओं तथा उनमें सर्वप्रमुख कुमारपालने अपनी मुद्राएं 
अवद्य ही' प्रचलित की होंगी। निकट भविष्यमें प्राचीन ऐतिहासिक 
स्थलोंके उत्वननपर, इस सम्बन्ध्में और अधिक प्रकाश पड़नेकी सम्भावना 
है । 
मनोरंजन और खेलकदेके साधन 

ऐसे सम्पन्न और उन्नतिशील समाजमें विविध प्रकारके खेलकूद 
तथा मनो रंजनके साधन होने स्वाभाविक ही थे। कुमारपालप्रतिबोधमें 


'मुनिकान्तिसागर : थत्तर खेर और उनके ग्रन्थ । 

मल्लयुद्ध प्रतियोगिता, हस्तियुद्ध तथा अन्य मनोरंजनोंके वर्णन मिल: 
हैं। यूत खेलनेकी' प्रथा राजा और प्रजा दोनोंमें बहुत प्रचलित थी 
धामिक समारोहोंपर तो लोग सार्वजनिक और स्वतन्त्र रूपसे जुआ खेल 
थे। यूत-क्रीडाके पांच भेदोंका वर्णन मिलता है। प्रथम भेद अन्घ्य था 
जो नित्य राजा लोगों द्वारा वस्त्रके टुकड़ेपर बने वर्गपर खेला जाता था 
दूसरा प्रकार नालय था, जिसे सम्पन्न लोग सुवर्ण लेकर खेलते थे 
तृतीय चतुरंग था, जो आधुनिक कालका शतरंज है। द्यूतका चतुर्थ भे 
अक्ष था जिसे खेलकर कौरवोंने विजय प्राप्त की थी। पांचवां प्रकाः 
वराड नामका था, जिसे कौड़ियोंकी सहायतासे खेला जाता था। जुड 
खेलनेवालोंका भी वर्णन मिलता है। कुछ लोगोंके हाथ, पैर और कार 
काट लिये जाते थे। कुछ लोगोंके तो नेत्र भी निकाल लिये जाते थे 
दंडस्वरूप जुआ खेलनेवालोंकी नाक, जीम तथा कुछके पैर तक काट छिः 
जाते थे। कुछ लोगोंको इस अपराधमें नग्न कर दिया जाता था ।' 

दूत खेलनेवालोंमें निम्नलिखित राजवंशके सदस्योंके नाम मिल 
हैं:--( १) मेवाड़के राणाका पुत्र, (२) सोरठके राजाका भाई, (३' 
चन्द्रावतीका राजा, (४) नाड्ल्यके राजाका भतीजा, (५) गोधरा नरेशक 
भतीजा, (६) धारानरेशका भांजा, (७) साकंभरी राजके इवसुर, (८ 
कच्छ नरेशका साला, (६) कोंकण राजका सौतेला भाई, (१०) मार 
वाड़के राजाका भांजा तथा (११) चौलुक्य राजका चाचा। यूत कीड़ार 
ये इतने निमग्न रहते थे कि परिवारमें माता-पिता या पत्नीकी मृत्यु रभ 
हो जाती तो उसपर बिना शोक प्रकट किये, ये अपने खेलमें ही व्यस्त रहते । 
कहते हैं शूद्रकने अपना साम्राज्य यूत क्रीड़ासे ही हस्तगत कर लिय 


केवि कट्टिय चरण करकन्न, कियि कड्ठियनयणजुय केविनक्य 
अहरिहि विवज्जिय । किवि,लूण सव्यावयव केवि जेब खबणय अलूज्जिय 
'मोहराजपराजय : चतुर्थ अंक, इलोक २२। 

था।'* राजप्रासाद तथा नगरमें संगीत तथा नृत्यका भी उल्लेख मिलता है। 
कुमारपालके दैनिक कार्यक्रममें हमने देखा है कि जब वह राजप्रासादके 
मन्दिरोंमें पूजन-अरचेन समाप्त कर लेता तो नतेकियां दीप लेकर देवताओंके 
सम्मुख नृत्य करती थीं। आराधनके उपरान्त वह चारणों तथा अन्य 
लोगोंसे' वाद्संगीत और गायन सुनता ।* वेश्यावृत्ति कोई विशेष और 
बड़ा पाप नहीं समझा जाता था। समारोहोंपर नागरिक सड़कोंपर 
छिड़काव कराते थे तथा मोतियोंके हार और सुन्दर वस्त्रोंसे अपनी दुकान 
सुसज्जित करते थे। प्रमुख स्थानोंमें उन्हें स्वर्णघट रखने पड़ते थे और 
सुसज्जित रंगमंचपर नतंकियां नृत्यकलाका प्रदर्शन करती थीं। समाजके 
शिष्टवर्गसे वेश्याओंका घनिष्ट सम्पर्क रहता था। वेश्याओंकी स्थिति भी 
आजकी भांति हलकी और व्यभिचारपोषक न थी। वेश्याओंका स्थान 
समाजमें एक प्रकारसे उच्च समझा जाता था। राजदरबारमें हमेशा 
उनकी उपस्थिति रहती थी । देवमन्दिरोंमें भी नृत्यसंगीत आदिके लिए 
उनकी उपस्थिति आवश्यक समभी जाती थी। व्यक्तिगत और सार्वजनिक 


'बही, इलोक २९। 
'कुमारपालप्रतिबोध : पृ० ३८ । 
'मोहराज पराजय, पृ० ११--विश्याव्यसनं तु वराकमुपेक्षणीयम्‌ । 
न तेन किश्चिद्गतेन स्थितेन वा ।' 
भो भोः पौराः। महाराज शरौकुसारपाल देवों युष्सानाशापयति ९ 
यज्जिन रथयात्रामहोत्सव भविष्यति । ततः 
पौरा: । कुर्य विपेणिपदवीमस्तयांशंं पयोसि 
मुक्ताहारे रुचिर वसनेहेँद शोभां विदष्यः 
स्‍्थाने स्थाने कनक कलशान्‌ स्थापयेयुभंवन्तः 
पंडस्त्रीमिः सुरगह सखान्‌ मंचकान भूषयेयुः । 
यही, चतुर्थ अंक, इलोक १९ ॥ 

अहोत्सवोंमें भी उनका स्थान प्रमुख रहता था। कला और क्ृशलताकी 
वे शिक्षिका मानी जाती थीं। नाटकों तथा अन्य मनोरंजक कायें- 
क्रमोंके आयोजनोंसे भी वर्णन मिलते हैं। हेमचन्द्रने लिखा हे कि सिद्धराज 
जयसिह वेश परिवर्तनकर इन स्थानोंमें जाया करते थे। धनाढ्य उद्योग- 
'पतियोंके भव्य-भवनोंके उज्ज्वल प्रकाश या अन्य समारोहके स्थल उसके 
आकर्षणके विबय थे। अज्ञात समभकर भी वह जहां जाता और उसका 
आदर होता था। कभी वह शिव मन्दिरोंके प्रांगणमें होनेवाले संगीत 
अथवा हास्यसे आकर्षित होकर जाता, जहां अभिनेता अपनी बुद्धि एवं 
अभिनय 'कलासे जनसमूहकों अह्वादित करते थे। एक समय जयसिंह 
सिद्धराज वेश बदलकर कर्ण मेरुप्रासादम्में अभिनीत होनेवाले एक नाटकमें 
उपस्थित थे। ऐसे प्रदशंनोंमें पर्याप्त धनराशिका व्यय होता था और 
धनाढ्य ही इसका आयोजन करनेमें समर्थ हो सकते थे। इसप्रकार 
एक सम्पन्न एवं पूर्ण उन्नत समाजमें प्राप्य समस्त प्रकारके खेल-कृद, प्रदर्शन, 
सांस्कृतिक आयोजन, कलात्मक अभिनय तथा मनोरंजनके विविध साधन 
इस समय उपलब्ध थे । 


५] ॥/ 


१६३५ «४८४४ऐ 








श्डं 


सोलंकीराज कुमारपालका शासनकाल भारतके धामिक एवं सांस्कृ- 
कः इतिहासमें विशेष महत्त्व रखता है। जैन इतिहासोंमें यह बात 
ष्ट लिखी है कि जैसे-जैसे कुमारपाल प्रौढ़ावस्थाको प्राप्त हो रहा था, 
त्री प्रकार क्रमशः उसपर हेमचन्द्रका अधिकाधिक प्रभाव होता जाता था 
र अन्तमें वह जैनघमंमें दीक्षित हो गया। कुमारपालके बीससे अधिक 
लालेखोंमें उसे “उमापति वरलब्ध/--शंकरका भकक्‍त कहा गया हैं 
| अनेक शिलालेखोंमें उसके सम्बन्ध्में परम अहेंत सूचक विरुदका' 
लेख आता है। गुजरातके बहुतसे प्रतिष्ठित परिवारोंमें जेन और शैव 
तों घ्मोंका पालन' किया जाता था। किसी घरमें पिता शव था तो 
; जैन, किसी घरमें सास जैन थी तो वधू शैव । किसी गृहस्थका पितृकुछ 
[ था तो मातृकुल शैव। किसीका मातृकूल जैन था तो पितृकूल दव। 
प्रकार गुजरातमें वेश्य जातिके कुलोंमें प्रायः दोनों धर्मोके अनुयायी 
। निष्कर्ष यह कि शव और जैन दोनों मुख्यरूपसे गुजरातके प्रजाधम 
।' दोनों धर्मोंमें सद्भावकी स्थिति थी तोभी' सामान्यरूपसे राजधर्म 
' ही माना जाता था और गुजरातके राजाओंके उपास्य शिव 


'हुंडि० ऐंटी० : खंड १८, पु० ३४१-४३ तथा इपि० इंडि० : 
२, सूची संख्या २७९। 
'मुनिजिनविजय : राजधि कुमारपाल, पु० ५। 


२१२ चौलक्य कुमारपाल 


थे ।' दसवीं शताब्दीमें जब मूलराजने अनहिलवाड़ामें चौलक्य राजवंशकी 
स्थापना की तो उस समय भी सोमनाथका पवित्र मन्दिर सर्वप्रसिद्ध था। 
सिद्धपुरमें रुद्रमहालयका निर्माण कर मूलराजने उत्तरी गुजरातमें भी 
दवमतका बीजारोपण किया। सिद्धराज जयसिंहके समय भी शैव मतकी 
अत्यधिक' उन्नति हुईं। उसने सहख्नलिग तालाबका निर्माण करा उसके 
चतुदिक मन्दिरोंमें एक सहस्न शिवलिगोंकी स्थापना करायी। इतना ही 
'नहीं, फीलके चारों ओर अन्य देवी-देवताओंके मन्दिरोंका भी उसने निर्माण 
'कराया।' निरचय ही कुमारपालने जयसिह सिद्धराजकी' भांति शैवधमं- 
को राजसंरक्षण नहीं प्रदान किया और उसका भुकाव जैनधमंकी ओर ही 
अधिक था। फिर भी हेमचन्द्रने लिखा है कि कुमारपालने अनहिलवाड़ामें 
'कमारपालेदवर नामक शिवमन्दिरकी स्थापना की । इसके अतिरिक्त 
'उसने सोमनाथके मन्दिरका पुननिर्माण कराया तथा केदार मन्दिरको 
बनवानेका आदेश भागवतको दिया।' उसके उत्तराधिकारी अजयपालने 
औवधमंका प्रचार-प्रसार बड़े उत्साहसे किया। इस समयसे लेकर चौलक्य- 
जंशके अन्त तक शैवधमंको राज्य समर्थन एवं संरक्षण प्राप्त रहा। 


हेमचन्द्रके हयाश्रय काव्यमें जो चौलक्यकालोन गुजर।तकी प्रामा- 
णिक रचना है, मूलराजसे जर्यासह सिद्धराज तकके वर्णनरमें जेनधर्मका 
कहीं नामोल्लेख भो नहीं मिलता। 

वियाश्रय्में मुलराजकी सोमनाथ यात्राका उल्लेख हे। भिल्लरी 
'शिलालेखके अनुसार लक्ष्मण राजा ई० सन ९६०में सोमेशवरकी आराघना 
'करने गया था। इपि० इंडि० : खंड १, पृ० २६८ । 

दयाअ्रय : सर्ग १५, इलोक ११४, १२२ तथा अप्रकाशति “सरस्वती 
पुराण” | 

बही, से २०, इलोक १०१॥ 

हयाक्षय महाकाव्य : सगे २०, इलोक ९५। 


धामिक और सांस्कृतिक अवस्था श्श्डृ 
दावमतका प्राधान्य 


इस संक्षिप्त सिहावलोकनके परचात्‌ इस निर्णयपर पहुंचना उचित 
होगा कि कुमारपालके जैनधर्ममें दीक्षित होनेके पूर्व शैवधर्म ही राज्यधर्म 
था। कुमारपाल अपने उत्तराध॑ जीवनमें जैनधर्मको मुख्य मानने लूगा था ॥ 
सिद्धराजके इष्टदेव अन्त तक शिव ही थे किन्तु कुमारपालके इष्टदेव पिछले: 
जीवनमें जिन थे ।' कुमारपालके शासनकालमें भी शैव सम्प्रदायकी 
अवनति नहीं हुई। इस बातके प्रमाण मिलते हैं कि दोव और जैनधर्म 
दोनों साथ-साथ फल-फूल रहे थे। प्रबन्धचिन्तामणिके अनुसार हेमाचार्यंके 
गुरु देवसूरिसे जब कुमारपालने पूछा कि उसका नाम किस प्रकार चिरस्मर- 
णीय' हो सकता हैँ तो देवसूरिने उत्तर दिया--समुद्रकी लहरोंसे ध्वस्त 
सोमनाथके काष्ठ मन्दिरका ऐसा नवीन निर्माण कराओ जो एक युग 
तक ठीक रहे। कुमारपालने मन्दिर निर्माण करना स्वीकार किया 
तथा सोमनाथ स्थित राज्याधिकारी गंडभाव वृहस्पतिकी अध्यक्षतामें एक: 
पंचकूल अथवा मन्दिर निर्माण समितिका संघटन किया।' 

भाववहस्पतिकी प्रशस्तिमें यह स्पष्ट उल्लेख मिलता है कि “कामके 
शत्रु सोमनाथके मन्दिरको ध्वस्त देखकर उसने (कुमारपालने) देवमन्दिरके 
पुननिर्माणकी आज्ञा दी।” कुमारपालने जब मन्दिरके शिलान्यासका 
समाचार सुना तो हेमचन्द्रके आदेशके अनुसार यह प्रतिज्ञा की कि जब तक 
मन्दिरका पूर्ण निर्माण न हो जायगा तब तक वह व्यसनादिका त्याग रखेगा ॥ 
अपनी इस प्रतिज्ञाकी साक्षीके लिए उसने हाथमें जल लेकर नीलकंठ 
महादेवपर छोड़ा, जो सम्भवतः उसके इष्टदेव थे। दो वर्षोर्में मन्दिर 
बनकर तैयार हो गया और उसपर पताका फहराने लगी। हेमाचायेंने 


'राजधि कुमारपाल, पु० ६१ 
'प्रबन्धचिन्तामणि : चतुर्थ प्रकाश ।- 

राजासे उस समय तक अपनी प्रतिज्ञा न तोड़नेका परामर्श दिया जब तक 
नवीन मन्दिरमें वह देवका दर्शन नहीं कर आता। राजाने यह स्वीकार 
किया और सोमनाथ गया। हेमाचार्य भी पहले ही पैदल रवाना हुए और 
शत्रंजय तथा गिरनार हो आनेके बाद सोमनाथ आनेका भी वचन दिया। 
सोमनाथ पहुंचनेपर कुमारपालका भव्य स्वागत वहांके राज्याधिकारी गंड 
व॒हस्पतिने सोमनाथकी जनता तथा मन्दिर निर्माण समितिकी ओरसे किया। 
कूमारपालकी राज-सवारी नगरके मुख्य मार्गोंसे होती हुई, सोमनाथ महादेवके 
नवनिर्मित मन्दिर तक निकाली गयी। मन्दिरकी सीढ़ियोंपरः राजाने अपना 
मस्तक नत किया। गंडवृहस्पतिके निर्देशनके अनुसार उसने देवका पूजन कर, 
हाथियों और अन्य बहुमूल्य वस्तुओंकी भेंट रखी। उसने सिक्‍तकों द्वारा 
अपना तुलादान भी किया और वह समस्त धनराशि मन्दिरमें अपित कर 
दी। इसके परचात्‌ कुमारपाल अणहिलपुर वापस छौटा।' 

फोवंस लिखता है कि वुणराज तथा उसके उत्तराधिकारी सिद्धराज 
जयसिंह और उसके बाद कुमारपाल, (उस समय तक जब कि कुमारपालने 
हेमचन्द्राचायंसे अहँतके सिद्धान्तोंकी ग्रहण न किया था) शव मतावलम्बी 
थे। कमारपालने, केवल सोमनाथका नवीन मन्दिर निर्माण ही न 
कराया अपितु शवधर्मके प्रति अपनी श्रद्धा, चित्तौर तथा' उदयपुर (ग्वालियर ) 
स्थित समिद्धेश्वर और उदयलीश्वरके शिवमन्दिरोंकों दानमें ग्राम' देकर 
भी अकट की थी। कुमारपाल जीवनके उत्तरकालमें जैनधमंमें दीक्षित 
हो जानेपर भी शैवमतका संरक्षक था, इसका प्रमाण चित्तौरगढ़ उत्कीर्ण 
लेख द्वारा मिलता है। इस शिलालेखका प्रारम्भ जैनदशनके ओंम नमः 
सर्वज्ञ' तथा साथ ही शिव प्रार्थनासे होता है। इसमें इस घटनाका भी 
उल्लेख है कि शाकंभरी भूपालसे जब वह युद्ध करने जा रहा था तब उसने 


'प्रबन्धचिन्तामणि : चतुर्थ प्रकाश । 
“रासमाला : अध्याय १३, पृ० २३७। 

चित्रकूट पवंतपर स्थित समिद्धेश्वर महादेवका पूजन किया था और भेंटके 
अतिरिक्त एक ग्राम दान भी किया था।' इसीप्रकार उदयपुर प्रस्तर 
लेखमें उदयपुर नगरके उदयलीश्वर मन्दिरमें महाराजपुत्र वसन्तपाल 
द्वारा दान दिये जानेका उल्लेख हैं। यह शिलालेख शाकंभरी तथा 
अवन्तिराजको पराजित करनेवाले अनहिलपाठकके राजा कुमारपालके 
शासनकालका है।' कुमारपाल जीवनके प्रारम्भमें शिवका अनन्य 
भक्‍त था, इस तथ्यकी पुष्टि उसके बहुसंख्यक शिलालेखों द्वारा होती है 
जिनमें उसे उमापति शिवका प्यारा “उमापति वरलब्ध” कहा गया है।' 
इसप्रकार अपने पूव॑ंजोंकी भांति कुमारपाल, शासनकालके प्रारम्भमें 
शिवका पक्‍का भक्त था और जनसंख्याका बहुत बड़ा दल भी इसी धर्मे 
मार्गका अनुयायी था। 


जनधमंका उदय और उत्कष्ष 


जैनसूत्र तथा साहित्यका दावा हैँ कि यहां अतीत प्राचीनकालसे 
जैनधर्मका प्रसार था। सम्भव है कि गृजरात तथा काठियावाड़में जैन- 
धर्मकी प्रथम लहर ईसा पूर्व चौथी शताब्दीमें उस समय फैली जब भद्रवाहु 
दक्षिणकी ओर गये थे।' चाल॒क्योंके अधीन गुजरातमें जैनधर्मके प्रसारका 


“इपि० इंडि० : ४१२, सूची संख्या २७९ । 

इंडि० ऐंटी० : खंड १८, पृ० ३४१-४३। 

'आकंलाजिकल सर्वे आव इंडिया वेस्टर्न सरकिल, १९०८, पुृ० 
५९१, ५२॥ वही, ४४, ४५, पुना ओरपंटलिस्ट खंड १, उपखंड २, पु० 
४०, इपि० इंडि०-खंड ११, पृ० ४४ आदि आदि। 

'संकालिया : दि ग्रेट रिननशियेसन आव नेमिनाथ, इंडियन हिस्टा- 
रिकल क्वाटरली, जून १९४० । 

“आर्कलाजी आब गुजरात : अध्याय ११, पृ० २३३। 

धता किसी प्राचीन ऐतिहासिक भवन या लेखादिसे नहीं प्राप्त होता ' 
अवश्य ही कर्नाटकमें प्राचीनकालसे दिगम्बर जैनघमंका प्रचार था। 
चौल॒क्यकालमें गुजरात श्वेताम्बर जैनधर्मका सबसे बड़ा. केन्द्र बना । 
हरिभद्रने आठवीं शताब्दीमें इस सम्प्रदायकी प्रमुखता और भ्रसिद्धि 
करायी। राजपूताना और उत्तरी गुजरातमें जेनधर्मके प्रचारका पता 
उन जैनमन्दिरसे भी लगता है जो दसवीं शतीमें हस्तिकुंडी वंशके राष्ट्रकूट 
राजा विदग्धराज द्वारा कंबवाया गया था। चावड़ वंशके संस्थापक 
वनराजका पालन पोषण एक जैनसूरिने किया था, इससे भी जेनघधर्मंके 
प्राचीन प्रचलनकी स्थिति विदित होती हैं। 

जो हो, महषि हेमचन्द्रके कालमें गुजरातमें जैनधर्मकी स्थिति अत्यधिक 
सुदृढ़ ही न हुई अपितु कुछ समयके लिए यह राज्यधर्मं भी बन गया। यह 
किस प्रकार हुआ, इसका विवरण जेनमुनि हेमचन्द्राचार्य द्वारा ही विदित 
होता है। वह अपने द्वयाशत्रय काव्यमें लिखते हैं कि वास्तवमें पहलेके 
राजाओंमें जैनधमंके प्रति विशेष उत्साह नहीं था। समय-समयपर भले 
ही उनकी सदिच्छा इस धममंके प्रति जाग्रत हुई हो और उन्होंने जैनमन्दिरोंके 
निर्माण भी कराये हों, किन्तु इससे यह अर्थ कदापि नहीं लिया जा सकता 
था कि वे राजे जैन थे। इन राजाओंके शैव होनेपर भी जैनधरंपर उनकी 
आदरदृष्टि थी। विद्वान जैन आचार्य, राजाओंके पास निरन्तर आते 
रहते थे और राजा लोग भी' अपने गुरुओंके समान ही उन्हें आदर करते 
थे। दशोवधमंके आदर्श प्रतिनिधि सिद्धराज भी जैनोंसे काफी सम्बन्धित 
थे। सिद्धपुरमें रुद्रमहालयके साथ-साथ उसने “रायविहार' नामक आदि- 
नाथका जेनमन्दिर भी बनवाया था। गिरनार परव्ंतपर नेमिनाथका 
जो मुख्य जेन-मन्दिर आज विद्यमान है, वह भी सिद्धराजकी उदारताका 


बिटरनित्स : हिस्दट्री आव इंडियन लिटरेचर, भाग २, पु० ४३१। 
आकंलाजी आवब गुजरात : अध्याय ११, पु० २३५। 

ही फल है। शझत्रृंजण तीर्थंका खर्च चलानेके लिए उसने बारह गांव 
उसके साथ लगा देनेके लिए अपने महामात्य अश्वाकको आज्ञा दी थी।' 
हाँ यह अवश्य है कि हेमचन्द्रन इसका उल्लेख किया है कि जयसिंह 
सिद्धराज, जब सोमनाथसे यात्रा कर लौट रहे थे तो उन्हेंने नेमिनाथका 
पूजन-वन्दन किया था। जयसिंह सिद्धराजने सिद्धपुरमें महावीरका एक 
चैत्य भी बनवाया था। किन्तु इससे यही पता चलता हूँ कि गुजरातमें 
जैनधमेके व्यापक प्रचार-प्रसारके लिए उपयुक्त वातावरण बन चुका 
था। कुमारपालके राजत्वकालमें जेनधर्ंको राज्य संरक्षण तो मिला ही' 
साथ ही सम्पूर्ण गुजरातमें इसका व्यापक प्रसार भी हुआ। कुमारपालने 
जैनधर्म स्वीकारकर ऐसी अहिंसा नीतिका राज्यभरमें प्रवर्तन किया, 
जिसने देशके भावी इतिहासको प्रभावित किया और जिसकी स्पष्ट छाप 
आज भी भारतीय जीवन और संस्कृतिपर दृष्टिगोचर होती है । 


आचारये हेमचन्द्र और कुमारपाल 


कमारपालप्रतिबोधके लेखकका कथन है कि जेनघमंके इतिहासमें 
महर्षि हेमचन्द्रका व्यक्तित्व महान है। जेनधर्मावरूम्बियों तथा आचार्योमें 
उनका बहुत उच्च स्थान हेँ। हेमचन्द्रने जेनधर्ंके उत्कर्षके लिए महान 
आचायंका कार्य किया। वह अपने समयके महापंडित भी थे। इसी 
पांडित्यपर विमुग्ध होकर राजा जयसिह सिद्धराज उनसे सभी शास्त्रीय 
प्रशनोपर परामर्श लेकर पूर्णतया सन्तुष्ट हो जाते थे । यह हेमचन्द्रकी 
शिक्षा तथा उपदेशका हीं प्रभाव था कि सिद्धराज जैनघमेके प्रति आक्ृृष्ट 
हुए और उन्होंने एक जैनमन्दिरका निर्माण कराया। हेमचन्द्रके प्रति 


'मुनिजिनविजय : राजधि कुमारपाल, पृु० ६। 
'हृयाअ्य काव्य : सर्ग १५, इलोक ६९, ७५ । 
'बही, श्लोक १६। 

'राजाका ऐसा भाव हो गया था कि जब तक वह उनके अमृत समान उप 
देशका श्रवण न कर लेते थे, उन्हें प्रसन्नताका अनुभव ही न होता था। 
कहा जाता हैँ कि मन्त्री वहडने कूमारपालसे कहा कि यदि वह सच्चे धर्मेर्क 
संप्राप्ति करना चाहता हो तो उसे श्रद्धायक्त होकर आचार्य हेमचन्द्रवे 
पास जाना चाहिये। अपने मन्‍्त्रीके परामशानुसार कुमारपाल हेमचन्द्ररे 
उपदेश ग्रहण करने लगा।' पहले हेमचन्द्रने पशुहिसा, दूत, मांसाहार 
मद्यपान, वेश्यागमन तथा लूटपाटकी बुराइयोंको दिखानेवाली कथा 
द्वारा कुमारपालको उपदेश दिया। उसने कुमारपालसे राजाज्ञा निकालकः 
राज्यमें इनका निर्षध करनेकी भी प्रेरणा की। तब उसने जेनघधम्मंबे 
अनुसार सत्यदेव, सत्यगुरु और सत्यधर्ंका उपदेश करते हुए असत्देव 
असत्‌गुरु तथा' असतृधमंकी बुराइयोंको दिखाया।' इसप्रकार कुमारपाल 
शनेः-शनै: जैनधमंका भक्त हो गया और इसके प्रति अपनी श्रद्धा व्यक्त करनेवे 
निमित्त उसने विभिन्न स्थानोंमें जेनमन्दिरोंका निर्माण कराया। पहले 
उसने पाटनमें मन्‍त्री वहड और वयड वंशके गर्गसेठके सर्वदेवः तथा सांवसेः 
नामक दो पुत्रोंके निरीक्षणमें कुमारपाल विहार नामक भव्य' मन्दिः 
बनवाया । इस विहारके मुख्य मन्दिरमें उसने श्वेत संगमरमरकी विशाल 


'बुह यण चूड़ामणिणो भवन पसिद्धस्थ सिद्धरायस्स । 

संसय पएसु सब्वेसु पुच्छणिज्जो इयो जाओ ॥। 

जयसिह देव-वयणा निम्मियं सिद्धहेम वागरणं 

नीसेस-सह-लक्खण निहाण मिमिणा सुणिदेण । 

“-हुमारपालप्रतिबोध, पृ० २२ । 

"इये सम्मं धम्म-सरुप-साहगो साहियो अमच्चेणं 

तो हेसचन्द सूरि कुमर-नरिंदों न सह नि ।---कुमारपालप्रतियोध । 
'बही, पृ० ४०, ११४। 
“दाऊण य आएसं 'कुमर विहारों करावियोएत्य 

अ ठावओ व्य रम्मो चउवीस-जिणालयों तुंगो। वही, पु० ११३ ॥ 

पाइवेनाथकी मूर्तिकी प्राणप्रतिष्ठा की और साथके अन्य चौबिस मन्दिरोंमें 
चौबिस' तीर्थंकरोंकी स्वर्ण, रजत तथा पीतलकी मूतियां प्रतिष्ठापित 
कीं। इसके पदचात्‌ कुमारपालने इससे भी विशाल एवं भव्य त्रिभुवन 
विहार नामक मन्दिरका निर्माण कराया। इसके साथके बहत्तर छोटे 
मन्दिरोंमें विभिन्न तीर्थकरोंकी मूर्तियां स्थापित की गयीं। इस मन्दिरका 
शिखर भाग स्वर्ण मंडित था। केन्द्रीय मन्दिरमें तीथंकर नेमिनाथकी 
अत्यन्त भव्य मूर्ति प्रतिष्ठित थी। विभिन्न बहत्तर छोटे मन्दिरोंमें अन्य 
तीर्थकरोंकी पीतल धातुकी बहत्तर मूतियां स्थापित थीं। इनके अतिरिक्त 
केवल पाटनमें ही कुमारपालने चौबिस तीर्थंक रोंक चौबिस मन्दिर बनवायें । 
इनमें त्रिविहार मन्दिर प्रमुख था। पाटनके बाहर अपने राज्यके विभिन्न 
प्थानोंमें भी कुमारपालने इतनी अधिक संख्यामें जेनमन्दिरोंका निर्माण 
कराया, जिसकी ठीक-ठीक संख्या निश्चित करना भी कठिन है । इनमें 
तारंगा पहाड़ीपर सुबंदार अभयके पुत्र जसदेवके निरीक्षणमें निमित अजित- 
नाथका विशाल' कलामण्डित मन्दिर विशेषरूपसे उल्लेखनीय है।' 


शिलालेखोंकी साक्षी 


कुमारपालने अ्रपने आध्यात्मिक गुरु हेमचन्द्रसे विक्रम संवत्‌ १२१६में 
पकल जन समक्ष जेनघमंकी दीक्षा ली थी और कूमार विहारका निर्माण 
कराया था, इसका उल्लेख केवल विभिन्न जैनग्रन्थोंमें ही नहीं, शिलालेख 
तथा अभिलेखोंमें भी मिलता है। विक्रम संवत्‌ १२४२के जालोर शिला- 
उेखमें लिखा है कि कुमार विहार'"में पाइवेनाथका मूलबिम्ब प्रतिष्ठित 
या। इसकी स्थापना परमअहँत, गुजेरधराधीश महाराजाधिराज चौलक्य' 
(मारपालने जावालीपुर (आधुनिक जालोर)के कंचनगिरि किलेमें 
प्रभु हेमसूरिसे दीक्षा लेनेके उपरान्त की थी। सोलंकी राजा कुमारपालने 


'कुमारपालप्रतिबोध : पु० १४३, १७४। 

इसका निर्माण कराया था और इसीलिए उसके नामपर इसका नामकरण 
“कुमार विहार” रखा गया।' 


जन समारोहोंका आयोजन 


कुमारपालने इन मन्दिरोंका निर्माण कर जैनधर्मके प्रति अपने 
कत्तंव्यकी इतिश्रीका अनुभव कर लिया हो, ऐसी बात नहीं । जैनधर्मके 
सच्चे अनुयायी और साधककी भांति वह जैनमन्दिरोंमें जाकर मूत्तियोंके 
समक्ष आराधन भी करता थां। धमर्मकी महत्ताका प्रभाव जनतापर 
डालनेके लिए वह बड़े समारोहपूर्वक अष्टान्हिका महोत्सवका आयोजन 
कराता था। प्रतिवर्ष चेत्र तथा आश्विन शुक्लपक्षके अन्तिम' सप्ताहमें 
 पाटनके प्रसिद्ध कुमार विहार में यह समारोह मनाया जाता था। उत्सवके 
अन्तिम दिन सन्ध्या समय हाथियों द्वारा चलनेवाले विशाल रथमें पाइवें- 
नाथकी सवारी नगरसे होती हुईं राजप्रासाद जाती थी। इसमें राजाके 
उच्च अधिकारी तथा प्रमुख नागरिक भी सम्मिलित रहते थे। चारों 
ओर जनसमूह नृत्य और गायन करता रहता था और इस हर्षोल्लासपूर्णे 
वातावरणके मध्य राजा स्वयं जाकर मूर्तिकी पूजा करता था। सत्रिमें 
रथ, राजप्रासादमें ही रहता था और प्रात: राजप्रासादके द्वारपर निर्मित 
विशाल मेदानमें चला जाता था। यहां राजा भी उपस्थित रहता था। 
राजा द्वारा पूजन-अचनके पश्चात्‌ रथ नगरके प्रमुख मार्गोसे होकर जाता 
था। मार्गमें बनाये गये मैदानोंमें ठहरता हुआ यह रथ अपने मूलस्थानको 


'. , , संबत १२२१ ओऔ्रीजावालिपुरीय कांचर्ना(ग) रि गढ़स्योपरि 
प्रभु भीहेमसूरि प्रबोधित गुजेरघराधीश्वर परमाहेत चौलकय महारा(ज)7- 
घिराज श्री (क्‌) सारपाल देव कारिते श्रोपा (इवे)नाथ सत्कम्‌(ल) विद 
सहित ्रीकृवर विहाराभिधाने जैन चेत्ये (।) सद्दिधि प्रव (त्त)नाय. . . 
इपि० इंडि० : खंड ११, पृ० ५४, ५५। 

लौट जाता था।' राजा स्वयं तो यह समारोह मनाता ही था साथ ही अपने 
अधीनस्थोंको भी इसका समारोहपूर्वके आयोजन करनेका आदेश देता था। 
अधीनस्थ 'राजाओंने भी अपने-अपने नगरोंमें विहारोंका निर्माण कराया। 

इस समारोहका विस्तुत विवरण सोमप्रभाचार्यने ही केवल नहीं किया 
है अपितु अन्य ग्रन्थोंमें भी इसका उल्लेख आया है। नाटककार यशपालने 
रथके इस महोत्सवको, अपने ना>करमें--जिसका नायक कुमारपाल हैं, 
रथयात्रा महोत्सव कहा है। इसमें नागरिकोंको सूचना दी जाती है कि 
महाराज कुमारपालदेवने रथयात्रा महोत्सव मनानेकी आज्ञा की है, इसलिए 
समारोहकी समस्त तैयारी होनी चाहिये। हेमचन्द्रके महावीरचरित्रमें 
भी इस रथयात्रा महोत्सवका विवरण मिलता है।' 


'प्रेंडन्सडपकुल्ल सदध्वजपर्ट नृत्यद्रधूममंडर् । 

चन्चन्मन्चमुदंचंदुच्चकदली स्तम्भं स्फ्रत्तोरणम्‌ । 

विष्वग्जेनरथोत्सवे पुरमसिदं व्यालोकितुं कोतुका- 

ल्‍लोका नेत्र सहत्न निर्मितकृते चक्रविधे प्रा्थंनाम्‌ । 

“--कुमारपालप्रतिबोध, पृ० १७५ । 
भो भोः पौराः महाराज शरीकुसारपालदेवो युष्मानाज्ञापयति । 
यज्जिन रथयात्रा महोत्सवोभविष्यति । ततः--- 

पौराः ! कुर्यंविपणिपदवोसस्त पांशु पयोतभि 

मुक्ता हारे रचिर बसनेहेंद्र शोभां विदध्युः 

स्‍्थाने स्थाने कनक कलद्ान्‌ स्थापयेयभंवन्तः 

पंडस्त्रीमिः सुरगृहसलान्‌ मंचकान भूषयेयु: ।--- 
मोहराजपराजय, चतुर्थ अंक, इलोक १९ 

'प्रतिग्राम॑ प्रतिपुरमासमुद्रं महीतले 

रथयात्रोत्सव॑ सो४हँ्रतिमानां करिवष्यति --- 
महावीरचरित्रः सर्ग १२, इलोक ७६। 

कमारपालकी सोराष्ट्र तीथे-यात्रा 


एक समय जैनयात्रियोंका एक दल सौराष्ट्र (काठियावाड़ ) के मन्दिरों- 
की तीथथेयात्राके लिए जाता हुआ पाटनमें ठहरा। यह देख कुमारपालके 
मनमें भी ऐसी ही तीर्थयात्राकी इच्छा उत्पन्न हुई। एक बड़ी सेनाके साथ 
आचाये हेमचन्द्र एवं जैन समाजके सहित कुमारपालने सौराष्ट्रकी यात्रा 
की। इस तीथयात्राके प्रसंगमें वह गिरनार (जूनागढ़) ठहरा, किन्तु 
शारीरिक निरबंछताके कारण वह पर्वतके ऊपर न जा सका। इसलिए 
उसने अपने मन्त्रियोंको पूजनके लिए भेजा। यहांसे सारा दल शरत्रुंजय 
पहाड़ीपर स्थित ऋषभदेवके मन्दिरकी ओर अग्रसर हुआ। कुमारपालके 
आगमनके पूर्व राजाकी आज्ञासे मन्त्री वहड द्वारा इस मन्दिरकी आवश्यक 
मरम्मत हुई थी। इस तीर्थ॑यात्राके परचात्‌ कुमारपाल राजधानी वापस 
भ्राया। जब वह लौटा तो उसे गिरनार पर्वतपर न चढ़ सकनेका अत्यन्त 
खेद 'रहा। उसने इस आदयका आदेश जारी किया कि उक्त पहाड़ीपर 
सीढ़ियां बनायी जायं। कवि सिद्धपालके सुझावपर उसने अमरको 
सौराष्ट्रका सूबंदार नियुक्त कर यह कार्य सौंपा। प्रबन्धचिन्तामणि' 
तथा पुरातन प्रबन्धसंग्रह में भी कुमारपालकी इस तीथयात्राका विस्तृत 
विवरण मिलता है। 


कूमारपालकी जनधमंमें दीक्षा 
आचार्य हेमचन्द्रने क्मारपालके समक्ष जैनधर्मकी द्वादश प्रतिज्ञाएं 


रखते हुए प्राचीनकालके महान जैनसन्तों, आनन्द तथा कामदेवके साथ 
ही तत्कालीन पाटनके सबसे धनी जैनचड्डुआका उदाहरण दिया। राजाने 


/चलियो कुमारवालो सत्रुंजय तित्यथ नमणत्य 
कुमारपालप्रतिबोध, १० १७९ । 
'प्रबन्धचिन्तामणि : चतुर्थ प्रकाश, १० ९३। 

अगाध श्रद्धाके साथ सभी प्रतिज्ञाएं कीं और इसप्रकार पूर्णतया जैनधर्ममें 
दीक्षित हो गया। राजा सबंदा असीम भक्तिके सहित प्रसिद्ध जैन नमस्कार 
मन्त्रका पाठ करता था और कहा करता था कि जो वस्तु वह अपनी शक्ति- 
शाली सेनासे नहीं प्राप्त कर सकता था, वह केवल इस मन्त्रके उच्चारणसे 
सुलभ हो जाती थीं। इस मन्‍्त्रकी शक्तिमें उसकी इतनी अगाध श्रद्धा 
थी कि इससे उसके शत्रुओंका «मन होता था। गृहयुद्ध तथा विदेशी 
आक्रमणका संकट दूर होता और उसके राज्यमें कभी अकाल नहीं पड़ता 
था।' 

जयसिंह रचित कुमारपालचरितके पांचसे लेकर दस सर्गोर्में उन 
परिस्थितियोंका वर्णन किया गया है, जिनके कारण वह जैनधर्ममें दीक्षित 
और जैनधमंके प्रसार-प्रचारमें प्रवृत्त हुआ। इसमें कहा गया हूँ कि 
आचार्य हेमचन्द्रके कथनपर उसने सर्वप्रथम मांस तथा मदिराका त्याग 
किया।' इसके पश्चात्‌ हेमचन्द्रके आदेशानुसार राजा कुमारपाल उसके 
साथ सोमनाथ गया। हेमचन्द्रने शिवका आह्वान किया और शिवने' 
प्रकट होकर जैनधमंकी' प्रशंसा की । फलस्वरूप कुमारपालने अभक्ष नियम- 
को स्वीकार किया तथा जनधमंके गृढ़ सिद्धान्तोंपर अपना ध्यान केन्द्रित 
किया। दीक्षा धारण करते समय उसने मुख्यरूपसे निम्नलिखित प्रतिज्ञाएं 
की थीं--राजरक्षा निमित्त युद्धके अतिरिकत यावत्‌ जीवन' किसी प्राणीकी 
हिसा और आखेट न करना। मद्यमांसका सेवन त्याज्य समभना। नित्य 
जिनप्रतिमाका पूजन-अर्चन करना। अष्टमी और चतुर्देशीके सामयिक 
और पौषध आदि विशेष ब्रतोंका पालन करना तथा रात्रिको भोजन न 
करना आदि-आदि। 

जयसिहने आगामी अध्यायमें हेमचन्द्र तथा कुमारपालके मध्य एक 





'पुरातनप्रबन्धसंग्रहू, पृु० ४२, ४३ ॥ 
कुमारपालप्रतिबोध, पु० ३१६-४१५। 

धघामिक वादविवाद कराया है। सातवें सर्गमें हमें विदित होता है कि उसने 
डेमचन्द्रसे श्रद्धाधर्म स्वीकार कर राज्यमें पशुहत्यापर प्रतिबन्ध लगाया 
था।' इस ग्रन्थके रचयिताका कथन हैँ कि यह आज्ञा सौराष्ट्र, लाट, 
मालवा, ओभीकमेदापाट, मारी तथा सपादलक्षदेशमें लागू हो गयी थी। 
इस आज्ञाका इतनी कठोरतासे पालन होता था कि सपादलक्षके एक 
व्यापारीने राक्षसकके समान रक्‍त चूसनेवाले एक कीड़ेकी हत्या कर दी 
तो उसे चोरकी भांति पकड़ लिया गया और उसे यूक विहारके शिलान्यासके 
लिए समस्त सम्पत्ति त्याग देनेंके लिए बाध्य होना पड़ा ।' 

किरादू शिलालेखमें जो कुमारपालके समयका है, यह लिखा है कि 
शिवरात्रि चतुर्दशी तथा कतिपय अन्य निद्चित दिनोंमें कुमारपालने 
राजाज्ञा निकालकर पशुवधका निषेघ कर दिया था। राजपरिवारक। 
सदस्य आर्थिक दंड देकर तथा साधारण व्यवित प्राणदंडके लिए प्रस्तुत 
होकर ही उपयुक्त दिन किसी पशुकी हत्या कर सकता था । इसी आशयक 
आदेश रत्नापुरी नगरके एक शिलालेखमें भी प्राप्त हुआ है ।' इस शिलाः 
लेखमें गिरिजादेवीकी उस निषेधाज्ञाका उल्लेख है, जिसमें विशेष तिथियों: 
को पशुवधपर प्रतिबन्ध लगा था। इस आज्ञाका उल्लंघन करनेवालोंवे 
लिए अथंदंडकी व्यवस्था थी। नवरात्रमें बकरियोंका वध रोक दिया गया! 
था ओर क्‌मारपालने अपने मन्त्रियोंको पशुहिसा रोकनेके लिए काशी 
भेजा। जयसिंह कृत कुमारपालचरितके आठवें और नवें सर्गमें विभिन्न 
जैन तीथोंकी यात्रा तथा चेत्यों और मन्दिरोंके निर्माणका वर्णन है । दसवे 


'जयसह : कुमारपालचरित, ७वां अध्याय, ५७७। 
बही, ५८१-८२ । 

'बही, ५८८। 

*इपि० इंडि० : खंड ११, पु० ४ड४। 

"बी० पी० एस० आई०, २०५-७, सूची संख्या १५२३॥ 

सगेमें राजा कुमारपाल अपने गुरुको 'कलिकाल सर्वज्ञ की उपाधि प्रदान 
करता है ।' 

यशपालके तत्कालीन नाटक मोहराजपराजयमें भी कुमारपालके 
जैनधमंमें दीक्षित होनेकी चर्चा आयी है। इस नाटकमें कुमारपालने 
चार व्यसनोंपर जो प्रतिबन्ध लगाया था, उसपर विशेष प्रकाश डाला 
गया है। राज्य द्वारा निःसन्‍्तान मरनेवालोंकी सम्पत्तिपर अधिकार 
करनेका जो प्राचीन और परम्परागत नियम' चला आ रहा था उसका 
कुमारपालने निषेध कर दिया था, इसका भी इस' नाटकमें उल्लेख हुआ है ।' 
नाटकमें राजा अपने दंडपाशिकको य्यूत, मांसाहार, मदिरापान, हत्या- 
लट तथा खाद्यपदार्थोमें मिछावटकी अवैध पद्धतिके दमन और विनाशका 
आदेश देता है। यह आइदचर्यकी बात हूँ कि वेश्या व्यसन तत्कालीन 
गुजरातमें गम्भीर पाप न समझा जाता था।' 


जेनधमं दीक्षाकी समीक्षा 


समस्त जन ग्रन्थकार कूमारपालके जैनधर्म को दीक्षा लेने के विवरण- 
पर एकमत हैं। शिलालेखादिके उल्लेखोंके आधारपर यह स्वीकार करना 
होगा कि उक्त वर्णन, सत्य और ऐतिहासिक घटनाके ही बोधक हैं । 
किरादू' तथा रत्नपुरा' शिलालेख विशेष तिथियोंपर पशुवधका प्रतिषेध 


'कुसारपालूचरित : सर्ग १०, १०६। उसने परमाहँतकी उपाधि 
भी प्रदान की थी। 

मोहराजपराजयः अंक ४ तया ५। 

'बही, अंक ४ । 

बही | 

*इपि० इंडि० : खंड ११, पृ० ४४ । 

बी० पी० एस० आई० : २०५-७। 

१५ 

करते हैं तो जालोर शिलालेखमें कुमारपालको परमाहँत कहा गया है। 
इतना होते हुए भी इस तथ्यके प्रमाण मिलते हैं कि कुमारपालने अपने 
परम्परागत शैवधर्मका कभी तिरस्कार नहीं किया न उसके प्रति अपनी 
आदर श्रद्धाकी भावनाका ही परित्याग किया । जैन ग्रन्थकारोंने भी लिखा 
है कि कुमारपाल सोमेश्वरकी आराधना करता था और उसने सोीमनाथक! 
मन्दिर निर्मित कराया था।' ' 

वेरावल शिलालेखमें कुमारपालकों महेश्वर नृप” कहा गया हैं। 
यह शिलालेख सन्‌ ११६६९का है और इसीके कुछ वर्ष बाद ही सन्‌ ११७४में 
उसकी मृत्यु हो गयी। उसके अधिकांश शिलालेखोंमें शिवकी प्रार्थना 
अंकित है, तो अनेकमें जैनदेवताओंकी' प्रार्थना भी' मिलती है। विक्रम 
संवत्‌ १२४२के जालोर शिलालेखमें उसे 'परमअहँत' कहा गया हैं। 
चित्तौरगढ़ उत्कीर्ण लेखके प्रारम्भमें ही ओम नमः सर्वेज्ञ। तथा साथ ही 
शिवकी प्रार्थना मिलती है। जैन इतिहासोंमें हेमचन्द्रके प्रभावके प्रति 
ब्राह्मणोंके देषकी भी चर्चा आयी हे। इस संघषंमें ब्राह्मण सदा पीछे 
पड़ जाते थे और राजाके कोपभाजन ब्राह्मणोंकी रक्षा दयालु हेमचन्द्र 
द्वारा ही होती थी। किन्तु जैनोंके साथ राजाके पक्षपातकी बात सन्देहास्पद 
है। वह समानभावसे शवों और जैनोंका आदर करता था। कुमारपाल 
जैन सिद्धान्तोंको हादिकतासे स्वीकार करता था और उसके अनुसार 


'इपि० इंडि० : खंड ११, पृ०. ५४-५५। “हिमसूरिप्रबोधित गुजेर- 
धराधीश्वर परमाहेत चोलुक्य महाराजाधिराज श्रीकुमारपालदेवा” । 

दयाश्रयकाव्यमें अनहिलवाड़ासें कुमारपालेश्वर' महादेवके मन्दिरके 
निर्माणका उल्लेख है। केदारेश्वर भन्दिरका पु]नरनिर्माण भी कराया 
गया था। वही। मन्दिरोंकी मरम्मतके सम्बन्धमें देखिये बसन्तबिलास, 
३:२६ | 

“इपि० इंडि० : ४१२, सूची संख्या २७९ । 

व्यवहारिक जीवनमें आचरण भी करता था। उसने जैनधर्म प्रतिपादित 
उपासक अर्थात्‌ गृहस्थ-श्रावक धर्मका दृढ़ताके साथ पालन किया। ऐति- 
हासिककालमें कुमारपालके सदृश्य जैनधर्मका अनुयायी राजा शायद ही 
कोई हुआ हो ।' इस प्रकार जैनधमंमें कुमारपालका दीक्षित होना मुख्यतः 
उसकी आन्तरिक श्रद्धा और विश्वास भावनाका ही परिणाम था। यों 
तो अणहिलपुरके संस्थापक वनराज चावड़ासे लेकर सिद्धराज जयसिहके 
राज्यकाल तक प्रजावगंमें जैनोंकी प्रतिष्ठा और प्रतिभा, समाज तथा 
राजनीति दोनोंको प्रभावित कर रही थी, किन्तु कुमारपालके शासनकालमें 
उनका प्रामुख्य और प्राधान्य हुआ। महर्षि हेमचन्द्राचा्य मोढ़ बनिया 
थे और महात्मात्य उदयन भी श्रीमाली जातिके सम्पन्न उद्योगपति थे» 
बारहवीं शताब्दीके गुजरातमें शैव और जैनधर्मोमें जेसी परम्परागतः 
सहिष्णुता चली आ रही थी, उसे ध्यानमें रखकर यह कभी नहीं स्वीकार 
'किया जा सकता कि जन कुबेर और लक्षाधिपतियोंके किसी प्रभाव विशेष 
अथवा दबावके कारण उसने जैनधर्म स्वीकार कर, उसे राजधर्म घोषित 
किया था। हेमचन्द्राचायं द्वारा जेनधर्ममें कुमारपालकी दीक्षाके मूलमें 
उसकी अपनी श्रद्धा और जेनघमंके सिद्धान्तोंके प्रति उसके हादिक 
विश्वास ही प्रधान कारण थे। 


अन्य धार्मिक सम्प्रदाय 


इन दो प्रमुख धामिक सम्प्रदायोंके अतिरिक्त देशमें अन्य घामिक 
सम्प्रदायोंका भी अस्तित्व था। चौल॒क्यकालमें सूर्यपूजा भी प्रचलित 
थी, यद्यपि इस समयके राजा सुरय्यके प्रति भक्तिव्यक्त करनेवाला विरुद 
धारण नहीं करते थे। द्वयाश्रय्में जयसिंह द्वारा अनेक देवी-देवताओंके 


'मुनिजिनविजय : रार्जाष कूमारपाल, पु० १२। 
'प्रबन्धचिन्तामणि, पृ० ८२। इसी प्रन्थमें जेनदल द्वारा कुमारपाल- 
को सिहासनारूढ़ करनेमें योग देनेका प्रसंग वर्णित है । 

मन्दिर बनवानेका उल्लेख है किन्तु इनमें सूर्यका मन्दिर नहीं है । अप्रका 
शित सरस्वतीपुराणमें सूर्य मन्दिरका उल्लेख है, जो भायाल स्वामीवे 
नामसे प्रसिद्ध था । कहते हैं कि सहस्नललिग तालाबपर जब यह स्थिः 
था तो जयसिंह सिद्धराज इसकी आराधना करते थे ।' प्रसिद्ध जेनमर्न्त् 
वस्तुपालने सूर्य, रत्नादेवी तथा राजादेवीकी मूर्तियोंका प्रतिष्ठापन किय 
था। क्‌मारपालकालीन' प्रभास पाटन शिलालेखमें काठियावाड़में पाशु 
पत सम्प्रदायके भी प्रचलित होनेका उल्लेख मिलता है। शिलालेखक 
विश्लेषण तथा उसका अभिप्राय-अर्थ स्पष्ट करनेपर यह विदित होता है 
कि गंड वृहस्पतिने पाशुपत सम्प्रदायके प्रचारके लिए प्रयत्न किया था 
'उसकी दूसरी व्याख्या करनेपर यह भी अर्थ किया जा सकता है कि सोम 
नाथका मन्दिर गंड वृहस्पतिके आगमनके पूर्व पाशुपत मतका केन्द्र था 
किन्तु इस मन्दिर तथा यहां प्रवरतित पाशुपत मत दोनोंका ही पतन हूं 
चुका था, इसलिए गंड वृहस्पति उसकी रक्षा करने आया। भाद 
वृहस्पतिकी वेरावल प्रशस्तिमें भवानीपति (शिव) गणेश तथा सोमकी 
प्राथंना है। गणेश्वर शिलालेखमें वस्तुपाल द्वारा गणेश्वर मन्दिरमें एव 
मार्ग बनानेका उल्लेख मिलता हैँ ।' यद्यपि उक्त स्थानका पता नह 
चला है फिर भी इसमें जो तथ्य व्यक्त किया गया है उसके अनुसार £२र्व 


'दवे : महाराजाधिराज, पृ० २९१। 

'गनेदवर शिलालेख, डब्ल० एम० आर०, राजकोट १९, २३, २४ 
'१८। 

'बी० पी० एस० आई०, पृ० १८६। 

“शिलालेखमें अंकित है कि “गंड पाशुपत केन्द्रको रक्षा करना चाहत 
'था और उनसे कुमारपालसे ध्वस्त सोसनाथके मन्दिरके निर्मांणके लिए 
प्रार्थना की थी। 

द्याथ्रय : सर्ग १५, इलोक ११९ । 

शतीमें काठियावाड़में गणेश-पयूजन भी प्रचलित था। मध्यकालीन गुज- 
रातमें वैष्णव सम्प्रदायका भी अस्तित्व था | हेमचन्द्रने लिखा है कि जयसिंह- 
ने सहस्नलिग तालाबके तटपर एक ऐसा मन्दिर बनवाया जिसमें दशावतार- 
की भांकी थी।' जयसिंह तथा कुमारपालके समयके दोहाद शिलालेखमें 
यह अंकित कि जयसिहने गोगनारायणका मन्दिर निर्माण करानेके लिए 
दधिपद्रमें एक भन्‍्त्री नियुक्त किया था। इसी मन्दिरमें कुमारपालके 
समय और भी दान दिये जानेंके उल्लेख मिलते हें। 

विभिन्न मन्दिरों तथा देवालयोंकी व्यवस्था दान दिये हुए ग्रामोंसे 
होती थी। व्यक्तिगत मन्दिरोंका आथिक संचालन जनतापर लगे विशेष 
करसे होता था और कभी-कभी राजकीय चुंगीगृहको भी अपनी आयका 
एक हिस्सा मन्दिरोंकी व्यवस्थाके लिए देना पड़ता था। मंगरोल उत्कीर्ण 
लेखमें उन करोंका विवरण दिया गया हे जो चुंगी, द्यृतगृह, आदि विभिन्न 
पेशोंसे वसूल किया जाता था। दृूकानदारों तथा व्यापारियों द्वारा दिये 
जानेवाली ऐच्छिक रकमकी भी इसमें चर्चा हैं। वटुकों और पुजारियोंके 
बेतन तथा मन्दिरकी व्यवस्था सम्बन्धी अन्य बातोंका भी इसमें उल्लेख है । 


धामिक सहिष्णुताकी भावना 


सभी धमंके मूलतत्व एक हैं और सभी विभिन्न मार्गसि होते हुए एक ही 
लक्ष्य-स्थानपर पहुंचते हेँ। फिर भी धर्मके क्षेत्रमें लोगोंमें सब्णिताके 
साथ संकी्णता भी पायी जाती रही है। फोव॑सूने लिखा है कि इस 
समय दो प्रमुख धर्मो--जैन तथा ब्राह्मणमें परस्पर विरोध था।' किन्तु 
तत्कालीन शिलालेख और प्रभूत जैन साहित्यसे इस तथ्यकी पुष्टि नहीं 


'इंडि० ऐंटी० : खंड १०, पु० १५९-६० । 
बी० पो० एस० आई० : पृ० १५८॥ 
"रासमाला, अध्याय १३, पृ० २३५। 

होती। फोवंसकी रासमालामें ब्राह्मण और जेन आचार्यो्में संघ 
और कटुभावनाकों व्यक्त करनेवाली अनेक कहानियोंका उल्लेख मिलत 
है जिनमेंसे प्रमुख निम्नलिखित हँ--ब्राह्मण परम्पराके श्रनुसार कुमार 
पालने मेवाड़के सिसौदिया वंशकी' राजकुमारीसे विवाह किया था। ज 
'रानीने राजाकी वह प्रतिज्ञा सुनी कि राजमहलमें प्रवेशके पूर्व उसे हेमचन्द्रः 
मंठमें जाना होगा, तो उसने अनहिलवाड़ा जाना अस्वीकार किया 
कूमारपालके चारण जयदेवने रानीको विश्वास' दिलाया और इसप 
रानी अनहिलवाड़ा गयी। उसके आनेके कई दिन बाद हेमाचायने सिस 
दिया रानीके अपने मठमें न आनेकी बात कहीं। कुृमारपालने रावी' 
बहां जानेके लिए कहा तो उसने अस्वीकार कर दिया। इसी बीच रान॑ 
बीमार पड़ी और चारणोंकी स्त्रियां उसे अपने घर ले आयीं। चार' 
उसे घर पहुंचाने ले जाने लगा। जब कुमारपालते यह सुना तो उस 
दो हजार घुड़सवारोंके साथ पीछा किया। रानीने जब यह सुना तो उसक 
साहस जाता रहा और उसने आत्महत्या कर ली।' पहले ही कहा ज 
चुका है कि उक्त ब्राह्मणों और चारणोंकी परम्परा, तत्कालीन ऐतिहासिः 
तथ्योंकी कसौटीपर खरी नहीं उतरती और न इस धामिक द्वेषकी भावनाव 
इतिहास-सम्मत सामान्य आधार ही मिलता हें। 

ब्राह्मणों और जैनोंमें पारस्परिक संघर्षका परिचय करानेवाली एः 
दूसरी कहानी भी है। एक दिन कुमारपाल जब मार्गसे जा रहाथात 
उसने हेमाचायंके एक शिष्यसे पूछा कि आज मासकी कौन तिथि है 
वास्तवमें उस' दिन अमावस्या थी, किन्तु जेन साधुने अ्रमवश पूणिम 
कह दिया। कुछ ब्राह्मणोंने जब यह सुना तो जेनसाधुकी हँसी उड़ा 
हुए कहा ये सिर घुटाये हुए साधु क्या जाने कि आज अमावस्या है । 
आऋमारपालते यह सब सुन लिया था। 'राजप्रासाद पहुंचते ही उसने हेमाचाः 


वही, अध्याय ११, प० १९२-१९३। 

तथा ब्राह्मणोंके प्रधानकों बुला भेजा। इसी बीच हेमचन्द्रका शिष्य अत्यन्त 
दुःखी और लज्जित हो मठमें पहुंचा | हेमचन्द्रने उससे सारा विवरण 
पूछा और दुःखित न होनेकी बात कहीं। तब तक कुमारपालका सन्देश- 
वाहक वहां पहुंच चुका था। संवाद पाकर हेमाचार्यने राजमवनकी ओर 
प्रस्थान किया। कुमारपालने उनसे पूछा कि आज कौनसी तिथि है ? 
ब्राह्मण आचार्यने कहा कि आज अमावस्या हैँ किन्तु हेमचन्द्रने कहा कि आज 
पौणिमा है। ब्राह्मणोंने कहा कि सन्ध्याका चन्द्रमा ही वास्तविक स्थिति 
बता देगा। यदि पूणिमाका चन्द्र निकला तो सभी ब्राह्मण इस राज्यसे 
निकल जायंगे। यदि चन्द्रमा न निकले तो जैनसाधुओंका निष्कासन हो । 
हेमाचारयंने यह प्रस्ताव स्वीकार कर लिया और मठ वापस पहुंचे। उनकी 
एक सिद्धदेवी थीं, उन्हींकी सहायतासे पूर्व दिशामें ऐसी कृत्रिमता उत्पन्न 
की गयी, जिससे सभीको विश्वास हो गया कि आ्राज पूर्णिमा है। इसके 
परचात्‌ घोषित किया गया कि ब्राह्मण हार गये और सभीको राज्य छोड़कर 
चले जाना चाहिये। दूसरे दिन प्रातः कुमारपालने ब्राह्मणोंको बुला राज्य 
छोड़कर चले जानेकी आज्ञा दी। 

इसी' समय हांकर स्वामीका पाटनमें आगमन होता है। शंकर 
स्वामीने आगे बढ़कर कहा राज्यसे किसीको निष्कासित करनेंकी क्‍या 
आंवश्यकता हैँ। “नौ बजे समुद्र अपनी मर्यादा सीमा तोड़कर सम्पूर्ण 
देशको उदरस्थ कर लेगा।” राजाने हेमचन्द्रको बुला भेजा और पूछा 
कि क्‍या यह सत्य है ? हेमचन्द्रने जैन सिद्धान्तोंके अनुसार कहा कि यह 
संसार न कभी निर्मित हुआ और न कभी नप्ठ होगा। शंकर स्वामीने 
एक जलल्‍ूघड़ी मंगवायी और कहा देखना चाहिये क्‍या होता हैं। तीनों 
वहीं बैठ गये । जब नौ बंजा तो वे प्रासादके ऊपरी भवनमें पहुंचे जहांसे 
उन्होंने देखा कि समुद्रकी लहरें उमड़ती हुई चली आ रही हैं। लहरें बढ़ती 
गयीं और सारा नगर जलभग्न हो गया। राजा तथा दोनों आचार्य ऊपरी 
मंजिलोंमें चढ़ते रहे किन्तु जलका वेग ऊपरकी ओर निरन्तर बढ़ता ही 

गया। अन्तमें वे सातवीं और अन्तिम मंजिलपर पहुंचे। सबसे ऊंचे 
वृक्ष तथा मन्दिरके शिखर जलमें समाधिस्थ थे। उमड़ती हुईं समुद्रकी 
भयंकर लहरोंके अतिरिक्त कुछ भी नहीं दिखायी पड़ता था। कुमारपालने 
भयभीत होकर शंकर स्वामीसे बचनेका उपाय पूछा। हांकर स्वामीने 
कहा कि पश्चिम दिश्ञासे एक नाव आवेगी जो इस वातायनके निकटसे 
ही जायगी। जैसे ही यह हमारे निकट आवे हम उछलकर उसपर बैठ 
जायं। तीनोंने अपने वस्त्र संभाले और नावमें तत्परतासे बैठ जानेंका 
उपक्रम किया। तत्काल बाद ही एक नौका दिखायी दी। शंकर स्वामीने 
राजाका हाथ पकड़कर कहा कि हम दोनों नावमें बेठनेमें एक दूसरेकी 
सहायता करेंगे। इतनेमें नौका वातायनके निकट आयी' और राजाने 
उसमें कूदनेका प्रयत्न किया किन्तु शंकर स्वामीने उन्हें पीछे खींच लिया | 
हेमचन्द्र खिड़कीसे कूद गये थे। समुद्र और नौका वस्तुतः और कुछ नहीं 
मायाकी रचना थी। इसके पश्चात्‌ जैन साधुओंपर उत्पीड़न होने लगा 
और क्‌मारपाल शंकरस्वामीका शिष्य हो गया। 

धामिक संघर्षकी इन कथाओंमें उस समय वर्ग विशेषकी धामिक 
संकीण्ंताकी स्थितिका परिचय मिलता हे। जैनधमंका अमभ्युदय और 
उत्कर्ष न देख सकनेवाले संकीर्ण लोगोंकी कल्पना ही इन कथाओंका आधार 
है। न तो इस प्रकारकी घटनाओंका तत्कालीन साहित्यमें उल्लेख मिलता 
है और न कोई प्रामाणिक एवं मान्य आधार। इन्हें ऐतिहासिक तथ्य 
न मान्यकर कपोल कल्पनाकी ही कोटिमें रखना उचित होगा। 


नवीन यगका समारम्भ 


ब्राह्मण और जैनधमंकी पारस्परिक सद्भावनापूर्ण स्थिति इस युगकी 
ऐतिहासिक विशेषता थी। यदि सामाजिक अभ्युत्यानका विचार किया 
जाय तो विदित होगा कि जैन ध्मके अभ्युदयके साथ देशमें एक नवीन 
जागरण और संस्कृतिके युगका समारम्भ हुआ था। कुमारपालप्रतिबोध . 

तथा मोहराजपराजयके रचयिताओंने समाजमें प्रचलित उन' बुराइयोंका 
उल्लेख किया हैं जिनसे सामाजिक स्तर निम्नतर होता जा रहा था। 
पशु हिंसा, द्युत क्रीडा, मांस, मदिरा सेवन, वेश्याव्यसन, शोषण आदिसे 
जनताका धन-धर्म विलुप्त और मानसिक पतन होता जा रहा था। यह 
पहले ही देखा जा चुका हैं कि कुमारपालने किस प्रकार विशेष तिथियोंको 
पशुवधका प्रतिषेध कर दिया था। यह तथ्य विभिन्न जैन ग्रन्थोंमें ही 
वर्णित नहीं किरादू' तथा रत्नापुर' शिलालेखोंमें भी उत्कीर्ण है। यशपालने 
अपने नाटक मोहराजपराजयमें कुमारपालको अपने दंडपाशिकको यह आदेश 
देते हुए चित्रित किया है कि जूआ, मांसाहार, मदिरापान तथा पशहत्याके 
पापका दमन किया जाय। चोरी और खाद्यपदार्थोमें मिलावटको नगरसे 
निष्कासित कर दिया गया था। दंडपाशिक इनकी खोजमें जाता हैं और 
सबको पकड़कर लाता है। सभी राजाके समक्ष उपस्थित किये जाते हैं। 
ये अपने पक्ष समर्थनका तक देते हुए क्षमाकी याचना करते हैं। वे यह भी 
कहते है कि उन्हींके द्वारा राज्यको बहुत भारी' आय होती है। किन्तु 
राजा उनकी एक भी नहीं सुनता और सभीके निष्कासनकी आज्ञा देता है ।' 

इस समयकी एक क्रूर राजनीतिक परम्परा और प्रथा यह थी कि 
यदि कोई राज्यमें निस्सन्‍्तान मर जाता तो उसकी समस्त सम्पत्ति राज्य 
अपने अधिकारमें कर लेता था। ऐसे व्यक्तिकी मृत्यु होते ही, राज्याधि- 
कारी उसके घर तथा उसकी सारी सम्पत्तिपर जब अधिकार कर लेते 
और जब पंचकुलकी नियुक्ति हो जाती, तभी शव अन्तिम संस्कारके लिए 
सम्बन्धियोंकों दिया जाता था। इससे जनताकों घोर कष्ट और व्यथा 
होती थी। जैनधर्मकी शिक्षाका राजापर सबसे बड़ा जो प्रभाव दृष्टिगत 


'इपि० इंडि० : खंड ११, पृ० ४४ । 
बी० पी० एस० आई० : २०५-७, सूची संख्या १५२३ । 
'मोहराजपराजय : चतुर्थ अंक, पु० ८३-११०। 

हुआ, वह यह कि उसने निस्सन्तान मरनेवालोंकी सम्पत्तिपर अधिकार 
करनेका राजनियम (मृतधनापहरण) वापस ले लिया। निर्वशकी 
सम्पत्तिपर राज्याधिकारके प्रजापीड़क नियमकी कुमारपालपर कंसी 
घोर प्रतिक्रिया हुई और उसका कंसा प्रभाव पड़ा था, इस सम्बन्धमें 
हयाश्रय और मोहराजपराजयमें विशंद विवरण मिलते हैं। हेमचन्द्राचायंने 
दयाश्रयमें ऐसे एक प्रकरणका उल्लेख करते हुए लिखा है कि एक दिन 
जब रात्रिके समय कुमारपाल प्रगाढ़ निद्रामें सो रहा था तो निस्तब्धतामें 
उसे एक स्त्रीका रुदन सुनाई पड़ा। वेश बदलकर जब वह राजमहलसे 
उक्त स्थानपर पहुंचा तो उसने देखा कि वृक्षके नीचे एक स्त्री गलेमें फन्दा 
लगाकर आत्महत्याकी तैयारी कर रही है। राजाने उससे इसका कारण 
पूछा । तब उस स्त्रीने अपने पति और पुत्रकी मृत्यका घटना प्रकरण बताते 
हुए कहा कि अब मेरी समस्त सम्पत्तिपर राजाका अधिकार हो जायगा 
और मेरा कोई आधार 'न रह जायगा। इससे अच्छा है कि में आत्मघात 
कर लं। इसपर राजाने उसे ऐसा करनेसे मना किया और आश्वासन 
दिया कि उसकी सम्पत्तिपर राज्याधिकारी अधिकार न करेंगे। प्रात:काल 
'राजाने मन्त्रियोंको बुलाकर मृतधनापहरण'को समाप्त करते हुए उसके 
निषंधकी आज्ञा निकाढली। कहते हैं कि इसप्रकार प्रतिवर्ष राजकोषमें 
एक करोड़ रुपये आते थे, किन्तु कुमारपालने इसकी तनिक परवाह न 
की और उक्त प्रथाका निषेध कर दिया। इसी प्रकारकी एक दूसरी घटना- 
का वर्णन यशपारके नाटक मोहराजपराजयमें मिलता है। कुबेर नामक 
करोड़पति नगरसेठकी मृत्यु हो जाती है। वह निःसन्‍्तान था पर उसकी 
माता जीवित थी। वह शोकमें विद्वल थी। पुत्रशोक और घनशोकके 
कारण उसके दुःखका पारावार न था। राजाकों इसकी सूचना मिलती 
'है। वह बहुत उद्विग्न होता है। राज्यकी क्र नीतिका वीभत्स तथा 





'मोहराजपराजय : अंक ३, पु० ६०-७० । 

शोकसंतप्त परिवारका करुण दृश्य उसके सम्मुख उपस्थित होता है। 
वह कुबेरकी माताके यहां जाता है। कुबेरके वैभवकों देखकर आइचर्य- 
चकित होता है। कुबेरके मित्रसे वह सारा विवरण पूछता है। कुमारपाल, 
कुबेरकी माताको सान्त्वना देता है और कहता है कि मैं भी तुम्हारा ही पूृत्र 
हूं। उधर राज्यके अधिकारी कुबेरकी समस्त सम्पत्तिकों एकत्रकर ढेर 
लगा देते हैं। कुमारपाल नगरसेठों और महाजनोंके सम्मुख घोषणा 
करता है कि आजसे निस्सन्‍्तान' मृतकोंके धनको राज्यकोषमें लेनेके नियम- 
का मैं निषेध करता हूं। राजा अपने राजप्रासादमें लौटता है और मन्त्रियों- 
से परामर्शकर निषेधाज्ञा घोषित कराता हैं--- 


निःशकः दाकितं न यह्मपतिभिस्त्यक्तुं क्वचित्‌ प्राक्तने 
पत्नया: क्षार इब क्षते पतिमतो यस्यापहारः किल। 
आपायोधिकुमारपालनपतिदेंवो रुदत्या धर्न॑ 
. विज्ञाणः सदय प्रजासु दहृदयं मुंचत्ययं तत्‌ स्वयम्‌ ॥ 
.._ कुमारपालके इस महान सामाजिक और राजनीतिक सुधारकी 
प्रशंसा करते हुए जैन आचार्य हेमचन्द्र कहते हैं :--- 
न यन्मुक्त॑ पर्व रघु-नहुष-नाभाक-भरत 
प्रभुत्युवीनाथेः कृतयुगकृतोत्पत्तिभिरपि । 
विमुज्चन सन्तोषात्‌ तदपि रुदतीवित्तमधना 
कुमारक्मापाल ! त्वमसि महतां मस्तकमणि :॥ 


निस्सन्तान मृतजनकी सम्पत्तिको राज्यकोषमें न लेनेकी घोषणा 
ऐतिहासिक और युगप्रव्तक थी। सत्ययुगके महान राजा रघु, नहुष, 
नाभाक और भरत आदि परमधाभिक नरेशोंने भी जैसी कीतिका अर्जन' 
न किया था वैसी धवलकीति कुमारपालने अपने इस कार्यसे अजित की । 
एक प्रसिद्ध इतिहासकारने लिखा है कि “बारहवीं शतीमें गुजरातके 
राजा कुमारपालने बड़ी तत्परतासे पशुओंके वधका निषेध किया और इस 
नियमका उल्लंघन करनेवालोंपर कठोर दंडकी' व्यवस्था की। एक अभागे 
व्यापारीको एक विषेले कीड़ेकी हत्याके अपराधमें अनहिलवाड़ाके विशेष 

न्‍्यायालयमें उपस्थित किया गया और उसकी सारी सम्पत्ति जब्त कर ली 
गयी। उक्त सम्पत्तिसे एक मन्दिरका निर्माण कराया गया। कुमारपाल 
द्वारा निभित इस विशेष न्‍्यायालयकी कार्यसीमा और निर्णय, अशोकके 
धर्ंमहामात्रोंके कार्यों एवं निर्णयोंकी भांति थी।' 

जैनधमंकी शिक्षासे प्रभावित होकर कुमारपालने एक सत्रागारकी 
स्थापना की जहां अपंग जैनसाधकोंको भोजन वस्त्र दिया जाता था। 
इसीके निकट एक मठ (पोषधशाला)का भी निर्माण किया गया जहां 
धामिक प्रवृत्तिके लोग एकान्त साधना कर सकते थे। इन दातब्य 
संस्थाओंकी व्यवस्थाका भार सेठ अभयक्‌मारकों सौंपा गया था।' इस- 
प्रकार धर्मके प्रभावसे राज्यनीति और समाजके स्तर दोनोंमें परिवतंन 
हुए थे। निर्घन और असहायकी सहायताके लिए मानवीय हितके कार्ये 
प्रारम्भ किये गये। इन धामिक तथा सामाजिक नव व्यवस्थाओंके नियो- 
जनने भारतीय इतिहास और समाजको अत्यधिक प्रभावान्वित किया 
था, और उसका प्रभाव आज भी देखा जा सकता है। कुमारपालकी इस 
अहिसा प्रवर्तक रीतिका यह फल हैं कि वर्तमानकालमें भी सबसे अधिक 
अहिसक प्रजा, गुजराती प्रजा हे और सबसे अधिक परिमाणमें अहिसा 
धमंका पालन गुजरातमें होता है। गुजरातमें हिंसक यज्ञ-याग प्रायः 
उसी समयसे बन्द हो गये हैं और देवी-देवताओंके निमित्त होनेवाला 
पशुबध भी दूसरे प्रान्तोंकी तुलनामें बहुत कम है। गुजरातका प्रधान 
किसान -वर्ग भी मांसत्यागी हैं। भले ही अतिशयोकति हो और उसका 
उपहास भी हो, किन्तु यह तथ्य है कि इसी पृण्यमय परम्पराके प्रतापसे 
जगतकी सबसे श्रेष्ठ अहिसामूति महात्माको जन्म देनेका अद्वितीय गौरव 
भी गुजरातको प्राप्त हुआ है।' 

"विसेंट स्मिय : भारतका इतिहास, प० १६१-२ । 'कुमारपाल 


प्रतिबोध।_ मुनिजिनविजय : राजधि कुमारपाल, प० १८। 





चौलक्य शासनकालमें उत्तर" गुजरातमें एक नवीन साहित्यिक 
चेतना और जागतिके दर्शन होते हैं। इसका प्रादर्भाव आकस्मिक और 
अचानकसा प्रतीत होता है, किन्तु बात ऐसी न थी। जयसिह सिद्धराज 
तथा कुमारपालके संरक्षणमें वस्तुतः यह जैन साधकों और आचार्योंके 
एकान्त मनन और साधनका सुपरिणाम था। इसका प्रभाव अन्य लोगोंपर 
भी पड़ा और फलस्वरूप संस्कृत, प्राकृत, अपभ्रंश तथा प्राचीन गुजराती 
भाषामें धामिक तथा साहित्यिक रचनाओंकी एक नई लहर और बाढ़सी 
आ गयी। इस कालमें प्रणीत प्रचुर साहित्य अब भी जैन भंडारोंमें भरे 
पड़े हैं। अनेक वर्ष पूर्व पाटनके भंडारोंमें रखे ताड़पत्रकी पांडुलिपियोंकी 
संक्षिप्त सूची प्रकाशित हुई है।' इधर उसकालकी अनेक क्ृतियोंका 
प्रकाशन हो रहा है, यह शुभ लक्षण हे। इनका सिहावलोकन करनेसे 
चौलक्यकालीन साहित्यके विभिन्न अंगोंपर प्रकाश पंड़ता है। इनमें 
व्याकरण, नाटक, काव्य, दशेन, वेदान्त, इतिहास आदिकी प्रभूत रचनायें 
मिलती हैं। विटरनित्सको उस समय तक जितनी रचनाएं प्राप्त हुई 
थीं, उनका विभाजन उसने प्रबन्धकथा, काव्य, कोश तथा उपदेशात्मक 
साहित्यके अन्तर्गत किया है।' श्रीकन्हेयालाल माणिकलार मुंशीने 
भी प्राप्य सामग्रीपर विश्लेषण और विचार किया हैं ।' 


"डिसक्रिपटिव केटलाग आव मेन्यूस्क्रिप्ट इन जेनभंडारस एट पाठन : 
जी० ओ० एस०, ७५, बड़ोदा १९३७। 

हिस्ट्री आब इंडियन लिटरेचर : खंड २, पु० ५०३-१४। 

गुजरात एंड इटस लिटेरेचर : पु० ३६-४७ 


२४० चौ डुकक्‍्य कुमारपाल 


जयसिह और कृमारपाल साहित्यके महाम संरक्षक थे। वडनगर 
प्रशस्ति (३०वीं पंक्ति) में कहा गया हँ कि जयसिंह सिद्धराजने श्रीपालकों 
अपना भाई माना था और वह कविचत्रवर्ती कहे जाते थे। प्रबन्धोंमें 
इस बातका उल्लेख है कि कवि चत्रवर्ती श्रीपाल जयसिह॒देवका राजकवि 
था। वीरोचन पराजय उसकी प्रमुख कृति थी। वह दुलेभराज मेरु तथा 
श्रीस्थल सिद्धपुरमें रुद्रमहालयके लिए प्रशस्ति लिखता था, इसका वर्णन 
प्रभावकचरितमें मिलता है।! पाटन अनहिलवाड़ाके निकट जयसिह 
द्वारा निमित सहखनलिग तालाबकी प्रशंसामें श्रीपालने जो प्रशस्ति लिखी 
थी, उसका उल्लेख मेरुतुंगने भी किया हैं। इस प्रशस्तिमें लिखा है कि 
कुमारपालके समय भी वह अपने पदपर बना रहा । सोमप्रभाचायेने 
इसका उल्लेख किया है कि कवि सिद्धपार् कुमारपालके राजदरबारमें 
था।' कुमारपालकी दिनचर्य्याका वर्णन करते हुए कहा गया हूँ कि 
भोजनोपरान्त वह विद्वानोंकी सभामें उपस्थित हो धाभिक एवं दार्शनिक 
विषयोंपर विचार विमर्श करता था।* इनमें कवि सिद्धपाल मुख्य 
थे और ये सदा राजाको कहानियां तथा कथा प्रसंग सुनाकर प्रसन्न 
करते थे।" फोवंसने भी लिखा हैँ कि कार्य समाप्त हो जानेपर पंडित 
और विद्वान आते थे और अमूल्य साहित्य तथा' व्याकरणपर विचार 
एवं विवेचन होता था।' इतनेसे ही स्पष्ट हो जाता हैँ कि कुमारपाल 
महान्‌ साहित्यप्रेमी था । 


'प्रभावकचरित : अध्याय २२, पृ० २०६-८। 
'प्रबन्धचिन्तामणि : पृु० १५५-६ । 
'कुमारपालप्रतिबोध । 

“बही, पृ० ४२३.। 

'वही, पु० ४२८ । 

“रासमाला : अध्याय १३, पृू० २३७। 


साहित्य और कला २४१ 
हेमचन्द्रकी साहित्यिक कृतियां 


जैन आचार्य हेमचन्द्र अपने समयका महापंडित तथा महान प्रतिभा- 
सम्पन्न अन्थकार हुआ है। कहा जाता हैँ कि उसने साढ़े तीन करोड़ इलोकों- 
की रचना की थीं।' उसकी प्रथम रचना सिद्ध हेम शब्दानुशासन हैं । 
यह आठ अध्यायोंकी रचना है जो सिद्धराजकी प्रार्थनापर उसके स्मारक 
रूपमें प्रस्तुत की गयी थी। हेमचरद्वने स्वयं इस रचनापर वृहत टीका 
लिखी जो अष्टदश सहश्रीके नामसे विख्यात है। इसीके साथ एक न्यास 
भी लिखा गया जो चौरासी हजार ग्रन्थोंके बराबर था। अपने नवीन 
व्याकरणके नियमोंका उदाहरण प्रस्तुत करने तथा चौल॒क्य राजाओंके 
गौरवगानके निममित्त उसने द्वयाश्रयथ महाकाव्यकी रचना की। इसका, 
कुमारपालके राजत्वकालका प्रॉकृंत अंश, कुमारपालके शासनकालमें ही 
जोड़ा गया। उसके व्याकरणकी अन्य टीकाओंकी भी इसी समय रचना 
हुई थी। अनेकार्थ संग्रहके साथ अभिधान चिन्तामणि दशिनाममाला 
तथा निघंटु, काव्यानुशासन विवेक, छन्‍्दोनुशासन तथा प्रमाणमीमांसाकी 
रचना सिद्धराजके शासनकालमें ही हुई थी। इसप्रकार सिद्धराजके 
राज्यकालमें ही हेमचन्द्रांचायं अपनी अधिकांश साहित्य साधना कर चुके 
थे। कुमारपालके शासनकालमें उन्होंने जो रचनाएं कीं वे अधिकतर 
धामिक ग्रन्थ थे। योगशास्त्र तथा वीतरागस्तु, कुमारपालके उपदेशार्थ 
प्रणीत हुए। तीथंक रोंके जीवनदर्शनके ग्रन्थ 'त्रिषष्टिशलाकापुरुषचरितकी' 
रचना उसने कुमारपालकी प्रार्थनापर की थी। हेमचन्द्रका जन्म विक्रम 
संवत्‌ ११४५में हुआ था और विक्रम संवत्‌ १२२९में चौरासी वर्षकी 
प्रौढ़ावस्थामें उसका निधन' हुआ। भाषण साहित्य और व्याकरणके 
क्षेत्रमें उसकी महान देन आज भी इतिहासके सुनहरे पृष्ठोंपर अंकित है । 


'व्याकरणं पंचांग प्रमाणज्ञास्त्र॑ प्रकाणमीमांसः 
छन्दोलंकृति चड़ामणो व शास्त्रेविभुव्यंहत । 
१६ 


२४२ चोलक्य कमारपाल 


सोमप्रभाचायं और उसकी रचनाएं 


कमारपालप्रतिबोधका रचयिता सोमप्रभाचारय्य प्रसिद्ध जैन विद्वान 
था। कृमारपालकी मृत्युके ग्यारह वर्ष बाद विक्रम संवत्‌ १२४१में उसने 
उक्त रचना की। इससे स्पष्ट है कि वह कुमारपाल तथा उसके गुरु 
हेमचन्द्रका समसामयिक था। राजकवि श्री श्रीपालके पुत्र सिद्धपालके निवास 
स्थानपर रहकर उसने इस ग्रन्यकी रचना की । यहीं रहकर उसने अपनी 
दूसरी महान कृति 'सुमतिनाथचरित”का भी प्रणयन किया। कुमारपाल- 
प्रतिबोधके अतिरिक्त उसके तीन ग्रन्थोंमें सुमतिनाथचरित उल्लेख्य है ॥ 
इसमें पांचवें तीथंकर सुमतिनाथकी जीवन गाथा' वणित है । कुमारपाल- 
प्रतिबोधके समान ही इसका अधिकांश भाग प्राकृत भाषामें लिखा गया है 
और उसीकी भांति इसमें जेनधर्मकी शिक्षाको समभानेवाली कहानियां 
भी हैं। इसमें साढ़े नौ हजार इलोक हैं। सूक्ति मुक्तावली, सोमप्रभाचार्ये- 
की उल्लेखनीय रचना है, जिसमें मिश्रित प्रकारके सौ इलोक हैं। इसका 
एक नाम सिन्दूरप्रकर भी है क्योंकि इसके प्रथम इलोकका प्रथम दाब्द 
सिन्दूरप्रकर ही है। जेनोमें इस ग्रन्थकी बहुत प्रसिद्धि हैं और बहुतसे 
सत्री-पुरुष इसे कंठस्थ करते हैं। इनकी रचनाशैली भतृहरिके नीति- 


एकार्थानिकार्था देश्या निघंट इति थे चत्वारः 

विहिताइच नामकोशाः भुवि कवितानस्युपाध्याया: । 

भ्युत्तरबष्टि शलाका नरेश ब्रत ग॒ृहि ब्रत विचारे 

अध्यात्मयोगद्ञास्त्रं विदधे जगदुपकृति विधित्सुः 

लक्षण साहित्यगुणं विद्धे च ह॒याभयं महाकाव्यम्‌ 

चक्तें विशतिमुज्ेः स बोतराग स्तवानांच 

इति तहिहित ग्रत्यसंलमेव हि न विद्यते 

भामापि न विदन्तमेषां सावृज्ञा सन्दसेघसः। 
“-प्रभावकचरित । 





साहित्य और कला २४३ 


शतकके समान है। इसमें हिंसाके' विरुद्ध, सत्य., आस्तेय, पवित्रता तथा 
संत॒के सम्बन्धमें छोटे किन्तु गंभीर अर्थवाले इलोक हैं। इसंकी रचनाशैली 
अत्यन्त हृदयग्राही, सरल और बोधगम्य है। 

सोमप्रभाचायंकी तीसरी रचनाका नाम है शतार्थकाव्य। संस्कृत 
भाषापर उसके आइचयेंजनक अधिकारका पता उसकी इस रचनासे 
लगता हँ। इस रचनामें वसन्‍त तिलक उन्दमें केवल एक ही' इलोक है 
और इसे सौ प्रकारसे समझाया गया है। इसी कृतिसे उसका नाम 
“शताथिक” पड़ा और इसी नामसे बहुतसे बादके ग्रन्थंकारोंने उसका 
नामोल्लेख किया हैं।' सोमप्रभाचार्यने इस ग्रन्थमें अपने समसामयिक 
लोगोंका उल्लेख अत्यन्त काव्यात्मक रूपमें किया है। इनमें देवसूरि 
तथा हेमचन्द्राचार्य जैसे जैनधमंके आचायोंका वर्णन है, तो ऋ्रमसे हुए 
गुजरातके चार राजा जयसिंहदेव, कुमारपाल, अजयदेव तथा मूलराजका 
भी विवरण है। इनके अतिरिक्त इसमें अपने समयके सर्वश्रेष्ठ नागरिक 
कवि सिद्धपाल और उसके दो गुरुओं अनितदेव तथा विजयसिंहकी भी 
चर्चा आयी हूँ। सोमप्रभाचायेंकी चार रचनाओंमें 'सुमितनाथचरित”की. 
रचना कुमारपालके शासनकालमें हुई थी। 


राजसभामें विद्वान मंडली 


कुमारपालके महामात्य तथा सचिव विद्वान थे। उसने अपनी राज- 
सभामें विद्वान, विशेषतः संस्कृत भाषाके कवियोंकों रखनेकी परम्पराः 
बनाये रखी । उस समय दो प्रमुख विद्वान रामचन्द्र और उदयचन्द्र थे # 
ये दोनों ही जैन थे। रामचन्द्रका उल्लेख गुजराती साहित्यमें बारम्बार 


““सोमप्रभोमुनिपतिविदितः शतार्थो --समुनिसुन्दर सूरिकृत गुर्वावली- 
ततः शताथिकः ख्यातः श्रीसोमप्रभसूरिराट्‌ । 
“+आणरत्नसूरिकृत क्रियारत्न समुच्चय 8 

आया है। वह अपने समयका श्रेष्ठ विद्वान था। उसने “प्रबन्धशत''की 
रचना की है। उदयनकी मृत्यके पश्चात्‌ कपर्दी कुमारपालका भहामात्य 
नियुक्त हुआ। कपर्दी विविध शास्त्रोंका ज्ञाता होनेके अतिरिक्त संस्कृत 
आषाका कवि भी था। कुमारपालके शासनकालमें उस युगका सबसे 
महान जैन पंडित हेमचन्द्र उसका प्रधान परामशेंदाता था। कपर्दीकी 
'विद्वत्ताकी एक अत्यन्त मनोरंजक कहानी है। इसके अनुसार कुमार- 
पालके दरबारमें सपादलक्षके राजाके दृतके आनेपर राजाने उससे सांभर 
प्रदेशके राजाकी कृशलता पूछी। जब दूतने उत्तर दिया कि “उनका 
नाम विश्ववल (संसारकी शक्ति) है फिर भला उनकी सदा कुशलतामें 
क्या सन्देह है ? इसपर राजाके पास खड़े कपर्दी मन्त्रीने, जो कुमारपालका 
:प्रिय पात्र विद्वान कवि था, 'शुल” और “शुवल” धातुका अर्थ शी घ्रजाना 
बताते हुए कहा--वह हें विश्ववल, जो (वी) चिड़ियाके समान शीक्र 
उड़ जाता हँँ। दूत जब स्वदेश छौटा तो उसने इसकी चर्चा की। इसपर 
सपादलक्षके राजाने विद्वानोंसे परामशंकर विग्रहराजकी उपाधि ग्रहण की । 
दत्त कपर्दीनी इस नामका भी ऐसा हास्यास्पद अर्थ किया कि इसके बाद 
"राजाने कपर्दीके भयसे अपना नाम कवि वान्धव रख लिया।' 


'भाषा, साहित्य और श्यास्त्रोंकी रचना 


इस समय' हेमचन्द्र व्याकरणशास्त्रका सर्वप्रथम तथा सर्वेश्रेष्ठ प्रणेता 
'हुआ। संस्कृतमें लिखे नौ व्याकरणोंकी पांडुलिपियां प्राप्त हुई हैं, इनमें 
विक्रम संवत्‌ १०८०का बुद्धिसागर”' नामक ग्रन्थ जो जावालीपुर 
आधुनिक जालोरमें लिखा गया था, मिला है। हेमचन्द्रने प्राकृत तथा 
संस्क्रत दोनोंमें रचनाएं की हें। प्राकृत भाषामें उसकी सर्वप्रसिद्ध कृति 


"रासमाला, अध्याय ११, पु० १९०। 
“आकंलाजी आव गुजरात, अध्याय १२, पृ० २५० । 

दब्दानुशासन है। इसमें ११वीं १२वीं शतीके अपभ्रंश तथा आधुनिक 
प्राचीन गुजराती भाषाके पारस्परिक प्रभाव और सम्बन्धका अध्ययन 
किया जा सकता है। हेमचन्द्रका दयाश्रय' काव्य, व्याकरणशास्त्र होनेके 
साथ-साथ कुमारपाल तक चौलक्यकालीन राजाओंका इतिहास भी है। 

चौल॒क्योंके समय नाटकके क्षेत्रमें दो प्रमुख नाटककार दृष्टिगत 
होते है। इनमें एक जयसिह और दूसरे यशपाल हैं। पहलेकी कृति 
हम्मीरमदमर्दन है और दूसरेकी मोहराजपराजय ।* नाटककार यशपालने 
अपनेको कुमारपालंके उत्तराधिकारी चक्रवर्ती अजयपालके चरणकमलमें 
विचरण करनेवाला हंस कहा हे। अजयदेवने सन्‌ १२२६९से १२३२ 
तक शासन' किया। इसलिए नाटकके प्रणयनकी तिथि इसीके मध्यमें 
निश्चित की जा सकती है। मोहराजपराजय पांच' अंकोंका एक रूपक 
है । इसमें कुमारपालके द्वारा जेनधर्मंकी दीक्षा ग्रहण करनेका विंशद 
चित्रांकन किया गया है। हम्मीरमदमर्दन तथा मोहराजपराजय दोनों 
नाटकोंका ऐतिहासिक महत्त्व है। इस समयके नाटकोंकी जो पांडलिपियां 
प्राप्त हुई हैं उसमें कालिजरके परमाधिदेव (सन्‌ ११६५-१२०३) के 
मन्त्री वत्सराजके छः: नाटक हैं।' इनसे गुजरातके अन्तरप्रान्तीय साहित्यिक 
सम्पर्कंका परिचय होता है। 

कविताके क्षेत्रमें इस समयकी सर्वाधिक महत्त्वकी रचना संस्कृत 
भाषामें रचित उदयसुन्दरी कथा हैं।' इसका रचयिता लाटदेशका 
निवासी सोद्धल है। इसमें तत्कालीन इतिहास तथा साहित्य सम्बन्धी 
उपयोगी जानकारी है। 

तकंशास्त्र, दरंनशास्त्र तथा वेदान्त सम्बन्धी पांडुलिपियां भी प्राप्त 


'गायकवाड़ ओरियंटरू सिरीजमें प्रकाशित । संख्या ९, १० ॥ 
'आकंलाजी आब गुजरात : अध्याय १२, पु० २५० । 
'मायकवाड़ ओरियंटल सिरीज : संख्या ११। 

हुई हैं। इनमेंसे हेमचन्द्रका योगशास्त्र अथवा अध्यात्मोपनिषद्‌ तथा 
कुछ अन्य कृतियां प्रकाशित हो चुकी हैं। इनमें सर्वाधिक महत्त्वकी पांड- 
लिपि शान्तारक्षितकी तत्वसंग्रह' रचना हैं। इसके साथ ही इसकी 
कमलशील तथा तकंभास कृत पंजिक। टीका भी है जो पूर्वी भारतके नालन्दा 
और राजगृह नामक स्थानोंमें लिखी गयी थी। इससे नालन्दाका गुजरात- 
पर प्रभाव ही नहीं परिलक्षित होता है, अपितु यह भी विदित होता है 
कि भारतकी दूसरी सीमापर रचित दाशंनिक ग्रन्थोंके प्रति गुजरातकी 
कैसी भावना थी। बारहवीं शताब्दीमें सांस्कृतिक एकताने, देशके दिगंत 
छोरोंको किस प्रकार एक सूत्रमें आबद्ध किया था, यह इससे स्पष्ट है। 

इस कालके ऐतिहासिक ग्रन्थोंमें कुमारपालचरितोंके विभिन्न लेखक 
हैं । . वसनन्‍्तविलास', सुकृतकल्लोलिनी तथा वस्तुपाल तेजपाल प्रशस्ति 
भी ऐतिहासिक रचनाके अन्तर्गत आती हैं। कीति-कौमुदी, प्रबन्धचिन्ता- 
मणि, विचारश्रेणि, थेरावली, प्रभावकचरितका तो इतिहासकी दृष्टिसे 
अत्यधिक महत्त्व है । 

इस कालके बाद ही नागरीका जन्म होता हैँ और प्राकृत एवं संस्कृत 
साहित्यमें प्रभूत रचनाएं होती हैं। कुछ लोग नागरीका सम्बन्ध 'नागरसे 
जोड़ते हैं। नागर ब्राह्मणोंका मूलस्थान गुजरातमें है । साहित्यके विभिन्न 
अंगोंकी समुन्नतिका श्रेय इसकालमें राज्यसंरक्षण तथा विद्वानोंकी शान्त 
एकान्त साहित्य-साधनाको ही है। 


कला 


कमारपाल तथा उसके पूर्व शासक जयसिह्सिद्धशाज ललित और 
वास्तुकलाके प्रेमी तथा संरक्षक थे। समाजकी आशथिक्र स्थिति अत्यधिक 
सम्पन्न और समुद्ध थी। चौल॒क्य राजाओंके शान्ति और सम्पन्नताके 


आकंलाजी आव गुजरात : अध्याय १२, पृ० २५१ ॥ 


साहित्य ओर कला २४७ 


शासनकालमें इन परिस्थितियोंके अन्तर्गत विभिन्न कलाके विकास और 
उन्नति कममें बड़ी सानुकूलता थी। सोमप्रभाचायंका कथन है कि कुमार- 
पाल महान्‌ निर्माता था। उसने पाटनमें मन्‍्त्री वहड तथा वायड परिवारके 
गर्गंसेठके दो पुत्रों सर्वेदेव तथा शंभासेठके निरीक्षणमें 'कुमारंविहार'का 
विद्ञाल तथा भव्य मन्दिर बनवाया। इसके केन्द्रीय मन्दिरमें श्वेत संग- 
मरमरकी पाहवनाथकी विशाल मूर्ति प्रतिष्ठापित है। इसके साथके अन्य 
चौबिस मन्दिरोंमें उसने चौबिस तीथथक रोंकी स्वर्ण, रजत तथा पीतलकी 
मूर्तियां स्थापित कीं। इसके पश्चात्‌ कुमारपालने पहलेसे भी विशाल 
और भव्य “त्रिभुवनविहार का निर्माण कराया, जिसके बहत्तर मन्दिरोंमें 
बहत्तर तीर्थकरोंकी मूर्तियां स्थापित थीं। इन मन्दिरोंके शिखर भाग 
स्वर्णमंडित थे। मध्यके मन्दिरमें तीथंकर नेमिनाथकी अत्यन्त विशाल 
मूर्ति स्थापित है । केवल पाटनमें ही कुमारपालने चौबिस' मन्दिर बनवाये | 
कमारपालके अनेकानेक मन्दिरोंमें “त्रिविहार” नामक मन्दिर विशेष 
उल्लेखनीय है । 


वास्तु कला 

चौलक्यकालीन वास्तुककाको घामिक तथा लौकिक दो भागोंमें 
विभाजित किया जा सकता हूँ । लौकिकके अन्तगंत पाटनमें रखी काष्ठ- 
पर अंकित कलात्मक वस्तुएं हैं। नगरकी दीवारें तथा नगरद्वार भी इसीके 
अन्तगंत आते है। संभवतः उस' समय गुजरातमें निवास योग्य भवन 
लूकड़ीके ही बनते थे। काष्ठ बहुत जल्दी नष्ट हो जाता है इसीलिए 
चोलुक्यकालीन काष्ठके भवनोंके ध्वंसावशेष भी नहीं मिलते। नाटककार 
यशपालने लिखा हूँ कि चौलक्य राजे उसी राजप्रासादमें रहते थे जिनमें 
चावड़ा राजा रहते थे।' फोवंसने राजमहलरूका वर्णन करते हुए लिखा 


४“हह घबलहरेसु चिर॑ चायक्‍कडराय लालिओ वसियो”। 
“भोहराजपराजय अंक ४, पु० ४७। 

है कि राजाका भवन 'राजपाथीक” कहा जाता था, जहां राजप्रासादके 
अतिरिक्त अन्य राजकीय भवन भी थे। यह कीति स्तम्भोंसे अलंकृत 
किया जाता था। घटिका द्वार ही नगरद्वार था। यह नगरकी दिश्ामें 
खुलता था। मुख्य गलीमें तीन द्वारोंकी त्रिपोलिया होती थी।' 
चौल॒क्योंके कालकी सैनिक इमारतोंमें किलोंके ध्वंसावशेष ही अब 
बच गये हैं। ये और कुछ नहीं अपितु नगरके चतुर्दिक विशाल दीवालके 
रूपमें है। उस समय जैसा एक शिलालेखमें कहा गया है इन्हें “प्रकार” 
कहते हैं। वडनगर प्रशस्तिमें लिखा है कि एक ऐसा “प्रकार” कुमारपालने 
आनन्दपुर (आधुनिक वडनगर) नगरके चतुदिक बनवाया था।' 
वंडनगरकी उक्त दीवारका अवशेष भी अब नहीं मिलता, क्योंकि वर्गेंसने 
भी इसका उल्लेख नहीं किया हें । हां, उसने नगरके उत्तरकी बाहरी 
दीवारोंका उल्लेख अवश्य किया है।'* के 


चौलक्यकालीन घ्वंसावशेषोंमें धवोई तथा भिनजूवाड़ाके किले 
अध्ययन करने योग्य हैं । धवोईकी दीवारें प्राय: ध्वस्त होकर गिर गयी हैं, 
किन्तु मुख्यद्वारके अवशेषसे उसकालके द्वारोंकी सजावट तथा कलात्मक 
योजनाका अनुमान किया जा सकता हैँ। सम्भवतः सर्वप्रथम धवोईके 
चतुदिक दीवार जयसिंह सिद्धराजने बनवाई। वर्गेसका कथन है कि चार 
मुख्य द्वारोंमें बड़ोदा द्वार सबसे कम क्षतिग्रस्त है । इसमें तत्कालीन 
वास्तुकलाका स्वरूप देखा जा सकता हैँ। वर्गेसने भुनजूवाड़ामें एक ऐसे 
और द्वारका उल्लेख किया है, जो सम्भवतः उस पहाड़ी किलेका होगा 
जिसे चौलकक्‍्योंने सौराष्ट्रसे होनेवाले आक्रमणोंके प्रतिरोध निर्मित्त निर्मित 


'रासमारझा : अध्याय १३, पृ० २३७ । 
"“इपि० इंडि० : खंड १, पृ० २९३। 
'बरगेंस, ए० एस० डब्ल० आई० : ९, ८२-८६। 

॥ होगा ।' इस द्वारपर अंकित कला भी धवोईसे प्रायः साम्य रखती 
हां, इसमें कतिपय भिन्न वस्तुएं भी हैं जो धवोईमें नहीं मिलती । 
' अदवपर सवार मनुष्य, शार्दूल तथा नृत्य करती हुई मूर्तियां ।" 

इस' कालके इतिहासों तथा शिलालेखोंसे कील, तालाब, वापी, कप 
इके निर्माणका पता लगता हैँ। ये राजकीय संरक्षणमें भी बनते थे 
' जनता द्वारा भी। भीमप्रथमकी रानी उदयमतिने अनहिलवाड़ामें 
। वाप बनवाया। कर्णने मोढ़ेरा तथा दधिपद्रके निकट रुपन नदीपर 
पागरका निर्माण कराया। इसीप्रकार सिद्धराज जयसिहने सहस्नलिंग 
क विशाल तालाब बनवाया।' जयसिहकी माता रानी मीनलदेवीने 
प्र०) सन्‌ ११००में वीरुमगांवमें मानसूर भील बनवायी।* इसका 
ग_र कुछ वक्र प्रतीत होता है और यह शंखाकार प्रतीत होती है।" 
| जल' तक पहुंचनेके लिए सीढ़ियां तथा घाट भी बने हैँ। घाटपर 
ने समयके ५२० मन्दिरोंमेंस अब केवल ३५७ ही छोटे मन्दिर रह 
हैं।' इन्हीं मन्दिरोंक अवलोकनसे इस बातकी कल्पना सम्भव हो 
गी है कि सहस्नलिंग तालाबमें एक हजार एक शिवलिंगकी स्थापना 
हुई । 


मनाथका मन्दिर 


गुजरातके चौल॒क्य सोलंकी राजाओंके समय सोमनाथ मन्दिरके 
णकी घटना इतिहासकी चिरस्मरणीय घटना है। प्रबन्धचिन्तामणिमें 





'बरेंस : ए० के० के०, पृ० २१७। 

यही । 

ए० एस० डब्लू० आई० : ९, पु० ३९। 

आकिलाजिकल सर्वे आव इंडिया वेस्ट सकिल : अध्याय ९, प० ३९४ 
“वही, अध्याय ८, प० ९१। 


'बही | 


२५० घोलक्य कुमारपाल 


मेरुतुृंगने लिखा हैँ कि जब क्‌मारपालने हेमाचार्यके गुरु श्रीदेवसूरिसे 
अपना सुयश चिरस्थायी बनाये रखनेके सम्बन्धमें पूछा, तो श्रीदेवसूरिने 
कहा सोमनाथका एक नया मन्दिर पत्थरका बनवाओ जो युगोंतक स्थायी 
रहे। रकड़ीका बना मन्दिर समुद्रकी लहरोंसे क्षतिग्रस्त हो गया है । 
कुमारपालने इसे स्वीकार किया तथा एक मन्दिर निर्माण समिति 
नियुक्त की, जिसे पंचकूल कहा जाता था। इस' पंचकुल अथवा समितिके 
अध्यक्ष सोमनाथ स्थित राज्याधिकारी ब्राह्म गंडभाव वृहस्पति थे। 
सोमनाथ मन्दिरका अब नवनिर्माण हुआ हेँ। उसके पूर्व समुद्रतटपर 
लहरोंसे क्षत-विक्षत जिस मन्दिरका गर्भागार मसजिदके रूपमें परिवर्तित 
'कर दिया गया था तथी जिसका शिखर भाग छिलन्न-विच्छिन्न हो गया था, 
यह उसी मन्दिरका अवशेष था, जिसे कुमारपालने बनवाया था। यहांकी 
वास्तुकला तथा शिल्पकला कुमारपालकालीन अन्य भवनों एवं मन्दिरोंमें 
'पायी जानेवाली कलासे भी साम्य रखती थीं। कुमारपालके बनवाये 
सोमनाथ मन्दिरकों बादके मुसलिम शासकोंने अनेकानेक बार पुनः क्षति 
'पहुंचायी । इसके स्पष्ट विवरण मिलते हैं। १३०० ईस्वीमें अलफरखांने, 
१३६०में मुजफ्फर द्वारा, १४६९०के लगभग महमूद बेगदा, तथा मुजफ्फर 
द्वितीय द्वारा सन्‌ १५३०में इस मन्दिरको क्षति पहुंचायी गयी । 
कुमारपालके बाद खेंगण चतुर्थ (१२७६-१३३३१भें ) द्वारा सोमनाथ- 
का पुनर्निर्माण बहुत प्रसिद्ध है। अलाउद्दीन खिलजीने जब सोमनाथ 
मन्दिर ध्वस्त किया था, उसके पश्चात्‌ ही उक्त नामके जूनागढ़के चौदशम्‌ 
राजाने जिसका दो गिरिनारके शिलालेखोंमें उल्लेख मिलता है, सोमनाथ 
मन्दिरका पु]ननिर्माण किया। गिरिनार शिलालेखमें जूनागढ़का उक्त 
राजा सोमनाथ भन्दिरके पु]न्निर्माताके रूपमें उल्लिखित है। 
सोमनाथके मन्दिरके निर्माणका वर्णन प्रभासपाटन शिलालेखरमें 
मिलता है। यह भद्रकाली मन्दिरके निकट एक पत्थरपर अंकित है। 
भाटनमें भद्रकालीका एक छोटासा प्राचीन मन्दिर है। इसी भद्रकाली' 


साहित्य ओर कला २५१ 


मन्दिरके द्वारके निकट दीवारकी ओर एक ओरसे खंडित शिलामें आदिकालसे 
सोमनाथ मन्दिरके निर्माणकी कहानीका उल्लेख. है। इस शिलालेखमें 
हमें सोमनाथके ऐसे विवरण प्राप्त होते हैं, जिनका अन्यत्र कहींसे पता 
नहीं लगता ।, इस शिलालेखके दाहिनी ओरके पत्थरका कोना टूटा हुआ 
है, इससे लेखकी कतिपय पंक्तियां अस्पष्ट हैं। इसके अतिरिक्त शिलालेख 
सुरक्षित तथा एकदम सुस्पष्ट है । 


यह शिलालेख सन्‌ ११६९ तथा वल्लभी संवत्‌ ८५०का है। इसमें 
सोमनाथ मन्दिरके निर्माण विषयक प्राचीन गाथाका जो उल्लेख है 
वह इस प्रकार हँ-सोमेशदेव (सोमनाथ )का मन्दिर सर्वप्रथम स्वर्णका 
था और इसे चन्द्रमानें बनवाया था। इसके पदरचात्‌ रावणने चांदीका 
सोम मन्दिर निर्मित कराया। श्रीकृष्णने इसे लकड़ीका बनवाया। 
सम्राट कुमारपालके समय सोमनाथका यह मन्दिर गंड वृहस्पतिके निरी- 
क्षणमें निभित हुआ था। 


कुमारपालने बहुतसे जैन चेत्य और मठ भी बनवाये॥ स्तम्भतीर्थ या 
कैम्बेमें उसने सागल वसहिकके मन्दिरका जीोंद्धार कराया, जहां हेमचन्द्रने 
दीक्षा ली थी। जिस' महिलाने विपत्तिकालमें उसे जौका आाटठा' तथा 
दही खिलाया था, उसकी स्मृतिर्में उसने पाटनमें “करम्बकविहार” नामक 
एक मन्दिर निरमित कराया। इतना ही नहीं प्रारम्मिक जीवनके पययंटन- 
कालमें मृषककी जो हत्या हो गयी थी, उसका प्रायश्चित करनेके लिए 
उसने “मूषकविहार” नामक मन्दिर बनवाया। हेमचन्द्रके जन्मस्थान 
धन्धुकूमें उसने “कोलिका विहार” निर्मित कराया। इन मन्दिरके 
अतिरिक्त कुमारपालने एक हजार चार सौ चौआलिस मन्दिरोंका निर्माण 
कराया था।' 


'देखिये प्रबन्धचिन्तामणि तथा कुमारपालचरित। 


२५२ चोलक्य कूमारपारू 


शिल्पकला 


भारतीय शिल्पकला वास्तुकलासे मिश्रित है और इसमें मुख्यतः 
अलंकरण वास्तुका प्राधान्य होता है। चौलुक्यकालकी शिल्पकलाके 
उत्कृष्ट निदर्शेन, आबूके मन्दिरोंमें जैन तीर्थंकरोंके जीवनसे सम्बन्ध 
रखनेवाले प्रसंग हैं। इनमें वस्तुपाल और तेजपालके पूर्वजों, परिवार 
तथा विमल मन्दिरके सामने हस्तिशालामें हाथी और घोड़ेपर सवार मनुष्यों- 
की आक्ृतियां, अध्ययनकी विशेष सामग्री प्रस्तुत करती है । आबू मन्दिरों- 
की आक्ृतियोंसे हमें विदित होता हे कि उस समय लोगोंका पहिनावा 
कंसा होता था। इन आकृतियोंसे ज्ञात होता है कि लोग उस समय दाढ़ी 
और बड़ी-बड़ी मूछें रखना पसन्द करते थे। कलाई और बाहोंमें आभूषण, 
कानमें एरन तथा गलेमें हार पहननेकी उस समय प्रथा थी। मन्दिरमें 
दर्शनके समयका पहिनावा एक ऊंची घोती तथा उत्तरीय होता था। 
उत्तरीयको कन्धेके चतुदिक डाल देते थे और हाथसे उसके छोर पकड़े 
रहते थे। स्त्रियां कंचुकीके अतिरिक्त दो वस्त्र पहनती थीं। ऊपरका वस्त्र 
आधुनिक ओढ़नी जैसा था। स्त्रियां कानोंमें बड़े कुंडल, बांह तथा हाथमें 
कड़े अथवा कंगन जैसे आभूषण धारण करती थीं।' 

आबूके विमल तथा तेजपाल मन्दिरोंमें अनेक तीर्यंकरोंके जीवनकी 
विशेष घटनाओंकी आकहृतियां भी निर्मित की गयी हैं। एक बड़े पट्टमें 
नेमिनाथके विवाह तथा संन्यासकी घटना शिल्पमें चित्रित की गयी हैँ। 
पट्टमें कुल मिलाकर सात खंड हूँ। इनमेंसे चार अधोमुखी हैं और तीन 
उध्वंमुखी । प्रथम खंडमें नेमिनाथके विवाहका जलूस, नृत्य एवं गायकों 
सहित निकल रहा है। अन्य खंडोंमें युद्ध, सेना, वधके लिए पशुओंका 
वाड़ा, विवाहमंडप तथा गानवाद्य आदिके दुृष्योंके अंकन हुए हें।' 


'आकंलाजी आवब गुजरात : अध्याय ४, पृ० ११८। 
आकंलाजी आव गुजरात । अध्याय ४, पृ० ११८। 


साहित्य और करा २५३ 


चौल॒क्य मन्दिरोंके ऊपरी भागका निर्माण, हाथी अथवा धोड़ोंकी पंक्तिके 
स्वरूपको शिलामें अंकित कर होता था। अश्वोंकी पंक्तिका उत्खनन, 
विशाल मन्दिरोंकी विशेषता मानी जाती थी। हस्ति आक्ृतिका उत्खनन 
इस कालके मन्दिरोंकी निर्माणकलामें विशिष्ठ उत्कृष्टता मानी जाती 
थी। नबताख मन्दिरमें, सिंह, नानन्‍दी, बन्दरकी भी आक्ृतियां मिलती 
हैं।!' यहां ये आक्ृतियां मन्दिरके स्तम्भोंमें ब्राइकेटके रूपमें प्रयुक्त 
हुई हैं। इनमें शिल्पका सर्वोत्कृष्ट नमूना उस नान्दीका है, जो विशेष 
मुद्रामें अपना एक पैर फंलाकर बैठा है।' 


चित्रकला 


चौलक्य शासकोंके राज्यकालमें चित्रकलाका पूर्ण विकास तथा 
उन्नयन हुआ था। चौल॒क्यराजाओंके दरबारमें प्रायः चित्रकार आया 
करते थे। इस तथ्यका समर्थन फोर्वंसके कथनसे भी होता है। उसने 
लिखा है कि दरबारमें चित्रकारोंकी कलाकृतियों सहित उनका परिचय 
कराया जाता था।' कर्णदेव सोलंकीके समय भी चित्रकारका उल्लेख 
मिलता है। एक दिन जब राजाको सिहासनस्थ हुए बहुत दिन नहीं 
हुए थे, सूचना दी गयी कि बहुतसे देशोंका परिभ्रमण कर आनेवाला 
एक चित्रकार राजदरबारमें उपस्थित होनेकी आज्ञा चाहता हैँ। राजाके 
आदेश पर चित्रकारकों सभामें उपस्थित होनेकी अनुमति दी गयी। अभि- 
वादनके बाद चित्रकारने कहा “आपका यश बहुतसे देशोंमें फेल गया हे 
और बहुतसे लोग आपके दहोनाभिलाषी हैं। मैं भी बहुत दिनोंसे आपके 


_बर्गेंस : ए० के० के०, आकृतियां। क्रमदाः १, ११, ८, १०, १३। 
'आकंलाजी आव गुजरात : अध्याय ४, पृ० १२३ । 

"रासमाला : अध्याय १३, पु० २३७। 

-बही, अध्याय ७, पृ० १०५-१०६ । 


र्५४ चौलक्य कुमारपाल 


दर्शनका इच्छुक था ।” इसके पदचात्‌ चित्रकारने राजाके सम्मुख चित्रोंका 
समूह रखा। उन चित्रोंमेंस एकमें राजाके सम्मुख लरूक्ष्मी नृत्य करती 
हुई दिखायी गयी थी और राजाके पाइवंमें उससे भी एक सुन्दरी खड़ी 
चित्रित की गयी थी। कर्णंदेवने जब इस चित्रका परिचय पूछा तो चित्र- 
कारने बताया “दक्षिणमें चन्द्रपुर नगरका राजा जयकेशी है। यह उसीकी 
राजकुमारी मौनलदेवीका चित्र हँ।” यह राजक्‌मारी' सौन्दयंकी प्रति- 
मूति है। बहुतसे राजकुमारोंने उससे विवाहका प्रस्ताव किया। किन्तु 
राजकुमारीने सभी प्रस्ताव अस्वीकार कर दिये। बौद्ध यतियोंने भी 
राजकुमारीके सम्मुख बहुतसे राजाओंका चित्र रखा। कुछ समयके 
उपरान्त एक चित्रकार आपका चित्र लेकर वहां उपस्थित हुआ। राज- 
कुमारीने जब यह चित्र देखा तो प्रसन्न होकर आपको अपना पति चुना । 
यह कहानी चित्रकारोंके सौन्द्यमयथ और यथातथ्य चित्रणकी कलाके 
अस्तित्वकी पुष्टि करती है। ऐसे आकर्षक चित्र बनाये जाते थे, जो हृदय- 
हारी और मनोमोहक होते थे। 

इसके अतिरिक्त यशपालके नाटक मोहराजपराजयमें भी चित्रकलाका 
उल्लेख आया है। लक्षाधिपतियोंके विशाल भवनोंकी दीवारोंपर जैन 
तीर्थंकरोंकी जीवन घटनाके चित्रांकन किये जाते थे ।' 


नृत्य और संगीत क्‍ 
कुमारपालके शासनकालमें नृत्य तथा गायनवादनके अनेकानेक 
प्रसंगोंकी चर्चा आती है। राज्यारोहण समारोहपर जब वह सिहासनपर 
आसीन हुआ तो सुन्दरी नतंकियां अपनी नृत्य तथा संगीतकलाका प्रदर्शन 
करने लऊूगीं। राजप्रासादका प्रांगण मोतीके टूटे हुए हारोंसे भर गया था। 
सारा संसार मंगलमय गानवाद्यसे प्रतिध्वनित हो उठा।' कुमारपालकी 


'मोहराजपराजय : अंक ३, प० ६०-७० । 
'कुमारपालप्रतियोध : पु० श 

दिनचर्म्याके अन्तर्गत भी गान-वाद्य सुननेका उल्लेख आता है। सन्ध्या 
समय राजप्रासादके देवमन्दिरमें पुष्पोंसे पूजन-अचनके उपरान्त नतंकियां 
दीप प्रज्ज्वलित कर देवताके सम्मुख नृत्यकलाका प्रदर्शन करती थीं। 
पूृजनके पश्चात्‌ वह चारण तथा कलाकारोंसे गान-वाद्य सुनता। समा- 
रोह तथा महोत्सवके समय नागरिक संगीतका आनन्द लेते और सु- 
सज्जित रंगमंचपर वेश्याएं नृत्य करतीं। इस समय उन्नत रंगमंच 
तथा नाटक अभिनीत करनेका भी उल्लेख मिलता है। सिद्धराज जयसिह- 
को वेश परिवतंन कर, कर्ण मेरुप्रासादमें नाटक अवलोकन करते हम 
देख चुके हैं। एक और अन्य अवसरपर एक उद्योगपति द्वारा आयोजित 
नाटक अभिनयमें भी जयसिंह सिद्धराजकी उपस्थिति हमें विदित है। 
इन विवरणोंसे स्पष्ट है कि नृत्य और नाटयकलाके प्रयोग और आयोजन 
समय-समयपर हुआ करते थे और जनसाधारणके अतिरिक्त राजन्यवगें 
भी उनमें दिलचस्पी लेता था। वस्तुतः नृत्य और संगीतकी कलाका समाजमें 
बड़ा आदर था और इसकी दिनोंदिन उन्नति हो रही थी । 

गुजरात और भारतके इतिहासमें स म्राट्‌ चौलुक्य कुमारपालका व्यक्तित्व 
और कृतित्व असाधारण एवं अभूतपूर्व है। जब वह (विक्रम संवत्‌ ११६९६: 
सन्‌ ११४२) में सिहासनारूढ़ हुआ तो सिद्धराजकी मृत्युसे शोक' सन्तप्त. 
जनतामें प्रसन्नताकी लहर दौड़ गयी।' इस कालके सर्वश्रेष्ठ और महान: 
विद्वान हेमचन्द्रने अपनी रचना महावीरचरित्रमें कुमारपालको चौल॒क्य वंशका: 
चन्द्रमा कहा है और कहा है कि वह महान्‌ शक्तिशाली और प्रभावशाली 
होगा । तत्कालीन' विद्वानोंके ये वर्णन, उनके संरक्षककी !कवित्वमय प्रशस्ति 
मात्र ही नहीं, अपितु उसकी महत्ता और सत्ता, शिलालेखों, ताम्रपत्रों तथा 
अभिलेखोंसे भी प्रमाणित होती है। कुमारपालके एक-दो नहीं, बाइस 
शिलालेख एकमत होकर एक स्वरसे उसके महान्‌ व्यक्तित्व, शौये-वीयें 
और प्रभुत्वका विशिष्ठ उल्लेख करते हैं। इन सभी शिलालेखोंमें इस. 


'एको यः सकल कृतृहलितया वजश्राम भूमंडलम्‌ 
प्रोत्या यत्र पतिवरा समभवत्सान्नाज्य लक्ष्मी: स्वयम्‌ । 
श्रीसिद्धाधिपविप्रयोगविधुरामप्रीणयद्व: प्र॒जां 
कस्यासो विदितो न ग्‌जेरपतिइचौलक्य वंशध्वजः । 
“--मोहराजपराजय : अंक १, पृ० २८ ४ 
'कुमारपालो भूषालइचोल॒क्य चन्द्रमा 
भविष्यति भमहाबाहुः प्रचंडासंड शासनः । 


““महावीरचरित्र, १२ सर्ग, इलोक ४६ ॥ 

बातका उल्लेख मिलता है कि कुमारपाल सर्वंगुणसम्पन्न तथा उमापति- 
वरलब्ध' था।' 
महान्‌ विजेता 

कुमारपालके इतिहासका अनुशीलन और विशेषतः उसके प्रारम्भिक 
जीवनका अध्ययन करनेपर विदित होता है कि वह अपने भाग्यका स्वयं 
निर्माता और विधाता था। प्रारम्भमें वह निरन्तर सात वर्षों तक शत्रुओंके 
मध्य मित्रहीन और साधनहीन होकर यत्रतत्र-सवंत्र भटकता रहा । 
उसके अदम्य साहस और दृढ़ निश्चयका ही यह परिणाम था कि वह झक्ति- 
शाली जयसिंह सिद्धराजका उत्तराधिकारी हो सका। राजकीय सत्ता 
गअहण करनेपर उसने न केवल चौलक्य साम्राज्यके सुदूर प्रदेशोंपर अधिकार 
'बनाये रखा अपितु स्वयं अनेक राज्योंपर विजय प्राप्त कर अपने साम्राज्य- 
को भी सुदृढ़ बनाया। वह महान्‌ योद्धा, पराक्रमी और सफल सेनानायक 
था। कूमारपालने चौहान अर्णो राजाको युद्धमें ऐसा पराजित किया 
कि “स्वभुज' विक्रम रणांगण विनिजित शाकभरी भूपाल” उसके नामका 
एक अंश बन गया। कुमारपालने जिन महत्त्वपूर्ण युद्धोंमें विजय प्राप्त 
की उनमें कोंकणराज मल्लिकार्जुन तथा मालवाधिप वल्लालकी' पराजय 
उल्लेखनीय है ।' वसनन्‍्तविलास' तथा कीतिकौमुदीसे भी इस तथ्यकी 


परमेश्वर परमभट्रारक महाराजाधिराज उमापतिवरलरूब्ध प्राप्त राज्य 
'औ्रढ़प्रताप लक्ष्मी स्वयंबर स्वभुज विक्रम रणांगण विनिजित शाकंभरी भपाल 
श्रोकुमारपालदेव पादानुध्यात . . .. इंडि० ऐंटी० : खंड ११, पु० १८१॥ 

“स्वभुज विक्रम रणांगण विनिज्जित शाकंभरी भूपाल श्रीकुमार- 
यालदेव” । 

'इंडि० ऐंटी० : खंड ४, पृ० २६८ । 

बसनन्‍्तविलास, ३:२९ । 

“बम्बई गजेटियर : खंड १, उपखंड १, पु० १८५ । 

पुष्टि होती है। इतने ही विवरणसे स्पष्ट है कि कुमारपाल एक महान्‌ 
योद्धा था और उसने अपने चतुदिकके सभी प्रदेशोंपर अपना प्रभुत्व स्थापित 
कर लिया था। युद्धमें उसे सदा विजय ही प्राप्त हुईं। उसका जीवन 
सेनिक विजयोंकी श्रृंखलासे अलुंकृत था। उसकी नीति आत्रमणात्मक 
न होकर रक्षात्मक थी। स/म्राज्य विस्तार उसका अभिप्रेत न था किन्तु 
सिद्धराज जयसिह द्वारा छोड़े हुए प्रदेशोंपर अधिकार और प्रभाव बनाये 
रखना, अनिवायंत: आवश्यक था। इसीलिए शाकंभरी और मालवाके 
विरुद्ध उसे बाध्य होकर युद्ध करना पड़ा था। 


महान्‌ निर्माता 


कुमारपाल न केवल युद्धकी कलामें पारंगत था, अपितु शान्तिके 
महत्त्वको भलीप्रकार समझता और उसके लिए प्रयत्नशील भी रहता था । 
जब देशमें शान्ति स्थापित हो गयी तो वह उत्साहपूर्वक' रचनात्मक कार्योमें 
प्रवृत्त हुआ। प्रसिद्ध सोमनाथ मन्दिरके पुनरनिर्माताके रूपमें वह प्रर॑यात 
है।' पाटनमें उसने कुमार विहारके विशाल मन्दिरकी स्थापना की।' 
इसके पश्चात्‌ उसने अपने पिता त्रिभुवनपालकी स्मृतिमें और अधिक 
विशाल तथा भव्य “त्रिभुवन विहार'का बहत्तर छोटे मन्दिरों सहित 
निर्माण कराया'। कुमारपालप्रतिबोधके रचयिताका कथन है कि कुमार- 
पालने पाटनमें जिन चौबिस जेन मन्दिरोंकी प्राणप्रतिष्ठा करायी उनमें 
त्रिविहारका मन्दिर सबसे भव्य था। उसने केवल मन्दिरोंका निर्माण 
ही न किया अपितु इसका भी ध्यान रखा कि' उनकी समुचित व्यवस्था 


'इंडि० ऐंटी० : खंड ४, पु० २६९ । 
इपि० आई० खंड ११, पृ० ५४-५५ । 
'कुमारपालप्रतिबोध । 


वही । 

होती रहे। पाटनके बाहर उसने जो सैकड़ों मन्दिर बनवाये उनमें तारंगा 
पहाड़ीपर स्थित अजितनाथका' मन्दिर उल्लेख्य है। इस व्यापक, विशाल 
और भव्य निर्माणकी प्रेरणा कुमारपालको केवल जैनधर्ममें दीक्षित होनेसे 
ही नहीं प्राप्त हुई थी, बल्कि कला कौशल और वास्तुकलाके प्रति उसका 
सच्चा प्रेम ही बहुत अधिक अंशतक इन कार्योका प्रेरक था। 


युगप्रवतेक समाज सुधारक 


गुजरातके इतिहासमें अपने समयके महान्‌ समाजसुधारकके रूपमें 
'कुमारपालका नाम स्वर्णाक्षरोंमें अंकित रहेगा । कुछ विद्वान यह कह सकते 
हैं कि कुमारपालने जो समाज-सुधार किये वे शुद्ध समाज-सुधारकके रूपमें 
नहीं अपितु जैनधमेंकी श्रद्धाभावनासे अनुप्राणित होकर किये गये थे। 
किन्तु यह कभी विस्मरण न किया जाना चाहिये कि' इतिहासकारके लिए 
ठोस परिणाम एवं निष्कर्ष ही सब कूछ है। इस' समय गुजरातका' समाज 
यशुवध, यूत, मांसाहार, मद्यपान, वेश्यागमन तथा लूटपाटके बुरे परिणामोंसे 
अभिदप्त हो गया था।' इस समय राज्यका एक नियम अत्यन्त ही निन्‍्दा- 
जनक था। यह था निस्सनन्‍्तान मरनेवालोंकी सम्पत्तिपर राज्य द्वारा 
अधिकार कर लेना। राज्यके अधिकारी बिना उत्तराधिकारीके मृत 
व्यक्तिके घरकी जब सभी सम्पत्ति और वस्तुओंपर अधिकार कर लेते 
थे, तभी शवको अन्तिम संस्कारके लिए ले जाने देते थे। इससे जनताको 
बहुत कष्ट होता था।' कुमारपालने राज्यमें कुछ विशेष तिथियोंपर 
पशुवधपर प्रतिबन्ध लगा दिया था। इसका उल्लंघन करनेवालोंको भारी 
आधिक दंड और मृत्युदंड तक दिया जाता था।' कुमारपालने निस्सन्तान 


'मोहराजपराजय : अंक ३, तथा ४ । 
है 
*एृवि० इंडि० : खंड ११, पृ० ४४, बी० पी० एस० आई० २०५-७। 

व्यक्तियोंकी सम्पत्तिपर राज्याधिकारकी नीतिका परित्याग कर दिया।' 
हेमचन्द्रने अपने महावीरचरित्रमें भी इस' घटनाका उल्लेख किया है।' 
जिनमदनने कुमारपालप्रतिबोधमें लिखा है कि निस्सन्तान मरनेवालोंकी 
सम्पत्तिपर राज्याधिकारकी नीतिका परित्याग कर कुमारपालने वस्तुतः 
राज्य पितामहकी” उपाधिके लिए अपनेको योग्य. सिद्ध किया।' यद्यपि 
यशपालने लिखा है कि जूआ, मद्य और वध करना राज्यमें नहीं था। 
इससे यह समझा और स्वीकार किया जा सकता है कि कुमारपालके राज्य- 
कालमें इनपर प्रतिबन्ध लगा दिया गया था और इनके नियन्त्रण और 
निर्मुलीकरणके कायेमें बहुत ही कड़ाई कर दी गयी थी। हिंसा, यूत, और 
मद्यपर प्रतिबन्ध लूगानेके साथ ही उसने निस्सन्तान' मरनेवालोंकी सम्पत्ति- 
पर राज्य अधिकारकी, प्राचीन परम्पराकों समाप्त कर राज्यमें सव्वेत्र निषे- 
धाज्ञा प्रचारित करायी। वस्तुतः: कुमारपालके ये साहसपूर्ण सामाजिक 
सुधार देशमें नये युगका समारम्भ करते हैं। 


साहित्य और कलासे प्रेम 


कमारपाल साहित्य, विद्या और कलाका महान्‌ प्रेमी था। शिल्पकला, 
और वास्तुकलाके प्रति उसके अत्यधिक प्रेमके निदर्शन उसके बहुसंख्यक 
मन्दिर हैं, जिनका निर्माण उसने जैनधर्मकी दीक्षाके उपरान्त कराया। 


'मोहराजपराजय, चतुर्थ अंक । 
“अपुत्रमृतग्रसां स द्रविणं न ग्रहीष्यति 
विवेकस्य फल ह्योतदतृप्ता ह्वा विवेकिनः । 
“-महावोरचरित्र : सगे १२, इलोक ६४। 
अपुत्राणां धन गृह्नन्‌ पुत्रों भवति पायंबः 
स्व तु सन्‍्तोषतों मुंजन सत्यं राजपितामहः । 
“-जिनमदन : कुमारपालचरित । 

सोमप्रभाचायंका कथन है कि भोजनोपरान्त वह विंद्वानोंकी परिषदमें 
पंडितोंस मिलता और उनसे घामिक एवं दाशंनिक विषयोंपर विचार- 
विमर्श करता था। इनमें कवि सिद्धपालका दल 'राजाको सुन्दर कहानियों 
और कथा-प्रसंगोंके कथन-श्रवण द्वारा प्रसन्न किया करता था। कवि 
सिद्धपालकी उस स्थानमें भी चर्चा आयी है, जहां कुमारपाल सेठ अभयक्‌मार- 
को दातव्य संस्थाओंका व्यवस्था भार सौंपरता है। कहते हैं कि कुमार- 
पालके इस सुन्दर और सुविचारित चुनावपर कवि सिद्धपालने उसकी 
प्रशंसा की।' कवि सिद्धपालके अतिरिक्त उस युगके विद्वान समाजका 
सबसे महान्‌ व्यक्तित्व आचाय॑ हेमचन्द्र उसकी राजसभाकी शोभा बढ़ाते 
थे। कुमारपालकी राजसभामें उसका महामात्य कदर्पी भी प्रसिद्ध विद्वान 
और कवि था। हेमचन्द्र द्वारा प्राकृत व्याकरणकी रचना तथा प्राकृतका 
प्रादुर्भाव, इस युगकी साहित्यिक प्रगतिकी दो महान्‌ देन हैं, जिनका ऐति- 


हासिक महत्त्व हें । 


कमारपालका निधन 


कूमारपालका शासनकाल भारतीय इतिहासका एक महत्त्वपूर्णकाल 
था और गुजरातके इतिहासका तो स्वर्णकाल हो था। प्रबन्धचिन्ता- 
मणिके अनुसार जब वह सिंहासनारूढ़ हुआ तो उसकी अवस्था 
पचास वर्षकी थी। इकतीस वर्ष पयेन्त राज्य करनेके बाद इक्यासी 
वर्षकी अवस्थामें सन्‌ ११७४ (वि० सं० १२३०)में उसका निधन 
हुआ । अंगरेज इतिहास लेखक श्रीटाडने कुमारपालके सम्बन्धमें एक 
विचित्र कथन यह किया है कि मृत्युके पहले कुमारपाल तथा हेमचन्द्रने 
इस्लाम ग्रहण कर लिया था। और यदि इस्लाम न भी ग्रहण किया था 





'मोहराजपराजय : अंक ४ । 
'प्रबन्धचिन्तामणि : चतुर्थ प्रकाश । 


महात्‌ चौल॒क््य कुमारपाल २६५ 


गे कमसे कम उसकी ओर इनका भुकाव तो अवश्य ही हो गया था।* 
इन्तु ये सब बातें पूर्णतः: निराधार और कपोलकल्पित हैं । इस असंभावित 
पैर अस्वाभाविक घटनाका समर्थन करनेवाले प्रमाणोंका सर्वथा अभाव 
। आचाये हेमचन्द्र और जैनधमंके सच्चे साधक कुमारपालके सम्बन्धमें, 
स प्रकारकी किसी कल्पनाकों भी स्थान देना, उनके वास्तविक स्वरूपके 
ज्ञानका ही बोधक है। कुमारपालप्रबन्धर्में लिखा है कि कुमारपालके 
तीजे तथा उत्तराधिकारीने उसे बन्दी बना लिया था। कुमारपाल- 
बन्धर्म कुमारपालका शासनकाल ठीक तीस वर्ष आठ महीना सत्ताइस 
सन लिखा है। यदि कुमारपालके शासनका प्रारम्भ संवत्‌ ११६६ 
गघ शुक्ल चतुर्थी माना जाय तो उसके अन्तकी तिथि संवत्‌ १२२७में 
द्रपद शुक्ल होगी। यदि गुजरातके पंचांगके अनुसार वर्षका प्रारम्भ 
गश्विनसे भी किया जाय, तो उसके राज्यकालकी समाप्ति भाद्रपद संवत्‌ 
२३०में होगी। यह सन्देहास्पद है कि संवत्‌ १२२६९ और १२३०में 
गैन सत्य है तथा कौन असत्य। कुमारपालके उत्तराधिकारी अजयपालके 
उसनकालका प्रारम्भ वेशाख शुक्ल तुतीया माना जाता हैँ । इस गणनाके 
नुसार कुमारपालका निधन वैशाख वि० सं० १२२६ अर्थात्‌ सन्‌ ११७३ 
स्वीमें होना स्वीकार किया जाना चाहिय | यह विदित है कि हेमचन्द्रकी 
त्यु चौरासी वर्षकी अवस्थामें संवत्‌ १२२६ (सन्‌ ११७२) में कुमार- 
लके निधनके ठीक छः मास पूर्व हुई थी। कुमारपालको अपने आध्यात्मिक 
एके निधनका बहुत शोक हुआ। कहा जाता है कि इसके परचात्‌ उसने 
मस्त सांसारिक कार्योका परित्याग कर दिया और मृत्यु पर्यन्त गम्भीर 
न्तःसाधनामें संलग्न रहा । 


ःमारपालका उत्तराधिकारी 
कुमारपालचरितमें जयसिहने लिखा है कि मृत्युके पहले कुमारपालने 


'टाड : बेस्टने इंडिया, पृ० १८४। 

हेमचन्द्रसे अपने भावी उत्तराधिकारीके विषयमें विचार-विमर्श किया 
था और अजयपालको ही सिंहासनाधिकारी चुना था।' मेरुतुंगने एक 
कहानीमें कुमारपालसे कहा है कि श्रीमानको एक पुत्र हुआ है। इसपर 
राजाने उत्तर दिया कि वह इस नगरका नहीं, गृुजरातका राजा होगा।' 
कुमारपालप्रबन्धमें यह लिखा है कि वह अपने दौहित्र प्रतापमललकों अपना 
उत्तराधिकारी बनाना चाहता था, किन्तु अजयपालने उसके विरुद्ध विद्रोह- 
का षडयन्त्र कर उसे विष देकर छुटकारा पा लिया ।' यह ध्यान देने योग्य 
बात है कि अजयपाल द्वारा राजाको विष देनेकी कहानीका अबुलफजल और 
मुहम्मदखांने भी उल्लेख किया हैँ। हेमचन्द्रकी यह भविष्यवाणी कि 
कमारपाल मेरे अवसानके छः: माससे अधिक जीवित न रहेगा, अप्रत्याशित 
रूपसे सत्य की गयी-सी प्रतीत होती है। इस सम्बन्धमें कुछ न कुछ क्चक्र- 
की शंका उस समय और भी साधार तथा सबल हो जाती है, जब हम देखते 
हैं कि कुमारपालके उत्तराधिकारी अजयपालके शासनकालमें धाभिक 
नीतिमें भयंकर प्रतिक्रिया हुई थी । 


कुमारपालका इतिहासमें स्थान 


किसी शासकका इतिहासमें स्थान उस युग-विशेषमें उसकी सफल- 
ताओंसे ही अंकित और स्थिर किया जाता है। पहले व्यक्तिगत वीरता 
और युद्ध विजयपर ही राजाकी सत्ता एवं श्रेष्ठता मान्य होती थी। इस 
मानदंडसे कुमारपालके जीवनपर विचार किया जाय तो विदित होता है 
यह महान्‌ योद्धा और विजेता था। उसने जितने भी युद्ध किये सभीमें 


'कुमारपालचरित : १०, पु० ११८ । 

'प्रबन्धचिन्तामणि : पु० १४९ । 

'बम्बई गजेटियर : खंड १, उपखंड १, पु० १९४ । 

'ए० ए० के०, खंड २, प० २६३ तथा एम० ए० ट्वान्स०, पृ० १४३। 

निरन्तर सफलता प्राप्त की। यदि केवल इसी मानदंडसे विचार किया 
जाय तो भी, कूमारपालकी गणना, महान्‌ राजाओंमें अवश्य करनी होगी । 
विश्व इतिहासके संसार प्रसिद्ध लेखक एच० जी० वेल्सने इतिहासके महान्‌ 
व्यक्तित्त्वोंकी महत्ताका मूल्यांकन करनेका दूसरा ही मानदंड माना है। 
इसके अनुसार यह देखना होगा कि अभुक राजाने संसारको प्रसन्न एवं 
सुखी बनानेमें सफलता प्राप्त की' है अथवा नहीं ।' इस मानदंडसे कुमार- 
पालके कार्यों और सफलताओंपर दृष्टिपात करनेसे प्रतीत होता हैं कि, 
वह निश्चितरूपसे इसी ध्येयको सम्मुख रखकर अग्रसर हो रहा था । 
सोमप्रभाचायंने लिखा है कि कुमारपालने असहायोंके भोजन वस्त्रके निर्मित्त 
सत्रागारकी स्थापना की। इसी उद्देश्यकी पूर्तिक लिए उसने एक मठका 
भी निर्माण कराया था। उसकी यह कृपालुता और दयाभावना मानवों 
तक ही सीमित न थी अपितु विशेष तिथियोंकों उसने पशुवधपर भी प्रतिषेष 
लगा दिया था।'* केवल यही नहीं, जैनघमंके प्रभावसे उसने गृजरातके 
तत्कालीन समाजमें फंली सामाजिक बुराइयोंके दमनमें राज्यशक्तिका 
भी उपयोग किया। निस्सन्‍्तान व्यक्तियोंके मरनेपर उनकी समस्त 
सम्पत्तिपर, राज्यके अधिकारकी अमानवीय नीतिका उसने परित्याग 
एवं निषेध कर, प्रजाके प्रति अपने पितृवत प्रेमको अभिव्यक्त किया था" 


'सट्रांड मेगजीन, सितम्बर, पृ० २१६। 
'कमारपालप्रतिबोध । 
हथषि० इंडि० : खंड ११, पृ० ४४ तथा वबी० पी० एस० आई० 

२०५०-०७ 

“मोहराजपराजय : अंक ४, पृ० ९३-११० । 
“बीतरागरतेयस्प मृत वित्तानिमुअचतः 

देवस्थेव नुदेवस्य युकक्‍्ताभदमृता्थिता । 

“-कौतिकोमुदी : सर्ग २, श्लोक ४३ । 

इन तथ्योंके आधारपर निश्चितरूपसे कहा जा सकता है कि कुमारपाल 
भारतके महान्‌ शासकोंमें प्रमुख हो गया है। हषवर्धनके परचात्‌ कुमार- 
पाल अन्तिम हिन्दू महान शक्तिशाली सम्राट्‌ था, जिसने पश्चिमोत्तर 
भारतको एकछत्रके अन्तगगंत करनेमें पूर्ण सफलता प्राप्त की। कुमारपाल 
निरचय ही गुजरातका सबसे बड़ा चौलुक्य राजा था।' उसीके शासन- 
कालमें चौलक्य साम्राज्य उन्नति और उत्कर्षकी पराकाष्ठापर पहुंचा। 
विभिन्न शिलालेखोंमें कृमारपालके नामके साथ परमभट्टारक, पारमेश्वर 
आदिकी जो उपाधियां हैं, वे उसके महान्‌ राजकीय प्रभुत्वकी द्योतक हैं। 
प्राचीन भारतमें सभी महान्‌ राजाओंने नवीन संवत्सरका प्रारम्भ किया 
है। हेमचन्द्रने भी सफल युद्धोंक बाद कुमारपाल द्वारा उसी' प्रकारके 
संवत्‌ प्रारम्भ करनेकी घटनाका उल्लेख किया है। ये समस्त तथ्य' तथा 
परिस्थितियां इस बातकी सूचक हैं कि महाराजाधिराज सम्राट्‌ कुमारपाल, 
भारतके महान्‌ शासकोंमें विशिष्ट था तथा गुजरातके चौल॒क्य राजाओंमें 
सबसे महान्‌ था ।' 


कूमारपाल और सम्राट्‌ अशोक 


प्राचीन भारतके विश्वविश्रुत और संबसे महान्‌ मौयंसम्राट अशोक 
तथा बारहवीं शताब्दीमें हिन्दू साम्राज्यके अन्तिम भारत प्रसिद्ध शक्तिशाली 
चौल॒क्य कुमारपालके राजनीतिक, धामिक और सामाजिक आदशॉमें 


'महीमंडल मातंडे तत्र लोकान्तर गते 
श्रीमान्कूमारपालोथ राजा रज्जिनवान्युजा: । 
“-कौतिकौम॒दी : सगे २, इलोक ४० ॥ 
न केवल महीपालाः: सायक: समरांगणे 
णुणेलोंक पर्णयेननिजिता: प्वेजाअपि । 


“वही, इलोक ४२ ! 

आइचर्यजनक किन्तु तथ्यपूर्ण साम्य दृष्टिगोचर होता है। अशोकने ईसा- 
पूर्व २३२ वर्षमें भारतको चरम उत्कर्षपर पहुंचाया तो कुमारपालने 
हिन्दू राज्यकालके अन्तिम समय बारहवीं शताब्दीमें स्वरणंकालकी अवतारणा 
की । अशोकने मगध और मौर्य साम्राज्यका प्रभुत्व स्थापित किया, तो 
कुमारपालने गुजरात एवं चौलक्य साम्राज्यया आधिपत्य प्रतिष्ठित 
किया। जिस प्रकार अश्योकके राज्यकालमें उससे कोई अधिक शक्तिशाली 
प्रभुशक्ति देशमें न थी, ठीक उसीध्रकार बारहवीं शताब्दीके भारतीय 
मानचित्रपर कुमारपालसे अधिक सम्पन्न कोई दूसरा राजा न था। 

प्रसिद्ध इतिहासकार श्री एच० जी० वेल्सने संसारके पांच महान्‌ राजाओं - 
की तुलना करते हुए अशोकको ही सबसे महान्‌ स्वीकार किया है। रोमके 
सम्राट कान्स्टेनटाइन, माकक्‍्स ओरिलियस, सीजर और यूनानके सिकन्दर 
तथा मुगल सम्राट्‌ अकबरकी तुलना करते हुए उनमें अशोककी महत्ता 
इसलिए स्वीकार की गयी है, कि उसने न केवल अपने प्रजावर्गंका अपितु 
मानवमात्रके प्रति जिस उदारता, सहिष्णुता एवं विश्वव्यापक कल्याण 
भावनाका प्रसार-प्रचार किया, वैसी नीति कार्यान्वित करनेमें दूसरे सफल 
न हुए। प्रजावर्गके हित सम्पादनकी जिस भावनासे अशोकको “धम्मप्रचार' 
के लिए प्रेरित किया था, वेसी ही अन्तर भावना कुमारपालके हृदयमें 
भी प्रजाजनके लिए उत्पन्न हुई थी। मानवसेवाके जिस भावने अशोकसे 
'जीवहिंसा, त्याग, अहिंसाप्रचार, दया, दान, सत्य, शौच, मुदुता और साधुता 
का प्रचार कराया, प्राय: उसी प्रकार की प्रेरणा ने कुमारपाल द्वारा सप्त 
व्यसनों--हिंसा, मद्यपान, द्यूत, मांसाहारादिका निषेध करा, उस युगके 
सामाजिक और सांस्कृतिक जीवनमें नवीन युगका प्रवर्तन किया | 
'कुमारपालने मद्य, यूत और मृतधनापहरणसे राज्यकोषमें करोड़ों रुपयोंकी 
होनेवाली आयका त्याग कर, तत्कालीन सामाजिक जीवनमें सद्भावना, 
सदाचार और सद्विचारका प्रचार किया। 

भारतीय इतिहासमें अशोक, बौद्धधर्मका महान्‌ प्रचारक माना 

जाता है तो कुमारपाल जैनधर्म और संस्कृतिका उतना ही बड़ा प्रसारः 
तथा पोषक रहा है। अशोक भी पहले शव था और क्‌मारपाल भी 
दोनोंने राजसिहासनपर आसीन होकर क्रमशः आठ तथा सोलह वर्षों 
बाद बौद्ध और जैनधमंकी दीक्षा ली तथा जीवनभर सच्चे साधकके रूपः 
अपने-अपने धर्मोका पालन किया। जिसप्रकार अशोकने बौद्ध होक 
अन्य धर्मोके प्रति सहिष्णु तथा आदरभाव रखा, उसीध्रकार कुमारपाः 
भी जैन होकर शैव सम्प्रदायका समादर करता हुआ, घाभिक सहिष्णुता 
भावना रखता था। ब्राह्मण और श्रमणका दोनों ही आदर करते थे 
अशोकने धर्म महामात्रोंकी नियुक्ति, धर्मकी रक्षा, वृद्धि तथा धर्मात्माओंवे 
हित एवं सुखके लिए सभी सम्प्रदायोंमें कार्य करनेके लिए की थी। इसर 
जिसप्रकार उसकी धामिक सहिष्णुता और सर्वधर्म समादरकी भावन 
सुस्पष्ट है, उसीप्रकार कुमारपाल भी उमापतिवरलब्धं प्रौढ़प्रताप' औः 
परमाहंत' दोनों विरुद धारण करनेमें गौरव मानता था। बौद्धधर्मवे 
प्रचारार्थ अशोकने प्रस्तरस्तम्भों और शिलालेखोंका उत्खनन कराया, त॑ 
कमारपालने भी ज॑नधमं सिद्धान्त एवं संस्कृतिके निरमित्त सहस्रों विहारं 
तथा मन्दिरोंका निर्माण कराया । अशोकने बौद्ध ती्थ॑स्थानोंकी श्रद्धापूर्वव 
धमं-यात्रा की थी, तो कुमारपाल भी जैनतीथोंके भक्तिपूर्वकं नमनके लिए 
संघ सहित तीथ्थ॑यात्रा की ।' ह 
अशोकने सड़क और सड़कके किनारे शीतल' छायाके लिए व॒क्ष लगाये 
कुएं खुदवाये, धर्मंशालाएं बनवायीं और अस्पताल खुलवाये, ठीक उसीः 
प्रकार चौलक्य कुमारपालने सत्रागारकी स्थापना की। यहां दीन और 
असहायोंको भोजन वस्त्र दिया जाता था। यही नहीं उसने पोषधशाला' 
का निर्माण कराया जहां धारमिकजनोंके शान्त एवं एकान्त निवासकी 


'चलियो कुमारपालो सत्रुंजय तित्य नयणत्यं---कुमारपालप्रतिबोध, 
१० १७९ । 

समस्त सुविधाएं सुलभ थीं। कुमारपालने न केवल पोषधशाला' और 
सत्रागारकी ही स्थापना की अपितु इन दातव्य संस्थाओंकी' व्यवस्था 
एवं सुप्रबन्धके लिए विशेष तथा विशिष्ट अधिकारीकी नियुक्ति भी की 
थी।' सुप्रसिद्ध इतिहासकार विसेण्ट स्मिथने लिखा है कि पशुओंके वधका 
निषेध बारहवीं शताब्दीमें कुमारपालने बड़ी तत्परतासे अश्ोककी ही 
भांति किया था। इसका उल्लंघत करनेवालोंको चौलक्य साम्राज्यकी 
राजधानी अनहिलवाड़ाके विशेष न्यायालयमें उपस्थित किया जाता था। 
कमारपाल द्वारा निभित इस न्यायालयकी तुलना, सहजमें ही अशोक 
द्वारा नियक्त धर्ममहामात्रोंक उन न्याय अधिकारोंसे की जा सकती हैं, 
जिनके अनुसार वे न्यायालयों द्वारा सुनाये गये निर्णयोंपर भी नियन्त्रण 
रखते थे।' जिस प्रकार अशोकने बौद्धधर्मके प्रसारके निरम्ित्त धर्ममहा- 
मात्रोंकी नियुक्ति की थी, उसी प्रकार कुमारपालने जैन तथा शैव तीथों 
के पुनरुद्धार एवं निर्माण के लिए विशेष भ्रधिकारियोंको नियुक्त किया था । 
हमें विदित है कि गिरनार पर्वंतपर सीढ़ियोंके निर्माणके लिए उसने श्रीअमर- 
को सौराष्ट्रका सूबेदार नियुक्त कर उक्त कार्य विशेषरूपसे सौंपा था। 
इसीप्रकार भारतीय संस्कृतिके प्रतीक सोमनाथ मन्दिरके निर्माणार्थ भी 
उसने पंचकुलका संघटन किया था, जिसके निरीक्षण एवं निर्देशनमें 
मन्दिरके निर्माणका कार्य सम्पन्न हुआ था । 

अशोकने कलिंग विजयके बाद कोई युद्ध न' करनेका संकल्प किया 
था। कुमारपालने भी साम्राज्यविस्तारके लिए आक्रमणात्मक युद्ध न 
किये अपितु सिद्धराज जयसिंह द्वारा छोड़े गये साम्राज्यकी रक्षाके लिए 
केवल रक्षात्मक युद्ध किये । इसी प्रसंगमें जिन राजाओंने उसके छात्रुओंका 
पक्ष ग्रहण किया था, उनका मूलोच्छेद उसे राजनीतिकी दृष्टिसे बाध्य 


वही 3 
"जिसेण्ट स्मिथ : भारतका इतिहास, पृ० १६१-२। 

होकर करना पड़ा। दोनों ही शान्तिप्रिय, धर्मप्रिय तथा विद्या एवं कलाके 
अनन्य प्रेमी थे। जिसप्रकार चन्द्रगुप्तकके समय मौयंसाम्राज्य अपने घरम' 
उत्कषंको प्राप्त हुआ, उसीप्रकार सिद्धराज जयसिह द्वारा विजित चौल॒क्य 
साम्राज्य, सम्राट कुमारपालके शासनकालमें समृद्धि एवं सम्पन्नताके 
सर्वोच्च शिखरपर पहुंच गया था। 

इसप्रकार सम्राट्‌ कुमारपाल गुजरातकी गरिमाका सर्वोपरि शिखर था । 
“उसके समयमें गुजरात विद्या और विभुतामें, शौर्य और सामर्थ्यंमें, समृद्धि 
और सदाचारमें, धर्मं और कर्ममें, उत्कृष्टतापर पहुंच गया था। उसके 
राज्यमें प्रकृतिकार वैश्य भी महान्‌ सेनापति हुए, द्रव्यलोलप वणिकजन 
भी महाकवि हुए और ईर्षापरायण ब्राह्मण तथा निन्दापरायण श्रमण भी 
परस्पर मित्र हुए। व्यसनासक्त क्षत्रिय भी संयमी साधक बने और हीना- 
चारी शूद्र धर्मशील बने। सम्राट अशोकसे इतनी अधिक समानताके 
गुण रखनेवाला चौल॒क्य सअआ॥्आाटू कुमारपाल और उसका युग, वस्तुतः 
भारतीय इतिहासमें सुवर्णाक्षरोंमें अंकित करने योग्य हे । 

